
Što je materija? 


U ovoj knjizi pozabavit ćemo se beskonačnošću mikrokozmosa. U iskustvu 
većine ljudi ta beskonačnost uopće ne postoji. Na posljetku, svojim je 
čulima ne doživljavamo poput beskonačnosti koju vidimo gledajući 
zvijezde. Naše nam logičko razmišljanje govori da nešto ograničeno, 
primjerice kamen, u sebi ne može sadržavati beskonačno. Već pogled kroz 
jednostavni mikroskop, međutim, daje naslutiti da ta logika ne počiva na 
čvrstim temeljima. Ona je to upitnija što dublje prodiremo u svemir sitnoga. 
Ni tamo ne nailazimo na čvrstu, apsolutnu granicu. Kad dosegnemo granice 
mogućnosti optičkih uređaja, u dubinu materije možemo dublje pogledati s 
pomoću elektronskog mikroskopa. Ali, i ti uređaji imaju svoje granice. 
Znamo, međutim, da možemo ići još mnogo dalje. Znamo za postojanje 
atoma, a znamo i da se oni sastoje od još sitnijih dijelova. I ti sitniji dijelovi 
mogu se dijeliti, baš kao 1 dijelovi tih djelića. Na beskonačnost nailazimo i 
u tom svijetu sitnoga. 


Znajući sve to, postavlja se temeljno pitanje: Što je, zapravo, 
materija? Pod pojmom »materija« smatramo nešto čvrsto, nešto što 
doslovno možemo opipati. Materija je, za razliku od duhovnoga, nešto 
opipljivo, vidljivo. I mi smo građeni od materije, barem ono što se tiče 
našeg tjelesnog postojanja. Usto smo okruženi materijom, još i više, 
nalazimo se usred stalne razmjene materije. Samo tako možemo živjeti. Bez 
stanke moramo udisati i redovito unositi tekućine, odnosno čvrste tvari u 
obliku obroka. Već u ovom uvodu spomenuli smo tri temeljna pojavna 
oblika materije: plinoviti, tekući i kruti. Govorimo o trima agregatnim 
stanjima materije, odnosno o trima temeljnim vrstama ustroja tvari. 


Mi smo živa materija, okružena mrtvom, ali i drugim živim 
materijama. Kamo god pogledamo, posvuda je materija: predmeti svih 
vrsta. Pod »predmetima« mislimo na stvari koje su »pred« nama: prirodne 
prečac. Neke su teške, druge lagane, jedne su tvrde, druge mekane, neke su 
krute, a ima i elastičnih — riječ je o suprotnostima koje se ponekad 
pripisuju i ljudskom duhu, što nam, pak, govori da su materija i duh u 
izravnoj vezi. 


Stol za kojim sjedim bez ikakve je dvojbe drven. Ali što je drvo? Ne 
treba posebno spominjati da mi već samo određivanje vrste drva predstavlja 
poteškoću. Knjiga u mojoj ruci je od papira. Ali što je papir? Ne treba 
posebno spominjati da je proizvodnja papira za mene prilično tajanstven 
postupak. Ovitak knjige otisnut je u različitim bojama. Ali što su boje? 
Zašto svi predmeti nemaju istu boju ili nisu bezbojni? Pogledam li kroz 
prozor, ugledat ću drveće, kuće, oblake — i tisuće drugih stvari. A o 
svakom se predmetu nameću tisuće pitanja o njegovoj tvarnosti i podrijetlu. 
Najmanji i najbeznačajniji predmet uzrokuje postavljanje niza pitanja, pod 
pretpostavkom, naravno, da ih imamo volje postavljati, a smatram da je 
čitatelj ove knjige ima. Želimo li potpuno, dakle do posljednje pojedinosti 
opisati jedno jedino zrnce pijeska, jako ćemo se namučiti. 

Materija ima jedno neobično svojstvo: pojavljuje se u nebrojenim 
oblicima. Materija, mogli bismo reći, ima svojstvo pokazivanja svojstava. 
Materija se pojavljuje u bezbroj oblika. Predmeti mogu nalikovati jedan 
drugome, ali u beskonačnosti vidljivog tvarnog svijeta nećemo naći dva 
posve jednaka. Svijet materije svijet je množina. 


Zamisao o elementima 


Zbog hvatanja u koštac s tom množinom, čovjek je vrlo rano pokušao 
odrediti skupna, temeljna, odnosno elementarna svojstva materije. Stoga su 
antički prirodoznanci nadošli na zamisao o pratvarima od kojih je građen 
cijeli svijet. Uglavnom su se pominjale četiri: zemlja, voda, zrak i vatra. 
Druge su tvari mješavine tih pratvari. Ali se i za pratvari smatralo da su 
stvorene od jedne jedine pra-pratvari, vječno postojeće, neuništive, 
neodredive i nerazlučive temeljne tvari. Nazvali su je »prva materija« (na 
latinskome  »materia prima«). Zamisao je u svakom slučaju bila 
prvorazredna jer je i do današnjih dana ostala aktualna — suvremena fizika 
još uvijek intenzivno traga za elementarnom pračesticom od koje su nastali 
svi građevni dijelovi materije. 


Antičko vjerovanje da je sve na svijetu nastalo miješanjem četiriju 
elemenata bilo je, naravno, povezano s viđenjem postojanja, dakle 
promjenama i kretanjem: stvari mijenjaju oblik, nastaju i nestaju, nastaju od 
četiriju elemenata i u njih se ponovno jednom pretvaraju. Materijalni svijet 


smatrao se svojevrsnim ciklusom, građenim od beskonačno mnogo manjih 
ciklusa. 


Očito je da materija već po antičkom shvaćanju nije bila ništa čvrsto i 
postojano, nego nešto pokretljivo 1 dinamično. Materija iskazuje različita 
djelovanja. Ona su odgovorna za promjene u prirodi, od onih u beskonačno 
malome do onih u beskonačno velikome. Materija se stalno mijenja, 
premda je za promjene katkad potrebno vrlo mnogo vremena. Od promjena 
su pošteđeni samo elementi, odnosno pratvar koja je jednoliko zastupljena u 
elementima. 


Četiri elementa antičke filozofije vrlo dobro odgovaraju suvremenoj 
predodžbi o trima pojavnim oblicima materije, dok je svjetlost (= vatra) 
dodana materiji. Pojavni oblik »krutina« odgovara »zemlji«, »tekućina« 
odgovara »vodi«, a »plin« odgovara »zraku«. Svjetlost je iznimka, jer 
zapravo nije riječ o materiji. Krute, tekuće i plinovite tvari postoje, ali 
svjetlosnih tvari nema. Svjetlost nije pojavni oblik materije, nego posljedica 
njezina postojanja. Materija, bez obzira nalazi li se u krutom, tekućem ili 
plinovitom stanju, može odašiljati svjetlost, ali i ne mora. Svjetlost je 
neraskidivo povezana s materijom. Da je nema, ne bi bilo nekih svojstava 
materije, primjerice boje tvari. Bez svjetlosti ne bi na Zemlji postojale 
posebne vrste materije, točnije živa materija u obliku biljaka, životinja 1 
ljudi. 


Materija i energija — dvije strane iste medalje 


Materija iskazuje djelovanja, a ona se zbivaju u prostoru i vremenu. 
Materija ne miruje, nego uzrokuje zbivanja. O zbivanju možemo govoriti 
samo kad u igru uvedemo vrijeme. U svemiru ne postoji ništa izvan 
vremena — osim Boga, ali njega ne ubrajamo u djelokrug fizike. Vrijeme, 
međutim, nije nešto što je uzrokovala materija. Vrijeme se u svemiru 
pojavilo u trenutki nekog događaja. Taj pradogađaj bio je Veliki prasak. 
Njime su prije otprilike 13 milijardi godina nastali i vrijeme i materija. Ne 
znamo što je bilo prije toga, a još manje znamo što je uzrokovalo Veliki 
prasak. Tom je problemu bliska pomisao da prije Velikog praska nije bilo 
ničega. Ali »ništa«, baš poput Boga, nije »predmet« proučavanja fizike. O 
ničemu glave razbijaju filozofi. 


Svaka vrsta djelovanja, svaka vrsta zbivanja povezana je s energijom, 
odnosno silama. Materija nije ništa drugo nego ukrućena energija. Ono što 
su antički filozofi smatrali nerazlučivom i neodredivom temeljnom tvari od 
koje su stvorena četiri elementa, mogli bismo možda izjednačiti s 
fizikalnim pojmom »energija«. Energija je na neki način »bezoblični 
temeljni oblik« pratvari. Materija bi, prema tome, bila zgusnuta, opipljiva 
energija. Obrnuto, energija nije ništa drugo nego vrlo razrijeđena tvar. 
Takva predodžba odgovara našoj nagonskoj sklonosti da energiju smatramo 
svojevrsnim izvornim, jednolikim strujanjem, a sve stvoreno u svemiru kao 
njezinim  »vrtlozima«, »nakupinama« i »zgušnjenjima«. Materija je 
kondenzirana energija, a energija razrijeđena materija. 


Dovoljno je da u ruku uzmemo neki proizvoljni predmet, primjerice 
kamen, i odmah shvatimo da je riječ o kondenziranom, doslovno 
skamenjenom obliku energije. U njegovoj čvrstoći i tvrdoći do izražaja 
dolazi uspavana, u kamen pretvorena energija. Želimo li kamen razbiti, 
dakle osloboditi jedan dio u njemu pohranjene energije, moramo utrošiti 
našu energiju, na primjer udaranjem kamena čekićem dok se ne razbije — 
ili dok se čekić ne razbije. 


Dakle, da promijenimo stanje materije, bez obzira o kojoj je njezinoj 
vrsti riječ, moramo utrošiti energiju. Sva djelovanja u svemiru povezana su 
s razmjenom energije, pri čemu se ona nikad ne gubi, nego samo mijenja 
oblik. Ukupna energija svemira uvijek je ista. To je energija oslobođena u 
Velikom prasku, kad god da se on zbio. 


Prema tome, nešto tako poznato kao tvrdoća kamena ili mekoća 
čokoladnog pudinga tek je energetsko stanje materije koju promatramo. Ili 
uzmimo u ruke krumpir: u sirovom je stanju prilično tvrd. Morali bismo biti 
prilično snažni da ga zdrobimo golom šakom. Međutim, kad krumpiru 
dovedemo dovoljno energije, primjerice kuhanjem u trajanju od pola sata, 
njegovo se stanje od tvrdoga pretvara u mekano što, između ostalog, znači 
da ćemo ga vrlo lako zdrobiti u šaci, ali prije toga moramo pustiti da se 
ohladi. U suprotnom će dio njegova energetskog stanja (= vruće) prijeći na 
našu ruku i promijeniti njezino energetsko stanje, s posljedicama koje 
uključuju opeklinu i s njom povezane bolove. Ali kuhanjem nismo 
promijenili samo energetsko stanje krumpira, nego i energetsko stanje lonca 
i vode u njemu. Još 1 više, promijenili smo i energetsko stanje zraka u 
kuhinji, a s njim i energetsko stanje svih predmeta u njoj. Zapravo, 
jednostavnim kuhanjem krumpira promijenili smo energetsko stanje 


cijeloga svemira jer je kuhanjem oslobođena toplina izračena u svemir i 
nikad nam se neće vratiti. 


Masa i težina nisu jednake 


Želimo li skuhati veliki krumpir, potrebno je utrošiti više energije negoli za 
kuhanje maloga krumpira, a za razbijanje kamene gromade više energije 
negoli za razbijanje komadića šljunka. Tako se s pojmom energije odmah 
povezuje i pojam mase. I ona je neraskidivo povezana s našom predodžbom 
materije. Svako tijelo ima masu. Masa je, poput energije, jedno od 
temeljnih svojstava materije. Upravo je stoga i jedna od temeljnih fizikalnih 
veličina. Mjerna jedinica za masu jest kilogram. Vrlo je važno, međutim, da 
masu tijela ne izjednačavamo s njegovom težinom. Težina je sila kojom 
Zemlja privlači tijela. Kako bi razlika između mase i težine bila uočljivija, 
nekoć je postojala jedinica »kilopond«: jedan kilopond je težina mase od 
jednog kilograma. Prema tome, kilopond je jedinica sile, a ne mase. 


Smisao te razlike odmah postaje jasniji kad shvatimo da svemirski 
putnik dolaskom na Mjesec nije promijenio masu, ali se njegova težina 
smanjila na otprilike šesnaestinu one koju ima na Zemlji. Naime, 
Mjesečeva je privlačna sila manja od Zemljine. Osoba koja je na Zemlji 
teška 100 kilograma, ili točnije 100 kiloponda, na Mjesečevoj površini teži 
16,6 kiloponda (masa joj se nije promijenila pa i dalje iznosi 100 
kilograma). 

Pojam »mase« u fizici se shvaća dvojako: znanstvenici govore o 
»tromoj« 1 »teškoj« masi. Pod »tromom masom« smatramo svojstvo svakog 
tijela da se opire promjeni trenutačnoga stanja. Drugim riječima, svako 
tijelo nastoji zadržati stanje u kojem se nalazi. Priroda od samog početka 
nastoji izbjeći riječ »lijenost«. Zbog toga se ni mi ne bismo smjeli sramiti 
vlastite tromosti 1 lijenosti. Mi smo tek posljedica Božjih zakona prirode. 
Sva materija u svemiru nastoji zauzeti što nižu energetsku razinu i u njoj se 
zadržati. 


Za promjenu trenutačnoga stanja gibanja tijela potrebno je uložiti 
energiju, primjerice udarcem. Taj udarac mora biti to jači što je veća masa 
tijela kojoj želimo promijeniti stanje gibanja. Veličina otpora mjera je trome 
mase tijela. 


Pod »teškom masom«, naprotiv, smatramo svojstvo tijela kojim 
privlači drugo tijelo i kojim drugo tijelo privlači njega. To svojstvo 
međusobnog = privlačenja materije uzrokovanog masom nazivamo 
gravitacija, odnosno sila teža ili sila privlačenja. Riječ je o elementarnoj sili 
koja se ne može dalje razložiti. U usporedbi s drugim elementarnim silama, 
koje ćemo kasnije upoznati, iznimno je slaba. Ali doseg joj je beskonačan, 
premda uz slabljenje s kvadratom udaljenosti. To znači da se 
podvostručavanjem udaljenosti između dvaju tijela njihovo uzajamno 
privlačenje smanjuje na jednu četvrtinu. Gravitacijska je sila tako slaba da 
se njezino djelovanje opaža tek kod vrlo masivnih tijela, primjerice, planeta 
i zvijezda. To, međutim, ne znači da se mala tijela ne privlače. Nas privlači 
Zemlja, što je razlog da ne padnemo s te velike stjenovite kugle, ali i mi 
privlačimo nju, samo što je to zbog naše zanemarivo male mase gotovo 
nemjerljivo. 


Gdje ima materije, postoje i sile 


Dosad smo saznali za niz svojstava materije, a ona se odlikuje i različitom 
gustoćom, što znači da su njezine elementarne čestice raspoređene na 
različit način. Plin je manje gust od tekućine, a tekućina je manje gusta od 
krutine — uglavnom. Ima i krutina, primjer može biti pluto, s manjom 
gustoćom od npr. vode. Ali i unutar istog agregatnog stanja vrlo je velik 
raspon gustoća. Tako je npr. krutina drvo manje gusta od krutine željeza. 


Uz masu i gustoću materije tu je još obujam, odnosno prostor koji 
tijelo zauzima. Naime, tamo gdje se nalazi neko tijelo, ne može se nalaziti 
drugo tijelo. Saznali smo, također, da materiju na okupu održavaju 
unutrašnje sile, zasad nepoznate, ali ćemo ih tijekom naših razmatranja u 
knjizi upoznati. 

Govorimo li o materiji, ne možemo izbjeći spominjanje sila koje na 
nju djeluju, odnosno s kojima ona djeluje na okolinu. Područje fizike 
zaduženo za opisivanje zakona gibanja tijela nazivamo mehanika. 
Mehanika se bavi masama, silama i ubrzanjima. 


Na temelju Galilejevih zakona gibanja poznati je znanstvenik Isaac 
Newton (1643.-1727.) razvio zakone klasične mehanike. Njima se opisuju 
gibanja svakog tijela, bez obzira je li riječ o špekulanta, bilijarskim 
kuglama ili planetima. S pomoću samo triju temeljnih pojmova — mase, 


sile i ubrzanja — Newton je formulirao tri temeljna zakona gibanja. Prvi 
govori o načelu tromosti 1 kaže da se tijelo na koje ne djeluju sile giba 
jednoliko i pravocrtno. Drugi, načelo djelovanja, utvrđuje da djelovanjem 
sile tijelo ubrzava. Treći, tzv. načelo akcije i reakcije, glasi: Kad na tijelo 
djeluje sila nekog drugog tijela, prvo tijelo djeluje na drugo tijelo 
jednakom, ali suprotnom silom. Udari li tijelo koje se giba u tijelo koje 
miruje, tijelo koje miruje pokrenut će se u smjeru sudara, a prvo će se odbiti 
u suprotnom smjeru, iz smjera iz kojeg je stiglo. 


Tim čudesno jednostavnim zakonima i pripadajućim matematičkim 
formulama omogućeno je opisivanje svih mehaničkih kretanja u svemiru. S 
tri Newtonova zakona možemo opisati stazu puščanog zrna, ali i stazu 
Zemlje oko Sunca. Iskustvo življenja u svijetu svakodnevice naviklo nas je 
na klasičnu mehaniku, bez obzira znamo li za Newtonove zakone ili ne. 
Kroz svijet se krećemo u skladu s tim zakonima, već kao djeca naučimo da 
je padanje povezano s udarcem, kako se predmeti bacaju ili hvataju, učimo 
se penjati i padati s drveća, ukratko, učimo se kretati po svijetu. 


Ne čudimo se kad zrela jabuka s grane padne na tlo, a ne ode u nebo, 
ni kad vidimo astronauta kako u svemiru lebdi pokraj svoga svemirskog 
broda i ne pada na Zemlju. Ali tko uopće u tom trenutku misli na to da 
astronauta i svemirski brod u kretanju održavaju dvije jednake, ali suprotne 
sile: sila teža kojom Zemlja privlači astronauta i svemirski brod i 
centrifugalna sila koja ih na putu oko Zemlje nastoji udaljiti od nje. 


Atom je najsitniji djelić materije 


Koliko su god zakoni mehanike zanimljivi, nažalost ništa ne govore o 
unutarnjem ustroju materije, primjerice zašto ona ima tri temeljna stanja, a 
ne samo jedno. Kako to da je voda, ovisno o temperaturi, katkad tekuća, 
plinovita ili kruta? Ili zašto se komad željeza zagrijavanjem užari? Zašto 
počinje odašiljati crvenu svjetlost i odakle ona potječe? Zašto se staklena 
ploča pri padu na tlo razbije, a jednako debela metalna ploča ostane čitava? 
Na takva i slična pitanja klasična Newtonova mehanika ne može odgovoriti. 


Naravno, Newton se pozabavio i ustrojem materije, odnosno 
njezinom unutarnjom građom. Ali pri traženju odgovora nije nadišao ono 
što su još dvije tisuće godina prije njega znali grčki filozofi. Čak ni fizičari i 
kemičari 19. stoljeća nisu o materiji znali mnogo više od drevnih Grka. 


Njihova su saznanja povezana s pojmom atoma. Riječ »tom« je 
grčkog podrijetla i znači »rezati, dijeliti«. »A-tom« opisuje nešto što se ne 
može razrezati ili na drugi način podijeliti. Predložak »a« negira ono što 
poslije njega dolazi. 

Na zamisao o atomu kao najsitnijem nedjeljivom materijalnom 
djeliću nadošao je grčki filozof Demokrit (oko 470.-380. pr. Kr.). On je 
atom smatrao sićušnom, glatkom, sjajnom kuglom koja je nevidljiva, 
nepronična i nepromjenjiva. Od takvih atoma, smatrao je Demokrit, ne 
sastoji se samo materija, nego i duh. »Duhovni atomi« se u organima živih 
bića iskazuju različitim djelovanjima, u mozgu primjerice razmišljanjem, a 
u srcu osjećajima. 


Po Demokritu, nisu svi atomi bili jednaki. Po njemu su uzrok 
raznolikosti predmeta bili različita veličina i raspored atoma. Kad nastane 
nova stvar, smatrao je Demokrit, zapravo ne nastaje ništa novo, nego se 
nevidljivi atomi, koji su vječni, sakupe kao golubi pri hranjenju. Kad neki 
predmet nestane, ništa se ne uništava, već se atomi rasprše kao što golubi 
poslije hranjenja odlete pa se na nekom drugom mjestu možda sakupe u 
novo jato (predmet). 


Kad na nebu nastane oblak, dotad zasebni i nevidljivi »atomi vode« 
sakupe se u vidljivu maglu, odnosno kapljice vode. One katkad kao kiša 
padaju na tlo. A kad kiša s mokrog tla ispari, atomi ponovno odlaze u 
atmosferu. 


Kada dijete raste, u njegovu se tijelu skupljaju atomi, a kad osoba 
umre i njezino se tijelo raspadne ili izgori, vraćaju se atomi, »koji su nam 
nakratko stavljeni na raspolaganje« (Demokrit), u vječni prirodni ciklus. 
Nastajanje i nestajanje u prirodi nije ništa drugo nego sastavljanje i 
rastavljanje atoma. Atomi od kojih se sastojimo i koji u nas stalno stižu 
hranjenjem i disanjem vjerojatno su se nalazili u mnogo drugih tijela, ne 
samo ljudskih nego i životinjskih, i to još od samih prapočetaka Zemljine 
povijesti. Medu atomima koje u ovom trenutku udišemo vjerojatno se 
nalazi i jedan koji je prije 2500 godina udahnuo i Demokrit. 


Demokrit i njegovi učenici imali su o atomima i druge, i danas 
temeljno ispravne postavke. Smatrali su, tako, da atomima, odnosno 
njihovim privlačenjem i odbijanjem, upravljaju sile. Govorili su: »Ljubav i 
mržnja atoma uzrokuju nemir svijeta.« Također su učili da o predmetima 
nikad ne saznajemo što oni stvarno jesu, nego ono što nam o njima 
saopćavaju atomi. Na primjer, ono što nazivamo »mirisom« jest tek dodir 


određenih atomskih skupina s živcima u našem nosu. Okus nije ništa drugo 
nego djelovanje atomskih skupina na živce jezika i usne šupljine. Kako je 
cijeli svijet građen od atoma, naša saznanja o njemu zapravo su atomska 
saznanja. 


U jednome, međutim, Demokrit nije imao pravo — a to je otkriveno 
tek krajem 19. stoljeća: atomi nisu nedjeljivi, oni se mogu cijepati. Atomi, 
dakle, uopće nisu »a-tomi«, nego samo »tomi«. Ali o tome kasnije. 


Pokušajmo ustanoviti koliko su atomi maleni. Pritom ne smijemo 
zaboraviti da su pojmovi »mali« ili »veliki« relativni, odnosno da oni imaju 
smisla samo kad ih uspoređujemo s nečim drugim. Čovjek je sklon sve 
mjeriti po sebi. Kad kažemo »atom je vrlo malen«, mislimo da je malen u 
usporedbi s našim tijelom. Naše svakodnevne mjere duljine, dakle metar, 
centimetar i milimetar, u uskoj su vezi s mjerama ljudskog tijela. Već kad je 
riječ o kilometru, nije nam posve lako točno predočiti tu udaljenost. 
Jednako nam je teško predočiti nešto što je veličine desetinke ili stotinke 
milimetra, a o još manjim predmetima da i ne govorimo. 


Naš se svakodnevni iskustveni svijet odvija u razmjerno uskom 
području veličina. Pristup svijetu atoma zbog toga je vrlo otežan. On se, 
naime, nalazi posve izvan iskustvenosti. U taj svijet ne možemo pogledati 
optičkim uređajima za povećavanje, dakle mikroskopima, što nam je u 
suprotnom smjeru, pri gledanju u svemir, omogućio teleskop. Najveći 
teleskopi vide gotovo do »ruba« svemira. Pri pogledu u svemir sićušnoga, 
to nije moguće. S tzv. rasterskim tunelskim mikroskopima u najboljem se 
slučaju može odrediti položaj zasebnih atoma u skupini (= molekula), ali ne 
i vidjeti sam atom. Unutrašnji ustroj atoma posve je izvan današnjih 
tehnoloških mogućnosti. 


Na točku na »i« stanu milijarde atoma 


Ali koliko je velik jedan atom? Na to će atomski fizičar odgovoriti: 
otprilike 0,1 nm. A mi ćemo na to samo začuđeno uzdignuti obrve i 
pomisliti koliko je taj čovjek čudan. Ali kako su atomski fizičari u načelu 
vrlo prijazne osobe, odmah će nam objasniti što znači ono »nm«: kratica 
»nm« znači nanometar. A nanometar je milijardinka metra, dakle metar 
podijeljen s jedinicom iza koje slijedi devet ništica. To bismo također mogli 
napisati ovako: 107? metara. A 0,1 nm je jednako 107!" metara. Zbog toga 


govorimo o nanopodručju materije. Samo se u tim sićušnim razmjerima 
zbivaju atomska zbivanja. 


Prema tome, atom ima promjer od otprilike 107!" metara. S takvim 
brojem, nažalost, ne možemo ništa jer si ga ne možemo predočiti. Upravo 
se s tom temeljnom teškoćom moramo boriti u cijeloj našoj knjizi. 


Samo jedna stanica našeg tijela, dakle temeljna jedinica organizma, 
tako je malena da ih na točku na i stane više od pet stotina. Ali svaka se 
tjelesna stanica sastoji od milijardi molekula, uglavnom bjelančevina, a 
svaka je molekula građena od mnogo atoma. 

Premda nam ni takvi primjeri zapravo ne uspijevaju predočiti veličinu 
atoma, ipak nam pokazuju o kako je neprispodobivo malenome riječ. U 
ovoj ćemo se knjizi stoga baviti uglavnom prispodobama. Svijet atoma 
možemo opisati samo vrlo točnim jezikom više matematike. Ali kako njime 
ne vladamo, moramo se zadovoljiti "prispodobama i  maglovitim 
predodžbama. 


Evo još jednog načina predodžbe, po meni vrlo dojmljivog. Zamislio 
ga je lord Kelvin (1824.-1907., vidi str. 96-97), britanski fizičar po kojemu 
je nazvana Kelvinova temperaturna ljestvica. Pretpostavimo, rekao je lord 
Kelvin, da molekule vode u čaši možemo na neki način označiti. Potom 
izlijemo vodu iz čaše u more i golemom žlicom miješamo sve dok se 
označene molekule ravnomjerno ne rasporede svjetskim oceanima. Kad 
bismo potom iz bilo kojeg dijela mora zagrabili čašu vode, u njoj bi se 
nalazilo otprilike stotinu označenih molekula vode. Naravno, ne bismo 
izbrojali točno stotinu molekula, čak ni kad bi proračun dao točno taj 
rezultat. U čaši bismo, primjerice, našli 95 ili 88 molekula, ali također i 107 
ili 112. Ali bilo bi vrlo nevjerojatno pronaći 150 ili samo 50 molekula. Ali 
sad nije riječ o tome. Misaoni pokus želi nam samo dočarati koliko su 
maleni atomi kad ih već u čaši vode ima nezamislivo mnogo. Pritom je 
molekula vode otprilike tri puta veća od atoma — naime, sastoji se od tri 
atoma. S molekulom vode podrobnije ćemo se pozabaviti nešto kasnije jer 
je riječ o iznimno zanimljivoj i neobičnoj molekuli (vidi str. 75- 84). 


Kad djeci odgovorite na neko pitanje, obično upitaju »Zašto?« Na 
sljedeći odgovor slijedi ponovno »zašto« i tako dalje. Sve dok odraslome ne 
dosadi odgovarati. Ali to je baš ono što čine i znanstvenici. U svakom 
odgovoru postoji zametak sljedećih pitanja. Znanstvenici su stoga poput 
djece — ili obrnuto: djeca su, kad je riječ o teškim pitanjima, pravi 
znanstvenici. Zbog toga bismo se i mi u ovoj knjizi na odgovore morali 


nadovezivati pitanjem »zašto?«. »Zašto« je duhovno uporište za koje se 
hvatamo na ovom neravnom atomskom terenu. 


Zašto su atomi tako maleni? 


Kad utvrdimo da su atomi neprispodobivo maleni, slijedi dječje-znanstveno 
pitanje: Zašto su atomi tako maleni? Ali tako postaviti pitanje, kako smo 
već utvrdili (vidi str. 18), nije posve ispravno. Morali bismo zapravo pitati: 
Zašto su atomi u usporedbi s nama tako maleni? Pitanje je, prema tome, 
usmjereno na odnos između dviju veličina: našeg tijela i atoma. Ali kako su 
atomi elementarnije čestice od organizma, vrlo privremene nakupine atoma, 
pitanje bismo zapravo morali postaviti na sljedeći način: Zašto naša tijela u 
usporedbi s atomima moraju biti tako velika? 


Odgovor bi mogao biti: Zato da atome ne možemo vidjeti, čuti, 
dodirnuti ni kušati. Tu se misaoni pas grize za vlastiti rep, ali se usput ističe 
još jedna važna činjenica: atomi moraju biti tako maleni da ih naša osjetila 
ne mogu otkriti. Kad tako ne bi bilo, kad bismo imali osjetila toliko 
osjetljiva da mogu reagirati na samo jedan atom, bio bi to vrlo kaotičan 
život! Od atomskih bismo međudjelovanja vjerojatno poludjeli. Jedno je 
posve sigurno: organizam s tako profinjenim osjetilima u mozgu ne bi 
mogao uspostaviti red potreban za razmišljanje o atomima. On ne bi mogao 
čitati ovu knjigu jer bi mu to onemogućavali atomi zraka između očiju i 
knjige. Mi ne vidimo svijet atoma. 


Ali znanstvenici nisu zadovoljni kad se predmet njihova zanimanja ne 
vidi. Ono što ne vidimo ne smije ostati neotkriveno 1 neistraženo. 
Istraživanje atoma dojmljiv je primjer kako znanost može točno opisati čak 
i svijet nedostupan našim osjetilima. Ona to čini samo na temelju 
djelovanja nevidljivih atoma. Put tih saznanja, naravno, bio je dug 1 vrlo 
postupan. Počeo je, kako smo ustanovili, još prije 2500 godina s 
Demokritom (vidi str. 17). 


Prvi su kemičari bili alkemičari 


Cak i fizičari i kemičari 19. stoljeća o atomu zapravo nisu znali mnogo više 
od Demokrita. Predodžba o atomima u to se doba samo u jednome bitno 


razlikovala od njegove: različite se atome razlikovalo po njihovim masama, 
odnosno težinama. To je postalo neophodno nakon što su kemičari prirodne 
tvari uspjeli razložiti na sastavne elemente. 


Već su alkemičari u srednjem vijeku naslutili da mora postojati više 
od četiri elementa filozofa grčke antike. Znali su za npr. sumpor, kositar, 
bakar, željezo, srebro, živu i zlato. Njih, međutim, nisu smatralo zaista 
elementarnim pa su vrijedno zlato pokušavali, na primjer, dobiti miješanjem 
sumpora i žive. 


Premda alkemičarima nije uspjelo stvoriti zlato, u tim pokušajima su 
došli do brojnih vrijednih saznanja i otkrića. Svojim su pokusima otkrili 
dotad nepoznat element fosfor, premda ga nisu nazivali elementom. Riječ 
»fosfor« znači »svjetlosni kamen«, što potječe od činjenice da fosfor u 
mraku sam od sebe svijetli. A fosfor su alkemičari otkrili obavljajući 
pokuse s ljudskom mokraćom. Litra mokraće sadrži između jednog i dva 
grama soli fosforne kiseline. Istina, kad su alkemičari obavljali pokuse s 
mokraćom, nisu tražili fosfor, nego su pokušavali naći nešto sasvim drugo, 
»kamen mudraca«, uz čiju bi se pomoć neplemeniti metali mogli pretvoriti 
u zlato. »Kamen mudraca« se po njima nalazio u vrlo različitim tvarima, 
između ostaloga i u ljudskim izlučevinama, koje su za alkemiju bile vrlo 
važne. Alkemičari su, naime, čovjeka smatrali Božjim djelom u kojem se 
zrcali cijeli svemir. Što se tiče mokraće, potrebno ju je samo ustrajno 
kuhati. Pritom se sadržana fosforna kiselina pretvara u fosfor. 


U drugim su pokušajima dobivanja zlata alkemičari u svojim 
posudama za taljenje našli, primjerice, porculan ili eksplozivni crni barut 
(kad su slučajno u pravilnim omjerima pomiješali sumpor, ugljen 1 salitru). 
Sa znanošću u suvremenom smislu te riječi to nije imalo mnogo veze. 
Alkemiji je nedostajalo strogo odvajanje predodžbe i iskustva, mašte i 
opažanja. 

U 17. stoljeću alkemija se sve više približava znanosti, ona je sve više 
nalik promatračkoj i iskustvenoj kemiji. Tako je Englez Robert Boyle 
(1627.-1691.) otkrio da je omiljena alkemijska tvar fosfor zapravo element, 
a ne tvar građena od drugih tvari. Stoljeće poslije njega francuski 
znanstvenik Antoine Laurent de Lavoisier (1743.-1794.), majstor za 
kemijsko razlaganje tvari, otkrio je kisik. On je sastavio prvu tablicu 
dvadeset tada poznatih elemenata. Također je formulirao tzv. zakon 
sačuvanja mase kemijskih elemenata. Taj zakon kaže da se kemijskom 
reakcijom, dakle spajanjem ili razlaganjem tvari, ne gubi njihova masa. To 


drugim riječima znači da je težina proizvoda nastalih reakcijom jednaka 
težini tvari kojima reakcija počinje. Tim je otkrićem Lavoisier kemiji 
omogućio pronalaženje daljnjih nepoznatih elemenata. Mjerenja i vaganje 
učinila su kemiju točnom znanošću utemeljenoj na matematičkim 
osnovama. 


Kemija unosi red u kaos tvari 


Poslije Lavoisiera na red je ponovno došao Englez, John Dalton 
(1766.-1844.), iznimno važan za napredak mlade kemije. On je prvi put 
elemente razvrstao po određenom sustavu i tako dao odlučujući poticaj 
znanstvenoj atomskoj teoriji. Po Daltonovu su mišljenju atomi nekog 
elementa bili posve jednaki 1 određene težine, odnosno atomske težine. 
Različiti se elementi razlikuju samo po različitim atomskim težinama. 


Po Daltonovu jednostavnom sustavu, u kojem je elemente rasporedio 
po rastućim atomskim težinama, najlakši element vodik dobio je redni broj 
1. Vrlo se brzo potom otkrivaju novi elementi, uz sve točnije određivanje 
njihovih atomskih težina. Do 1870. otkriveno je sedamdesetak elemenata. 
Rus Dimitrij Mendeljejev (1834.-1907.) na genijalan je način poznate 
elemente svog doba stavio u tablicu kemijskih i fizikalnih svojstava, tzv. 
periodni sustav elemenata. U stupcima tablice nalaze se elementi sa sličnim 
svojstvima, što će reći da se vrlo lako ili vrlo teško vežu s drugim 
elementima. Mendeljejev je elemente također razvrstao po atomskim 
težinama, od najlakšeg s brojem 1 (= vodik) do najtežega s rednim brojem 
92 (= uranij). 

Evo redoslijeda prirodnih kemijskih elemenata: 
H vodik (hydrogenium) 

He helij 

Li litij 

Be berilij 

B bor 

C ugljik (carboneum) 

N dušik (nitrogenium) 


(s S Ke, KO E SS I S 


O kisik (oxygenium) 


9. Ffluor 

10 Neneon 

11 Nanatrij 

12 Mgmagnezij 

13 Alaluminij 

14. Sisilicij 

15 P fosfor (phosphorum) 


16 S sumpor 
17. ClIklor 
18 -— Arargon 
19. Kkalij 


20 — Cakalcij 

21 Sc skandij 

22. Tititanij 

23. V vanadij 

24. Crkrom 

25 Mnmangan 

26 Fe željezo (ferrum) 
27 Cokobalt 


28 Ninikal 
29 Cu bakar (cuprum) 
30 — Zncink 
30 — Zncink 
31 Gagalij 


32 Ge germanij 


33 Asarsen 


34. Se selen 
35 — Br brom 
36 — Krkripton 


37 Rbrubidij 


38 
39 
40 
41 
42 
43 
44 
45 
46 
47 
48 
49 
50 
51 
52 
53 
54 
55 
56 
57 
72 
13 
74 
75 
76 
ok 
78 
79 
80 
81 


Sr stroncij 

Y itrij 

Zr cirkonij 

Nb niobij 

Mo molibden 

Tc tehnecij 

Ru rutenij 

Rh rodij 

Pd paladij 

Ag srebro (argentum) 
Cd kadmij 

In indij 

Sn kositar (stannum) 
Sb antimon 

Te telur 

J jod 

Xe ksenon 

Cs cezij 


Ba barij 


do 71 — rijetke zemlje od lantana do lutecija 


Hf hafnij 

Ta tantal 

W volfram 

Re renij 

Os osmij 

Ir iridij 

Pt platina 

Au zlato (aurum) 
Hg živa (hydrargyrum) 
TI talij 


82 Pb olovo (plumbum) 
83 — Bi bizmut 
84 Po polonij 
85 — Atastacij 


86 — Rnradon 

87  Frfrancij 

88 — Raradij 

89 — Acaktinij 

90 Thtorij 

91 Pa protaktinij 
92. Uuranij 


Mendeljejev nije poznao sva 92 elementa koji se javljaju u prirodi, ali 
je znao da ih mora postojati baš 92. Zbog toga je u svojoj tablici ostavio 
odgovarajuće praznine za koje je smatrao da će se popuniti odgovarajućim 
elementima. Tako se i dogodilo. Zašto su elementi tako razvrstani i zašto 
tablica završava rednim brojem 92, Mendeljejev nije mogao znati, baš kao 
što nije mogao znati kako elementi nastaju, odnosno nalaze li se tu od 
samog stvaranja ili su u nekom trenutku nastali. Na ta je pitanja mogla 
odgovoriti tek atomska fizika 20. stoljeća. 


Na temelju periodnog sustava, odnosno atomske težine elemenata, 
započela su istraživanja rasporeda atoma u molekulama. Još više, periodni 
sustav omogućio je stvaranje molekula, odnosno spojeva na papiru, i to 
takvih kakvi u prirodi uopće ne postoje. Do danas je u prirodi otkriveno oko 
stotinu tisuća vrsta molekula. U protekla su tri stoljeća kemičari u svojim 
laboratorijima iz »kutije« sa 92 prirodna elementa »sastavili« oko 15 
milijuna vrsta molekula. Atomska je teorija na kraju 19. stoljeća izgledala 
potpuno. Iznenađenja, smatrali su kemičari, više ne bi smjelo biti. 


Otkriće radioaktivnosti 


Kemičari su se jako prevarili. Nisu računali na fizikalna istraživanja. 
Godine 1896. francuski fizičar Antoine Henri Becquerel (1852.-1908.) 


slučajno je otkrio da određena tvar ima svojstva koja se ne mogu povezati s 
postojećom  predodžbom atoma. Obavljajući pokuse s rendgenskim 
zrakama, dakle jakim elektromagnetskim zračenjem koje je godinu dana 
ranije otkrio Nijemac Wilhelm Conrad Rčntgen (1845.-1923.), koristio je 
tvar u kojoj je bilo tragova uranija. Ozračena rendgenskim zrakama, ta je 
tvar sama počela odašiljati nepoznato zračenje. 


Becquerel je pretpostavljao da su rendgenske zrake dio tog zračenja. 
Prevario se jer je brzo utvrdio da zagonetno zračenje prodire kroz crni papir 
i osvjetljava fotografski film postavljen iza njega. Točnije istraživanje 
pokazalo je da zračenje uzrokuje uranij. Atomi uranija, ustanovio je 
Becquerel, neprekidno odašilju čestice, kao da na neki način eksplodiraju. 
Ali »eksplodiranje« nije bila odgovarajuća riječ pa je pronađena nova: 
uranij je »radioaktivan«. Atomi uranija odašilju radioaktivno zračenje. 


Ali ako atomi uranija stalno izbacuju čestice, znači da predodžba 
atoma kao čvrste, nedjeljive kuglice nije ispravna. Očito se atom sastojao 
od još sitnijih čestica. Barem radioaktivne tvari u sebi imaju takve čestice. 
Tim otkrićem djeljivosti atoma počinje suvremena atomska fizika. 


Atome tvore nabijene čestice 


Već prije bilo je naznaka da su atomi građeni od sitnijih djelića, ali se te 
naznake nije uspjelo povezati s uvjerljivom novom predodžbom atoma. 
Tako se, na primjer, engleski fizičar i kemičar Michael Faraday 
(1791.-1867.) bavio pojavnim oblicima elektriciteta i s tim u vezi 
formulirao nekoliko zakona. Njegova promatranja plinskih izboja i pokusi s 
elektrolizom nagovještavali su da se atomi sastoje od pozitivno i negativno 
nabijenih sitnijih čestica. 

To je vrlo uvjerljivo pokazivala tzv. elektroliza, kod koje se kroz 
otopinu soli propušta struja. Otopinu može činiti, na primjer, obična 
kuhinjska sol (NaCI = natrij-klorid). U otopinu uronimo dvije metalne 
ploče, tzv. elektrode. Jednu metalnu ploču, anodu, povežemo s pozitivnim 
polom električne baterije, a drugu, katodu, s negativnim polom. Kroz 
otopinu kuhinjske soli počinje protjecati električna struja, pri čemu se na 
pozitivnoj anodi oslobađa plinoviti klor, a na negativnoj katodi metal natrij. 


Načelo elektrolize. 


Uronimo li u posudu s otopinom kuhinjske soli dvije metalne ploče i povežemo ih s 
izvorom električnog napona, počinje teći električna struja (K = katoda, spojena s 
negativnim polom, A - anoda, spojena s pozitivnim polom). Otopine kroz koje prolazi 
električna struja su elektroliti, a po kemijskom su sastavu soli, kiseline ili lužine. 


Taj pokus možemo objasniti samo postojanjem pozitivnih i negativnih 
naboja u atomu. Ili drugim riječima, atomi moraju sadržavati pozitivno 1 
negativno nabijene djeliće. Atomi natrija, koji se talože na negativnoj 
katodi, moraju biti pozitivno nabijeni. Znanstvenici su, naime, već utvrdili 
da se električni naboji suprotnih predznaka privlače, a istoimeni odbijaju. U 
skladu s time atomi klora moraju biti negativno nabijeni jer ih privlači 
pozitivno nabijena anoda. Takve električki nabijene atome nazivamo ioni. 
Riječ je grčkoga podrijetla 1 znači »ono što se kreće, luta«. Ioni su atomi 
koje zbog njihovog električnog naboja privlače naboji suprotnoga 
predznaka. 

Daljnja istraživanja atoma kao nositelja električnih naboja 
nerazdvojno su povezana s novozelandskim eksperimentalnim fizičarom 
Ernestom Rutherfordom (1871.-1937.). U svojim je pokusima primjenjivao 
posve određene djeliće materije koje odašilju mnogi prirodni radioaktivni 
elementi. Rutherford je te djeliće nazvao alfa-čestice. Pritom je bila riječ o 
dvostruko pozitivno nabijenim ionima helija. 


Rutherford je najprije proučio same alfa-čestice, primjerice 
promatranjem njihova ponašanja u jakim magnetskim poljima, a potom ih 
je uporabio kao »alate« svojih pokusa. Alfa-čestice su tako postale 
jedinstveni ključ u tajanstveni svijet atoma. Poslužile su kao iznimno sitne 
sonde kojima se moglo prodrijeti u atome i tamo promatrati što se zbiva. 
Tako je, na primjer, Rutherford alfa-čestice iz radioaktivnog izvora 
usmjeravao na vrlo tanku zlatnu foliju i promatrao posljedice sudara. 


Atome možemo promatrati, a da ih i ne vidimo 


U ovom je trenutku potrebno pojasniti kako je moguće promatrati nešto što 
ne vidimo golim očima. To atomska fizika može zahvaliti vrlo čestim 
maglama u Škotskoj. Škotski su se meteorolozi specijalizirali za stvaranje 
magle i oblaka. Upravo se time bavio meteorolog C. T. R. Wilson 
(1869.-1959.). Otkrio je da se sićušne kapljice vode lakše stvaraju na 
električki nabijenim zrncima prašine. Kako bi lakše proučio taj proces 
Wilson je 1911. izmislio tzv. oblačnu komoru, koju je punio pothlađenim 
vlažnim zrakom. Propustimo li kroz tu nevidljivu vodenu paru električki 
nabijeno zrnce prašine, njezina će se staza ocrtati kao magloviti trag. Na 
putu čestice kondenzirala se voda. Nju možemo snimiti kao stazu 
nabijenoga zrnca prašine. 


Ono što vrijedi za nabijena zrnca prašine, mora vrijediti i za nabijene 
atome (ione). Tako je 1 bilo. S pomoću oblačne komore, nazvane i 
Wilsonova komora, Rutherford je promatrao kako gotovo sve alfa-čestice 
neometano prolaze kroz ciljnu zlatnu foliju. 


Tragovi alfa-čestica u oblačnoj komori. 


U gornjem dijelu fotografije primjećujemo trag koji se koso spušta prema lijevom 
rubu. Taj trag započinje u točki na kojoj se trag odozdo pristigle alfa-čestice malo 
otklanja. Na tom se mjestu zbila nuklearna reakcija: sudarom helijeve jezgre s jezgrom 
dušika u zraku nastala je jezgra kisika. Pritom je izletjela jezgra vodika (proton, vidi 
crtež na str. 35) i ostavila kosi trag prema lijevom rubu fotografije. 


Materija je, čak 1 kad je riječ o metalu velike gustoće, iznimno 
porozna. Prema tome, nije mogla biti građena od neprodorno čvrstih 
kuglica koje su nepropusno zbijene jedna do druge. Najveći dio atoma kao 
da je bio prazan prostor. Kroz taj su prazan prostor neometano prolazile 
alfa-čestice. 


Rutherfordovi pokusi omogućili su prvi pogled u građevne sastojke 
materije. Pokazuje se da se ona uglavnom sastoji ni od čega, odnosno od 
praznoga prostora. Po tome je unutrašnjost materije vrlo slična svemirskim 
prostranstvima, koja su također uglavnom prazna. Katkad je ipak, 
pokazivali su Rutherfordovi pokusi u oblačnoj komori, alfa-čestica pri 
prolasku kroz zlatnu foliju promijenila smjer, u nekim slučajevima čak 1 za 
180 stupnjeva. Rutherford je to ovako opisao: »Bilo je to jednako 
nevjerojatno kao kad bismo granatu ispalili na tanki komad papira, a ona se 
vrati i pogodi topnika.« Na tu je alfa-česticu morala djelovati vrlo jaka, u 
unutrašnjosti materije skrivena sila. 


Zakon otklona čestice nazvan je po Rutherfordu. Vrlo je jednostavan i 
kaže da je sila koja djeluje na alfa-česticu već poznato električko odbijanje 
između vlastitog dvostrukog pozitivnog naboja i pozitivnog naboja atomske 
jezgre pokraj kojeg alfa-čestica prolazi. Pokazalo se da atom ima pozitivno 
nabijenu jezgru. 

alfa-čestica 
od jezgre 


odbijena 
prema natrag 


gotovo 
nepromijenjen 


pristižuća smjer alfa-čestice 


alfa-čestica 


promjer atoma 


Pokusom s alfa-česticama Rutherford je pokazao da atom ima čvrstu jezgru. Na 
ovom shematskom prikazu ona je jako povećana jer je u stvarnosti sto tisuća puta 
manja od atoma. To drugim riječima znači da je atom uglavnom prazan. Upravo zato 
alfa-čestice vrlo rijetko promijene smjer kretanja, odnosno sudare se sa sićušnom 
atomskom jezgrom. U ovom se slučaju alfa- -čestica pod velikim kutom vraća prema 
promatraču 


Što se pozitivna čestica više približi pozitivnom naboju atomske 
jezgre, to će je on jače odbiti. Sila odbijanja između dvaju jednakih naboja 
srazmjerna je njihovoj udaljenosti, a smanjuje se s kvadratom udaljenosti. 


To znači da se udvostručavanjem udaljenosti sila odbijanja smanjuje na 
četvrtinu. Isto vrijedi za privlačnu silu suprotnih naboja — i ona slabi s 
kvadratom udaljenosti. 


Bez privlačnih sila u prirodi ne bi bilo materije 


Zakon privlačenja i odbijanja električnih naboja sličan je Newtonovu 
zakonu gravitacije koji opisuje privlačenje masa. I kod njega sila opada s 
kvadratom udaljenosti. Ne smijemo, međutim, zaboraviti da gravitacija 
uvijek privlači, dok sila između električki nabijenih čestica može biti i 
privlačna 1 odbojna, ovisno o tome imaju li čestice jednake ili suprotne 
naboje. 


Zašto prirodne sile djeluju na taj način — a ne obratno — Rutherford 
nije znao. A to ne znaju ni suvremeni fizičari. 


Zamisliv je i svemir u kojem se istoimeni naboji privlače, a 
raznoimeni odbijaju. Također je zamisliva 1 sila koja bi odbijala, a ne 
privlačila mase. U takvom svemiru, međutim, ne bi bilo galaktika, zvijezda 
i planeta pa ni živih bića koja o svemiru razmišljaju. Bio bi to svemir u 
kojem bi u najboljem slučaju postojali samo atomi — prilično dosadan 
svemir! 


Nakon što je obradio rezultate pokusa, Rutherford je 1911. mogao 
objaviti atomsku teoriju koja se razlikovala od stare predodžbe čvrstih 
materijalnih kuglica. Njegov se atom sastojao od vanjske elektronske ljuske 
u čijem se središtu nalazila sićušna atomska jezgra. U jezgri je, međutim, 
sadržana gotovo sva masa atoma. Toliko je malena da ih u promjer atoma 
stane otprilike stotinu tisuća. Prosječni promjer atoma, kako već znamo, 
iznosi 1071% m, odnosno 0,1 nanometar. 


Elektroni, koji oko atomske jezgre kruže na vrlo velikoj udaljenosti, 
još su mnogo sitniji od nje. Oni se gotovo ne razlikuju od praznoga 
prostora. Udaljenost elektrona od atomske jezgre možda je lakše predočiti 
ako jezgru predstavimo zrncem promjera jednog milimetra: elektroni su 
tada od njega udaljeni otprilike stotinu metara. 

Kao što smo već ustanovili, unutrašnjost atoma čini uglavnom 


praznina, usporediva s prazninom svemira. I Rutherford je za svoj model 
atoma upotrijebio kozmičku usporedbu: oko središnje zvijezde, atomske 


jezgre, po različitim stazama kruže planeti, odnosno elektroni. Za razliku od 
planeta, koji se oko zvijezde gibaju razmjerno sporo, elektroni jezgru 
obilaze nezamislivo brzo, točnije oko stotinu milijardi puta u sekundi. 
Elektroni također ne kruže u jednoj ravnini poput planeta, nego oko jezgre 
tvore kuglastu ovojnicu ili ljusku. 


Zbog svoje neprispodobivo velike brzine mogli bismo reći da se 
elektroni u svakom trenutku nalaze na gotovo svakom mjestu ljuske. Oni 
stvaraju nekovrsni negativno nabijen oblak oko pozitivne jezgre. Dakle, 
atom se sastoji od atomske jezgre 1 elektronske ljuske. Masu atoma gotovo 
u cijelosti čini jezgra. U usporedbi s njome, masa elektrona gotovo je 
zanemariva. Naime, kod najlakšeg atoma, onoga vodika, elektron ima 
otprilike dvije tisuće puta manju masu od jezgre. 


Rutherfordov model atoma iz 1911. Elektroni su sateliti jezgre s proizvoljnim stazama. 


Atomska jezgra i elektroni nisu samo nositelji mase, nego su, kako 
smo vidjeli, 1 nositelji električnog naboja. Priroda je uredila da atomska 
jezgra ima pozitivan električni naboj, a elektroni negativan. Zašto je tako, 
ne znamo. Te osnovne električne naboje ne možemo dalje objasniti, nego ih 
moramo prihvatiti kao elementarnu činjenicu o prirodi. Električni naboj 
možemo izmjeriti, primjerice naboj elektrona, ali ne možemo reći zašto on 
ima baš tu vrijednost, a ne neku drugu. Još manje znamo što je uzrok 
naboju. Tu se susrećemo s temeljnom fizikalnom konstantom koja je 
jednaka u cijelom svemiru. Još i više, uopće ne znamo što je elektron. 
Otkrili smo njegova različita svojstva, ali je njegov temeljni ustroj ostao 
potpuna nepoznanica. To je vrlo slično temeljnim fizikalnim veličinama: 
naboj, masa ili energija su također tajnoviti pojmovi. A oni, po riječima 
fizičara Roberta Oppenheimera, »napretkom znanosti nisu postali jasniji 


Atomska jezgra skriva jezgre 


Da atom bude stabilan, suprotni naboji u njemu moraju biti uravnoteženi. 
To znači da zbroj pozitivnog naboja jezgre i negativnih naboja elektrona 
mora biti jednak ništici. Prema van, atomi su električki neutralni. Za 
najjednostavniji atom, onaj vodika, to znači da jezgra ima pozitivan naboj 
+1, dok elektron koji kruži oko nje ima naboj -1. 


Rutherford je, međutim, otkrio i više od toga. Ustanovio je da iz 
sudara alfa-čestice s atomskom jezgrom ponekad umjesto alfa- -čestice 
izlazi nešto drugo. Iz jezgre elementa dušika u sudaru s alfa-česticom 
Rutherford je dobio jezgru vodika. Tako je prvi načinio umjetnu pretvorbu 
jezgre. Ispunjen je drevni san alkemičara: pretvorba jednog elementa u 
drugi — istina, u procesu nije nastalo zlato, nego »samo« vodik. 


Jezgru vodika Rutherford je nazvao proton. Riječ otprilike znači 
»pradjelić« ili »prvi djelić«. Činjenica da se atomske jezgre sudarom s alfa- 
česticom mogu promijeniti navodila je na zaključak da se sastoje od još 
sitnijih djelića, primjerice protona. Samo, jezgru vodika je činila jedna 
jedina čestica, proton. Naime, svi Rutherfordovi pokušaji da ga promijene 
nisu donijeli ploda. Jezgru vodika morao je stoga izjednačiti s protonom — 
to je najmanja, na neki način praatomska jezgra od koje su građene i jezgre 
svih većih atoma. 


Sad o unutrašnjem ustroju atoma znamo ponešto: sastoje se od 
protonske jezgre oko koje se na velikoj udaljenosti nalazi elektronski oblak, 
odnosno elektronska ljuska. U jezgri je toliko protona koliko je elektrona u 
elektronskoj ljusci. U najjednostavnijem primjeru, onome vodika, jezgra se 
sastoji od jednog protona oko kojeg kruži usamljeni elektron. Kod svakog 
atoma, bez obzira kojem elementu pripada, pozitivni je jezgreni naboj 
protona uravnotežen jednakim brojem negativnih elektrona. Atom ugljika, 
na primjer, ima šest elektrona, koji zajedno čine naboj -6; šest protona u 
njegovoj jezgri zajedno imaju naboj +6. Broj protona, odnosno elektrona 
kod svakog je elementa različit. Oni određuju njegova kemijska svojstva. 


Tim jednostavnim modelom atoma dosad smo bili zadovoljni. Ali on 
je, nažalost, prejednostavan. Točnim vaganjem različitih elemenata 
pokazalo se da su, uz iznimku vodika, mase atoma otprilike dvostruko veće 
od one koju bi imali da su im jezgre građene samo od protona. Pri 
određivanju atomske težine elektrone možemo ispustiti jer su u usporedbi s 
protonima, kako smo vidjeli, vrlo lagani: težina im iznosi samo oko dvije 


tisućinke težine protona. Dakle, otprilike 99,95 posto mase atoma nalazi se 
u njegovoj jezgri. Jezgra ugljika s nabojem +6 morala se sastojati od šest 
protona pa joj je masa trebala biti jednaka šest protona. Pokazalo se, 
međutim, da ona nije šest puta veća od mase protona, nego dvostruko više, 
dakle kao dvanaest protona. Masa atomske jezgre — s iznimkom vodika — 
ne odgovara, dakle, broju protona, nego je otprilike dvostruko veća od toga. 


Model atoma ugljika sa svojih šest elektrona. 


Odakle, pitali su se fizičari, potječe ta dodatna masa? Sve je 
ukazivalo na to da se u atomskoj jezgri moraju nalaziti i druge čestice. Te 
nepoznate čestice kao da su imale masu jednaku protonskoj, ali nisu imale 
električni naboj. Stoga su pridonosile masi jezgre, ali ne i njezinu naboju. 
Ali kako opaziti takve nenabijene čestice? U oblačnoj komori, koliko god 
taj uređaj bio dojmljiv, ostajali su samo tragovi nabijenih čestica. 


Neutroni su »trudni« protoni 


Kad nenabijene čestice ne možemo izravno dokazati u oblačnoj komori, 
mislili su fizičari, možda njihovo postojanje uspijemo pokazati neizravno. I 
tako su izvodili pokuse, sve dok 1932. engleskom fizičaru Jamesu 
Chadwicku (1891.-1974.) nije te nenabijene dijelove jezgre uspjelo 
neizravno dokazati. U tu se svrhu ponovno poslužio alfa-česticama koje je 
ispaljivao na foliju od metala berilija. Sudarima su iz berilija izlijetale 
čestice koje u oblačnoj komori nisu ostavljale tragove, ali su iz parafinskog 
sloja — tvari slične vosku građene od atoma ugljika i vodika — 
postavljenog blizu folije izbacivale protone. A njih se u oblačnoj komori 


moglo vidjeti. Te su protone morale izbaciti čestice bez naboja. Kako su bili 
električki neutralni, Chadwick ih je nazvao neutroni. 


Ti neutroni morali su imati masu vrlo sličnu masi protona. Točna su 
mjerenja pokazala da je neutron malo teži od protona: u stanju mirovanja 
njegova je masa 1,67492 x 102/ kilograma, dok masa protona iznosi 
1,672614 x 10%" kilograma. Neutron je, dakle, za dvije tisućinke teži od 
protona. Taj nam je omjer već poznat. Ustanovili smo da je masa elektrona 
dvije tisuće puta manja od mase protona. Mogli bismo, također, reći da je 
neutron točno za jedan elektron teži od protona. 


Podrobnijim proučavanjem novootkrivenog neutrona ustanovljena je 
neobična činjenica da oslobođeni, iz atomske jezgre izbačeni neutron, nije 
stabilan poput protona. Njegov »životni vijek« iznosi oko sedamnaest 
minuta. Potom se raspada na proton i elektron. Čini se kao da je neutron 
trudan s elektronom. Kad ga oslobodi, pretvara se u proton. 

Bez neutrona (crne kugle) atomske jezgre ne bi bile stabilne jer bi se pozitivno 
nabijeni protoni (bijele kugle) međusobno odbijali. Zato bi jezgra građena samo od 
protona eksplodirala (2). Samo jezgri vodika (1) nisu potrebni neutroni jer se sastoji 
od jednog jedinog protona. U jezgri helija (3) protone zadržavaju dva, a u jezgri litija 
(4) četiri neutrona 


U znanosti se to zbiva često: novo saznanje ili opažanje postavlja više 
pitanja negoli ih rješava. Tako je bilo i s otkrićem neutrona. On nije riješio 
probleme atomske jezgre, nego je ukazao na nove poteškoće. Atomska se 
jezgra pokazala mnogo tvrđim orahom negoli je to prije pretpostavljao bilo 
koji fizičar. 

Pritom je na pitanje zašto uopće neutroni postoje bilo najlakše 
odgovoriti: njihova je zadaća neutraliziranje električkog odbijanja protona. 
Kad u jezgri ne bi bilo neutrona, ne bi bilo ni atoma (osim vodika). Protoni 
bi se zbog svog pozitivnog naboja odbijali. Neutroni ih vežu poput ljepila. 


Samo jezgri vodika, građenoj od usamljenog protona, nije potreban neutron 
— u njoj, logično, nema nikakvih sila koje bi neutron trebao uravnotežiti. 


Proton, dakle jezgra vodika, najstabilniji je ustroj u svemiru. Mogli 
bismo čak reći da je vječan. Vječnost, odnosno beskonačno dugo razdoblje, 
u fizici ne postoji. Danas znamo da protoni ne žive »vječno«, nego u 
prosjeku 10% godina (jedinica nakon koje slijedi trideset tri ništice). 


Protoni i neutroni lijepe se razmjenom čestica 


Okrenimo se sada atomskim jezgrama građenim od nekoliko protona, koje 
stoga u sebi moraju sadržavati i neutrone. Neutroni povezuju protone 
jezgre. To je tako lako napisati. Ali kako to čine? pitamo se. To su se, 
također, pitali 1 fizičari tridesetih godina prošloga stoljeća. Bez sumnje u 
igri mora biti sila koja omogućuje vezu između materijalnih čestica. 

Daljnja istraživanja atomske jezgre ispaljivanjem energetskih alfa- 
čestica po tom pitanju nisu otkrila ništa nova. U znanosti je često tako: kad 
pokusi više ne pomažu, moramo se osloniti na logiku. U fizici, pak, to znači 
da valja početi računati. 


Japanski fizičar Hideki Yukawa (1907.-1981.) upravo je teoretskim 
proračunima došao do zaključka da je privlačna sila kojom neutroni 
sprječavaju razilaženje protona posljedica posredovanja nove vrste čestice 
koju neutroni i protoni razmjenjuju. U doba kad je Yukawa izveo svoje 
proračune — a bilo je to tijekom 1930-ih — na temelju cijepanja atomskih 
jezgri znalo se da u njoj vlada iznimno snažna sila koja se cijepanjem 
oslobađa. Za određivanje njezine jačine dovoljno je izmjeriti količinu 
oslobođene energije. Pokazalo se da je otprilike stotinu puta jača od 
električne sile koja djeluje između nabijenih čestica. 


Kako ta nuklearna ili jezgrena sila, kako joj već i ime govori, ne 
doseže izvan atomske jezgre, mogao je Yukawa izračunati da tajanstvena 
posrednička čestica ima masu dvjestotinjak puta veću od elektrona. Njezina 
je masa, dakle, bila negdje između mase elektrona i mase protona ili 
neutrona. Zbog svoje srednje velike mase, čestica je nazvana mezon (na 
grčkome »mesos« znači »u sredini«). U skladu s time teške su čestice 
(protoni i neutroni) nazvani barioni (prema grčkome »barys«, težak). 


Lagani elektroni su, naravno, svrstani među leptone (grčki »leptos« znači 
lagano). 


Mezoni, koje su fizičari pronašli odgovornima za postojanje snažne 
vezne sile unutar atomske jezgre, bili su prve čestice čije postojanje nije 
dokazano pokusima, nego proračunima. Nekoliko godina nakon što je 
Yukawa teoretski nadošao na njihovo postojanje, mezoni su pronađeni u 
kozmičkom zračenju koje nas stalno bombardira iz svemira. Mezoni su 
iznimno nepostojane čestice koje se izvan atomske jezgre odmah raspadaju 
u druge čestice. Čak i unutar jezgre teško ih je promatrati. Zbog toga ih još 
nazivamo virtualnim (prividnim) česticama. One su više nalik događaju 
negoli točkastom objektu poput protona ili neutrona. 


U atomskoj se jezgri stalno igra ping-pong 


Pri međudjelovanju protona 1 neutrona unutar atomske jezgre, za što su 
odgovorni mezoni, riječ je o događaju koji se zbiva na teškom graničnom 
terenu između mase i energije. To međudjelovanje možemo usporediti s 
procesom u kojem se stalno masa pretvara u energiju, a energija u masu — i 
to unutar vremenskog razdoblja od bilijuntinke i bilijardinke sekunde. 
Munjeviti ping- -pong u ritmu bilijardinki. 


Privlačna sila unutar atomske jezgre jest sila zamjene. Protoni i neutroni drže se na 
okupu jer stalno razmjenjuju česticu, mezon. Posjedovanjem mezona mijenjaju obličje. 
Čestica koja je primila mezon postaje neutron, a ona koja ga je otpustila proton. U 
jednoj sekundi mezon s jedne na drugu česticu prelazi mnogo milijuna puta. 


Mezon je, također bismo mogli reći, svojevrsni pretvarač koji postoji 
samo na račun svoje sposobnosti. On svake sekunde bilijardu puta skoči s 
protona na neutron i obratno pa kad dospije na proton pretvara ga u 
neutron. Kad se, pak, nalazi na neutronu, pretvara ga u proton. Skakanje 
amo-tamo stvara privlačnu silu u jezgri ili, točnije rečeno, ono je privlačna 
sila. 


Privlačne sile nastaju na mjestima gdje dvije bliske čestice stalno 
razmjenjuju treće tijelo. Kada dvije osobe igraju npr. stolni tenis, mala je 
loptica privlačna sila koja povezuje dva igrača. Dosljedno toj prispodobi, 
mezon je »loptica za stolni tenis« koju »igrači« proton i neutron stalno 
udaraju između sebe. 


Mezon, koji poput loptice u stolnom tenisu leti između protona i 
neutrona, obavlja to brzinom svjetlosti, dakle s 300 000 kilometara u 
sekundi. Put koji pritom mora prevaliti nije jednak promjeru atomske 
jezgre, koji je i tako neprispodobivo malen, nego samo razmaku između 


protona i neutrona. Zbog toga ne čudi da mezon svake sekunde 5 X 1017 
puta preskoči tu udaljenost. Pritom se gotovo istodobno nalazi na dva 
mjesta pa baš na toj činjenici počiva njegova snažna privlačna sila. 


Element je određen brojem protona u atomskoj jezgri 


Naša još uvijek vrlo pojednostavljena slika atoma dovoljna je za 
razumijevanje postojanja različitih prirodnih elemenata. Svaki je element 
određen brojem protona u jezgri. A taj je broj jednak broju elektrona u 
atomskoj ljusci. To znači da elementi započinju s jednim protonom i jednim 
elektronom, a taj je element vodik (vidi popis elemenata na str. 24). 
Njegova je oznaka slovo H (latinski »hydrogenium«). Vodik je, dakle, 
najlakši element. 


Sljedeći element — s dvama protonima i dvama elektronima — je 
helij (He). Njemu su, međutim, za stabilnost jezgre potrebna još dva 
neutrona. Zbog toga nije dvostruko, nego četverostruko teži od vodika. Kod 
trećeg elementa, litija (Li), očekujemo da u jezgri ima tri protona s trima 
elektronima u ljusci. Točno je tako. Također očekujemo da uz tri protona u 
jezgri stižu i tri neutrona, ali tu nas priroda vara: u jezgri litija su četiri 
neutrona pa taj element ima atomsku težinu 7; dakle, sedam je puta teži od 
vodika. Za broj neutrona u jezgri priroda ne nudi jednostavnu logiku, nego 
se s njim malo poigrava. 


Postupnim dodavanjem po jednog protona u jezgru i jednog elektrona 
u atomsku ljusku na papiru možemo sačiniti cijeli slijed elemenata do broja 
92, uranija (U). Uranij je najteži pa stoga 1 najveći prirodni atom. U jezgri 
ima 92 protona koje u atomskoj ljusci obilaze 92 elektrona. Uz 92 protona, 
u jezgri se nalazi još 146 neutrona. Zbog toga uranij ima atomsku težinu 
238, dakle 238 je puta teži od vodika. 


Na uzlaznoj ljestvici elemenata primjećujemo da se broj neutrona u 
jezgri brže povećava od broja protona. Očito se povećavanjem atomske 
jezgre povećava i odbojna sila između jednako nabijenih protona pa je za 
njihovo povezivanje potrebno sve više neutrona. Dok je kod helija omjer 
protona i neutrona 1:1, kod uranija je on narastao na 1:1,6. 


Što je više protona u atomskoj jezgri, to je više neutrona potrebno za uravnoteživanje 
odbojne sile između pozitivno nabijenih protona. Jezgri vodika (1) nije potreban 
neutron. Pod određenim okolnostima, on može prihvatiti jedan neutron pa se pretvara 
u jezgru teškog vodika (2), deuterija. Dva protona u jezgri helija (3) uravnotežuju dva 
neutrona. Trima protonima u jezgri litija (4) potrebna su četiri neutrona. U većim 
atomskim jezgrama broj neutrona povećava se brže od broja protona (5, 6). Za 
stabilnost 92 protona uranija potrebno je 146 neutrona. 


Uranijem završava popis prirodnih elemenata. Većih atoma od 
njegovih u prirodi nema. Kad jezgra naraste do određene veličine, mezoni 
više ne mogu zadržati njezine dijelove na okupu. To je povezano s 
činjenicom da njihova privlačna sila djeluje samo na vrlo malenim 
udaljenostima. Nasuprot tome, električna odbojna sila između protona 
beskonačnog je dosega pa je kod velikih atomskih jezgri sve teže održati 
ravnotežu između jake posredničke sile koja jezgru drži na okupu i 
električne sile koja je nastoji rastaviti. Kad u jezgri ima sve više protona i 
neutrona pa ona postaje sve veća i teža, nuklearna se sila sve teže odupire 
električnoj sili. Svi se protoni u jezgri međusobno sve više »osjećaju« 1 
odbijaju. Zbog toga sve teške atomske jezgre imaju više neutrona od 
protona. Samo se tako može postići stabilnost. Naime, prekobrojni neutroni 
pridonose privlačnoj sili jezgre bez stvaranja dodatne električne odbojne 
sile. Ali je kod uranija s njegova 92 protona dosegnuta krajnja granica 
stabilizirajućeg djelovanja neutrona. 


Doseg jake nuklearne sile otprilike je jednak promjeru teške jezgre, 
što se kod uranija i ostvarilo. Tu prestaje utjecaj jake nuklearne sile. 
Pobjeđuje stotinu puta slabija električna sila, samo zato jer njezin doseg 
premašuje veličinu jezgre. 

Do elementa broj 83, bizmuta (Bi), posrednička je sila mogla 
održavati stabilnost atomske jezgre. Potom, od elementa broj 84, polonija 


(Po), počinju radioaktivni elementi. Oni nisu stabilni, nego se stalnim 
izbacivanjem nama već poznatih alfai drugih čestica raspadaju. S uranijem 
kao 92. elementom prestaje i popis nestabilnih prirodnih radioaktivnih tvari. 
Jezgru s još jednim dodatnim protonom u prirodi uzalud ćemo tražiti. 
Čovjek je, međutim, takve atomske jezgre umjetno stvorio u posebnim 
laboratorijima. Dosad su u njima proizvedene jezgre sa do 118 protona. 
Takva atomska jezgra, međutim, ima »životni vijek« kraći od tisućinke 
sekunde. U tom kratkom razdoblju, naime, izbacuje alfa-česticu (= jezgra 
helija) i pretvara se u jezgru elementa 116. Samo šesto mikrosekundi 
kasnije ta se pretvara u jezgru elementa 114, koja također dulje ne 
»preživljava«. Raspadanje se nastavlja sve dok na posljetku ne nastane 
stabilni element olovo (Pb, od latinskoga »plumbum«) s 82 protona. 


Izotopi su isti elementi s različitim brojem neutrona 


Kako nuklearni fizičari stvaraju umjetne elemente saznat ćemo nešto 
kasnije. Prije toga moramo se još malo zabaviti ustrojem atoma. Koliko god 
da je sitan, građa mu je vrlo slojevita. Njezinim razumijevanjem otvaraju 
nam se nove mogućnosti, primjerice saznanje o uzroku postojanja različitih 
elemenata. Razlika među njima samo je u broju protona u jezgri. 
Oduzmemo li jezgri dušika (N, od latinskoga »nitrogenium«) jedan od 
njegovih sedam protona, dobit ćemo jezgru ugljika (C, latinski 
»carboneum«) sa šest protona. Dodamo li jezgri dušika jedan proton, stvorit 
ćemo jezgru kisika (O, latinski »oxygenium«). 


Nasuprot nepromjenjivoj vezi između broja protona 1 elementa, broj 
neutrona u jezgri može se promijeniti, a da to ne utječe na element. Gotovo 
svi elementi u prirodi odlikuju se podvrstama s različitim brojem neutrona u 
jezgri. Takve atome zovemo izotopi. Riječ potječe od grčkih »isos« 
(jednako) 1 »topos« (mjesto). Izotopi su atomi koji se zbog jednakog broja 
protona nalaze na istom mjestu popisa elemenata. Isti element, dakle, može 
imati različite jezgre — ali samo po broju neutrona! 


Tako, na primjer, postoje tri inačice atoma vodika. Svaki u jezgri ima 
samo jedan proton — i samo jedan elektron u ljusci — ali dvije od 
spomenute tri vrste vodika imaju uz njega još jedan, odnosno dva neutrona. 
Gotovo sav vodik na Zemlji, točnije 99,986 posto njegove količine, sastoji 
se od jezgre sa samo jednim protonom oko kojeg obilazi jedan elektron. 


Sićušni ostatak od 0,014 posto prirodnog vodika čine jezgre koje uz proton 
u jezgri sadrže i jedan neutron. Taj tzv. teški vodik poznat je i po nazivu 
deuterij. Treću vrstu vodika — s dvama neutronima u jezgri — nazivamo 
suprateški vodik, odnosno tricij. Njega u prirodi nema, nego nastaje samo u 
nuklearnim reaktorima. Uz odašiljanje radioaktivnog zračenja odmah se 
raspada. 


običan ž običan, 
vodik deuterij (D) — tricij (T) helij-3 (;He) helij (iHe) ' 
1 vodik 2 helij 


& = neutron 
O = proton 


Izotopi vodika (1) i helija (2). 


I helij ima jedan izotop. U jezgri umjesto dva ima samo jedan 
neutron. Tu govorimo o lakom izotopu helija, dok su deuterij 1 tricij teški 
izotopi vodika. 


Atomi srednje veličine tvore više izotopa od malih ili velikih. Najveći 
broj izotopa stoga nalazimo kod elemenata u sredini periodnog sustava. Na 
primjer, element broj 50, kositar (Sn, latinski »stannum«), ima deset 
različitih izotopa. Neki su izotopi postali vrlo poznati, primjerice 
radioaktivni ugljik-14 (C-14) koji koristimo za točno određivanje starosti 
mrtve organske tvari. Taj izotop ugljika uz šest protona svojstvenih tom 
elementu u jezgri nema uobičajenih šest, nego osam neutrona. 


Sve organske tvari, bez obzira nalaze li se u biljkama, životinjama ili 
ljudima, uz običan ugljik primaju i sićušne količine radioaktivnog izotopa 
ugljika C-14. Biljke ga dobivaju preko ugljikova dioksida (CO2) iz zraka. 
Ugljik-14 hranidbenim lancem dospijeva u organizme životinja i ljudi. Kad 
živo biće ugine, više ne dobiva C-14. Od tog trenutka njegova se količina u 
organizmu smanjuje bez mogućnosti nadoknađivanja. 


Svaka radioaktivna tvar ima točno određeno, za nju svojstveno 
vrijeme raspada. To vrijeme nazivamo vrijeme poluživota. »Poluživot« je 
vrijeme potrebno da se polovina atoma radioaktivne tvari pretvori u drugu 
tvar. Izotop ugljika C-14 ima poluživot od 5730 godina. Kad u uzorku 
tkanine ustanovimo da se raspala polovina od izvorno postojećih atoma 


izotopa C-14, znamo da je tkanina stara 5730 godina. Za takva su mjerenja, 
naravno, potrebni vrlo točni uređaji, tzv. ubrzavački maseni spektrometri, 
koji mogu točno razvrstati pojedinačne atome nekog uzorka. Tim se 
postupkom vrlo točno određuje starost organskih iskopina, ali samo do 
otprilike 35 000 godina u prošlost. Želimo li odrediti dob starijih predmeta, 
moramo se osloniti na druge radioaktivne tvari. S pomoću uranija-238 
odredit ćemo starost Mjesečevih stijena ili meteorita. Naime, uranij-238 
ima poluživot od otprilike 4,5 milijardi godina. Na taj se način 1 starost 
Zemlje utvrđuje na oko 4 milijarde godina. Skoro polovina uranija u 
stijenama već se raspala u druge elemente. 


Od 92 prirodna elementa u prirodi postoji više od 300 prirodnih 
izotopa. Usto je u nuklearnim laboratorijima ispaljivanjem čestica u 
atomske jezgre dobiveno gotovo tisuću umjetnih izotopa. Prema tome, na 
svijetu postoje 92 elementa, ali gotovo 1300 vrsta različitih atomskih jezgri. 


Elektroni oko atomske jezgre kruže po vrlo strogim 
pravilima 


Do sada smo pozornost uglavnom poklanjali atomskoj jezgri, koju smo 
prilično dobri upoznali. To je, zapravo, vrlo iznenađujuće kad znamo da je 
svijet atoma s one strane predočivog. Zbog toga se stalno moramo 
podsjećati da se naše predodžbe samo grubo jezično ili grafički približavaju 
nevidljivom svijetu atoma. 

Okrenimo se sada atomskoj ljusci, dakle području u kojem »borave« 
elektroni. Elektroni, kako smo već utvrdili (vidi str. 31), oko jezgre kruže 
na razmjerno velikoj udaljenosti, slično kao što planeti kruže oko Sunca. 
Planeti se nalaze na stabilnim stazama jer ih na putu zadržavaju dvije 
jednako jake sile suprotnog smjera: gravitacijsko ih privlačenje vuče prema 
Suncu, a centrifugalna sila, posljedica njihova kružnoga gibanja, nastoji ih 
udaljiti od njega. Atom možemo predočiti na sličan način. Tu, međutim, ne 
djeluje gravitacijsko privlačenje jezgre, već elektromagnetska sila između 
dviju suprotno nabijenih čestica. Pozitivno nabijena jezgra privlači 
negativno nabijene elektrone, a oni se zbog vrlo brzog kruženja nastoje od 
nje udaljiti. 

Takav planetni model, koliko god da je zoran 1 zgodan, kod elektrona, 
nažalost, nije točan. Nasuprot planetima Sunčeva sustava koji se oko 


središnje zvijezde kreću u gotovo istoj ravnini, elektroni se oko jezgre 
gibaju posvuda. Dok Sunčev sustav, dakle, ima oblik diska, atomski je 
sustav oblika kugle. 


Nažalost, ni kuglasti model nije točan. Ima pogrešku koja je zbog 
svoje težine zadavala mnogo problema fizičarima s početka 20. stoljeća. 
Newtonovi zakoni mehanike, koji točno opisuju gibanje planeta, u 
atomskom području više ne vrijede. Tu, naime, ne vlada gravitacija, nego 
električna sila. Drugi zakoni, zakoni elektrodinamike, koji opisuju 
ponašanje mirujućih i pokretnih električnih naboja, pokazuju da bi atom 
ustrojen po načelima planetnih sustava bio nestabilan. Po zakonima 
elektrodinamike, naime, energija se kretanja elektrona smanjuje kad se on 
giba nepravocrtno. Pri nepravocrtnom gibanju elektron zrači pa mu je 
energija sve manja. To vrijedi i za elektrone u atomskoj ljusci. Oni 
obilaženjem jezgre stalno gube energiju, dakle postaju sporiji, pa bi na 
posljetku trebali pasti na nju. Ali to se ne događa. 


Atom je sličan luku s jezgrom 


Na pitanje zašto su atomi stabilni, klasična Newtonova fizika ne može 
odgovoriti. Za to nam je potrebna drukčija vrsta fizike. Ona u svijetu vrlo 
sitnoga mora zamijeniti Newtonovu fiziku koja u tom području više ne 
vrijedi. Tu ćemo drugu fiziku kasnije podrobnije upoznati. Za nastavljanje 
našeg izlaganja dovoljno je utvrditi kako je 1913. mladi danski fizičar Niels 
Bohr (1885.-1962.) problem stabilnosti atoma riješio postavljanjem 
jednostavnog uvjeta: elektroni se u atomu ne mogu kretati po proizvoljnim, 
nego samo posve određenim stazama. A te staze imaju svojstvo da na njima 
elektroni ne izračuju energiju. 


U takvu je postavku lako povjerovati. Posve je drugo dokazati je. 
Mladi Bohr to još nije znao. Zašto elektroni usprkos kruženju oko atomske 
jezgre ne zrače, Bohr nije znao odgovoriti. Zbog toga je postavio još jedan 
uvjet: svoju energiju elektroni mogu promijeniti samo skokom iz jedne 
dobro određene staze u drugu, također dobro utvrđenu stazu. Skoči li 
elektron na stazu koja je udaljenija od atomske jezgre, za to je potreban 
utrošak energije. Ta energija može stici samo izvana. Obrnuto, skoči li 
elektron s udaljenije na stazu bližu jezgri, oslobađa se energija u obliku 
zračenja. 


Tim Bohrovim uvjetima nije ništa dokazano, ali su oni usmjerili 
istraživanja atomskih fizičara u dobrom smjeru. Odlučna je pritom bila 
predodžba čvrsto određenih staza oblika šupljih kugli ili, bolje, ljuski po 
kojima elektroni obilaze atomsku jezgru bez gubitka energije. Kemičari su 
te ljuske nazvali orbitale (na latinskome »orbita« znači kružna staza). 
Priroda je elektrone u atomu smjestila na čvrste staze i tako omogućila 
njihovo kruženje bez gubitka energije. 

Po Bohrovoj predodžbi, atom je sličan luku građenom od ljusaka. 
Naravno, možemo reći da je riječ samo o misaonim, odnosno duhovnim 
ljuskama. Takve ljuske zapravo ne postoje, njih samo »opisuje« gibanje 
elektrona. Atom je otvorena tvorevina. 


Već smo utvrdili da elektromagnetska sila koja djeluje između 
atomske jezgre 1 elektrona ima beskonačni doseg, ali slabi s kvadratom 
udaljenosti. To za elektrone u atomu znači da jezgra jače privlači elektrone 
na unutarnjim ljuskama od onih na vanjskima. Unutarnji elektroni, dakle, 
električki su jače povezani od vanjskih. Tako se pojašnjava zašto vanjskim 
djelovanjem na atom, primjerice dovođenjem toplinske energije, iz svojih 
ljuski najprije iskaču udaljeniji elektroni. Svi utjecaji na atomsku ovojnicu 
idu od vanjskih prema unutarnjim dijelovima. 

Kolega Nielsa Bohra, austrijski fizičar Wolfgang Pauli (1900.-1958.), 
na posve je matematički način pronašao da se u svakoj ljusci može nalaziti 
točno određen broj elektrona. To bismo jednostavno mogli predočiti tako 
što ljuska najbliža jezgri ima najmanji promjer. Na njoj se može naći vrlo 
malo elektrona. Idući prema van ljuske su sve veće pa primaju sve više 
elektrona. Elektronima je u jednoj ljusci potrebno dovoljno mjesta da se 
zbog međusobnog odbijanja previše ne približe. Zbog toga je svaka ljuska 
vrlo uređena. Usprkos gužvi, kružeći se elektroni nikad ne sudare. 


Kako bi ih mogli razlikovati, fizičari su pojedine elektronske ljuske u 
atomu označili slovima K, L, M, N, O, P 1 Q. Postoji, dakle, najviše sedam 
elektronskih ljuski. Logično, najviše ih imaju veliki atomi. Ljuska najbliža 
atomskoj jezgri označena je slovom K. Na njoj se mogu nalaziti najviše dva 
elektrona. Kod najjednostavnijeg, dakle najlakšeg atoma, onoga vodika, po 
K-ljusci giba se jedan elektron. Kod drugog elementa, helija, njemu se 
pridružuje još jedan elektron, također u K-ljusci. Da se elektroni helija ne 
sudare, ne kruže na istoj stazi, nego svaki unutar K-ljuske ima vlastitu stazu 
postavljenu pod pravim kutom na stazu drugog elektrona. 


Sljedeći atom, litijev, ima tri elektrona. Ali na K-ljusci, tako je to 
strogo utvrdila priroda, ima mjesta za samo dva elektrona. Treći se elektron, 
prema tome, mora pomaknuti na sljedeću, L- -ljusku. Na njoj ima prilično 
više mjesta, točnije za osam elektrona. Ali i na njoj svaki elektron kruži na 
posve određenoj stazi, pod određenim kutom prema drugima. 


Protoni u jezgri (bijele kugle) svojim pozitivnim nabojem privlače negativno nabijene 
elektrone i zadržavaju ih u stazama. Zbog toga u atomskoj jezgri nalazimo točno 
onoliko protona koliko u stazama oko nje ima elektrona. Brojevi I, 2, 3 i 4 označavaju 
prve elemente periodnog sustava, dakle vodik, helij, litij i berilij. 


Označimo li elektrone brojevima, mogli bismo reci da elektroni 1 12 
kruže na ljusci najbližoj atomskoj jezgri, onoj označenoj slovom K. 
Sljedećih osam elektrona, dakle elektroni 3 do 10, kruže na drugoj, L-ljusci. 
Kad se i ona ispuni s osam elektrona — kažemo da je »zasićena« — novi 
elektroni prelaze na sljedeću, M- -ljusku, još udaljeniju od jezgre i s više 
prostora na njoj. Na njoj se može kretati 18 elektrona. I tako se sve sedam 
puta nastavlja, sve do 92 elektrona — raspoređenih u sedam ljuski — koji 
kruže oko najtežeg atoma uranija. 


Ljuske atomskog luka također su građene od ljuski 


Nažalost, model s ljuskama, kako smo ga dosad prikazivali, malo je 
prejednostavan da točno opiše ponašanje elektrona u atomskoj ovojnici. 
Osim što se munjevito brzo kreću svojim stazama, elektroni se, također, 
velikom brzinom okreću oko vlastite osi. Elektroni, dakle, imaju vlastitu 
vrtnju (engleski »spin«), a katkad govorimo o impulsu vrtnje. I po tome su 
slični planetima koji se okreću oko Sunca i oko vlastite osi. 

Elektroni se oko svoje osi okreću brže ili sporije, odnosno njihov je 


impuls vrtnje veći ili manji. Elektrone u atomskoj ovojnici mogli bismo 
smatrati vrtećim zvrkovima ili vrtlozima koji oko jezgre kruže u jednoj od 


glavnih ljusaka. Te se glavne ljuske sastoje od nekoliko sporednih ljusaka 
na koje se elektroni smještaju u skladu sa svojim impulsom vrtnje. Ovisno o 
energiji, elektroni se ne kreću samo na glavnoj ljusci, nego i na sporednima. 


Sporedne ljuske označavamo malim slovima s, p, d i f. Na sporednu 
ljusku s može se smjestiti najviše dva elektrona, na sporednu ljusku p šest, 
na sporednu ljusku d deset, a na sporednu ljusku f najviše četrnaest 
elektrona. Tako smo dobili prilično složenu sliku elektronske ovojnice koju 
se ne može pojednostaviti. S tim se vrtlogom ljuski i čestica moramo na 
neki način zbližiti, a to je najbolje učiniti tako što ćemo i njega i 
uskomešanost koju je u našim mislima izazvao prihvatiti takvima kakvi 
jesu. Svaki će atomski fizičar rado priznati da je atomska fizika vrlo 
zbunjujuća. 


Elektronska ovojnica na primjeru elementa astacija. On ima 85 elektrona koji su na 
šest glavnih ljuski raspoređeni u nizu 2, 8, 18, 32, 18, 7. Svaku glavnu ljusku tvore 
sporedne ljuske. Na primjer, M-ljuska ima sporedne ljuske s, p id. 


Glavne i sporedne ljuske, prema tome, izgledaju ovako: na ljusci 
najbližoj atomskoj jezgri, K-ljusci, mjesta ima samo za dva elektrona, a oni 
se, u skladu sa svojim impulsima vrtnje, nalaze u s-stanju. Na neki se način 
ovdje glavna i sporedne ljuske poklapaju. Na glavnoj ljusci L može biti 


najviše osam elektrona, pri čemu su dva u s-stanju 1 šest u p-stanju. Glavna 
ljuska L, dakle, sastoji se od dviju sporednih ljuski. Shodno tome, 
popunjena M- -ljuska sa svojih 18 elektrona ima tri podljuske, pri čemu se 
dva elektrona nalaze u s-stanju, šest u p-stanju i deset elektrona u d- -stanju. 
Isto se načelo nastavlja kod N-ljuske: u njoj ima mjesta za 32 elektrona, od 
toga dva u s-stanju, šest u p-stanju, deset u d-stanju i 14 u f-stanju. 


To je za početak dovoljno. U međuvremenu nam se u glavi posve 
zavrtjelo od elektrona na glavnim i sporednim ljuskama. Prije negoli se i 
sami počnemo vrtjeti, završimo na ovome mjestu naše misaono istraživanje 
atoma. To, međutim, ne znači da smo o ustroju atoma sve rekli. Mi smo na 
njega tek bacili grubo svjetlo. 


U našim daljnjim razmatranjima vraćat ćemo se atomu. Točnije, mi 
svijet atoma ne napuštamo, nego pozornost usmjeravamo na ono što se 
zbiva među njima. A da se nešto mora dogoditi, posve je jasno. Na 
posljetku, svijet se ne sastoji od pojedinačnih atoma, nego od ljudi, 
životinja, biljaka, stijena, tekućina, plinova — ukratko, od nežive i žive 
tvari u bezbroj inačica, od stalne izmjene tvari. 


Plemeniti plinovi — čudaci među elementima 


Atomi su skloni stvaranju veza s drugim atomima. U njima kao da postoji 
neka »želja« za povezivanjem. Slobodni, nevezani elektroni kao da nisu u 
svojoj »koži«, odnosno elektronskoj ovojnici. Nasamo se »osjećaju« 
nepotpunima, nemirnima. Taj je nemir u prirodi atoma. On je posljedica 
svojstva koje ne možemo dalje objasniti, a koje je priroda na neki način 
programirala u elemente: u posljednjoj, vanjskoj ljusci može se nalaziti 
najviše osam elektrona. Prije smo, međutim, ustanovili da u M-ljusku stane 
18, N-ljusku 32, a one dalje još više elektrona. Sad u to moramo unijeti 
ograničenje: samo kad ljuska nije posljednja. Atomski prirodni zakon tjera 
elemente da svoje elektrone po ljuskama razmjeste tako da ih u posljednjoj 
nema više od osam. S osam elektrona posljednja je ljuska posve popunjena, 
odnosno zasićena. Broj osam za elemente je na neki način čaroban. Svi bi 
htjeli imati osam elektrona u vanjskoj ljusci, drugim riječima htjeli bi da 
ona bude zasićena. Tu sreću, međutim, od sva 92 elementa ima samo njih 
šest: tzv. plemeniti plinovi. Najlakšeg među njima, helij, već smo upoznali. 
Njegova je vanjska (i jedina) K-ljuska zasićena samo dvama elektronima 


jer na njoj za više nema mjesta. Sljedećih pet plemenitih plinova — neon 
(Ne), argon (Ar), kripton (Kr), ksenon (Xe) i radon (Rn) — u vanjskoj 
ljusci imaju po osam elektrona i time su, mogli bismo reći, vrlo zadovoljni. 


Kod ostalih elemenata posve je drukčije. Oni nisu zadovoljni svojim 
stanjem pa ih odlikuje elementarni nemir. I oni bi rado bili plemeniti 
plinovi. Svi teže stvaranju plemenite ljuske s osam elektrona. A da to 
postignu, preostaje im samo to učiniti s nekim drugim elementom. Vanjske 
nezasićene ljuske elemenata su, dakle, odgovorne za njihovu sklonost 
povezivanju. Nasuprot tome, atomi plemenitih plinova kroz svijet prolaze 
zasebno. Koliko su po atomskom ustroju različiti od drugih elemenata, 
toliko se prema svima njima jednako odnose: ne ulaze ni u kakve veze. 


Većina prirodnih elemenata, njih 86 od ukupno 92, nema zasićenu 
vanjsku elektronsku ljusku. U njoj se nalazi od jednog do sedam elektrona. 
Samo je ta činjenica odgovorna za postojanje molekula, odnosno skupljanje 
atoma u skupine. Gotovo sva materija na Zemlji ustrojena je u molekule. 
Stotine tisuća njihovih vrsta stvorila je priroda ili su pod posebnim uvjetima 
nastale u ljudskim laboratorijima. 


Materija teži stabilnosti 


Kako to da atomi teže zasićenoj vanjskoj ljusci s osam elektrona, čak i po 
cijenu da je moraju dijeliti s jednim ili više drugih atoma? Razlog za to je 
jedan od temeljnih zakona fizikalnog svijeta: svi događaji ili stanja u prirodi 
teže najvećoj stabilnosti — a to je u fizici stanje najmanje energije. 
Povezivanjem atoma u molekule oni se oslobađaju jednog dijela svoje 
energije. Mogli bismo također reći da u takvim vezama atomi uklanjaju dio 
svog unutarnjeg nemira jer tako pronalaze ono čemu teže: stabilnu 
plemenitu ljusku s osam elektrona. 


Uzmimo za primjer elemente vodik (H) i kisik (O). Oni se rado, na 
primjer, spajaju na gradilištima, gdje im to omogućuje radnik uređajem za 
zavarivanje. Spajanje se zbiva uz oslobađanje velike količine energije, a u 
procesu nastaje voda (H>O). Formula H2O znači da su se dva atoma vodika 
i jedan atom kisika povezali u molekulu vode. Toplinski dio oslobođene 
energije koristi se za zavarivanje željeznih predmeta ili za rezanje. 


regulator sapnice + ventil kisika ventil boce reduktor tlaka 


štapić za zavarivanje 


sapnica 


boce s 
plinom ——- 


kisik 


acetilen ———- 


Načelo rada uređaja za zavarivanje. Kao gorivo se ne koristi čisti vodik, nego 
ugljikovodik (spoj ugljika i vodika) acetilen (kemijska formula C2H2). Acetilen i kisik 
posebnim se cijevima dovode do cijevi za miješanje. Po miješanju izlaze iz sapnice i 

sagorijevaju. Temperatura plamena premašuje 3000 Celzijevih stupnjeva. 


Iz toga možemo zaključiti da se pri spajanju vodika 1 kisika oslobađa 
vrlo mnogo energije. Usporedimo li je s oba izvorna plina, voda nastala u 
procesu ima vrlo malu energiju i upravo je to razlog njezine postojanosti. U 
vodi su se vodik 1 kisik zasitili, na neki se način njihov atomski nemir u 
vodi ohladio. 


Želimo li uređajem za razgradnju vode od vode ponovno dobiti vodik 
i kisik, u taj uređaj moramo dovesti baš onu količinu energije koju smo pri 
stvaranju vode dobili. Dakle, prilično je lako iz vodika i kisika proizvesti 
vodu, ali je prilično teško vodu razložiti natrag u vodik 1 kisik. U prvom je 
slučaju dovoljna samo iskra, a u drugom golema količina električne struje. 


Kisik 1 vodik su, prema tome, očito vrlo skloni povezivanju u vodu jer 
tako pronalaze svoj unutarnji mir u obliku lijepog jezerca u kome živi 
mnoštvo biljnih i životinjskih vrsta. Više ništa ne ukazuje na činjenicu da je 
ta voda u davno vrijeme eksplozivno nastala od vodika i kisika. 

Razlog takve velike privrženosti vodika kisiku samo je ustroj njihovih 
vanjskih ljuski: atom kisika ima osam elektrona, od toga dva na unutarnjoj 
K-ljusci i šest na vanjskoj L-ljusci. Za zasićenje mu, dakle, nedostaju dva 
elektrona. Vodik je idealan partner za atom kisika u potrazi za ispunjenjem. 
Naime, vodik ima samo jedan elektron. Želi li popuniti svoju vanjsku 
ljusku, kisik k sebi mora privuci samo dva vodikova atoma. 


Priroda je stvari, međutim, podesila tako da atomi vodika ne stižu 
usamljeni, nego se spajaju u molekule građene od dvaju atoma (H>). Vodik 


u sebi pronalazi idealnog partnera za stvaranje ljuske plemenitog plina. 


Unutarnja ljuska atoma vodika, označena slovom K, ujedno i jedina koju 
vodik ima, u molekuli H> već je popunjena dvama elektronima. Tako su dva 


vodikova atoma postigla stanje najveće moguće stabilnosti. To se, naravno, 
uopće ne tiče atoma kisika koji se mora pobrinuti za svoje zasićenje pa k 
sebi privlači vodik, htio on to ili ne. 


Uzgred rečeno, vodik i kisik ne vežu se posvuda gdje naiđu jedan na 
drugoga. Na posljetku, ni atomi kisika nisu nespareni jer on nije plemeniti 
plin. Kad u blizini nema idealnog partnera, veže se sam sa sobom. Kisik u 
zraku zbog toga leti u obliku molekula O,, a ne kao atomski kisik. Pod 


određenim uvjetima stvara čak i molekule O3, odnosno ozon. Međutim, ta 
»unutarobiteljska« veza odmah prestaje kad kisik ima priliku da se na 
dovoljno visokoj temperaturi poveže s vodikom ili drugim elementima. 
Tada se, naime, oslobađa mnogo više energije negoli u vezi s vlastitom 
vrstom (vidi str. 65). Povezivanje, međutim, počinje tek na određenoj 
temperaturi. Na sobnoj temperaturi, na primjer, kisik i vodik možemo 
miješati, a da se ništa ne dogodi. Valja, ipak, obratiti veliku pozornost da 
negdje u blizini nema iskrenja jer je vodiku i kisiku dovoljan samo mali 
energetski poticaj za počinjanje spajanja. Ukratko, smjesu plinova valja 
zapaliti. 

Dovedena toplina omogućuje molekulama vodika i kisika da se na 
mjestu gdje se nalazi plamen jako sudare i razlože na pojedinačne atome. 
Dakle, za reakciju je potrebna početna energija. To je povezano s 
činjenicom da su pojedinačni atomi, a ne molekule, zaslužni za kemijska 
zbivanja. U našem primjeru, dakle, međusobno ne reagiraju molekule H> i 


O,, nego atomi H i O. 


Po dovođenju potrebne početne energije daljnja se reakcija vodika i 
kisika odvija spontano, i to vrlo velikom brzinom. Prvi atomi koje je 
pobudio plamen oslobađaju dovoljno energije za pobuđivanje sljedećih 
atoma. Od početnog se paljenja gorenje vodika nastavlja kao munjevita 
lančana reakcija — kažemo da je došlo do eksplozije. Riječ je, dakle, o vrlo 
brzom sagorijevanju. 


Koliko intenzivno, odnosno koliko se brzo odvija gorenje neke tvari 
između ostalog ovisi o tome koliko je ona usitnjena. To, međutim, vrijedi 
samo za krute i tekuće tvari jer su plinovi uvijek u stanju najveće 
usitnjenosti: u njima se kreću molekule, a kod plemenitih plinova 
pojedinačni atomi. Krutine i tekućine, međutim, nalazimo u sitnijim ili 


krupnijim nakupinama, u zrncima ili golemim gromadama, u najsitnijim 
kapljicama magle ili vrlo velikim kapima. 

Komad drvenog ugljena, na primjer, nakon paljenja gori polako. 
Osim toga za paljenje je potrebna razmjerno visoka temperatura. Ako, 
međutim, isti komad drvenog ugljena sameljemo u vrlo sitan prah i potom 
ga puhnemo u zrak, dovoljna je samo jedna jedina iskra da omogući 
eksplozivno sagorijevanje oblaka ugljena. Upravo je ta činjenica razlogom 
što ugljena prašina nastala radom u rudnicima predstavlja tako veliku 
opasnost. Energija paljenja može u oblaku ugljena istodobno djelovati na 
mnogo kristala ugljika 1 razložiti ih na zasebne atome. Nasuprot tome, ista 
energija mora komad ugljena izvana prema unutra razlagati sloj po sloj. 
Napadna površina plamena vrlo je ograničena, dok je kod oblaka ugljene 
prašine vrlo velika. 


Pri uobičajenom sagorijevanju, primjerice komada drva, kisik stiže iz 
okolnog zraka. Tvari, međutim, možemo i umjetno stvoriti tako da je 
gorivo — recimo ugljik ili vodik — već na molekularnoj razini pomiješano 
s kisikom. Sastavljamo, dakle, molekulu u kojoj se zajedno nalaze atomi 
goriva 1 atomi kisika. Najpoznatiji primjer jest dinamit, kruti oblik 
nitroglicerina. Za sagorijevanje takve tvari, tzv. eksploziva, nije potreban 
kisik iz okoline. 

Nitroglicerin ima kemijsku formulu C3N3Hs5Og. Vidimo da je u istoj 
molekuli s devet atoma kisika združeno mnogo goriva (tri atoma ugljika 1 
pet atoma vodika). Točna kemijska formula, međutim, izgleda nešto 
drukčije: C3Hs[(ONO2)3] . To znači da je kisik vezan na dušik i na taj način 
odvojen od gorivih tvari C 1 H. Spojevi dušika i kisika nisu naročito 
postojani. Dovoljna je mala količina energije da ih razdvoji. To u primjeru 
nitroglicerina znači da se već najslabijim protresanjem ili zagrijavanjem 
kisik odvaja od dušika i preskače na atome vodika i ugljika koji su za njega 
pravi prirodni magnet. S njima, naime, može stvoriti stabilnu plemenitu 
vanjsku ljusku. Pritom se nitroglicerin raspada na ugljični dioksid (CO), 
vodu (H>0), plinoviti dušik (N>) 1 nešto suvišnog kisika (O2). Prema tome, 
reakcijom se razmjerno nestabilne veze dušika i kisika zamjenjuju znatno 
postojanijim vezama ugljika i kisika, vodika i kisika te dušika i dušika. U 
postupku se vrlo naglo oslobađa velika količina energije. Eksplozija se 
zbiva bez kisika iz okoline. 


Eksplozija dinamita, dakle, nije samo iznimno brzo sagorijevanje, 
nego proces promjene same molekule nitroglicerina. Upravo odatle potječe 
snaga oslobađanja energije. 


Vratimo se, ipak, normalnom sagorijevanju. Riječ je o najčešćem i 
zbog toga najpouzdanijem kemijskom procesu u prirodi. Kad, dakle, pri 
gorenju vodika nastaje voda, ona, kako smo ustanovili, sadrži znatno manje 
energije od pojedinačnih atoma od kojih je nastala. Ta se izgubljena 
energija skriva u toplini i svjetlosti oslobođenima pri sagorijevanju. 
Unutrašnju stabilnost atoma vodika i kisika moguće je postići samo jakim 
sudarom u kojem atomi gube dio svoje energije. 


Goriva su elementi koji se uz oslobađanje mnogo topline i svjetlosne 
energije mogu spojiti s kisikom. Uz vodik, kisik je i jako sklon povezivanju 
s ugljikom. Pritom se atomi ugljika 1 kisika vežu drukčije negoli u spoju 
kisika s vodikom. Naime, atom ugljika u vanjskoj ljusci ima četiri 
elektrona. To je dovoljno za dva atoma kisika kojima u vanjskoj ljusci za 
zasićivanje nedostaju po dva elektrona. Po dva se atoma kisika obrušavaju 
na jedan atom ugljika pa nastaje molekula CO, (ugljični dioksid). To je plin 
koji optužujemo za efekt staklenika. On, naime, uzrokuje zagrijavanje 
zemaljske klime jer ne dopušta da se u svemir izrači višak topline pa ona 
ostaje u atmosferi. 


Kako radi svijeća? 


Razumjeti što se na kemijskoj razini zbiva pri gorenju svijeće nije teško. To 
također vrijedi i za sve druge gorive tvari. Sve se one uglavnom sastoje od 
ugljika i vodika, ili točnije, od različitih ugljikovodičnih spojeva. Od takvih 
su spojeva građena i sva živa bića. Sva naša goriva zapravo su nastala u 
živim bićima, dakle biljkama i životinjama. Kameni je ugljen okamenjeno 
drvo, nafta je nastala od uginulih morskih organizama koji se zbog 
nedostatka kisika nisu razgradili, nego su se pretvorili u tekuću trulež. Nju 
su bakterije pretvorile u naftu. Nafta se, međutim, sastoji od otprilike 85 
posto ugljika i 15 posto vodika. Samo zbog velikog mnoštva načina 
stvaranja veza, ugljik u živoj prirodi zauzima vrlo posebno mjesto. Do 
danas je poznato više od milijun ugljikovih spojeva. Među njima su i 
goleme molekule s tisućama atoma, a ugljik je u njima nositelj temeljnog 
ustroja. 


Naša uobičajena tjelesna temperatura od otprilike 37 Celzijevih 
stupnjeva posljedica je sagorijevanja. U našim stanicama stalno gore 
ugljikovodični spojevi koje kao ugljikohidrate, masti 1 bjelančevine 
dobivamo putem hrane. U tom smislu naše tijelo, odnosno njegove stanice, 
rade poput svijeće ih pećnice u kojoj sagorijeva drvo, ugljen ili loživo ulje. 
Kisik potreban za gorenje u stanice dolazi krvlju. Proizvodi sagorijevanja 
— ugljični dioksid i voda — izdisanjem odlaze u zrak. Da je zaista tako 
vidimo za hladna vremena kad pri disanju iz usta izlazi oblačić vodene 
pare. 


Zašto gori svijeća? Jer se sastoji od gorive tvari. Gorivo vosak čine atomi vodika (H) i 
ugljika (C). Atom vodika u svojoj jedinoj elektronskoj ljusci ima samo jedan elektron. 
Kisik (O) u zraku svoj manjak elektrona nadoknađuje privlačenjem dvaju atoma 
vodika. Tako nastaje prvi proizvod sagorijevanja, voda (H20). Ugljiku (C) u vanjskoj 
ljusci nedostaju četiri elektrona. Atomi kisika se zasićuju tako što ih se po dva 


učvršćuju na četiri praznine ugljikova atoma. Tako nastaje drugi proizvod 
sagorijevanja, ugljični dioksid (CO). 


Izdahnuta se voda, naime, u hladnom zraku kondenzira. Također, 
izdahnemo li prema hladnom staklu, na njemu se odmah skupljaju kapljice 
vode. Ali voda iz našeg tijela izlazi 1 kroz kožu, primjerice kad se pri 
trčanju počnemo znojiti. 

Sad se prirodno postavlja pitanje gdje je plamen kojim sagorijevaju 
ugljik i vodik u našem tijelu. Ako se u našim tjelesnim stanicama zaista ne 
zbiva ništa drugo do sagorijevanja, tada mi iznutra gorimo. Znamo, 
međutim, da nije tako. U našim stanicama nema plamičaka. Sagorijevanje 
se odvija bez oslobađanja svjetlosti, nastaje samo toplina. S pomoću 
određenih organskih spojeva, tzv. enzima, sagorijevanje se u organizmu 
odvija na razmjerno niskoj temperaturi, onoj od 37 Celzijevih stupnjeva. 
Enzimi djeluju kao tzv. katalizatori, tj. tvari koje svojim prisustvom 
pospješuju i po potrebi upravljaju kemijskom reakcijom, a da u njoj sami ne 
sudjeluju. To katalizatorsko djelovanje enzima u tijelu zamjenjuje paljenje 
plamenom. Za gorenje ugljika (u obliku ugljena) u uobičajenim je 
okolnostima potrebna temperatura od oko 400 Celzijevih stupnjeva. Vodik 
se, s druge strane, može zapaliti i na sobnoj temperaturi. Da se to dogodi, 
dovoljno je da ga pustimo preko prašnate platine (Pt). Element platina je 
katalizator. Ona olakšava razlaganje molekule vodika u zasebne atome koji 
se potom već na sobnoj temperaturi vežu na kisik u zraku. Bez katalizatora 
se smjesa vodika i kisika pali na temperaturi od 642 Celzijeva stupnja. 


Elementi traže partnere 


U prirodi se, međutim, između elemenata ne odvija samo proces gorenja. 
Sagorijevanje je samo jedan od načina stvaranja veza pri kojem se kisik uz 
oslobađanje topline i svjetlosti veže s nekim drugim elementom. U načelu 
se, kako smo ustanovili, lako spajaju elementi koji zajedno stvaraju 
stabilnu, odnosno plemenitu vanjsku ljusku s osam elektrona (vidi str. 50). 
A pri svakom se spajanju atoma oslobađa energija, samo ne tako velika kao 
pri sagorijevanju. 

Kisik se ne zasićuje samo s pomoću atoma vodika ili ugljika. Dva 
nedostajuća elektrona u svojoj vanjskoj ljusci mogu dobiti i od drugih 


elemenata, posebice onih koji rado oslobađaju vanjske elektrone jer ih 
imaju malo. 


Isto tako, vodik ne reagira rado samo s kisikom, nego svoj jedini 
elektron rado daje svakom elementu koji se s njim zasiti. Među njima je 1 
sumpor (S), element broj 16 u periodnom sustavu. Kao što kisiku nedostaju 
dva elektrona u L-ljusci, tako sumporu nedostaju dva elektrona u M-ljusci. 
Zbog toga sumpor, baš kao i kisik, pokazuje veliku sklonost vezanju s 
vodikom, odnosno, točnije, s dva atoma vodika. Koliko god se kisik 1 
sumpor razlikovali u izgledu, prema drugim se elementima ponašaju vrlo 
slično. Kemijske su im veze slične jer im u vanjskoj ljusci — odgovornoj 
za stvaranje kemijskih veza — objema nedostaju dva elektrona. Baš kao što 
se vodik (H) 1 kisik (O) rado spajaju u vodu (H20), tako se i vodik (H) i 
sumpor (S) vole spojiti u sumporovodik (H2S), otrovni plin koji vonja po 
pokvarenim jajima. 

Kako smo vidjeli, kisik (O) se voli vezati s ugljikom (C) koji na taj 
način zasićuje. I sumpor (S) ima sličnu sklonost pa se s ugljikom (C) spaja 
u sumporougljik (CS>). Kao 1 kisik, sumpor također stvara bezbroj veza s 
drugim elementima — pod uvjetom da tako nastaje zajednička vanjska 
ljuska s osam elektrona. 


Posebno su stvaranju veza skloni elementi vrlo bliski stabilnoj 
vanjskoj ljusci, dakle oni kojima nedostaje jedan elektron, odnosno oni koji 
na vanjskoj ljusci imaju samo jedan elektron pa bi ga rado dali da postignu 
plemenitost. Prema tome, elementi sa sedam elektrona na vanjskoj ljusci 
prirodno teže onima koji na vanjskoj ljusci imaju samo jedan elektron. 


Elementi s dva ili tri elektrona u vanjskoj ljusci također ih se rado 
oslobađaju. Oni su u potrazi za elementima sa šest, odnosno pet vanjskih 
elektrona. Između svih njih su elementi s četiri elektrona u vanjskoj ljusci, 
poput ugljika koji smo već sreli. Kod njih postoje obje mogućnosti — 
davati ili primati elektrone. 


Alkalni metali vole halogene 


Kao što smo već rekli: elementi sa samo jednim elektronom u vanjskoj 
ljusci vrlo su skloni elementima sa sedam elektrona u vanjskoj ljusci. 
Skupine takvih elemenata međusobno su suprotne, odnosno polarne 


skupine. Njihove su veze naprosto vatrene pa kad se spajaju oslobađaju 
mnogo toplinske energije. 

U obitelj elemenata sa samo jednim elektronom na vanjskoj ljusci 
ubrajamo: 


Br. 1 H (vodik) 
Br. 3 Li (litij) 

Br. 11 Na (natrij) 
Br. 19 K (kalij) 
Br. 37 Rb (rubidij) 
Br. 55 Cs (cezij) 
Br. 87 Fr (francij). 


Tu obitelj nazivamo alkalni metali, a u nju, naravno, ne ubrajamo 
vodik. On u prvu skupinu elemenata spada samo po tome što na jedinoj 
vanjskoj ljusci ima jedan elektron, ali kao »praotac« svih elemenata 
zauzima poseban položaj. Vodik se, dakle, promatramo li kako stvara 
kemijske veze, ponaša poput alkalnog metala, premda to nije. U kemiji se 
moramo navići na to da svako pravilo ima barem jednu iznimku. Od svih je 
prirodnih znanosti kemija daleko najnepreglednija, najsloženija i zato 
najteža. 

To nas, ipak, ne smije spriječiti da pobliže proučimo skupinu 
halogenih elemenata, dakle elemenata sa sedam elektrona u vanjskoj ljusci. 
U nju ubrajamo: 

Br. 9 F (fluor) 

Br. 17 CI (klor) 

Br. 35 Br (brom) 

Br. 53 J (jod) 

Br. 85 At (astacij). 

Halogeni elementi sa svojih sedam vanjskih elektrona tvore iznimno 
aktivnu skupinu, a razlog je što su tako blizu zasićenom stanju. Da ga 
postignu, potreban im je samo jedan elektron. U toj potrazi reagiraju vrlo 
burno. Tako se, na primjer, vrlo aktivni element klor (Cl) obrušava na 
zasebni atom vodika i s njime spaja uz pojavu vatre. Reakcija teče poput 


gorenja, premda to nije. Kako znamo, gorenje su samo reakcije s kisikom. 
Klor (CI) se s vodikom spaja u klorovodik (HCI). 


Klor se, međutim, također jednako rado spaja s natrijem, odnosno 
jezikom kemičara, oba elementa pokazuju veliki međusobni afinitet. U toj 
reakciji nastaje tvar nazvana natrijev klorid (NaCI), a u svakodnevnom je 
životu znamo kao kuhinjsku sol. Ali ništa manji međusobni afinitet ne 
pokazuju ni drugi elementi dviju skupina, primjerice kalij (K) s bromom 
(Br), kalij (K) s klorom (CI), natrij (Na) s fluorom (F) itd. 

Tako smo dosad upoznali tri od osam glavnih skupina elemenata: 
plemenite plinove s njihovom zasićenom vanjskom ljuskom u kojoj se 
nalazi osam elektrona, pri čemu helij zasićenje postiže sa samo dva 
elektrona na svojoj jedinoj ljusci. Tu su potom alkalni metali s jednim 
elektronom i halogeni elementi sa sedam elektrona na vanjskoj ljusci. I sve 
se druge skupine elemenata odlikuju jednakim brojem elektrona na vanjskoj 
ljusci pa tako dobivamo tablicu prikazanu na str. 62. 


Svi ostali elementi koje ne vidimo u ovoj tablici svrstani su u tzv. 
pokrajnje skupine, ali nas one ne zanimaju pa se njima nećemo podrobnije 
baviti. Za nas je dovoljno teško dobiti dobar pregled nad glavnim 
skupinama periodnog sustava. 


U lancu s 92 elementa postoji periodičnost, odnosno povezano s 
brojem veznih elektrona na vanjskoj ljusci ponavljano se pojavljuju 
elementi sa sličnim kemijskim ponašanjem. Crtež na sljedećoj stranici taj 
lanac prikazuje spiralno, počevši s vodikom u središtu, dok se osam glavnih 
skupina nalazi u zrakasto postavljenim redovima. U gornji desni kut crteža 
iz jedne su pokrajnje skupine upala tri elementa (skandij Sc, itrij Y 1 lantan 
La), ali to nas ne treba uznemiravati. 


Kemija je na neki način slična slagalici. Njezino je temeljno načelo da 
elemente stabilno spaja kad mogu stvoriti zajedničku vanjsku elektronsku 
ljusku s osam elektrona. Posebno se rado u takve veze upušta vodik jer sa 
svojim usamljenim elektronom dobro ispunjava rupe. Tako se s njim 
spajaju i elementi kojima u vanjskoj ljusci nedostaju tri ili čak četiri 
elektrona: primjerice, elementi dušik (N) ili fosfor (P) iz pete glavne 
skupine. Spajanjem nastaju amonijak (NH>) ili fosforovodik (PH3). I ugljik 
(C), kojemu nedostaju četiri elektrona, rado se spaja s atomima vodika u 
spoj nazvan metan (CH), glavni sastojak plina kojim se grijemo. 


LEGENDA: kemij 


redni broj 
(broj protona) 


srednja atomska težina 


6 C 
ugljik 
12,0107 


Osam glavnih skupina kemijskih elemenata. 


Skupine 1i7,2i6te3i35 pokazuju veliku međusobnu sklonost jer spajanjem stvaraju 
zajedničku vanjsku elektronsku ljusku s osam elektrona. Skupinu 8 čine plemeniti 
plinovi. 


Priroda se, naravno, nije ograničila samo na stvaranje spojeva 
građenih od dvaju elemenata. To bi bilo prilično dosadno. U stvaranju 
divovskog spoja iz kutije s elementima mogu sudjelovati deseci, stotine pa i 
tisuće najrazličitijih atoma. Tako nastaju minerali nazvani dragim i 
poludragim kamenjem. Rubini ili safiri nisu ništa drugo do spojeva 
aluminija (Al) i kisika (O) kod kojih su tri atoma kisika vezana za dva 
atoma aluminija (AbO3). Trima atomima kisika, naime, nedostaje po dva 
elektrona, ukupno šest. Njih ima u dva atoma aluminija koji u svojim 
vanjskim ljuskama raspolažu s po tri elektrona. 


Periodni sustav kemijskih elemenata 


Kod kvarca su se atomi kisika (O) 1 silicija (Si) povezali slično kao 
kisik s ugljikom. Baš kao atom ugljika, atom silicija na vanjskoj ljusci ima 
četiri elektrona. Umjesto CO, nastaje S102. Njega ima u različitim bojama i 
kristalnim oblicima, ovisno o tome pod kakvim je uvjetima nastao u 
unutrašnjosti Zemlje. Tako spoj SiO> nalazimo u obliku običnog bijelog 
kvarcnog pijeska, ali 1 kao prekrasni prozirni gorski kristal, ljubičasti 
ametist, ružičasti kvare ili šareni ahat. 


U ovom je trenutku zanimljivo naglasiti činjenicu da je tvar nastala 
spajanjem najmanje dvaju elemenata vrlo različita od svojih »roditelja«. 
Kombiniramo li različitim kemijskim reakcijama elemente ugljik, vodik i 
kisik, nastaju nebrojeni spojevi vrlo različitih svojstava, primjerice alkoholi, 
šećeri i masne kiseline. Glavna svojstva tako nastalih spojeva ne daju se 
naslutiti iz svojstava temeljnih atoma, premda su, naravno, njima određena. 


Različiti načini spajanja 


Kako dolazi do spajanja dvaju atoma, odnosno kako nastaje veza između 
njih, objasnit ćemo na jednostavnoj molekuli kuhinjske soli (NaCI). 


Na + CI = NaCl 


Natrij (Na), 11. element periodnog sustava, vrlo je sklon povezivanju s klorom, 17. 
elementom. Na vanjskoj, posljednjoj ljusci atoma natrija kruži usamljeni elektron, dok 
atomu klora za zasićenje vanjske ljuske nedostaje jedan elektron. Privlačenjem atoma 

natrija »nezasićeni« se atom klora »zasićuje«. Tako nastaje spoj natrijev klorid 
(NaCl), poznata kuhinjska sol. 


Kad atom natrija naleti na atom klora, svoj jedini vanjski elektron 
predaje atomu klora koji u vanjskoj ljusci ima sedam elektrona. Tako klor 
popunjava posljednju ljusku. Predajom elektrona atom natrija pretvara se u 
pozitivno nabijeni ion (Na"), dok se kod atoma klora zbiva suprotno — 
kako sad ima jedan elektron viška, postaje negativno nabijeni ion klora 
(CI). Suprotni naboji se, kako znamo, privlače. Upravo ta električka 
privlačnost obaju iona stvara vezu između atoma natrija i klora pa nastaje 
molekula kuhinjske soli. Govorimo o ionskoj vezi. 


Postupak spajanja, koji smo upravo opisali u nekoliko rečenica, u 
stvarnosti se zbiva nezamislivo velikom brzinom. Spajanje i razdvajanje 
kemijskih spojeva traje kraće od bilijuntinke sekunde (pikosekunde). 

Premda je ionska veza najčešća, nije jedina. Tako, na primjer, postoji 
i tzv. atomska veza. Kod nje su atomi nepromijenjeni, ne nastaju ioni. Spoj 
nastaje zajedničkim parovima elektrona, od kojih svaki atom pridonosi 


jedan. Veza, dakle, ne nastaje zbog električne sile između suprotno 
nabijenih iona, nego samo zbog zajedničkog posjedovanja elektrona. Cilj 
je, naravno, isti kao kod ionske veze: stvaranje zajedničke vanjske ljuske s 
osam elektrona. 


Takvu vezu, na primjer, stvara atom klora kad se spaja s istovrsnim 
atomom. Oba atoma klora sa svojih sedam elektrona u vanjskoj ljusci žele 
privući još jedan kako bi je zasitili, ali nijedan ne želi u tu svrhu dati 
elektron. Zbog toga dijele jedan elektronski par kojem svaki pridonosi s po 
jednim elektronom. Tako oba atoma klora imaju zasićenu vanjsku ljusku, 
ali su međusobno povezani zajedničkim elektronskim parom. Dijeljenje 
povezuje — to, kako se čini, ne vrijedi samo za ljude, nego i za atome. 
Grafički se atomska veza između atoma klora prikazuje ovako: 


Vezu stvara zajednički elektronski par. Slično se ponašaju 1 atomi 
kisika pri spajanju s istovrsnim atomima. Njima na vanjskoj ljusci 
nedostaju dva elektrona. Ako svaki atom u zajedničku vezu pridonese dva 
elektrona, oba će se atoma zasititi. Grafički to izgleda ovako: 


U ovom slučaju govorimo o dvostrukoj atomskoj vezi ili dvostrukoj 
vezi, jer atomi dijele dva elektronska para. 

Načelo atomske veze ne vrijedi, naravno, samo između atoma, nego i 
između spojeva dvaju ili više atoma. Tako je, na primjer, za nastanak 
ugljičnog dioksida (CO2), koji smo upoznali kao proizvod sagorijevanja 
ugljika, zaslužna baš atomska veza. Kod njega između atoma ugljika i 
obaju atoma kisika postoji dvostruka veza: 


Za spoj je zaslužan ugljik sa svoja četiri elektrona u vanjskoj ljusci. 
Veza nije tako jaka kao ionska, od koje prvenstveno nastaju stijene i 
minerali. Sklonost ugljika manje jakoj atomskoj vezi temelj je nastanka 


organske tvari, odnosno života na našem planetu. Tkiva živih biča na okupu 
drži uglavnom atomska sila. Zbog toga su ona elastična, a ne kruta. 
Atomska veza ugljika jamči postojanost molekula od kojih se sastoje živi 
organizmi. 

Prema svemu opisanom može se zaključiti da atomi radije 
popunjavaju vanjsku ljusku elektronima drugih atoma, negoli da ne stvaraju 
takve veze. Gotovo da bismo mogli reći kako atomi imaju naglašenu 
potrebu za društvenim vezama. Samo je atomima plemenitih plinova 
dovoljna njihova osamljenost. 


Katkad je teško odrediti o kojoj je vrsti veze riječ. Nerijetko se u 
spojevima pojavljuju mješavine atomskih 1 ionskih veza, ali i nekih drugih, 
još slabijih, kojima se nećemo nepotrebno opterećivati. Još jednu vrstu 
veze, međutim, moramo upoznati jer je temelj važnog svojstva određenih 
tvari, tzv. metala: riječ je o električnoj vodljivosti. Kod metala poput natrija, 
željeza, bakra, srebra ili zlata susjedni atomi ne dijele zajedničke vezne 
elektronske parove, nego svaki atom u komadiću metala daje jedan ili više 
vanjskih elektrona u vezu kojom nastaje molekula. Ti se na raspolaganje 
dani elektroni poput elektronskog plina slobodno kreću atomskom 
rešetkom. Oni stvaraju more slobodnih elektrona. 


pru mbi 
; Ka 


x 


/ 


molekularna veza 


Kod metala su atomi uredno raspoređeni u prostoru. Atomi otpuštaju elektrone s 
vanjske ljuske, ali ih zadržavaju unutar molekularne veze. Tu se oni slobodno kreću. 
Na tom slobodnom gibanju zajedničkih elektrona počiva svojstvo električne vodljivosti 
metala, baš kao i njihova kovnost. 


Svi atomi metalne tvari dijele te lutajuće elektrone — to je jedna vrsta 
atomskog komunizma. Zajedničko vlasništvo tih »kolektivnih elektrona« 
zaslužno je za ustroj metala. Taj slobodnokrećući elektronski plin u 
metalima razlog je njihove dobre električne vodljivosti. Dovođenjem 
vanjskog električnog napona, provođenje struje na sebe preuzimaju 
slobodni elektroni. Suprotno tome, u komadiću ugljika svi su vezni 
elektroni »zarobljeni« u elektronskim parovima. Električne vodljivosti 
stoga ne može biti. 


Vratimo se u ovom trenutku još jednom kuhinjskoj soli — odnosno 
ionskoj vezi. Električna sila zaslužna za nastanak te veze nije od jednog 
iona Na* usmjerena samo prema ionu Cl", nego ravnomjerno u okolni 
prostor. To ima za posljedicu nakupljanje mnogo takvih iona u prostorni 
ustroj, tzv. kristalnu rešetku. Kod kuhinjske soli svaki je ion Na" okružen sa 
šest iona CI, baš kao što je svaki ion CI okružen sa šest iona Na'. Od 
takvog prostornog rasporeda nastaje golema kockasta molekula, tako velika 
da je možemo vidjeti golim okom: to je zrnce soli. Stavimo li to zrnce pod 
mikroskop, vidjet ćemo da ima oblik kocke, odnosno da se sastoji od 
mnoštva sitnijih kocki. 


e- Na* 
Q-cr 


Crtež gore prikazuje kako nastaje kockasti rešetkasti ustroj kuhinjske soli. Kristale soli 
dolje vidimo povećane 50 puta. Jasno su raspoznatljivi kockasti oblici 


Okupljanje atoma natrija 1 klora u šestorkama posljedica je različite 
veličine atoma tih elemenata: atom natrija znatno je manji od atoma klora. 
Atomska težina natrija je 23 (dakle u jezgri ima 11 protona i 12 neutrona), 
dok je atomska težina klora 35 (17 protona i 18 neutrona u jezgri). Zbog 
toga jedan manji atom natrija može dodirivati najviše šest atoma klora. 
Naime, ionska veza djeluje samo kad se površine (= vanjske elektronske 


ljuske) ioniziranih atoma neposredno sudaraju. 


Kako su atomi klora mnogo veći od atoma natrija, najviše ih šest može istodobno 
dodirivati jedan atom natrija. Tako nastaje kockasti ustroj molekule kuhinjske soli. 


Za tu vrstu veze kocka je idealan, odnosno najstabilniji način 
raspoređivanja atoma. Druge molekule stvaraju drukčije, više ili manje 
pravilne geometrijske ustroje. Sve što smo upravo opisali vrijedi, naravno, 
Čak i samo jedna mineralna veza nerijetko ima različite oblike, dakle 
različite kristalne rešetke, što ovisi o tome na kakvoj je temperaturi i pri 
kakvom tlaku došlo do kristalizacije. 


To se, na primjer, može vrlo lijepo pokazati na primjeru ugljika. I on 
ima vrlo različite rešetkaste ustroje. Ono što pod nazivom grafita koristimo 
u olovkama, zapravo je ugljik razmješten u labavu, ravninski položenu 
rešetku. Za trganje veza unutar rešetke dovoljan je mali pritisak — 
primjerice vrha olovke na papiru. Posve nasuprot tome jest dijamant, 
kemijski također čisti ugljik, mineral koji je u Zemljinom plastu pod 
iznimno visokim tlakom stvorio prostornu rešetku. Naime, za stvaranje 
veza ugljiku stoje na raspolaganju četiri elektrona u vanjskoj ljusci. Pod 
visokim tlakom atomi ugljika tako se rasporede da svaki od njih stvori četiri 
veze s drugim atomima ugljika. Tako je svaki atom rešetke vrlo gusto i 
čvrsto »ulančan« sa svojim susjedima. 

Kod dijamanta je svaki atom ugljika s četirima elektronskim parovima povezan s 
četirima susjednima atomima. To četverostruko prostorno ulančavanje svakog atoma 
ugljika zaslužno je za iznimnu tvrdoću dijamanta jer je bilo koji atom rešetke vrlo 
teško pomaknuti sa svog mjesta. Pri nastanku grafita tlak je manji pa atomi ugljika 
stvaraju veze samo s trima susjednim atomima. Tako nastaju rjeđi slojevi građeni od 
ugljikovih šesterokuta. 


Kako se atomi u prirodi međusobno vežu ne ovisi, dakle, samo o 
elektronima u njihovoj vanjskoj ljusci, nego 1 o veličini atoma, njihovu 
promjeru i o vrsti naboja iona. Naime, ne postoje samo pozitivno i 
negativno nabijeni ioni, nego i oni s dvostrukim ili trostrukim nabojem. A u 
obzir potom valja također uzeti za nastanak veza ključne vanjske čimbenike 
poput tlaka i temperature. 


Dovoljno je da u ruku uzmemo različite gorske kristale: ne postoje 
dva jednaka, premda se svaki sastoji samo od silicijeva dioksida (S102). 
Kalcit, na primjer, kristalni spoj kalcija (Ca), ugljika (C) 1 kisika (O), s 
formulom CaCO., u prirodi stvara nekoliko stotina temeljnih oblika s više 
od tisuću inačica. Po tome je on mineral s najviše prirodnih oblika. 


Toplina kao stvaralačka sila prirode 


Kemija je, to smo u međuvremenu shvatili, iznimno složena i zbunjujuća 
znanost. Temelji se na pokusima, a ne samo na praznim formulama. 
Čarolija kemijskih formula sama se otkriva kad počnemo eksperimentirati 
tvarima, i to tvarima iz svakodnevnog života. U svakom se čovjeku pritajila 
urođena sklonost eksperimentiranju, postavljanju pitanja i istraživanju. Sve 
to kemija ispunjava kao ni jedna druga znanost. Kroz nju se izražava 


razigranost i potreba za eksperimentiranjem same prirode. Istina, igra se s 
92 vrste temeljnih sastojaka pa to stvar čini malo zamršenom. Teški se šah 
igra s 32 »sastojka« 1 premda se igra odvija na samo 64 polja, čini se da 
nikad neće otkriti sve svoje tajne. Priroda sa svoje 92 »figure« igra na polju 
neograničene veličine. 

Iz te činjenice prirodno slijedi da je naša predodžba o povezivanju 
atoma vrlo pojednostavljena, dakle površna. Kemija je složenija i 
profinjenija od onoga što nam pokazuju, na primjer, kuhinjska sol, ugljični 
dioksid ili voda. Zbog toga se nemojmo zavaravati: ono što činimo samo je 
otvaranje nekolicine vrata u predvorja i hodnike te goleme, labirintske 
zgrade znanosti. Neka od tih vrata nakon kratkog provirivanja ponovno 
zatvaramo. Kad bismo prošli kroz njih, izgubili bismo se bez ikakve nade u 
povratak. Ući u zgradu znači proučavati kemiju — što je zasigurno vrlo 
lijepo i zaokupljujuće zanimanje. U budućnosti će sve veće značenje imati 
molekularna kemija, a njezino će širenje u nova, danas neistražena područja 
ići zajedno s istraživanjima u biologiji 1 medicini. Tako će nam kemija 
omogućiti proširivanje saznanja — koja tek naslućujemo — o procesima 
koji se u živim bićima odvijaju na molekularnoj razini. Kemija će tako 
postati dio »znanosti o životu«, što je samo po sebi gotovo neomeđeno 
područje rada. 


Nakon ovog kratkog misaonog predaha, otvorit ćemo još pokoja vrata 
u predvorja divovske zgrade kemije i u njih kratko zaviriti. Pojavnost neke 
tvari u prirodi, dakle, ne ovisi samo o njezinim temeljnim sastojcima, nego i 
o vanjskim uvjetima koji su u trenutku njihova nastanka vladali u okolini. 
Među tim uvjetima vrlo važnu ulogu ima toplina, dakle temperatura 
okoline. 


Promjenom temperature mijenjaju se mnoga svojstva tvari. Na tu smo 
se činjenicu navikli već u primjeru vode. Svatko je od nas poznaje u trima 
stanjima: krutom, tekućem i plinovitom. Riječ »voda« u prvom redu 
vežemo za njezino tekuće stanje, dok su nam kruto stanje (= led) 1 plinovito 
stanje (= para) mnogo slabije poznati. Ali ono što vrijedi za vodu, vrijedi 1 
za sve druge tvari. Naime, svaka se tvar ovisno o temperaturi može naći u 
krutom, tekućem ili plinovitom stanju. Zagrijavamo li komad željeza, u 
jednom će se trenutku rastaliti i prijeći u tekuće stanje. Povećavamo li 
temperaturu dalje, iz tekućeg će stanja na posljetku prijeći u plinovito 
stanje, odnosno isparit će. Za razliku od željeza, jedan drugi metal, živa, 
tekuć je već na sobnoj temperaturi, u kruto stanje prelazi na temperaturi od 


-39 Celzijevih stupnjeva, a isparava na razmjerno niskih 356 Celzijevih 
stupnjeva, dakle na temperaturi kod koje je željezo još uvijek kruto. 
Naravno, ima i bezbroj tvari koje se pojavljuju u samo jednom agregatnom 
stanju. Drvo, na primjer, ne može biti u tekućem stanju. 


Ta tri temeljna stanja materije grafički možemo pojednostavljeno 
prikazati ovako: 


kruto tekuće plinovito 

U krutom su stanju atomi poput slagalice umetnuti u rešetku. Svaki je 
atom preko svojih vanjskih elektrona povezan sa susjednim atomima. 
Udarimo li neki atom, pokret se prenosi na druge atome, odnosno cijela 
rešetka zatitra. Ponekad je udarac tako jak da na mjestu gdje se dogodi 
popucaju veze među susjednim atomima. To se, na primjer, dogodi kad 
razbijemo kamen ili se od njega odlomi krhotina. Lomovi se zbivaju na 
mjestima gdje su veze među atomima najslabije. Upravo je to razlog što se 
minerali lome — kalaju — na vrlo svojstvene načine. Ponekad se pri 
udarcu djelići tvari tako jako zagriju da užareni odskoče ili ispare. To je 
najlakše vidjeti ako dva komada kremena udarimo u zamračenoj prostoriji. 


Posve suprotno krutom tijelu, u plinu nema sila koje bi atome ili 
molekule zadržavale na jednom mjestu. Oni se slobodno kreću prostorom i, 
općenito, prevaljuju velike udaljenosti prije negoli se sudare s drugim 
atomima ili molekulama. 


Tekuće je stanje negdje između krutog i plinovitog. Unutar temeljnog 
agregatnog stanja postoje različiti međustupnjevi, primjerice stupnjevi 
različite tvrdoće, a i prijelazi između krutog i tekućeg te tekućeg i 
plinovitog stanja pokazuju raznolikosti. Tzv. »meka tvar« poznata nam je u 
obliku tučenog vrhnja, pudinga ili gumenih medvjedića koji nam zaslađuju 
svakodnevicu, a nepravedno bi bilo ne spomenuti pjenasti madrac. Koliko 
god da su nam te tvari poznate, kemičarima takva međustanja materije 
nerijetko stvaraju velike poteškoće. Puding, znamo, ne možemo čavlom 
pribiti o zid. Ali zašto ne možemo? Takvim se naizgled besmislenim 
pitanjima u kemijskim laboratorijima često vrlo ozbiljno pristupa. Tako se, 
na primjer, pokušava stvoriti meke tvari koje će na promjene u okolini 


odgovoriti promjenama u svom ustroju, i to na »inteligentan« način, 
odnosno tako da to koristi čovjeku. Prema tome, možemo zamisliti da će u 
budućnosti postojati puding kojeg možemo zabiti na zid ili pjenasti madrac 
koji se postavljanjem na pod pretvara u tekućinu. 


Atomi i molekule ne kreću se slobodno samo u plinovima, nego 1 u 
tekućinama. Zbog slabih međusobnih veza nastoje ostati u razmjerno 
bliskom međusobnom odnosu. Tekućinu bismo stoga mogli usporediti s 
vrećom punom kuglica: svaka se kuglica može slobodno pomicati prema 
susjednim kuglicama, ali je za to pomicanje potrebno primijeniti silu koja 
će prevladati trenje između kuglica. 


Prijelaze iz krutog u tekuće i tekućeg u plinovito stanje nazivamo 
faznim prijelazima. Za njih je odgovorno vanjsko dovođenje ili odvođenje 
energije tvari. Bez promjene temperature nema faznih prijelaza. Dovodimo 
li nekom krutom tijelu energiju u obliku topline, ona se prenosi na sve 
atome rešetke. Atomi — a s njima i cijela rešetka — sve jače titraju na 
mjestu. Daljim dovođenjem energije to se titranje pojačava sve dok se ne 
dosegne točka kad atomske sile nisu dovoljno jake da atome zadrže na 
njihovim mjestima u rešetki. Energija titranja, dakle energija kretanja 
pojedinih atoma, veća je od energije veze atoma prema njihovim susjedima. 
Kruto tijelo prelazi u tekuće stanje — kažemo da se rastalilo. Skrutnjivanje 
tekućih tvari smanjivanjem temperature proces je obrnut taljenju. 
Razbacani atomi ponovno se raspoređuju u rešetku. 


Dovodimo li tekućini dalje energiju, atomi se kreću sve većom 
brzinom. Pri jakom zagrijavanju nastaju strujanja i vrtlozi: dolazi do više ili 
manje kaotičnog sudaranja tokova. Pritom se uz gornju površinu tekućine 
sve češće događa da molekule s dovoljno velikom energijom gibanja izlete i 
tako napuste tekućine. Povećava li se temperatura dalje, na posljetku sve 
molekule tekućine dobiju dovoljno energije da je napuste. Tvar se 
pretvorila u plin koji ispunjava okolni prostor. 


Molekule se sad kreću posve slobodno i kroz prostor poput roja 
divljih osa jure brzinama oko 1000 metara u sekundi. Ako je prostor 
ograničen, odnosno ako se plin nalazi u zatvorenoj posudi, molekule se u 
toj jurnjavi međusobno sudaraju, ali također udaraju 1 o stijenke posude pa 
na nju djeluju silom. Povećava li se temperatura dalje, tlak plina u posudi 
srazmjerno se povećava jer je brzina molekula sve veća. Tlak može postati 
tako velik da stijenke to više ne mogu izdržati pa posuda eksplodira. U tom 


se trenutku u posudi ne nalazi ništa više molekula plina negoli na početku. 
Eksploziju je uzrokovala samo njihova sve veća energija kretanja. 


Voda — tako poznata i zagonetna tvar 


Gustoća neke tvari ne ovisi, dakle, samo o vrsti atoma od kojih se sastoji, 
nego i o njezinoj trenutačnoj temperaturi. Što je temperatura viša, to je 
atomima i molekulama potrebno više mjesta za kretanje. Tako se pojašnjava 
zašto se zagrijavanjem tijela ono širi, odnosno postaje rjeđe. To je na neki 
način nagovještaj taljenja. Titranje atoma sve je jače, a to znači da je 
svakome potrebno sve više mjesta. Zbog toga se obujam krutog tijela 
povećavanjem temperature povećava. Obrnuto, kad se tekućina hlađenjem 
pretvori u krutinu, obujam se smanjuje. Vlastito se gibanje atoma smanjuje 
pa im je potrebno sve manje mjesta. To je vrlo slično pakiranju kovčega: 
pobacamo li stvari u njega nasumce, bit će im potrebno više mjesta, 
odnosno u kovčeg će ih stati manje. Sadržaj kovčega, mogli bismo reći, u 
tekućem je stanju. Složimo li stvari dobro, u kovčeg će ih stati mnogo više. 
Kovčeg na neki način poprima red poput one u kristalnoj rešetki. 


Prelaskom iz tekućeg u kruto stanje obujam se tvari u prosjeku smanji 
za deset posto. To, međutim, ne vrijedi samo za jednu jedinu tvar u 
svemiru: vodu. S vodom je priroda — ili Stvoritelj — na umu imala nešto 
posve drugo, što je čudnije kad znamo koliko je ta tvar jednostavne građe i 
za nas najuobičajenija na svijetu. Voda se ne ponaša prema upravo opisanu 
načelu, dakle da joj se povećavanjem temperature obujam povećava, a 
smanjivanjem temperature smanjuje. Led, voda u krutom stanju, manje je 
gustoće, odnosno ima veći obujam od vode u tekućem stanju. Upravo je to 
razlog zbog kojeg led pliva. 

Zapravo se i voda pri hlađenju ponaša na upravo opisan »logičan« 
način pa postaje sve gušća. Na temperaturi od 4 Celzijeva stupnja dogodi 
se, međutim, nešto iznenađujuće. Naime, daljnjim hlađenjem voda ponovno 
postaje sve rjeđa i potom se na 0 Celzijevih stupnjeva zamrzne. Ali to nije 
jedina posebnost vode. Zbog male mase svojih molekula voda na Zemlji 
uopće ne bi smjela postojati u tekućem stanju. Na sobnoj bi temperaturi već 
davno morala kuhati i pretvoriti se u paru, slično svom najbližem 
kemijskom rođaku amonijaku (NH3) koji se na 20 Celzijevih stupnjeva 


odavna nalazi u plinovitom stanju. Vodena bi se para u tekućinu trebala 


pretvoriti na -93 Celzijeva stupnja, a ledište bi se vode, naravno, nalazilo na 
još nižoj temperaturi. 


H20— jednostavna molekula sa složenim djelovanjem 


Posebna svojstva vode povezana su s njezinim posebnim molekularnim 
ustrojem. Mogli bismo pomisliti da nešto građeno od samo triju atoma — 
dvaju atoma vodika i jednog atoma kisika — ne može biti složeno, odnosno 
ne bi trebalo predstavljati prevelike misaone poteškoće, a kamoli biti 
zagonetno. Ali u tome bismo se jako prevarili. 


Formula H2O, strogo uzevši, vrijedi samo za vodu u plinovitom 


stanju, kad se zasebne molekule slobodno kreću prostorom i s drugim 
istovrsnim molekulama nemaju ništa, osim možda pokojeg sudara koji se 
zbiva pri njihovu kaotičnom letu. Hladimo li plin, jačina se sudara molekula 
smanjuje. Pojedine se molekule vode više ne odbijaju jedna od druge, nego 
se sve češće lijepe jedna za drugu. Upravo je to razlog da se bijeli oblaci 
hlađenjem pretvaraju u tamne kišne oblake. Vodena para, od koje se sastoje 
bijeli oblaci, zgušnjava se u kapljice vode koje zbog težine padaju na 
Zemlju. 

Kod obične tekućine pojedine se molekule, kako smo ustanovili, 
međusobno gibaju posve slobodno, poput kuglica u nekoj posudi. Tekuća 
voda je drukčija. Njezine se molekule raspoređuju po određenoj shemi. Već 
u tekućem stanju stvaraju neku vrstu »rastresite«, odnosno »tekuće 
rešetke«. To kao da samo sebi protuslovi, ali voda se baš tako ponaša. Riječ 
je o protuslovnoj, da ne kažemo ludoj tvari. Razlog tomu jest ustroj 
molekule vode. U njoj su oba atoma vodika s kisikom povezana atomskom 
vezom. To znači da atom kisika sa svakim atomom vodika dijeli elektronski 
par. Tako on stvara stabilnu plemenitu vanjsku ljusku. Tako dobivamo 
sljedeću grubu shemu veze: 


Ta nam shema, međutim, ne govori ništa o stvarnom obliku molekule 
vode. Naime, geometrijski se ona sastoji od malo izobličenog tetraedra, 
dakle piramide, čija je osnovica jedan trokut. U središtu tetraedra nalazi se 


atom kisika, dok su oba atoma vodika smještena na vrhove dvaju od četiriju 
uglova tetraedra. Na preostalim dvama uglovima elektroni stvaraju oblake 
negativnog naboja. Kako vidimo, elektroni se u molekuli vode ne 
raspoređuju ravnomjerno, nego se radije zadržavaju blizu atoma kisika kraj 
kojega stvaraju mali višak negativnog naboja, dok su atomi vodika blago 
pozitivno nabijeni. Kažemo da je molekula vode polarna, odnosno ima 
negativni i pozitivni pol naboja. Pozitivna i negativna područja molekule 
vode točno se poništavaju pa je ona u cjelini električki neutralna. Grafički 
to otprilike izgleda ovako: 


Molekula vode izgleda poput malo izobličenog tetraedra s atomom kisika u sredini, 
dvaju atomima vodika na dvama uglovima i oblacima negativnog naboja na 
preostalim dvama uglovima (lijevo prikazano u plošnom prikazu, desno u prostornom) 


Polariziranje molekule vode omogućuje električno međudjelovanje 
između malo pozitivno nabijenih atoma vodika jedne molekule vode s malo 
negativno nabijenim atomom kisika susjedne molekule vode. Molekule u 
dodiru međusobno stvaraju tzv. vodikove mostove. To, pak, znači da se 
molekule tekuće vode ne kreću poput slobodnih kuglica, nego su tim 
vodikovim mostovima međusobno slijepljene. 


Zbog tetraedarskog oblika molekule vode, svaka može stvoriti najviše 
četiri vodikova mosta. Oba pozitivno nabijena atoma vodika stvaraju po 
jedan vodikov most s jednim atomom vodika susjedne molekule vode i 
obratno, atom kisika stvara dva takva mosta s atomima vodika u susjednoj 
molekuli. Kad to čitate, možda vam više ništa nije jasno pa je, možda, bolje 
veze predočiti crtežom. U njemu je stvarni tetraedarski oblik molekule vode 
zamijenjen plošnim prikazom s četirima »zaobljenim vrhovima«: 

Neprekinute su crte atomske veze unutar molekule vode. Isprekidane crte prikazuju 
vodikove mostove prema susjednim molekulama. 


Tako nastaje golema molekula s beskonačno mnogo molekula vode, 
pri čemu se sve to, naravno, odvija prostorno, a ne plošno kao na našem 
crtežu. 


Upravo je to razlog da se molekule vode u ledu raspoređuju u savršen 
tetraedarski oblik. Kod tekuće vode vodikovi mostovi nisu posve učvršćeni. 
Kako je riječ o slabim vezama, oni se lako kidaju i ponovno stvaraju. U 
tekućoj se vodi vodikovi mostovi stalno raskidaju i ponovno nastaju. 
Molekule vode stalno mijenjaju partnere. 


Radi vodikovih mostova postavljenih u obliku tetraedra voda ima 
»rastresit«, otvoren ustroj. Sad polako počinjemo shvaćati zašto joj se može 
dovesti neobično mnogo toplinske energije, a da ne ispari. Prije negoli 
počne brže pokretati zasebne molekule, dovedena energija mora najprije 
raskinuti vodikove mostove. Kod drugih tekućina, primjerice kod ulja, nije 
tako. U njima ne postoje mostovi između susjednih molekula pa toplinska 
energija izvana odmah djeluje na njih i one se odmah počnu brže kretati. 
Tekuće ulje zbog toga brže dostiže točku vrenja i isparava. Suprotno tome, 
voda se zagrijava mnogo sporije jer toplina mora najprije raskinuti 
vodikove mostove — a za to je potreban dio energije. 


Vodikovi mostovi ograničavaju pokretljivost molekule vode. 
Naravno, oni se kod rastuće temperature vode u jednom trenutku trgaju. 
Njihova je sila premalena da zadrži sve veću energiju kretanja molekule. 


U suprotnom slučaju — kad se, dakle, temperatura vode spušta — 
gibanje molekula sve je manje pa sve više do izražaja dolazi električna sila 
vodikovih mostova. Nastali mostovi sve su češće trajni, odnosno sve rjeđe 
pucaju i nadomještaju se novima. Na temperaturi od 4 Celzijeva stupnja 
vodikovi mostovi odnose konačnu pobjedu — energija kretanja molekula 
preslaba je da raskine nastale vodikove veze. Molekule sad samo traže 
slobodno mjesto u rešetki, ali se pritom više međusobno ne približavaju. 


Stvaranjem čvrste rešetke na 4 Celzijeva stupnja molekule su na najmanjem 
mogućem razmaku. Od tog se trenutka gustoća hlađene vode više ne 
povećava, nego smanjuje. Razlog je tomu to što se pri pretvorbi u krutu 
rešetku leda molekule vode moraju rasporediti bez preklapanja jer polarnost 
molekula to ne dopušta. Umjesto toga negativni se pol jedne molekule mora 
postaviti uz pozitivni pol susjedne molekule. 


U krutoj vodi, dakle, najveći broj vodikovih mostova ne nastaje kad 
su molekule najviše međusobno zbijene poput, na primjer, tetrapaka u većoj 
kutiji. Pri smrzavanju vode između tetraedarskih molekula nastaju pravilne 
šupljine. One čine otprilike deset posto ukupnog obujma pa je led otprilike 
deset posto lakši od tekuće vode i pliva na njoj. Dakle, pri nastanku leda 
stvara se otvorena šesterokutna rešetka s mnogo slobodnog međuprostora. 
Za taj su oblik odgovorni naboji tetraedarske molekule, a vidimo ga na 
svakoj pahuljici snijega. Potraga za pahuljicom koja nema šesterokutni 
oblik uzaludna je. 


Zamrzne li se voda u led, u njemu je sadržan tetraedarski oblik molekule vode. To 
prisiljava molekulu da se rasporedi na vrlo određeni način pa nastaje otvoreni 
šesterokutni ustroj. Njega potom vidimo i u izgledu svake pahuljice snijega. 


Kako voda već u tekućem stanju stvara slabu rešetku, mogli bismo 
reći da su joj svojstva strogo uzevši između krutine i tekućine. Voda samo 
izgleda tekuće, ona nikad »ne zaboravlja« da je bila led. 


Činjenica da je voda u krutom stanju deset posto lakša negoli u 
tekućem bila je odlučujuća za razvoj života na Zemlji. Kad molekula vode 
ne bi imala nabojni polaritet, led ne bi bio lakši nego teži od tekuće vode. 
Na rasponu temperatura kod kojih je moguć život voda bi postojala samo u 
plinovitu stanju. A život je mogao nastati samo u tekućoj vodi. Činjenica da 
je led lakši od vode također znači da se voda u rijekama i jezerima smrzava 
od površine, a ne od dna. Zbog toga ledeni pokrov štiti dublje slojeve vode 
od zimske hladnoće. Da je led teži od tekuće vode, rijeke 1 jezera bi se na 
temperaturama ispod ništice brzo posve zamrznule, i to od dna prema 
površini, pa bi većina živih vodenih bića uginula. Života bi u zemaljskim 
vodama moglo biti samo u tropskim područjima. Klima bi na našem 
planetu, čija je površina uglavnom prekrivena vodom, bila posve drukčija, 
mnogo oštrija. Što je ona tako naklonjena životu, vrlo je zaslužna voda koja 
može primiti mnogo više topline od drugih tekućina. 

Sposobnost pohranjivanja velikih količina topline omogućila je i 
pojavu toplih morskih struja, primjerice Golfske. Morska voda zagrijana u 
tropskim područjima u velikim se podmorskim tokovima polako kreće 
prema polovima i postupno u atmosferu otpušta uskladištenu toplinu. 
Količina topline o kojoj je upravo riječ, golema je. Procjenjuje se da 
Golfska struja za dva sata u atmosferu otpusti toliko topline koliko se u 
svijetu godišnje proizvede izgaranjem ugljena. A za taj toplinski efekt 
Golfske struje zaslužni su samo vodikovi mostovi među molekulama vode. 
To je vrlo dojmljiv primjer za prirodno načelo malih uzroka s velikim 
posljedicama. 


Voda je idealno otapalo 


Neobičan molekularni ustroj vode na još je jedan način bio odlučujući za 
nastanak života na Zemlji: voda iznimno dobro otapa tvari. Polarna 
nabijenost molekule vode soli odmah razlaže u ione, primjerice kuhinjsku 
sol (NaCI) u ione Na' i CI, koji se potom prislone uz negativni, odnosno 
pozitivni pol molekule vode. Suprotno tome, pokušamo li sol otopiti u kojoj 
drugoj tekućini, primjerice u jestivom ulju, to nam neće uspjeti, barem ne 
na sobnoj temperaturi. 


Na naljepnicama boca s mineralnom vodom navedeni su otopljeni 
ioni u miligramima po litri. U vodi se, međutim, ne otapaju samo kristali 


soli ili šećera, nego i plinovi poput kisika (O), dušika (N>), amonijaka 
(NH>) i ugljičnog dioksida (CO>), i to u za životne procese pogodnim, 
dakle visokim koncentracijama. Velika sposobnost otapanja tako, na 
primjer, omogućuje biljkama da svoja hranjiva crpe otopljena u vodi. A ribe 
mogu živjeti u vodi samo zato jer u njoj ima dovoljno otopljenog kisika. 
Ugljični dioksid koji ribe izdišu također se otapa u vodi pa ga rabe vodene 
biljke. One potom svojim životnim procesima stvaraju kisik. 


S nepolarnim molekulama, primjerice s onima kakve imaju masti, 
voda ne stupa u međudjelovanje pa je to razlog da se voda i ulje ne 
miješaju. 

Odnedavna također znamo da molekule vode ne stvaraju samo 
međusobne vodikove mostove ili otapaju i na sebe vežu ione soli. Molekule 
vode mogu djelovati i na goleme biomolekule od kojih se sastoje živa bića. 
Stoga nas ne treba čuditi da se gotovo svi važni životni procesi odvijaju u 
vodenoj okolini. Tijela većine organizama sastoje se od 60 do 70 posto 
vode. Svaka se tjelesna stanica sastoji od milijardi molekula vode. Voda 
ispunjava gotovo sav prostor koji ne zauzimaju biomolekule, prije svega 
DNK i bjelančevine. 


Kako su molekule vode električki polarizirane, ne djeluju samo na 
druge polarne molekule poput soli, kiseline i šećere, nego i na biomolekule, 
dakle na određene bjelančevine, ali i na molekulu DNK, nositelja genetskih 
informacija živih stanica. Goleme biomolekule DNK imaju područja koja 
»vole vodu«, odnosno ona koja »odbijaju vodu«. Prostorni raspored tih 
dugih molekularnih lanaca DNK ovisi i o tome kako su različiti dijelovi 
skloni vodi. Upravo se zato molekularni lanac savija u spiralu tako da su 
područja koja »vole vodu« postavljena izvana pa na njih voda može 
djelovati, dok se područja koja »odbijaju vodu« nalaze na unutrašnjem 
dijelu spiralnog ustroja. Oblik lanca DNK izravno ovisi o okolnoj vodi. 
Voda na neki način povezuje molekule DNK i za život važne molekule 
bjelančevina. Za kemijsko ponašanje molekula bjelančevina i DNK od 
ključne je važnosti ponašanje tvari u kojoj se nalaze — a to je voda. 


Potpuno čiste vode u prirodi nema. I u kišnici osim plinova otopljenih 
iz zraka nalazimo nabijene čestice prašine. Što više onečišćujemo 
atmosferu otpadnim plinovima, to je kišnica zasićenija otopljenim tvarima, 
što potom nazivamo »kiselom« kišom. Kišnica je, međutim, i nadalje vrlo 
»mekana« jer ne sadrži ione kalcija (Ca) i magnezija (Mg), najodgovornije 
za tvrdoću vode. Oni u vodu dospijevaju tek kad voda dopre u vapnenačka i 


magnezijem bogata tla. I drugi mineralni sastojci pitke vode poput natrija 
(Na), aluminija (Al), silicija (S1), kalija (K), fosfora (P) 1 željeza u nju 
dospijevaju kroz tlo. Ti tzv. elementi u tragovima od životne su važnosti za 
pravilan rad našeg organizma. Pijući kišnicu, ne bismo mogli dugo 
preživjeti. 

Proizvodnja posve čiste vode zbog njezine je sklonosti mnogim 
tvarima iznimno teška zadaća. Zbog toga se mora provoditi bez prisustva 
zraka. 


Gotovo neprimjetno smo prešli iz svijeta mrtve tvari u biološki svijet, 
jer je voda posrednik u svim važnim životnim procesima. Tako je bilo i u 
doba nastanka života na Zemlji. Život je nastao u vodi, premda nam ni 
danas nije posve jasno kako se razvio od nežive tvari. Taj se korak nalazi u 
sivom području ljudskog saznanja, ali sigurno ne zadugo. 


Čak i vrlo ograničen uvid u složena saznanja o naizgled tako 
jednostavnoj vodi daje nam naslutiti zašto je ta tvar imala središnju ulogu u 
razvoju života. Voda je, međutim, još uvijek vrlo zagonetna tvar. Premda 
uglavnom građen od vode, čovjek je još vrlo daleko od toga da razumije 
sva njezina djelovanja. Možda si tako možemo oprostiti što smo na 
prethodnim stranicama ponekad imali teškoća u razumijevanju nekih 
činjenica pa ih ni sada još posve ne razumijemo, primjerice kako to da je 
tekuća voda donekle slična ledu. To posve ne razumiju ni znanstvenici. 


Jedno posebno, za nas opasno svojstvo vode, međutim, sad ćemo 
svladati bez prevelikih poteškoća: njezinu električnu vodljivost. Zbog nje 
ne smijemo u kadu nositi električne uređaje, primjerice sušilo za kosu. 
Premda voda nije metal, provodi struju pa je stoga i mi, kako smo 
uglavnom građeni od nje, provodimo, što ponekad može imati smrtne 
posljedice. 


Neobično je zapravo to da izreka »voda provodi struju« nije točna. 
Čista voda ne provodi struju, odnosno provodi je samo kad je riječ o 
iznimno jakoj struji. Vodljivost obične vode temelji se samo na u njoj 
otopljenim tvarima. Riječ »otopljeno« znači da je, primjerice, kuhinjska sol 
(NaCI) u vodi razložena u ione natrija i ione klora. Molekula vode na neki 
se način postavlja između atoma natrija i atoma klora i razdvaja ih. Kao 
ioni, slobodno se kreću kroz otopinu. Dovođenjem električne struje ili, 
točnije, električnog napona, pozitivno nabijeni ioni natrija — kationi — 
odlaze prema negativnoj katodi, a negativno nabijeni ioni klora — anioni 
— prema pozitivnoj anodi. Prenositelj električne struje, prema tome, nisu 


molekule vode, nego ioni u njoj otopljenih soli ili kiselina. Ponovimo još 
jednom: čista voda nije vodič, odnosno vrlo je loš vodič električne struje. 
Kapnemo li u nju samo kap sumporne kiseline ili dodamo žličicu kuhinjske 
soli, dovedemo li u vodu električni napon, poteci će struja. 


Svijet je pun valova 


Zadržimo se još trenutak na vodi. Zamislimo da se nalazimo na obali 
jezera. Vjetra uopće nema. Pred nama je samo poput zrcala glatka površina 
jezera. Sagnemo se, podignemo kamen i u visokom ga luku bacimo u vodu. 
Što se zbiva? Nešto vrlo uobičajeno: od mjesta na kojem je u vodu pao 
kamen na sve se strane šire prstenasti valovi. Bacanje kamena, povezano s 
određenim utroškom energije, mirnu površinu vode pretvara u nemirnu, čak 
bismo mogli reći da je ona zatitrala. Energija kretanja sadržana u bačenom 
kamenu u obliku valova širi se po cijeloj površini vode. 


Valovima je svojstveno da u pravilnim razmacima za njegovim 
brjegovima slijede dolovi. Razmak između dvaju uzastopnih brjegova 
valova, odnosno između dvaju uzastopnih dolova, nazivamo valna duljina. 
Ali bacanjem kamena nismo uznemirili samo vodenu površinu, nego i zrak 
iznad nje. I zrakom se jednoliko na sve strane širi val. Njega, naravno, ne 
vidimo, baš kao što ne vidimo ni zrak kojim prolazi. Međutim, čim dospije 
do naših ušiju, čujemo ga. Do nas u tom trenutku dopre pljusak koji 
označava pad kamena u vodu. Zvučni val koji je stigao do nas zatitra 
bubnjić u uhu. Titranje se s bubnjića prenosi na tri slušne košćice (čekić, 
nakovanj i stremen) u srednjem uhu. One djeluju poput pojačala, pri čemu 
stremen prenosi zvučni val u unutarnje uho. U njega zvuk dolazi pojačan 
otprilike 180 puta. Dakle, zvukove iz okoline ne čujemo u izvornoj jačini, 
nego jako pojačane. U unutarnjem uhu zvučni valovi pobuđuju osjetilne 
živce, odnosno pretvaraju ih u električne impulse koji odatle odlaze u 
mozak. U njemu se stvara osjet sluha. 


Malo smo se, međutim, udaljili od »predmeta« našeg proučavanja — 
valova. Ova kratka misaona zaobilaznica jasno nam je pokazala da se 
valovi ne šire samo tekućinama (voda), nego i plinovima (zrak) i krutim 
tijelima (u našem primjeru čvrsti dijelovi uha). Našim misaonim pokusom 
na obali jezera možemo ustanoviti još nešto: zvučni valovi do našeg uha 
stižu mnogo brže nego što valovi na vodi stignu do obale na kojoj stojimo. 


Prema tome, valovi se šire različitim brzinama, ovisno o tvari u kojoj 
su nastali. Naše je bacanje kamena pokazalo još nešto: valovi ne nastaju 
sami od sebe. Valove valja proizvesti, što ne znači ništa drugo nego da za 
njihovo stvaranje valja utrošiti energiju, primjerice za bacanje kamena u 
vodu, pljesak ili povik. 


Valovi su poseban oblik pojave energije dovedene krutom, tekućem 
ili plinovitom tijelu. Naravno, nisu svi nastali valovi jednake veličine. 
Valovi se, na primjer, razlikuju svojom duljinom. Bacim li u vodu veliki 
kamen, nastali valovi bit će dugački. Bacim li u nju, međutim, samo 
kamenčić, valovi će biti mnogo kraći. Od duljine valova ovisi koliko će 
njihovih dolina ili brjegova stići do obale ili mojeg uha. Kod dugih valova 
brjegovi i dolovi slijede u većim razmacima, kod kratkih u kraćima. Broj 
brjegova ili dolova koji u sekundi stižu do točke promatranja nazivamo 
učestalost ili frekvencija. Dugi valovi, prema tome, imaju nisku 
frekvenciju, a kratki valovi visoku. Duljina vala i frekvencija međusobno su 
u recipročnom odnosu. 


Svi se istovrsni valovi, međutim, neovisno o njihovim duljinama, u 
istoj tvari šire jednakom brzinom. Dugi val stvoren bacanjem velikog 
kamena u vodu, dakle, ne stiže do obale brže od istodobno stvorenog 
kraćeg vala nastalog padom kamenčića. Isto vrijedi i za zvučne valove. Kad 
bi bilo drukčije, duboki bi tonovi (dugi valovi) do uha stizali brže od 
visokih (kratki valovi). 


Zvučni valovi, bez obzira jesu li kratki ili dugi, u zraku se šire 
brzinom od 331 metar u sekundi, odnosno 1191 kilometar na sat. Da 
budemo potpuno točni valja reći da brzina zvuka u zraku ovisi o 
temperaturi i tlaku. U toplijem se zraku zvuk širi brže negoli u hladnom. 


Zvuk je, također, brži u vodi negoli u zraku i to gotovo pet puta. U 
krutim se tijelima širi još brže negoli u tekućinama. U željezu, na primjer, 
brzina zvuka veća je od 5000 metara u sekundi, a u drvu je još malo veća, 
premda različite vrste drva imaju različite brzine zvuka, ovisno o njihovim 
gustoćama. 


I svjetlost je val 


Za razliku od zvuka kojem je za širenje potrebna tvar (sredstvo širenja) — 
pa stoga u zrakopraznom svemiru nema zvukova — svjetlosti ona nije 


potrebna. Zbog toga svjetlost kroz prazni svemirski prostor stiže do nas sa 
Sunca i udaljenih zvijezda. Da, u svemirskom se vakuumu širi najbrže jer je 
ništa ne ometa. Brzina svjetlosti u vakuumu iznosi okruglo 300 000 
kilometara u sekundi. 


Već i ta nezamislivo velika brzina čini svjetlost vrlo posebnom. Ona 
nam u našem svakidašnjem svijetu stvara dojam istodobnosti. Bez obzira 
koliko smo u našem zemaljskom svijetu udaljeni od nekog događaja, 
opažamo ga u trenutku kad se zbio — pod uvjetom da smo ga vidjeli. Kao 
primjer uzmimo bljesak munje udaljene oluje: vidimo ga u istom trenutku 
kad je na nekom mjestu došlo do električnog pražnjenja. Bez obzira koliko 
su dva promatrača udaljena od mjesta udara munje, oba ga vide u istom 
trenutku. 


Posve je drukčije s grmljavinom koju stvara munja. Kod nje ne 
postoji istodobnost za različito udaljene promatrače. Osoba kilometar 
udaljena od munje poslije tri sekunde reći će »Zagrmjelo je.« Druga osoba, 
od munje udaljena četiri kilometra, zvuk će grmljavine čuti za dvanaest 
sekundi. Obje, dakle, istodobno vide munju, ali njezinu grmljavinu čuju u 
različito vrijeme. Kad je riječ o zvuku, nema istodobnosti. Samo svjetlost 
svojom nezamislivo velikom brzinom uspijeva postići istodobnost — 
barem na Zemlji, odnosno unutar njezinih razmjerno malih dimenzija. 


I zvuku i svjetlosti jedno je, međutim, zajedničko: i svjetlost se širi 
kao val. Za to širenje nije joj potrebno materijalno sredstvo. Kad, na 
primjer, upalimo svijeću, osvijetljeni je prostor polje plamena svijeće. 
Jačina polja svijeće, u našem primjeru intenzitet svjetlosti, opada s 
udaljenošću od svijeće, premda nikad ne dosegne ništičnu vrijednost. Doseg 
polja goruće svijeće u načelu je beskonačan, pod uvjetom da ga u širenju 
ništa ne ometa. Kao što se bacanjem kamena u vodu stvaraju kružni valovi, 
tako se i svjetlost širi valovima, ali ne kružnima u jednoj ravnini, nego 
sfernima u prostoru. 


Elektromagnetski valovi, koje zajednički nazivamo svjetlošću, šire se 
brzinom od 300 000 kilometara u sekundi. Ta vrijednost, kako smo 
spomenuli, vrijedi samo za vakuum. U materiji se brzina svjetlosti smanjuje 
ovisno o tvari kroz koju se svjetlost kreće. Usporavanje je razlog što se 
svjetlost pri prelasku iz jedne tvari u drugu — primjerice iz zraka u vodu — 
lomi, odnosno mijenja smjer. Upravo nam zato noge kad stojimo u vodi 
izgledaju tako smiješno kratke. 


U drugim se sredstvima brzina svjetlosti prema onoj u vakuumu 
promijeni za samo nekoliko postotaka: u vodi, na primjer, iznosi 225 000 
kilometara u sekundi. To je, međutim, još uvijek astronomski velika brzina. 
Znanstvenicima je, međutim, uspjelo proizvesti tvari u kojima se svjetlost 
ne kreće brže od 60 kilometara na sat, dakle brzinom malo bržeg biciklista. 
Najnoviji rekord je samo pola metra u sekundi, odnosno 1,8 kilometara na 
sat. U tom slučaju natrijev plin ohlađen na gotovo apsolutnu ništicu koči 
svjetlost. 


Brzina svjetlosti u vakuumu nepromjenjiva je veličina, dakle prirodna 
konstanta koja vrijedi u svim dijelovima svemira. Nepromjenjiva je, 
međutim, samo brzina svjetlosnih valova, ali ne 1 njihova energija. Energija 
svjetlosnog vala ovisna je o jačini pobude koja je djelovala na 
elektromagnetsko polje izvora vala. Ako su smetnje slijedile u kratkim 
vremenskim razmacima, dakle bile su česte, svjetlosni val ima visoku 
frekvenciju, odnosno valovi su mu kratki. Za stvaranje kratkovalne 
svjetlosti potrebno je utrošiti više energije negoli za stvaranje dugovalne. 
To vrlo lijepo možemo pokazati na dugoj zategnutoj žici: želimo li je 
zatitrati s malom učestalošću (dugi valovi) dovoljna je mala sila kojom je 
na jednom kraju pomičemo gore-dolje. Želimo li stvoriti kraće valove, žicu 
moramo pomicati brže, dakle trošiti više energije. 


Bez materije nema svjetlosti 


Sad bismo, naravno, rado htjeli znati što je »bacanje kamena«, dakle 
smetnja kojom se uznemirava elektromagnetsko prostorno polje. Tko, 
odnosno što proizvodi svjetlosni val koji se u elektromagnetskom 
prostornom polju širi brzinom svjetlosti? Ni iz čega, dakle bez osnova, 
svjetlost ne može nastati. 


Uzročnik elektromagnetskih valova (= svjetlost) može biti samo 
materija. Kako se, međutim, materija sastoji od atoma, valja pretpostaviti 
da su baš oni proizvođači svjetlosti. Materija stvara elektromagnetsko 
prostorno polje, ali i smetnje u njemu. Možemo, dakle, poći od toga da se 
na mjestima nastanka svjetlosti nalazi materija. 


Ali kako materija, odnosno atomi narušavaju elektromagnetsko 
prostorno polje? Tako što se i oni sami uznemire, a to znači da im se dovodi 
energija. To u načelu nije drukčije od kamena koji uznemiruje površinu 


vode. Dok miruje na obali jezera, on ne čini ništa. Da uznemiri vodenu 
površinu moramo najprije uznemiriti njega, a to znači podignuti ga i baciti 
u vodu. Pritom bačeni kamen vodi predaje energiju koju smo mu dah 
svojim mišićima. Naime, kad je riječ o prenošenju energije, stalno moramo 
imati na umu temeljni prirodni zakon: energija ne može bez traga nestati. 
Ona se ne može pretvoriti u ništa. A jednako tako ne može nastati iz ničega. 
Ukupna energija svemira nije se promijenila od njegova početka, dakle od 
Velikog praska. Takva će i ostati sve dok svemir postoji. U svemiru se ništa 
ne gubi. U njemu se stalno zbivaju energijske pretvorbe, pri čemu ni mi 
ljudi fizikalno nismo ništa drugo do energetskih stanja atoma od kojih smo 
građeni. 

Samo je Veliki prasak neobjašnjiv događaj u kojem je možda iz 
ničega nastalo nešto, točnije cio svemir. Fizika ne može objasniti kako je to 
bilo moguće pa stoga do daljnjega možemo zadržati i zamisao o Bogu 
stvaratelju. To Veliki prasak, međutim, ne čini ništa manje zagonetnim. 


Energija ostaje uvijek sačuvana, u najboljem slučaju samo promijeni 
oblik. Pozabavimo se za trenutak tim osnovnim prirodnim zakonom — 
sačuvanjem energije — prije negoli se podrobnije pozabavimo svjetlošću i 
pitanjem kako je atomi proizvode. 

Riječ »energija« u svakodnevnom je govoru vrlo uobičajena. Kad 
imamo posebno dobar dan kažemo da smo puni energije i poleta. Osjećamo 
se poput napete strune. Energija, međutim, želi van, želi na slobodu jer u 
suprotnome imamo osjećaj da ćemo se raspuknuti. Zato nešto i učinimo. 
Postajemo aktivni, bilo na duševnoj, bilo na tjelesnoj razini. Energija je, 
kažu fizičari, sposobnost obavljanja neke radnje. A što je rad, svi znamo. 
Prije svega znamo da je rad naporan. Rad zahtijeva silu. Mehanički rad, 
opet će fizičari, umnožak je sile kojom se neko tijelo pokreće i prevaljenog 
puta. To u prenesenom smislu vrijedi 1 za misaoni rad: što u glavi 
pomičemo više misli, to je veći obavljeni rad. Masa pokretanog tijela u tom 
je slučaju težina misli. 

Fizikalna formula za rad glasi: rad = sila X put. To je »zlatno pravilo 
mehanike«. Podignem li, na primjer, kuglu s tla na zid, rad koji moram 
izvesti jednak je umnošku težine kugle 1 visine zida. Poslije obavljenog 
rada se energija koju sam utrošio nalazi se u kugli koja je sad na zidu. Dvije 
potpuno jednake kugle, od kojih je jedna sad na tlu, a druga na zidu, 
zapravo nisu jednake. Kugla na zidu, naime, sad ima sposobnost obavljanja 
rada, a to kugla na tlu nema. Rad se, tako kažu fizičari, skriva u 


potencijalnoj energiji kugle na zidu. Ta potencijalna energija nije ništa 
drugo do sposobnosti obavljanja rada. Radom je ta energija dospjela u 
kuglu, radom se ponovno može osloboditi. Rad se, na primjer, može 
sastojati u tome da se kugla skotrlja sa zida i padne mi na glavu. Posljedica 
tog rada bila bi kvrga na mojoj glavi. 


Kugla na tlu ne može obaviti taj rad jer u njoj nema potencijalne 
energije. Naravno, kugla na zidu dobila je potencijalnu energiju jer postoji 
polje sile koje ju stalno vuče prema dolje. A podizanje je zahtijevalo 
utrošak energije samo zato jer se kugla morala pomaknuti unutar tog polja. 
To polje sile — gravitaciju — svojom masom stvara Zemlja. 


U svakodnevnom životu kažemo da je predmet težak, odnosno da ima 
težinu. A kako je težak, moramo utrošiti silu da ga podignemo, odnosno 
pomaknemo u bilo kojem smjeru. Iza težine tijela ne skriva se ništa drugo 
do polje sile, točnije zemaljske sile teže. Ona nastoji sve što se nalazi na 
Zemlji ili u njezinoj okolini privuci prema njezinu središtu. Sila teže ili sila 
gravitacije jedna je od temeljnih prirodnih sila. Ona naprosto postoji, a 
pojavljuje se posvuda gdje ima materije, baš kao što se električna sila 
pojavljuje tamo gdje ima električnih naboja. 

Kako se Zemljina gravitacija širi od središta planeta, i kugla na tlu u 
načelu ima potencijalnu energiju. Ona bi se, na primjer, mogla osloboditi 
kad bi se pod kuglom otvorio rasjed — recimo zbog potresa — pa bi ona 
pala u njega. Pri padu se potencijalna energija kugle pretvara u energiju 
kretanja. Nju također nazivamo kinetičkom energijom (od grčke riječi 
»kinema«, kretanje). 

Energija kretanja padajuće, kotrljajuće ili leteće kugle to je veća što je 
veća njezina masa i brzina. Kotrlja li se kugla po vodoravnoj plohi, 
postupno gubi energiju kretanja pa se na posljetku zaustavlja, dakle više 
nema energije kretanja. Ali kamo je otišla ta energija? Kao što znamo, nije 
mogla bez traga nestati. Pretvorena je u toplinsku energiju. Kotrljanje 
kugle, naime, povezano je s trenjem — a trenjem se stvara toplina. Ali kako 
se trenjem stvara toplina? Zato jer se sve što se međusobno tare sastoji od 
atoma. Zbog tog se razloga svako trenje može svesti na međudjelovanje 
atoma koji se nalaze na površinama tijela u dodiru. Neki od njih, točnije oni 
koji iz površina u dodiru najviše strše, zakratko se međusobno zakvače, 
potom otkvače pa se ponovno zakvače za nove atome. Trenje je, prema 
tome, stalno ljepljenje i odljepljivanje površinskih atoma tvari. Što je više 
dodira među atomima tvari, to je trenje jače. To je razlog zbog kojeg glatke 


površine stvaraju slabije trenje od hrapavih. Pri trenju nastala toplina 
posljedica je uznemiravanja atoma koji pri međusobnom kvačenju i 
otkvačivanju zatitraju. Toplina nije ništa drugo do elektromagnetsko 
zračenje titrajućih atoma. 


Kugla se kotrljanjem malo zagrijala, baš kao i ploha po kojoj se 
kotrljala. Ta se toplina predaje okolini, a na posljetku odlazi u svemir. Ona 
nije iskoristiva ni za kakav budući rad bilo gdje u svemiru. Zauvijek će 
lutati univerzumom. 


Za svemir u cjelini to znači da se za rad neupotrebljiva toplinska 
energija stalno povećava. To je, mogli bismo reći, konačan cilj odvijanja 
stvari. Na kraju vremena u svemiru će postojati samo jednoliko raspoređena 
toplinska energija i osim nje neće biti drugih oblika energije. Zbog toga 
vrijeme ima smjer koji stalno pokazuje prema budućnosti, a nikad prema 
prošlosti. Drugim riječima, vrijeme je usmjereno od uređenog prema 
neuređenom. Ono što je bilo, nikad se neće vratiti. Upravo je to razlog da 
se, na primjer, šalica (nešto uređeno) može razbiti u krhotine (neuređeno), 
ali krhotine nikad ne mogu povratiti izgled prvotne šalice. Razbijanjem 
šalice i s njom povezanim oslobađanjem toplinske energije opći se nered u 
svemiru malo povećao. Mogli bismo, međutim, reći da se lijepljenjem šalici 
daje prethodni izgled. Na stranu to što zalijepljena šalica nije jednaka 
izvornoj, lijepljenjem se stvara toplina koja ponovno povećava ukupni kaos 
svemira — za lijepljenje valja obaviti rad povezan s izračivanjem topline. 


Načelo povećanja nereda radom lako je pokazati sljedećim 
jednostavnim pokusom: na ploču uredno rasporedimo 50 bijelih i 50 crnih 
kuglica jednaka obujma i težine. Čim ploču dobro protresemo, kuglice se 
zakotrljaju i pomiješaju se. Ploču bismo mogli tresti koliko god dugo 
želimo, a da nikad više ne vratimo početno stanje, odnosno kuglice 
dovedemo u prvobitni red. Proces je nepovratan. A ta nepovratnost 
fizikalnih procesa vrijedi za gotovo sva prirodna zbivanja, bez obzira je li 
riječ o jabuci koja pada sa stabla, planinskom potoku koji se obrušava u 
dolinu ili vrućoj lavi koja se polako hladi. Vrijeme uvijek pokazuje u istom 
smjeru, prema budućnosti. 


Energija je također neuništiva, ona samo radom mijenja oblik. Ali 
svaki rad, pri kojem se energija iz jednog pretvara u drugi oblik, stvara i 
toplinsku energiju koja se više ne može uporabiti za obavljanje rada. To 
znači da se kakvoća energije pretvaranjem iz jednog oblika u drugi 
smanjuje. Ona kao da s jedne energijske stube pada na sljedeću, sve dok na 


posljetku ne završi kao »mlaka energija«. Ona se u svojoj okolini više ne 
može spustiti, ali zato ne može više obaviti nikakav rad, pa čak ni grijati. 
Jer grijanje nije ništa drugo do razmjena topline između tijela koje zagrijava 
i okoline. Sljedeće prirodno svojstvo topline je da uvijek s toplijeg prelazi 
na hladnije tijelo, a nikad obrnuto. Materija teži postizanju najnižeg 
energetskog stanja. Imam li, na primjer, dva predmeta različite temperature 
— jedan, recimo, s 30 Celzijevih stupnjeva i drugi s 0 Celzijevih stupnjeva 
— pa ih dovedem u dodir, topliji će se hladiti, a hladniji ugrijati sve dok ne 
postignu jednaku temperaturu. Koliko god to izgledalo jednostavno 1 očito, 
riječ je o važnom temeljnom zakonu prirode. 


Toplina i svjetlost su srodni 


Za razliku od svih drugih oblika energije, toplinska je energija na neki način 
iznimka. Naime, svi se različiti oblici energije mogu u potpunosti pretvoriti 
u toplinsku energiju, ali vrlo je iznenađujuće da obrnuto nije moguće. 
Toplina uvijek teče »nizbrdo« od više prema nižoj temperaturi i samo na taj 
način može proizvesti koristan rad u kojem, na primjer, vodu pretvara u 
paru koja pokreće klip parnoga stroja korištenog za pokretanje generatora 
električne struje. Električnom strujom putem grijalice ponovno možemo 
stvoriti toplinu. Ali ta toplina na kraju niza procesa pretvorbe energije 
mnogo je manja od one koje smo na početku uporabili za stvaranje pare. 


Na opisanom primjeru možemo naučiti još nešto: sva materija koja je 
sudjelovala u procesu promjene oblika energije primljenu energiju nastoji 
što brže otpustiti. U načelu, materija voli da je se ostavi na miru. Para svoju 
energiju predaje klipu, grije ga i tako pokreće. Klip svoju energiju doslovce 
guranjem predaje generatoru, a u njemu stvorena električna energija 
zagrijava metal grijaće ploče koja toplinu odmah predaje okolini. Materija 
kao da ne voli energiju. Svaka ponuđena prilika da je se riješi istog se 
trenutka iskorištava. 


U druge se oblike putem rada može pretvoriti i potencijalna i 
kinetička energija, baš kao i električna i kemijska energija, a pritom uvijek 
nastaje toplina. Toplina se samo djelomično može pretvoriti u druge oblike 
energije — jedan dio zauvijek ostaje toplina. Uzmimo za primjer 
automobil. Da ga možemo pokrenuti, potrebno nam je gorivo, recimo 
benzin. U benzinu pohranjena kemijska energija — skrivena u atomima 


ugljika i vodika benzinske molekule — oslobađa se paljenjem iskrom, što 
znači da se sagorijevanjem pretvara u toplinsku energiju. U motoru, gdje se 
sagorijevanje zbiva, dio se te toplinske energije preko klipova i radilice 
pretvara u mehaničku energiju gibanja, koja se potom prenosi na kotače 
automobila. Veliki dio topline motor, međutim, naprosto izrači, što je i 
razlog da su poklopci motora nakon dulje vožnje prilično vrući. Tu toplinu 
ne možemo iskoristiti, osim ako na vrućem poklopcu motora ne želimo 
ispeći jaje. Usto se dio energije gibanja klipa ne prenosi na kotače, nego na 
alternator, uređaj koji nije ništa drugo do vrlo velik dinamo bicikla, pa se u 
njemu pretvara u električnu energiju. Ta se električna energija punjenjem 
akumulatora ponovno pretvara u kemijsku energiju. Energija kretanja 
automobila također se djelomice pretvara u toplinu jer pri kotrljanju kotača 
cestom i prolaskom karoserije kroz zrak nastaje trenje. Na završetku vožnje 
gotovo je sva energija utrošenog benzina pretvorena u energiju kretanja 1 
toplinsku energiju, uz nešto malo kemijske energije. Energija kretanja 
omogućila nam je promjenu mjesta na kojem se nalazimo, a toplinska je 
energija povećala ukupni nered u svemiru. 


Zapravo smo htjeli saznati kako nastaju valovi svjetlosti, a našli smo 
se kod topline. Ali to nije loše, jer gledano s atomskog motrišta, toplina nije 
ništa drugo do vrste svjetlosti, odnosno poremećaj elektromagnetskog polja. 
I toplina 1 svjetlost su elektromagnetski valovi. Razlika je samo u valnoj 
duljini. Toplinsko zračenje ima dulje valove od vidljive svjetlosti, dakle 
niže je frekvencije. Toplinske valove ne vidimo samo zato jer živčane 
stanice u očima ne reagiraju na njih. Pobuđuje ih samo vrlo uzak raspon 
valnih duljina i upravo njih nazivamo vidljivom svjetlošću. Živčane stanice 
u koži osjećaju toplinsko zračenje: katkad kao ugodu, katkad kao bol, što 
ovisi samo 0 jačini tog zračenja. 

Vidljiva svjetlost ima valne duljine između 4x10? i 8 x 10? 
centimetara, nalazi se u području stotisućinke centimetra. To znači da kod 
vidljive svjetlosti oko svake sekunde pogodi 10!> dolova, odnosno brjegova 
valova (titraja). (Broj 10!> je jedinica iza koje slijedi petnaest ništica.) To je 
lako izračunati: brzina svjetlosti uvijek je ista 1 iznosi 300 000 kilometara u 
sekundi, odnosno 30 000 000 000 centimetara u sekundi (= 3 x 101% cm/s). 
Kod valne duljine od 1 centimetra u sekundi do nas stiže 3 x 101% titraja. 
Kod valne duljine od samo 4 x 10% em (= 0,00004 cm) ima malo više od 
10!> titraja. Kažemo da vidljiva svjetlost ima frekvencijski raspon od 10!> 
herca. (1 herc je I titraj u sekundi.) 


Duge valove unutar raspona vidljive svjetlosti oko, odnosno mozak, 
vidi kao crvenu boju, a kratke valove kao tamnomodru odnosno ljubičastu 
boju. Ostale su boje između toga, što dobro znamo na primjeru duge, od 
crvene preko narančaste, žute i zelene do modre i ljubičaste. Boje fizikalno 
nisu ništa drugo do fine frekvencijske razlike u području vidljive svjetlosti. 
Bijela svjetlost mješavina je svih vidljivih valnih duljina. To ne govori ništa 
o tome kako pojedine boje djeluju na nas pa crveno, na primjer, stvara 
osjećaj topline, plavo hladnoće, zeleno nas smiruje, a narančasto uzbuđuje. 


Ako elektromagnetske zrake imaju veću valnu duljinu od crvene 
svjetlosti nazivamo ih infracrveno ili toplinsko zračenje. Njezin je raspon 
od otprilike desettisućinke centimetra do jednog centimetra. Još dulje 
valove — od otprilike centimetra do deset metara — nazivamo radiovalovi. 


ši as 


Krenemo li u suprotnome smjeru, dakle od kratkih modrih i 
ljubičastih valova prema još kraćima, najprije dolazimo u područje 
ultraljubičastoga. To je zračenje već tako jako da nam ako smo mu dovoljno 
dugo izloženi može opržiti kožu. Još je jače, dakle kratkovalnije, tzv. 
rendgensko zračenje. Elektromagnetsko zračenje najviših frekvencija 
nazivamo gama-zračenje. Njegova je valna duljina u nezamislivom 
području milijardinke ili bilijuntinke centimetra. Nema u načelu razloga da 
ne postoje 1 kraće valne duljine, jer se svaku barem teoretski može 
prepoloviti. Isto vrijedi i za duge radiovalove. Na valnoj duljini od deset 
metara ne postoji granica. Ima radioodašiljača koji rade u području 
kilometarskih, odnosno tzv. dugih valova. Jedan odašiljač kojem je 
svojstveno stvaranje naročito spore elektromagnetske smetnje je generator 
izmjenične struje. On proizvodi frekvenciju od 50 herca, što odgovara 
valnoj duljini od 5000 kilometara. 


Dakle, kad govorimo o »svjetlosti«, moramo stalno imati na umu da 
fizičari tako zovu cijeli raspon elektromagnetskih valova, od slabog dugo 
valnog radiozračenja do energetskog kratkovalnog rendgenskog i gama- 
zračenja. Vidljiva svjetlost je tek sićušni dio ukupnog raspona koji se nalazi 
otprilike na sredini. Sve spomenute vrste valova odlikuju se jednim 
zajedničkim svojstvom: šire se brzinom svjetlosti, dakle 300 000 kilometara 
u sekundi. 


Već znamo da su atomi, od kojih je građena sva materija, odgovorni 
za različite vrste elektromagnetskoga zračenja. Dovedemo li im izvana 
energiju, atomi stvaraju toplinu, vidljivu svjetlost ili neku drugu vrstu 


elektromagnetskoga zračenja. Toplinsko zračenje u načelu nastaje tamo 
gdje se uznemire cijeli atomi, odnosno atomske nakupine (molekule). 
Toplina nije ništa drugo do energije gibanja atoma ili molekula. Ukupna 
količina topline u tijelu ukupna je energija gibanja njegovih atoma. Kod 
krutih tijela riječ je o energiji gibanja atoma unutar atomske rešetke jer 
atomi titraju unutar nje. Kod plinova je riječ o energiji gibanja slobodnih 
atoma ili molekula. Kad, na primjer, govorimo o sobnoj temperaturi, dakle 
o temperaturi zraka od 20 Celzijevih stupnjeva, to na razini molekula znači 
da se one prostorom kreću brzinom od oko 500 kilometara u sekundi. 
Pritom se stalno međusobno sudaraju pa njihovi atomi titraju, a to pak znači 
da isijavaju toplinu. Atomi pritom u načelu titraju kao strune nekoga 
glazbala. I u atomskom svijetu postoji neka vrsta glazbe. 


Kad bi molekule zraka letjele dvostruko većom brzinom, dakle 1000 
kilometara u sekundi, temperatura u sobi ne bi se udvostručila, nego bi 
termometar pokazivao vrlo vrućih 890 Celzijevih stupnjeva. Pri brzini od 
100 000 kilometara u sekundi, dakle trećini brzine svjetlosti, temperatura bi 
porasla na 20 milijuna stupnjeva. Ali tada već odavno ne bi bilo sobe ni 
zraka, a kamoli i termometra. Sve bi se molekule razdvojile u atome, a 1 oni 
bi se sudarali tako snažno da ne bi mogli zadržati svoj elektronski omotač. 
Sudarale bi se, zapravo, samo »gole« atomske jezgre. Temperatura bi bila 
viša negoli u središtu Sunca. Tamo vladaju ugodnijih 15 milijuna kelvina. 


Uznemiriti atome ili molekule, a time stvoriti toplinu, vrlo je 
jednostavno. Potrebno je samo u ruke uzeti čekić i njime u zid zabiti čavao. 
Čavao od udaranja postaje vruć, a i čekić se zagrije. Gibanje čekića 
zaustavlja glava čavla, a nastavlja se u molekulama čavla i čekića. One 
titraju i energiju u obliku topline predaju okolini. U ovom slučaju toplinsko 
je zračenje stvoreno mehanički. Gibanje čekića, dakle kinetička energija 
sadržana u svakom njegovom udarcu, pretvara se u sićušna gibanja 
nebrojeno mnogo atoma. Prestanemo li udarati čavao, polako će se ohladiti. 
Njegova će toplina prelaziti na hladniju okolinu sve dok im se temperature 
ne izjednače. 


Naravno, čavao je neku temperaturu imao 1 prije negoli smo ga počeli 
udarati i tako zagrijavati. Bila je to temperatura prostora u kojem se dotad 
nalazio. Toplinska se energija skriva u svakoj vrsti materije, bez obzira gdje 
se u svemiru nalazila. Nju posjeduju čak 1 tvari za koje kažemo da su 
hladne. Komadić leda, na primjer, ima temperaturu od 0 Celzijeva stupnja. 
Ta ništica, međutim, ne govori da led uopće nema topline. I atomi u kristalu 


leda titraju, dakle kreću se, premda manje negoli u tekućoj vodi ili pari. Što 
je manja energija kretanja atoma ili molekula, to je tvar hladnija. Prema 
tome, bilo bi logično da se nastavljanjem hlađenja dosegne točka u kojoj 
gibanja atoma više nema, što drugim riječima znači da više nema ni 
toplinskoga zračenja. Na najnižoj mogućoj temperaturi — apsolutnoj ništici 
— količina topline u tijelu jednaka je ništici. To znači da je i brzina njezinih 
atoma jednaka ništici, dakle i energija kretanja. 

Fizičare je, naravno, zanimalo na kojoj temperaturi prestaje gibanje 
atoma pa se oni posve umire. Englez William Thomson (1824.-1907.), 
kojem je poslije kraljica dodijelila naslov lord Kelvin (vidi str. 20), 
pronašao je odgovor na to pitanje. Točnim je pokusima dokazao da se svi 
plinovi — primjerice kisik, dušik, vodik ili helij — zagrijavanjem ili 
hlađenjem s 0 na +1 Celzijev stupanj, odnosno s 0 na -1 stupanj celzija, 
razrijede ili zgusnu za točno 1/273,2 djelića svog prijašnjeg obujma. Iz toga 
je Thomson zaključio sljedeće: kad bi postojao zaista idealan plin mogli 
bismo ga ohladiti na apsolutnu ništicu. Na temperaturi od -273,2 Celzijeva 
stupnja ili O kelvina taj bi idealni plin imao obujam nula. Ta temperatura, 
prema tome, mora biti najniža moguća temperatura u svemiru. Manje 
gibanja od mirovanja ne može biti. Temperatura od 0 kelvina apsolutna je 
temperaturna granica koju se zapravo ne može dosegnuti. U svemiru, 
naime, ne postoji nijedan mirujući atom. 


Materija ne može biti beskonačno hladna, samo 
beskonačno vruća 


Lordu Kelvinu u počast, fizičari su uveli novu temperaturnu ljestvicu, tzv. 
Kelvinovu ljestvicu, koju otada rabe svi prirodoslovci. Celzijeve stupnjeve 
vrlo je lako preračunati u kelvine: vrijednosti u Celzijevim stupnjevima 
dovoljno je pribrojiti vrijednost 273,2. Ledište vode (0 Celzijevih 
stupnjeva) prema tome odgovara +273,2 kelvina. 


Količina topline nekog tijela prema dolje razmjerno je usko 
ograničena. Već na -273,2 Celzijeva stupnja (0 kelvina) jednaka je ništici. 
Nasuprot tome, toplini prema gore nije postavljena nikakva granica. 
Premda priroda brzinu ograničava brzinom svjetlosti, sve joj se većim 
približavanjem energija gibanja povećava prema beskonačnosti, što u 
načelu odgovara beskonačno visokoj temperaturi. Tako bismo, na primjer, 


mogli reći da je u Velikom prasku, u kojem je najvjerojatnije nastao svemir, 
morala vladati beskonačno visoka temperatura, a razlog je za to bila 
činjenica da su masa i energija svemira tada bili sažeti u točku. Njezina 
gustoća morala je stoga biti beskonačno velika. Kad se gustoća približava 
beskonačnosti, temperatura beskonačno guste materije također se približava 
beskonačnosti. 


Prvu konkretnu temperaturnu vrijednost za svemir možemo izračunati 
u trenutku 107 sekunde poslije Velikog praska: u svemiru je tada vladala 
temperatura od 10% kelvina (jedinica s 33 ništice). Time je, zapravo, 
zadano nešto poput gornje granice temperature u svemiru. Ona je tako 
nezamislivo velika da je možemo smatrati »beskonačno« velikom. 
Nasuprot njoj najnižu temperaturu od -273,2 Celzijeva stupnja možemo 
smatrati gotovo svakodnevnom, barem kad je riječ o svakodnevici 
istraživanja niskih temperatura. Znanstvenici u istraživačkim laboratorijima 
uspjeli su se približiti apsolutnoj ništici, drugim riječima, do danas su stigli 
do temperature od 107/ kelvina (= 0,0000007 kelvina). 


Toplinu stvaraju atomi, a svjetlost elektroni 


Prethodnim razglabanjem nešto smo podrobnije upoznali jedno od područja 
elektromagnetskoga zračenja, toplinu. Ona se pojavljuje posvuda gdje ima 
atoma, dakle materije. U svemiru nema nijednog atoma koji ne izračuje 
toplinu. Premda to toplinsko zračenje može biti vrlo slabo, nikad nije 
jednako ništici. 

Ali kako nastaju svi drugi oblici elektromagnetskog zračenja, 
primjerice oni koje vidimo kao svjetlost? Za vidljivu svjetlost nije 
odgovoran atom u cjelini, nego samo njegov elektronski omotač s ljuskama 
u kojima kruže elektroni. 


Dovedemo li tvari, primjerice komadu željeza, energiju tako da je 
zagrijavamo, dovedena se toplina ponovno izračuje kao toplinsko zračenje. 
Nastavimo li zagrijavati komad željeza, u jednom će trenutku početi sjajiti 
crvenom svjetlošću. On više ne izračuje samo (nama) nevidljivo toplinsko 
zračenje, nego i crvenu (dugovalnu) svjetlost. To u svakidašnjem životu ima 
prednost jer lako ustanovljujemo da su vrlo vruće. Kažemo da su užarene. 
Ukupna energija koju izračuje užareno tijelo uvijek je zbroj toplinske i 
svjetlosne energije. 


Ali još uvijek ne znamo kako nastaje svjetlost. U načelu nastaje vrlo 
slično toplinskom zračenju, što će reći gibanjem naboja u 
elektromagnetskom polju. Kod topline je riječ o gibanju cijelih atoma 
(građenih od pozitivnih i negativnih naboja). Oni titraju, a elektroni se 
zadržavaju na njihovim uobičajenim ljuskama. Šalje li atom svjetlost, znači 
da dovođenjem energije izvana svoje energetsko stanje mijenjaju elektroni. 
Oni napuštaju ljusku u kojoj se normalno nalaze i skaču na višu, od jezgre 
udaljeniju ljusku. Drugim riječima, porastom temperature sve više 
elektrona iz nižeg energetskog stanja prelazi u više, i to tako da preuzimaju 
točno određenu količinu izvana dovedene energije. Oni bi, međutim, mnogo 
radije ostali tamo gdje su bili jer ih dovedena energija tjera na skok u ljusku 
s višim energetskim stanjem. Razlika u energijama između dviju ljuski 
jednaka je energiji koja je izvana dovedena elektronu. 


Elektron, međutim, teži vraćanju u prvobitno stanje, dakle na ljusku s 
koje je stigao, a pri tom skoku dovedenu energiju vraća u obliku 
svjetlosnog vala točno određene frekvencije. Paketić energije koja mu je 
stigla izvana elektron nastoji što prije odbaciti. Za stvaranje svjetlosti 
zaslužan je skok s više elektronske ljuske na nižu. Svjetlost, mogli bismo 
reći, neka je vrsta »otpadne« energije elektrona u atomskom omotaču. 


Već znamo da se povećavanjem udaljenosti od atomske jezgre 
smanjuje njezina privlačna sila na elektrone, a to smanjenje ide s kvadratom 
udaljenosti. Pri dovođenju energije izvana skokove na više ljuske najprije 
će izvesti elektroni najudaljeniji od jezgre jer je njihova veza s jezgrom 
najslabija. Pritom se čak može dogoditi da elektron tako jako pobudimo da 
on iskoči iz atomskog omotača i kao slobodan elektron odleti. Takav nam je 
gubitak elektrona već poznat i nazivamo ga ionizacija. Atom koji je izgubio 
elektron ili više njih nazivamo  ioniziranim atomom ili ionom. 
Povećavanjem temperature sve više elektrona napušta atom. Pojedine vrste 
atoma različito jakim silama drže svoje elektrone. Temperatura potrebna za, 
primjerice, ionizaciju atoma natrija ni izdaleka nije dovoljna za ionizaciju 
kisika. A da se izgubi drugi elektron iz omotača potrebna je viša 
temperatura negoli za prvi, za gubitak trećeg potrebna je još viša 
temperatura itd. 


lonizirani atomi bi se, međutim, vrlo rado vratili u prvobitno, potpuno 
stanje. Neće se smiriti sve dok u njihovim elektronskim ljuskama ne bude 
uobičajeni broj elektrona. Zbog toga se u ioniziranom atomu odvija 
nekovrsno prestrojavanje elektrona: elektroni s vanjskih ljuski skaču na 


unutarnje kako bi ispunili tamo nastale praznine. Kako njihovim skakanjem 
ostaju praznine u ljuskama, u njih uskaču elektroni s viših ljuski omotača. 
Svaki je skok elektrona s više na nižu ljusku povezan s odašiljanjem vala 
svjetlosti točno određene duljine, odnosno frekvencije. 


Taj ples elektrona između ljuski nastavlja se sve dok atomu dovodimo 
energiju. 

U načelu se pri skakanju elektrona zbiva nešto vrlo slično kao kod 
kugle koju s tla podignemo na višu razinu pa ona potom odmah padne 
natrag na tlo. Nevidljiva događanja u atomskom omotaču posve odgovaraju 
mehaničkim zbivanjima. Baš kao što kugla pri padu na tlo predaje energiju 
koja joj je bila dovedena zbog podizanja na višu razinu, tako pri povratku 
na nižu ljusku energiju predaju i elektroni. Kretanje kugle zaustavlja tlo, a 
kretanje elektrona ljuska, pri čemu nastaje svjetlost. 


Nasuprot toplinskom zračenju koje stvara cijeli pobuđeni atom, 
svjetlost koju šalje elektron pri povratku u matičnu ljusku kraćih je valnih 
duljina, dakle energetskija. Razlog tome je činjenica da se kretanja 
elektrona zbivaju na manjem prostoru. Valovi vidljive svjetlosti su — 
procijenit ćemo to grubo — otprilike tisuću puta kraći od valova topline. 
Kako bismo dobili neku predodžbu koliko je to, kažimo da iznose otprilike 
jednu tisućinku promjera točke na kraju rečenice. 


Ljuske vanjskih elektrona međusobno su prilično udaljene, poput 
staza vanjskih planeta Sunčeva sustava. Suprotno tome, razmaci unutarnjih 
ljuski su manji. Kad elektron iz neke vanjske ljuske skoči na još udaljeniju 
ljusku, pri povratku ga čeka razmjerno dulji put koji prevaljuje u 
odgovarajuće duljem vremenu. 


ultraljubičasto 


plavo 


crveno i 3 


toplina 


Kad materiji dovedemo dovoljno topline (dolje lijevo), počinje odašiljati 
elektromagnetsko zračenje (svjetlost). Elektroni u atomskom omotaču tada s nižih 
ljuski skaču na više (isprekidane crte) i potom se vraćaju na svoje staro mjesto (pune 
crte). Dobivenu energiju pritom oslobađaju u obliku svjetlosti. Na dnu crteža jedan 
elektron skače s treće na četvrtu ljusku i pri povratku stvara slabu, dugovalnu 
svjetlost: crveno. Atomu u sredini elektron skače s druge na četvrtu ljusku i potom se 
vraća. Tako nastaje energetskija kratkovalna plava svjetlost. Dovođenjem vrlo mnogo 
energije možemo natjerati elektrone prve ljuske da skoče na drugu. Povratkom u prvu 
ljusku stvara se vrlo kratka, za naše oči nevidljiva ultraljubičasta svjetlost. 


Zbog toga na povratku stvara svjetlost veće valne duljine. Što se više 
približavamo jezgri, to su valovi stvorene svjetlosti kraći. 


Kratki ljubičasti valovi 1 još kraći, za nas nevidljivi valovi 
ultraljubičaste svjetlosti (UV-zračenje) javljaju se tek kad ples elektrona 
koji počinje na vanjskim ljuskama dosegne K-ljusku. 


Kako svaki element ima jedinstven ustroj atoma, po kojem se i 
razlikuje od svih drugih elemenata, njihovim zagrijavanjem dolazi do vrlo 


svojstvenog stvaranja svjetlosti. Grubo rečeno, elementi sagorijevaju u za 
njih svojstvenim bojama. Nastanak tih boja posljedica je posebnog načina 
plesa njihovih elektrona u ljuskama. Ta činjenica omogućuje 
znanstvenicima točno određivanje građe neke tvari. Tvar koju istražujemo 
moramo zagrijavanjem pretvoriti u plinovito stanje, a svaki element sadržan 
u tvari pokazat će jedinstveni spektar boja. Takav spektar možemo 
zabilježiti posebnim uređajem,  spektrografom. Svaki element pri 
isparavanju odašilje točno određen broj različitih valnih duljina pa stvara 
jedinstven i nepromjenjiv uzorak spektralnih linija po kojem ga i 
prepoznajemo medu svim drugim elementima. 

Atome razlikujemo po jedinstvenim spektrima: kontinuirani spektar vrućeg čvrstog 
tijela (a), vrpčasti spektar molekularnog plina (b) i linijski spektar atomskog plina (c). 


Atom vodika ima samo jedan elektron pa je uzorak njegovih 
spektralnih linija razmjerno jednostavan. Prijeđemo li na složenije atome s 
više elektrona, spektralni uzorak postaje mnogo složeniji. Atom željeza, na 
primjer, sadrži 26 elektrona 1 stvara tisuće vidljivih spektralnih linija. 


Naše oko nije spektrograf pa vidimo samo ukupnu boju isparenog 
elementa. To je, međutim, dovoljno da možemo uživati u, na primjer, 
čudesnim bojama vatrometa. Vatromet, naime, nije u načelu ništa drugo do 
izgaranje različitih elemenata koji pritom stvaraju svojstvene boje. Najjaču 
svjetlost pri izgaranju stvara natrij. Zagrijani na temperaturu višu od 1800 
Celzijevih stupnjeva atomi natrija svijetle žutonarančastom svjetlošću. 
Nasuprot njemu magnezij izgara jarkom bijelom svjetlošću, stroncij stvara 
crvene nijanse, barij plamen boji zeleno, a bakar plavo. 


Znamo da je atom kao cjelina nezamislivo malen, a to je još više 
istina za razmake među elektronskim ljuskama: one iznose milijuntinku 
milimetra. Skokovi pobuđenih elektrona između ljuski zbivaju se u 
nezamislivo kratkim vremenima, u načelu ne duljim od djelića milijardinke 
sekunde. Ono što nas na neki način čudi jest činjenica da naše oči ne samo 
što vide te sićušne titraje nego 1 razlike među njima bilježe kao različite 


boje. U stanju su, na primjer, jasno razlikovati između 620 bilijuna i 640 
bilijuna titraja u sekundi i jasno ih prikazati kao dvije različite boje. To se, 
naravno, ne zbiva u očima, nego u mozgu. 


Kako nastaje rendgensko zračenje? 


Što je atom veći, veća mu je jezgra. Povećavanjem jezgre povećava se i 
njezina privlačna sila, i to otprilike srazmjerno povećanju broja protona. 
Kod aluminija, s njegovih 13 protona i 13 elektrona, elektroni ljuske 
najbliže jezgri otprilike su trinaest puta uz nju jače vezani od usamljenog 
elektrona vodika. U željezu, s njegovih 26 protona, sila je vezanja 
dvostruko jača negoli kod aluminija itd. 


Zbog te je činjenice elektrone lakših elemenata lakše natjerati na 
skakanje 1 napuštanje matičnih ljuski. Vodiku je dovoljno dovesti malo 
energije da ga se pobudi pa da zasvijetli. Što je atom, međutim, veći, za to 
je potrebno više energije. S energijom potrebnom za podizanje elektrona u 
više ljuske raste, naravno, i energija koju vraćaju pri povratku u svoje 
ljuske. Zato raste i energija zračenja odaslanog pri skoku u matičnu ljusku. 


Da bismo dobili posebno velike energije zračenja, dakle zračenja na 
iznimno kratkim valnim duljinama, moramo podignuti elektrone na 
unutrašnjim ljuskama velikih atoma. To će nam uspjeti, primjerice, 
zagrijavanjem teških atoma na tako visoku temperaturu koja na skok 
pobuđuje elektrone u ljusci najbližoj jezgri. U svemiru se to zbiva na 
mjestima s dovoljno visokom temperaturom, na primjer u unutrašnjosti 
zvijezda, a posebice pri eksploziji starih zvijezda, kad one dođu do kraj 
svoga »života«. I tvar koju usisava crna rupa, pa se pritom jako zagrijava, 
stvara vrlo energetsko elektromagnetsko zračenje, pod uvjetom, naravno, da 
u materiji ima i težih elemenata. 


Ali i čovjek zna u atomima pobuditi takvo kratkovalno zračenje. 
Klasičan uređaj za to jest rendgenska cijev. Naziv je dobila po izumitelju, 
Wilhelmu Conradu Rčntgenu. On je zračenje slučajno otkrio 1895. Rontgen 
je obavljao pokuse s posebnom izbojnom cijevi koju je omotao crnim 
papirom kako bi ustanovio kako propušta svjetlost. Kad je između anode i 
katode doveo napon od nekoliko tisuća volti u zamračenoj je sobi odmah 
opazio da su slučajno ostavljeni kristali na udaljenom stolu zasvijetlili 


zelenom svjetlošću. Slučaj, kako se često pokazuje u znanstvenim 
istraživanjima, najbolji je pomoćnik istraživača. 

Rčntgen je ubrzo pronašao rješenje zagonetke. U cijevi su visokim 
električnim naponom jako ubrzani elektroni udarali o ploču od volframa 
(W) ili platine (Pt), dakle velike atome (volfram ima atomsku težinu 74, 
platina 78). Sudarom brzih elektrona s atomima ploče, njezini su elektroni 
tako jako pobuđeni da počnu skakati i oni u ljuskama najbližim jezgri pa pri 
povratku stvaraju zračenje iznimno kratke valne duljine. Ono je otprilike 10 
tisuća puta kraće od vidljive svjetlosti. 


To tzv. rendgensko zračenje po otkriću je uzrokovalo veliku buru, ne 
samo među znanstvenicima nego i u javnosti. Razlog za to bilo je njegovo 
»čarobno« svojstvo da prolazi kroz neprozirne tvari, primjerice kožu ili 
drvo, ali i tkiva životinjskog ili ljudskog tijela. Iza prozračenoga tijela 
trebalo je samo postaviti fotografsku ploču i dobili bismo »sliku sjena« 
kosti ili progutanih predmeta. Meka tjelesna tkiva, dakle koža, mišići, 
unutrašnji organi, ali i krv, sastoje se od molekula građenih uglavnom od 
malih, dakle lakih atoma: vodika (atomska težina 1), ugljika (atomska 
težina 6), dušika (atomska težina 7) ili kisika (atomska težina 8). 

Načelo rada rendgenske cijevi 


U cijev s vakuumom na suprotnim se stranama zatale dvije metalne elektrode. Na njih 
se dovede vrlo visoki napon. S negativne konkavne elektrode elektroni odlaze prema 
pozitivnoj elektrodi od volframa ili platine. Zakrivljenost katode takva je da se žarište 
elektronskoga snopa nalazi točno na površini anode. 


Ti laki atomi titraju u skladu s upadnim rendgenskim zračenjem pa 
ono kroz molekulu prolazi nepromijenjeno. Za razliku od toga, u kostima je 
velik postotak težih atoma, primjerice fosfora (atomska težina 15) ili kalcija 
(atomska težina 20). Ti veći atomi ne titraju s dolazećim rendgenskim 
zrakama nego se odbijaju. Tako na fotografskoj ploči nastaju »sjene«. 


Naravno, sve rendgenske zrake nemaju istu, usku ograničenu 
frekvenciju, nego poput vidljive svjetlosti zauzimaju širok pojas 
elektromagnetskoga zračenja. Što je viši napon doveden na rendgensku 
cijev, to su veće energije elektrona koji lete prema pločici od volframa ili 
platine, odnosno odaslano je rendgensko zračenje kraćih valnih duljina. 
Kod vrlo energetskog, dakle kratkovalnog rendgenskog zračenja, sve se 
češće događa da njegovi valovi ne prođu neometano kroz ljudsko tjelesno 
tkivo, već nalijeću na atome i njima predaju svoju energiju. Taj prijenos 
energije može uzrokovati izbacivanje vanjskih elektrona iz atomskog 
omotača i odlazak do nekog drugog atoma negdje u organizmu, koji tako 
postaje negativno ioniziran, dok na izvornom mjestu ostaje pozitivno 
ionizirani ion. lonizacija atoma u organskom tkivu može uzrokovati 
promjene u molekularnom ustroju, a to za posljedicu ima štete nastale 
kemijskim reakcijama vrlo reaktivnih iona koje se u stanicama tkiva uopće 
ne bi smjele zbivati. Stanica u tom slučaju doživljava oštećenje zračenjem. 
Dogodi li se to velikom broju tjelesnih stanica, promjene na njima dovode 
do vrlo teških bolesti, primjerice raka. Upravo je u tome opasnost vrlo 
energetskog zračenja. Za čovjeka ono ne počinje tek s rendgenskim 
zračenjem, nego i ultraljubičasto zračenje Sunca može oštetiti stanice blizu 
površine tijela, primjerice kože ili očiju. 

S rendgenskim smo zračenjem dospjeli u područje najkraćih i stoga 
najenergetskijih titraja koji se mogu postići elektronima u atomskom 
omotaču. Postoje, međutim, još kraći elektromagnetski valovi, tzv. gama- 
zračenje. Ono ne potječe od atoma u cjelini (kao toplinsko zračenje) ni od 
elektrona atomskog omotača (kao svjetlost), nego od same atomske jezgre. 
Ona ih šalje kad se zbog bilo kakvog razloga raspadne. To se u prirodi 
zbiva kod tzv. radioaktivnih elemenata. Gama-zračenje također nastaje i 
kad atome cijepa čovjek. Taj ćemo proces poslije podrobnije upoznati. 


Kod prirodnog radioaktivnog raspada ili umjetnog cijepanja atomskih 
jezgri pobuđuju se atomske jezgre, dakle one tad zatitraju. Zbog sićušnih 
dimenzija jezgre nastali su elektromagnetski valovi još kraćih valnih duljina 
od rendgenskih zraka. Ekstremno kratko gama-zračenje ima tisuću puta 


veću energiju od najkraćih rendgenskih valova. Zbog toga je njegovo 
opasno ionizirajuće djelovanje još mnogo opasnije. Na mjestima gdje 
nastaje, primjerice u atomskim centralama, ljudi se od njega moraju braniti 
posebnim zaštitnim mjerama i izbjegavanjem dolaska u blizinu reaktora. 


Kako nastaju radiovalovi? 


Sad ćemo se od kratkovalnih energetskih gama-zraka i rendgenskog 
zračenja vratiti slabim radiovalovima. O njima još ništa ne znamo, ne 
znamo kako u atomima nastaju. Prisjetit ćemo se da smo pri opisu ustroja 
ljuski atomskog omotača naišli na tzv. sporedne ljuske označene malim 
slovima s, p, d 1 f (vidi str. 48). Dovođenjem energije elektroni ne moraju 
skakati samo između glavnih ljuski atomskog omotača, nego s glavne 
ljuske mogu dospjeti na njoj pripadajuće sporedne ljuske. U usporedbi sa 
skokovima između glavnih ljuski, to je samo poskakivanje. Tako zbog male 
energetske razlike između glavne i sporedne ljuske nastaju titraji male 
energije, = odnosno — elektroni — odašilju — vrlo — dugačke — valove 
elektromagnetskog spektra. 


Jedini vodikov elektron, na primjer, pri skoku s glavne ljuske K na 
sporednu ljusku s i natrag stvara elektromagnetski val dug 21,1049 
centimetara. Taj val frekvencije 1420 megaherca (mega znači »milijun«) 
stalno iz svemira primaju veliki radioteleskopi. Njega šalju slabo pobuđeni 
atomi golemih tamnih vodikovih oblaka kakvih ima posvuda u Mliječnoj 
stazi. Slaba svjetlost i toplina koju oblaci primaju od dalekih zvijezda 
dovoljna je da elektrone s glavne ljuske prebaci na susjednu sporednu 
ljusku pa oni pri povratku odašilju elektromagnetski val duljine 21 
centimetara. Naravno, oblake plina katkad bliske zvijezde ili ostaci zvijezda 
tako zagriju da zrače vidljivu svjetlost pa ih nazivamo svemirske maglice. 
Kako znamo, jačina zračenja atoma ovisi o dovedenoj energiji. Ne postoji 
jedno vodikovo zračenje, nego široki pojas frekvencija u kojem taj atom 
može slati elektromagnetske valove. 


Svjetlost vodi dvostruki život 


Navedenim smo razmatranjima dobili prilično dobar uvod u ustroj materije, 
u njezinu građu od atoma i molekula, u ustroj samih atoma 1 u energetska 
zbivanja koja se odvijaju u atomskom i molekularnom području. S pojmom 
elektromagnetskog polja, kojim je jednoliko na sve strane okružena svaka 
nabijena čestica, mogli smo pojavu svjetlosti objasniti kao smetnju u tom 
polju. Svako kretanje naboja u električnom polju stvara elektromagnetsko 
zračenje: radiovalove, toplinsko zračenje, vidljivu svjetlost, ultraljubičasto 
zračenje, rendgensko zračenje ili gama- -zračenje. Također smo ustanovili 
temeljno pravilo svijeta opisanog fizikalnim zakonima: s jedne je strane 
materija građena od atoma, a s druge energija, ta na neki način tajanstvena 
sposobnost obavljanja rada. Energija se pokazuje u različitim, promjenjivim 
oblicima. 


Čini se da cijeli svemir počiva na dvama temeljnim stupovima: 
materiji i energiji. Mogli bismo također reci da počiva na masi i energiji, pri 
čemu su obje neraskidivo međusobno povezane. Gdje ima mase, ima i 
energije, a tamo gdje ima energije mora biti i mase koja je nosi, odnosno 
predaje. Kao mjerna jedinica mase služi kilogram (kratica kg). Mjerna 
jedinica energije jest elektronvolt (kratica eV). Riječ je o vrlo malenoj 
količini energije posebno prikladnoj za mjerenje energetskih zbivanja u 
atomskom području. Jedan elektronvolt (1 eV) jest energija koju elektron 
prima prolaskom kroz električno polje s naponom od jednog volta. Riječ je, 
strogo uzevši, o energiji gibanja (kinetičkoj energiji) koju elektron ima kad 
ga ubrzamo u električnom polju napona jednog volta. 


Točna mjerenja pokazuju da elektron s energijom 1 eV ima brzinu od 
otprilike 600 kilometara u sekundi. Leti li elektron desetorostruko većom 
brzinom, njegova se energija stotinu puta poveća, odnosno iznosi 100 eV. 
Giba li se brzinom od 28 000 kilometara u sekundi ima energiju od 1 
milijun eV (1 megaelektron volt = 1 MeV). Ako daljnjim ubrzavanjem 
dosegne energiju od milijardu  elektronvolti, kažemo da ima 
gigaelektronvolt (GeV). Sićušnom količinom energije od 1 eV naoružali 
smo se kako bismo najbolje mogli proučavati svijet atoma, odnosno 
njegovih dijelova i njihovih međudjelovanja. 

Dosad smo svjetlost opisivali kao elektromagnetski val koji se širi 
slično valovima na vodi, ali ne samo plošno nego u sve smjerove prostora. 
Svjetlost je oduvijek fizičarima postavljala probleme pa su je dugo 
izbjegavali kao predmet istraživanja, mogli bismo reći da su je jednostavno 
preskakali. Tako je i u Newtonovoj mehanici od početka imala posebnu 


ulogu. Kako bi se na neki način uklopila u mehaniku čvrstih tijela, Newton 
ju je opisao kao struju čestica. Bilo je i drugih prijedloga, ali je Newtonov 
utjecaj bio prejak da se oni probiju i prihvate. Stoga je njegova čestična 
slika svjetlosti ostala na snazi sve do početka 19. stoljeća. 

Tada je, međutim, Englez Thomas Young (1773.-1829.) uvjerljivo 
dokazao da je predodžba svjetlosti kao struje čestica netočna. On je smatrao 
da je riječ o nekovrsnom gibanju valova. Za točnost svoje pretpostavke 
podastro je jasan dokaz, poznati pokus s dvjema pukotinama. On izgleda 
ovako: osvijetlimo li dvije male bliske pukotine u zaslonu, na projekcijskoj 
površini iza njega nećemo vidjeti dvije odgovarajuće oštre svijetle točke, 
nego uzorak koncentričnih prstenova sličan onome koji na površini vode 
stvaraju dva vala koji se sudare. Valovi svjetlosti preklapaju se na isti način 
kao i valovi vode. 


Na crtežima vidimo tipične uzorke širenja valova vode. Lijevo je val koji prolazi kroz 
otvor u prepreci, desno je preklapajući uzorak (interferencijski uzorak) dvaju valova 
koji nastaju na dvama bliskim otvorima u prepreci. 


Fizičari kažu da je došlo do interferencije valova (preklapanja 
valova). Naiđu li jedan na drugoga dva brijega vala, u trenutku susreta 
nastaje dvostruko visok brijeg. Sudari li se brijeg jednog vala s dolom 
drugog vala, poništavaju se. U svjetlosnom uzorku na projekcijskom 
zaslonu svijetli se prsteni pojavljuju na mjestima gdje se svjetlosni valovi 
međusobno pojačavaju, a tamni prsteni na mjestima gdje se poništavaju. 


Valnu prirodu svjetlosti možemo dokazati još jednim lako provedivim 
pokusom: dlaka koju postavimo između izvora svjetlosti i projekcijskog 
zaslona na ovom posljednjem ne stvara oštru sjenu sličnu dlaci koja ju je 
stvorila. Umjesto toga dobivamo vrlo neoštru, raširenu sjenu. To nam 
pokazuje da su se zrake svjetlosti savile 1 to na isti način kao što valovi 
vode oplakuju prepreku. Svjetlosni su valovi »oplaknuli« dlaku. 


S valovima zvuka zbiva se isto. Zato se ne čudimo da stojeći iza 
debelog debla osobu s druge strane čujemo, ali ne vidimo. Valovi lako 
zaobiđu prepreku kad im je valna duljina mnogo veća od same prepreke. 
Nasuprot dugim valovima zvuka, vrlo kratki valovi svjetlosti ne mogu 
doprijeti u sjenu debla. Želimo li biti posve točni, valja reći da oni zapravo 
malo prodiru u područje sjene — kod debla debelog jedan metar manje od 
jednog milimetra. Za taj nepuni milimetar možemo vidjeti »iza ugla«. 


Lom svjetlosti na prepreci (P). Valovi koji dolaze odozgo lome se u područje sjene 
prepreke. Što su valovi dulji, to će više prodrijeti u njega. 


Zasad je sve u redu. Dokazali smo da svjetlost ima svojstva vala. 
Problem je, međutim, u tome što svjetlost ima i svojstva nespojiva s valnom 
slikom njezina ustroja. To se fizičarima jasno pokazalo otkrićem fotografije 
potkraj 19. stoljeća. Ona fizikalno počiva na tzv. »fotoelektričnom efektu«. 
Usmjerimo li ultraljubičastu, dakle energetsku svjetlost na negativno 
nabijenu metalnu ploču, s vremenom naboj nestane. Svjetlost manje 
energije ne pokazuje takvo djelovanje. 


Za rješavanje te fizikalne zagonetke bio je potreban genij Alberta 
Einsteina (1879.-1955.). Njegovo je objašnjenje obnovilo Newtonov opis 
svjetlosti kao struje čestica: nabijena metalna ploča s viškom elektrona 
postupno se izbija jer energetski paketi dolazeće ultraljubičaste svjetlosti 
izbacuju elektrone s ploče. Svjetlost, smatrao je Einstein, možemo predočiti 
i kao pljusak energijskih paketa — paketa koji nemaju masu, nego se 
sastoje od čiste energije. Te svjetlosne pakete nazivamo fotoni (prema 
grčkoj riječi »photos«, svjetlost). 


Prema Einsteinu, fotoni vidljive svjetlosti su slabije energije, dakle 
manje prodorni, od fotona ultraljubičaste svjetlosti. To drugim riječima 
znači da na nabijenu metalnu ploču možemo usmjeriti koliko god želimo 
vidljive svjetlosti, ali njoj neće uspjeti izbiti ploču, dakle izbaciti njezine 
elektrone. Pojedinačni fotoni vidljive svjetlosti nemaju dovoljno energije 
sudariti se s elektronom tako snažno da on napusti elektron u kojem se 
nalazi. Izbacivanje elektrona ne ovisi, dakle, o jačini upadne svjetlosti, nego 
isključivo o njezinoj boji ili točnije, o frekvenciji. Na metalnu bismo ploču 
mogli usmjeriti koliko god želimo žarulja vidljive svjetlosti 1 ipak iz nje ne 
bismo izbili ni jedan jedini elektron. Obična ultraljubičasta svjetiljka 
dovoljna je da polako izbije naboj ploče, odnosno da izbaci višak elektrona. 

Einsteinovo objašnjenje omogućila su prethodna razmišljanja drugoga 
genijalnog fizičara, Maxa Plancka (1858.-1947.). Godine 1900. pozabavio 
se poznatom činjenicom da se tijelo koje zagrijavamo najprije užari crveno, 
potom tamnocrveno i na posljetku bijelo. Za crno tijelo boja, dakle 
frekvencija emitiranog zračenja, ovisi samo o temperaturi tijela pa je ono 
vrlo pogodno za fizikalna istraživanja te pojave. 


Koliko god je pojava naizgled jednostavna, fizičarima 19. stoljeća 
bilo ju je teško objasniti. Primjena tada poznatih prirodnih zakona nije 
dovodila do smislena rješenja. Planckova zamisao bila je u tome da rješenje 
problema zračenja prebaci na atom koji zrači. Pronašao je formulu koja je 
točno opisivala mjerenja tijela koja zrače. Ta formula počiva na 
pretpostavci da atomi energiju zračenja predaju putem sićušnih nedjeljivih 
jedinica, elementarnih »energijskih porcija« ili »energijskih paketa«. Isto 
vrijedi i za primanje energije. Planck je energijske pakete nazvao kvanti (od 
latinske riječi »quantum«, određena količina). 


Foton je u skladu s time bio kvant svjetlosti — najmanja porcija 
svjetlosti, mogli bismo reći elementarni djelić svjetlosti. U atomskom 
području energija se prima i predaje samo u konačnim i međusobno 
odvojenim kvantima energije. To je, naravno, bilo u suprotnosti s klasičnom 
postavkom da je zračenje nešto neprekinuto, tekuće — zapravo val. 


Fotoni se, dakle, kroz prostor gibaju kao čestice. Energija 
pojedinačnog kvanta, pronašao je Einstein, mora biti jednaka umnošku 
frekvencije svjetlosti (f) i prirodne konstante koju je pronašao Planck pa je 
zato nazvana Planckovim kvantom rada ili Planckovom konstantom i 
označena malim slovom h. U obliku formule: E =fx h. 


Planckova konstanta h jest univerzalna prirodna konstanta, slično 
gravitacijskoj konstanti G ili brzini svjetlosti u vakuumu c. Baš kao što 
nebeska mehanika počiva na gravitacijskoj konstanti, odnosno određuje sile 
kojima se privlače mase, konstanta h vlada u svijetu sićušnoga, u svijetu 
atomske ili bolje rečeno kvantne mehanike. 


Planckova konstanta h nazvana je Planckovim kvantom rada jer ima 
dimenziju rada. Radom u fizici nazivamo umnožak energije i vremena (E x 
t). Planckova konstanta h izražava se jedinicama »elektronvolt puta 
sekunda« (eVs) ili »džul puta sekunda« (Js). Vrijednost h jest 4,2 x 10719 
eVs, odnosno 6,6 x 10% Js. To je, dakle, nešto više od četiri bilijardinke 
elektronvoltsekunde, dok u džulsekundama ni ne znamo kako nazvati taj 
sićušni broj. 

Želimo li izračunati energiju jednog jedinog kvanta svjetlosti, 
moramo mu samo izmjeriti frekvenciju i potom je pomnožiti s vrijednošću 
h. Imamo li vidljivu svjetlost frekvencije 10! herca [1 herc (Hz) = 1 titraj u 
sekundi ili 1 s'!] , jedan jedini kvant te svjetlosti ima energiju od 10!* herca 
x 42 x 10715 eVs = 4,2 eV. Evo kako smo brzo postali kvantni fizičari! Na 
posljetku, znamo izračunati energiju kvanta svjetlosti određene frekvencije 
— a to, dopustite, ne zna baš svatko. Ni profesionalni fizičari čestica ne 
rade drukčije. Dapače, posao im je lakši jer sami ne moraju ništa računati 
nego su taj posao preuzela superbrza računala. A podatke im daju njihovi 
vrlo osjetljivi mjerni uređaji. 

U takvom dobrom laičkom raspoloženju marljivo ćemo se još dublje 
pozabaviti zagonetnim kvantnim svemirom. Na posljetku, susreli smo se s 
jednim neobičnim problemom: svjetlost istodobno pokazuje dva svojstva. 
Možemo je opisati kao stalno šireći val u elektromagnetskom polju, ali 
jednako je točno reći da se sastoji od struje svjetlosnih kvanata koji poput 
svjetlosne tanadi, odnosno koncentriranih paketa elektromagnetske energije 
putuju prostorom. Oba su opisa svjetlosti naizgled točni. Na pitanje »Što je 
svjetlost?« moramo odgovoriti na neobičan način: katkad je val, katkad je 
čestica, ovisno o tome koji pokus izvodimo. Svjetlost je, u najistinitijem 
smislu riječi, dvojne naravi. I danas se fizika još uvijek mora pomiriti s tom 
naizgled nemogućom dvojnošću svjetlosti koju će netko možda novom 
sintetskom teorijom uspjeti nedvojbeno objasniti. 


Kvanti, samo kvanti 


Ta dvojnost nije ograničena samo na svjetlost. Kad se kvantna mehanika 
primijeni na atom, ubrzo elektroni u svojim ljuskama postavljaju isti 
problem. Kvantnomehanički se mogu opisati kao čestice, ali i kao valovi 
oko atomske jezgre. Kvantnu bismo mehaniku, dakle, mogli nazvati 
valnom mehanikom — a elektron kao materijalni val. Ovisno o vrsti 
pokusa, elektron je prikladno smatrati česticom — uglavnom kad se kao 
slobodni elektron kreće prostorom — ili valnim sustavom — u atomskom 
području. Na posljetku, cijeli atom možemo smatrati sustavom 
preklapajućih titraja i valova, svojevrsnim orkestrom čestica koje stvaraju 
skladnu kvantnu glazbu. 


a b 


Atom kao titrajni krug 
Elektron poput vala titra oko atomske jezgre. 


Stabilni su samo atomi s harmoničnim odnosima između duljine valova i duljine staza 
(a). 


Kod nestabilnih atoma između elektronskih valova i opsega staza vlada disharmonija, 
»nesazvučje« (b). 


Na zamisao da atom smatra valnim sustavom prvi je nadošao Francuz 
Louis de Broglie (1892.-1987.). Einstein ju je prihvatio, ali tek ju je 
austrijski fizičar Erwin Schrodinger (1887.-1961.) uspio matematički 
dokazati. Atom je postao ugođeni titrajući sustav sličan struni kakva 
glazbala za koji postoje matematički opisi načina titranja, tzv. temeljni 
tonovi i njihovi harmonici. Ti oblici titranja odgovaraju stabilnim 
energetskim stanjima atoma. U tom su smislu atomi vrlo glazbeni sustavi. 


Skokovi elektrona s jedne ljuske na drugu odgovaraju neprekinutim 
prijelazima harmonijskih titranja. Ono što se isprva doimalo poništavanjem 
kvantne mehanike, na posljetku se pokazalo matematički jednakovrijednim 
prikazom atomskih procesa. Bile su, međutim, potrebne godine žestokih 


znanstvenih sukoba prije negoli se ustanovilo da su obje teorije ispravne. 
Dvostruka narav svjetlosti vodila je dvostrukoj teoriji u kvantnoj fizici: i 
elektron se mogao shvatiti kao čestica # kao val. Premda se valni i čestični 
opisi međusobno isključuju, tek zajedno u potpunosti opisuju odnose u 
atomskom svijetu. Kako bi mogao analizirati rezultate pokusa, istraživač se 
unaprijed mora odlučiti za jedan ili drugi opis. Odabir, međutim, sa sobom 
nosi cijenu ne posve točnog opažanja. Svaki objekt u atomskom području 
istodobno ima svojstva vala i čestice, ali se ona nikad ne mogu istodobno 
opažati. Zašto je tako, saznat ćemo poslije (vidi str. 118-120). 


Mogli bismo, dakle, s pravom reći da se sva materija u svemiru 
sastoji od valova, da živimo u valnom svemiru. Jednako je ispravno 
ustvrditi da živimo u čestičnom ili kvantnom svemiru. Drugim riječima, 
materija je kondenzirana energija, a energija je razrijeđena materija. 
Energija i materija, predmeti proučavanja klasične fizike, u kvantnoj su 
fizici postali dva lica iste medalje. 


Kad je Max Planck 1900. otkrio svoju prirodnu konstantu h, ni sam 
nije znao što ona zapravo treba značiti. Tek 13 godina poslije to je postalo 
malo jasnije. Mladi danski fizičar Niels Bohr, kojeg smo već imali prilike 
upoznati (vidi str. 45), 1913. je formulirao teoriju elektronskih skokova. 
Već smo je proučili, ali neće škoditi da je na ovome mjestu ukratko 
ponovimo: energetski se sadržaj atoma može promijeniti samo točno 
utvrđenim skokovima elektrona iz jedne ljuske u drugu. Kvant svjetlosti 
(foton) koji dolazi izvana pobudit će elektron na skok iz unutrašnje na 
vanjsku ljusku samo onda ako energija fotona točno odgovara energetskoj 
razlici između dviju ljuski. Skok elektrona na ljusku smještenu dalje od 
jezgre zahtijeva primanje energije u obliku kvanta svjetlosti točno određene 
frekvencije. Kvanti svjetlosti mogu, dakle, pri sudaru s elektronom njemu 
predati svu svoju energiju — 1 pritom nestati. Skoči li elektron potom s 
udaljenije ljuske na neku bližu jezgri, energija koju je primio od kvanta 
svjetlosti ponovno će se osloboditi. Elektron je pri povratku otpušta u 
obliku kvanta svjetlosti. Atom odašilje svjetlost. 


Kvant svjetlosti može prouzročiti skok elektrona ili on nastaje kao 
posljedica povratka elektrona na matičnu ljusku. Plane - kova konstanta h 
postavlja odnos između duljine skoka elektrona i primljenog odnosno 
odaslanog kvanta svjetlosti. Kvanti se, prema tome, u načelu ponašaju 
poput bilijarskih kugli koje se međusobno sudaraju i razmjenjuju svoje 
energije kretanja. Baš kao što klasična Newtonova mehanika opisuje 


energetska zbivanja između velikih tijela, tako kvantna mehanika opisuje 
isto između elementarnih čestica, pri čemu obuhvaća i svjetlost, premda 
ona na neki način ima posebnu ulogu u koncertu elementarnih čestica. 


U oba područja fizike zakon sačuvanja energije mora jednako 
vrijediti. Čak ni sićušna količina energije jednog kvanta svjetlosti u svemiru 
se nikad ne gubi. Zato atom uvijek odašilje onoliko energije koliko je prije 
izvana primio. 


Kvantni svijet je zamagljen svijet 


Naša usporedba kvanata s bilijarskim kuglama nažalost je netočna: 
bilijarske kugle vidimo, o njihovim sudarima imamo vrlo točnu predodžbu. 
Vrlo si zorno možemo predočiti što se zbiva na stolu za bilijar, pogotovo 
ako smo imali prilike igrati tu igru. Predodžbu kvantnog bilijarskog stola, 
dakle unutrašnjost atoma, ni uz najbolju volju ne možemo načiniti, čak ni 
kretanje kvanata na tom nevidljivom stolu. Foton ili elektron ponašaju se 
sasvim drukčije od svega što imamo prilike susresti u svakidašnjoj fizici. 


Kad se sudare dvije bilijarske kugle, jedna od njih ne nestaje u 
unutrašnjosti druge. Udari li foton s dovoljno energije u elektron, dogodit 
će se baš to: foton nestaje i kao čista energija kretanja nalazi se u elektronu 
koji stoga može načiniti kvantni skok. To možda i zvuči predočivo, ali riječi 
tek približno opisuju stvarni proces. On nam ostaje posve nedostupan. 
Nepredočivost kvantnih procesa nije, međutim, pokazatelj neispravnosti ili 
nepotpunosti kvantne mehanike. Baš suprotno! Kvantna mehanika jedina je 
teorija koja matematički točno opisuje zbivanja u atomskom području. 


To što kao laici imamo teškoća u razumijevanju kvantne mehanike, 
međutim, ne smije nas čuditi ni obeshrabriti. Fizičar Richard Feynman 
jednom je izjavio da »nitko ne razumije kvantnu mehaniku«. To je, 
naravno, bilo pomalo pretjerano, jer on ju je sigurno dobro razumio. Ali već 
je i Niels Bohr smatrao da kvantnu mehaniku mogu razumjeti samo oni 
kojima se od nje vrti u glavi. A kako se i nama pomalo vrti u glavi od 
prožimanja čestica i valova, to moramo shvatiti kao pozitivan znak: na 
najboljem smo putu shvatiti kvantnu mehaniku. Čak su i fizikalni geniji 
poput Einsteina i Rutherforda dvojili opisuje li kvantna mehanika atomski 
svijet doista ispravno. Tako je, na primjer, Ernest Rutherford pitao kako 
elektron zna kamo mora skočiti. Na posljetku, staze ljuski ne postoje u 
stvarnosti, njima se samo služimo da si olakšamo predodžbu atoma. 


Valja reći da su kvantni fizičari tijekom dvadesetih 1 tridesetih godina 
prošloga stoljeća, kad se njihova teorija postupno razvijala, stalno upadali u 
misaone slijepe ulice pa je, na primjer, fizičar Max Born jednom napisao: 
»Kvanti su beznadežna svinjarija.« 


Naš će se razum morati dobrano pomučiti da shvati kako je svjetlost 
ovisno o vrsti pokusa katkad val, a katkad se ponaša kao struja čestica. To 


jako napreže naše moći zdravog rasuđivanja. Kažimo, ipak, da je Einstein 
jednom izjavio kako tzv. zdravo rasuđivanje nije ništa drugo do skupa 
predrasuda. Ali čak i prirodoslovlje u načelu ne trpi dvojbe. Kako je riječ o 
točnoj znanosti, zahtijeva čvrsti odabir mogućnosti. Fizičarima je najprije 
smetalo što u području najsićušnijeg postoje samo energijske porcije ili 
energijski paketi, bez neprekinutih prijenosa energije na kakve su navikli u 
klasičnoj mehanici ili nauci o toplini. Isprva se mnogo fizičara, a među 
njima i Einstein, nadalo da će se suprotnosti kvantne mehanike jednom 
razriješiti. Ali pokazalo se da te naizgled suprotnosti nisu posljedica 
nepotpune teorije, nego prikazuju stvarno stanje u atomskom području: u 
njemu priroda više nije jednoznačna. 

Zbog toga su se fizičari pomučili da prirodnu nejednoznačnost 
elementarne materije barem uklope u točnu matematičku shemu. Pokušali 
su postaviti zakone kojima se matematiki opisuju nezakonitosti kvanata, 
dakle njihove »svinjarije«. 


Kvanti su iznimno stidljive čestice 


Temeljni fizikalni problem, barem kad je riječ o kvantnom svemiru, lako je 
izreći: želimo li opisati svijet posve sićušnoga, moramo prihvatiti činjenicu 
da u njemu ne vrijedi Newtonova mehanika. Svijet je u tom pogledu 
podijeljen. Po zakonima Newtonove mehanike lako ćemo točno izračunati 
stazu nekog tijela, pod uvjetom, naravno, da znamo njegov položaj, brzinu i 
sile koje izvana djeluju na njega. Upravo su zato fizičari 19. stoljeća bili 
uvjereni da se cijela fizika može izvesti iz Newtonovih zakona mehanike, 
čak 1 kad je riječ o atomima koji se gibaju prostorom. Naime, kad imamo 
skup čestica u zatvorenom prostoru, u načelu bismo trebali moći izračunati 
njihove položaje u bilo kojem budućem ili prošlom trenutku. Da bismo 
došli do tih rezultata, dovoljno je znati položaj i brzinu svake čestice u 
samo jednom vremenskom trenutku. Točnost prognoze ovisi samo o 
točnosti mjerenja. 


Fizičari su čvrsto vjerovali da se sve u prirodi može točno izmjeriti, 
sve je bilo samo pitanje osjetljivosti mjernih uređaja. A točnost se mjerenja 
teoretski može beskonačno povećavati. Ali upravo se u tome krila zamka. 
Kvantna mehanika postavlja granicu na točnost mjerenja koju ni 


priroda baš tako htjela. Čini se da je priroda — ili Stvoritelj — pred svoje 
posljednje zagonetke postavila svojevrsnu koprenu. 

Ta koprena zamagljuje zbivanja u atomskom području i čini ih 
neodređenima, barem za promatrača koji želi baciti pogled u atom i njegove 
sastavne dijelove. Da to doista tako mora biti ustanovit ćemo najkasnije 
onda kad pokušamo zamisliti odgovarajuće jak 1 oštar promatrački uređaj 
kojim bismo mogli promatrati pojedinačne elektrone u atomskom omotaču. 
Pri konstrukciji takvog supermikroskopa najprije ćemo naići na poteškoću 
da su elektroni mnogo manji od valne duljine vidljive svjetlosti. Stoga ih 
možemo vidjeti samo osvjetljavanjem zrakama mnogo kraće valne duljine. 
Čak i vrlo tvrde rendgenske zrake bile bi za tu svrhu nepogodne. Elektrone 
bismo mogli učiniti »vidljivima« tek energetskim gama-zračenjem krajnje 
kratkih valnih duljina. Ali kako nam je pokazao fotoefekt, elektrone iz 
atomskog omotača izbacuje već ultraljubičasta svjetlost. 


Stanje ćemo možda učiniti jasnijim ako zračenje ne smatramo valom, 
nego strujom čestica, što je u ovom primjeru i nužno jer na svakom mjestu 
gdje elektromagnetsko zračenje dolazi u interakciju s materijom, ono 
pokazuje svoju čestičnu narav. Da bismo vidjeli elektron, moramo u 
najmanju ruku na njega ispaliti barem jedan foton. Promatramo li kuglu na 
bilijarskom stolu, jedan kvant svjetlosti neće promijeniti njezino kretanje. 
Količina energije sadržane u kugli mnogo je veća u usporedbi s jednim 
fotonom. Nasuprot tome, elektron je vrlo prijemčiv kvantni objekt. Udari li 
u njega foton, predat će mu dovoljno energije da mu promijeni gibanje. 


Želimo li, dakle, odrediti točan položaj jednog elektrona u atomu tako 
što ćemo ga »osvijetliti« gama-zrakama, promijenili bismo mu energetsko 
stanje, a to znači njegovu brzinu i time njegovu stazu oko atoma. Elektron 
bi, kad bismo ga mogli vidjeti, izletio iz atoma. Ono što bismo našim gama- 
mikroskopom htjeli »vidjeti«, u trenutku »promatranja« već bi nestalo. 


Promatranje elektrona, dakle pogađanje elektrona gama- -kvantima, 
odmah mijenja njegovo stanje. Postupak promatranja posve mijenja 
ponašanje elektrona pa postaje nemoguće ustanoviti što je on zaista radio 
neovisno od promatrača. Postupak promatranja sprječava objektivno 
promatranje. 


Objektivna staza elektrona ostaje stoga neodrediva ili u najmanju 
ruku neoštra i razmazana čak i gledana najoštrijim »gama- -mikroskopom«. 
Nema nikakva načina nadzirati udarac kvanta svjetlosti na promatrani 
elektron, što drugim riječima znači smanjiti ga na ništicu. 


Fizičar Werner Heisenberg (1901.-1976.) tu je činjenicu o neoštrini 
opažanja u kvantnome području prvi prepoznao i formulirao kao zakon. Za 
to je 1932. nagrađen Nobelovom nagradom za fiziku. Taj zakon se u 
njegovu čast zove  »Heisenbergova relacija  neodređenosti«. Ona 
pojednostavljeno govori da u atomskom području postoji konačna granica 
točnosti mjerenja izvedenih pokusa. Dolazi do međudjelovanja mjernog 
uređaja i objekta mjerenja koje se ne može zanemariti. Na posljetku, i 
mjerni se uređaj sastoji od atoma koji svojim elektromagnetskim poljima 
utječu na opažane čestice. Zvuči vrlo apsurdno: opažački uređaj i opažač 
onemogućavaju svako točno, što će reći objektivno opažanje. 

Ono što je u kvantnoj mehanici dobro jest da se ta neodređenost ili 
neoštrost između opažača i opažanog može točno matematički opisati. 
Želimo li, dakle, vrlo točno izmjeriti položaj čestice unutar nekog sustava 
— recimo atoma — opažanjem ćemo ga narušiti. To vodi k tome da 
možemo odrediti gdje se čestica u određenom trenutku nalazi, ali uz cijenu 
vrlo netočnog određivanja njezine brzine. Zbog toga možemo tek približno 
odrediti gdje će se čestica naći u sljedećem trenutku. Ni obrnuto nije 
drukčije pa točnim mjerenjem brzine čestice neoštro ostaje određivanje 
njezina položaja. Nema nikakva načina da uklonimo tu neodredivost 
atomskoga svijeta. Tako je prvi put u povijesti prirodoslovlja dosegnuta 
načelna granica saznanja o ustroju prirode. 


Ljudsko znanje, dakle, ima granice koje postavlja sama priroda. 
Mogli bismo također reći da ljudsko znanje ima granicu koju mu je 
nametnula priroda. Priroda ne želi da čovjek o njoj sve zna. Svijet, čini se, 
nikad nećemo moći upoznati do posljednje pojedinosti. A to je dobro, jer 
tko bi želio živjeti u svijetu u kojem nema nijedne tajne! Neki znanstvenici 
i dalje sanjaju o sveznanju i svemoći, ali od pojave kvantne teorije taj je san 
potrošen. 

Iz svega slijedi otrježnjavaj ući, ali i umirujući zaključak da čak i 
najtočnija prirodna znanost može dati samo ograničenu spoznaju o ustroju 
svemira. Zbog toga ne treba čuditi da su čak i oni koji su utrli put kvantnoj 
fizici, Planck i Einstein, zazirali od upravo navedenog zaključka i nisu ga 
htjeli prihvatiti. Novu revolucionarnu teoriju smatrali su samo privremenim 
prijelaznim stanjem. Znanstvenici koji su stvorili i promicali kvantnu 
teoriju nisu slučajno bili vrlo mladi ljudi okupljeni oko svog učitelja Nielsa 
Bohra u Kopenhagenu. U svojem mladalačkom zanosu nisu se zabrinjavali 
hoće li se novi pogled na svijet uklopiti u provjerene zakone klasične fizike 


ili neće. Žustro su pokušavali stvoriti novi matematički jezik kojim se može 
objasniti nerazumljivost kvantnoga svijeta bez potrebe da ga se prikaže 
pokusima. 


Smiješak mačke koja ne postoji 


Heisenbergova relacija neodređenosti ponovno u igru uvodi Planckov kvant 
rada h, važan za određivanje energije čestice (vidi str. 112). On na sljedeći 
način izražava odnos između neoštrosti mjerenja položaja i brzine: 
umnožak neodređenosti položaja i neodređenosti brzine približno je 
jednaka Planckovu kvantu rada h. Riječ »približno« već ukazuje na 
činjenicu da se točan odnos ne može odrediti. Formula, dakle, izgleda 
ovako: 

Ax*Ap=h 

(A označava neodređenost, odnosno neoštrost, x je izmjerena 
vrijednost položaja, a p izmjerena vrijednost brzine, odnosno impulsa 
čestice. = je znak za »približno«, a h već znamo, to je Planckov kvant rada. 
Impuls čestice nije ništa drugo do umnožak mase m i brzine v. Umjesto Ap 
mogli bismo napisati Amv.) 


Time smo svladali drugu temeljnu jednadžbu kvantne fizike, što će 
nam pomoći da bolje razumijemo kvantni svijet. 


Neodređenost kvantnoga svijeta ne igra u području grube 
»svakodnevne mehanike« nikakvu ulogu, a razlog je vrlo malena veličina 
Planckova kvanta djelovanja. Kao što smo utvrdili, ona je reda veličine 10" 
4 Js. Zbog toga položaje i brzine čestica većih od atoma (primjerice 
molekula plina) možemo dobro izračunati zakonima klasične mehanike. 
Odredimo li položaj gibajućeg tijela mase od jednoga grama s točnošću od 
10? cm, brzinu mu još uvijek možemo odrediti s točnošću od 107! cm/s. 
Kod čestica veličine pojedinačnih atoma, takvo određivanje više nije 
moguće. 

Kvantna mehanika, zadužena za to područje, govori samo o 
vjerojatnim vrijednostima. Ona ima posve statistički karakter. Više ne 
možemo opisati odnose između pojedinačnih atomskih čestica, nego samo 
podastrijeti statističku analizu za skup istih čestica. 


Posve statistički karakter kvantne mehanike vrlo se lijepo može 
ilustrirati na primjeru radioaktivnog raspada. Radioaktivni raspad jedan je 
od mnoštva procesa u atomskom svijetu za koji kvantna mehanika nudi 
upotrebljive zakone, za razliku od Newtonove mehanike koja o takvim 
procesima ne može reci ništa. Znamo, na primjer, da se od neke početne 
količine radioaktivnog elementa radija nakon 1600 godina raspadne 
polovica, dok druga polovica ostaje nepromijenjena. Uz pomoć 
kvantnomehaničkih proračuna možemo približno predvidjeti koliko će se 
atoma radija raspasti tijekom sljedećeg sata. Ali posve je nemoguće odrediti 
zašto će na red za raspadanje doći baš ovi, a ne neki drugi atomi. 


Nema, dakle, nikakve mogućnosti da u radioaktivnoj tvari odredimo 
atome koji će se sljedeći raspasti. Nijedan atom radija ili urana »ne zna« 
kad će se raspasti. Nema nikakva shvatljiva uzroka raspada pojedinačnog 
atoma. A to je posve suprotno poimanjima klasične fizike koja za svako 
djelovanje zahtijeva točno odrediv uzrok ili uzroke. Neodredivost uzroka 
radioaktivnog raspada fizikalna je činjenica koju čovjek nikad neće uspjeti 
razriješiti. U atomskom području kao da se stvari odvijaju bez uzroka. Za 
zbivanja možemo postaviti samo grube statističke zakone koji vrijede za 
velike nakupine atoma. Pojedinačni atomski događaj nama je nedostupan. 
Nešto nepoznato tjera određeni atom radioaktivne tvari na raspadanje. Ali 
mi ne znamo što je to. 


Ništa drukčije ne stoje stvari ni sa stazom pojedinačnog elektrona. I 
nju ne možemo izračunati jer bismo za to trebali izmjeriti njegov položaj i 
brzinu u svakom trenutku, a za to, kako smo ustanovili, nemamo mjerni 
uređaj. Činjenica da u oblačnoj komori možemo pratiti tragove nabijenih 
elementarnih čestica samo je naizgled u suprotnosti s takvim zaključkom. 
Ti su tragovi pojave u vidljivom području, točnije u području »velikih« 
vodenih molekula koje lete po oblačnoj komori. U usporedbi s veličinom 
pojedinačnih elementarnih čestica koje prolaze kroz oblačnu komoru, 
njihovi su vidljivi tragovi golemi. Oni ne prikazuju točnu stazu elementarne 
čestice, nego je prikazuju kao trag u maglici. U ovom bismo slučaju mogli 
reci da se elementarna čestica nekako i nekamo kretala u području velikog 
maglenog traga. Stvarno stanje elementarne čestice ostaje rasplinuto i 
neoštro poput traga u oblačnoj komori. 


Opažanja događaja u atomskom svijetu sa sobom nose još jednu 
poteškoću: mjerenje nije samo neoštro, nego je i jedinstveno i 
neponovljivo, čak 1 kad se nekoliko mjerenja izvodi pod jednakim vanjskim 


uvjetima. Nasuprot klasičnoj fizici, u kvantnoj se fizici pokus nikad ne 
može točno ponoviti. Svako opažanje konkretnog atomskog sustava nudi 
jedinstveno, nikad dotad i nikad poslije zamjetljivo stanje. To se stanje prije 
nije moglo doznati ni proračunima. U atomskom se svijetu ništa ne 
ponavlja — i sve se događa slučajno. I to usprkos redu koji atomi stvaraju, 
primjerice u obličju uređenih molekula. Sve što se zbiva oko nas samo je 
naizgled uređeno i odredivo jer su predmeti opažanja tako veliki da njihova 
kvantnomehanička neodredivost nije važna. Uređeni svijet velikoga počiva 
na neuređenom svijetu vrlo sitnoga. 


Točnijim razmatranjem postaje, međutim, jasno da 1 naš svakodnevni 
svijet uzroka i posljedica zapravo počiva na neodređenostima i 
vjerojatnostima. Čak ni uz pomoć najboljih mjernih uređaja, fizičar, na 
primjer, nikad neće moći točno predvidjeti kako neko stablo u jesen gubi 
lišće, koji će se od velikog broja listova prvi odvojiti od grane, a koji će na 
tlo pasti posljednji. A ni put bilo kojeg lista od grane do tla ne može 
izračunati unaprijed. Za njih također vrijede tek grubi statistički zakoni i 
vjerojatnosti. Na neki je način otpadanje listova sa stabla slično raspadu 
radioaktivne tvari: najviše što o procesu možemo reći jest da kroz određeno 
vremensko razdoblje otpadne polovina lišća, premda nitko nikad neće moći 
predvidjeti koji će listovi i u kojem redoslijedu padati sa stabla. Tim 
procesom upravlja čisti slučaj. Ne samo kvanti, nego svi naši doživljaji 1 
spoznaje u konačnici ovise o neodređenostima. Einstein je jednom izjavio: 
»Doima se da suvremena fizika počiva na pretpostavkama sličnim smiješku 
mačke koja zapravo ne postoji.« 


Bog voli kockati 


Čak i ako su Newtonova klasična mehanika i kvantna mehanika dvije posve 
različite stvari, zadiru jedna u drugu. Prirodna konstanta h svojom sićušnom 
vrijednošću postavlja matematičku granicu prijelaza između svijeta čestica i 
našega svakodnevnog svijeta. Ali nevidljivi atomski svijet ne može se 
odvojiti od svijeta u kojem živimo. Na posljetku, sve što nas okružuje 
građeno je od atoma. Što se od atoma više približavamo pouzdanom 


ao sie 


koje smo navikli u iskustvenom svijetu 1 postupno se stapaju s njim. 


Statističke vjerojatnosti i neodređenosti atomske fizike napuštanjem svijeta 
zasebnih atoma i elementarnih čestica u njemu postaju izvjesnosti. 


Premda je Albert Einstein odlučujuće pridonio razvoju kvantne fizike, 
cijeloga je života prema njoj ostao nepovjerljiv. Još i više, Nobelovu 
nagradu 1921. nije dobio za svoju teoriju relativnosti, nego za teoretski 
doprinos kvantnoj fizici. Na posljetku, upravo je on otkrio dvojnu narav 
svjetlosti, jedno od najčudesnijih otkrića 20. stoljeća uopće. Pa ipak je 
Einstein kvantnu fiziku smatrao nečim privremenim i nezavršenim. Nije 
mogao prihvatiti samo posve statistički opis prirode koji nije utemeljen na 
načelu uzroka i posljedica. Za Einsteina je vrijedilo temeljno pravilo da 
fizika mora prikazivati stvarno stanje vremena i prostora, a ne samo 
njegovu vjerojatnost. 


Einsteinova znanstvenička duša nije se mogla pomiriti s činjenicom 
da atomskim svijetom upravlja slučaj, a to je još manje bilo u skladu s 
njegovim vjerskim poimanjima. To je izrazio poznatim riječima: »Stari se 
ne kockal« A pod »Starim« je mislio na Boga. Einstein nije mogao 
vjerovati da je kvantna neodređenost jedina stvarnost kvantnoga svijeta. 
Bio je skloniji mišljenju da fizika jednostavno još ne može prepoznati pravu 
stvarnost ponašanja elementarnih čestica. Možda je, mislio je Einstein, 
njihovo slučajno ponašanje samo naizgled slučajno pa se stoga skriva iza 
složenog, matematički opisivog sustava za koji nam nedostaje ključ. I tako 
je značenje kvantnoga svijeta — sa svojim filozofskim posljedicama — 
potaklo dugogodišnju, vrlo strastvenu raspravu najvećih fizičara svih 
vremena, ponajprije između Einsteina 1 Nielsa Bohra. Niels Bohr je, kažu 
priče, Einsteinu koji se stalno vraćao argumentu Boga koji ne kocka, 
jednom bijesno odgovorio: »Alberte, prestani Bogu propisivati što bi trebao 
činiti!« 

Bogom se suprotstavljati zakonima kvantne fizike ne donosi ploda. 
Predodžba božanske sile u načelu nije u suprotnosti sa slučajem kao 
temeljnim zakonom materije. Zašto Bog ne bi volio kockati? Mi ga 
jednostavno moramo prestati smatrati nadljudskim bićem koje se ponaša po 
ljudskim mjerilima i ljudskoj logici. Čak se i Veliki prasak, kojim je prije 
13 milijardi godina nastao svemir, nije pokoravao zakonu uzroka i 
posljedica. Ako je Bog uzrokovao Veliki prasak, već je time dokazao svoju 
vještinu božanskog kockanja. Započeo je beskonačni niz slučajnosti. Poslije 
otprilike devet milijardi godina, slučajno je nastala jedna galaktika sa 


slučajno nastalom zvijezdom sa slučajnim skupom planeta. Na jednome je 
od njih kao rezultat bezbrojnih slučajnosti nastalo slučajno biće čovjek. 

Valja pretpostaviti da je Bog kao nepredočivo biće mnogo bliži 
kvantnome svijetu negoli svakodnevnom iskustvenom svijetu na koji smo 
navikli mi, biološki oblik utemeljen na ugljiku. I Bog se skriva iza 
nepremostive spoznajne koprene slične onoj koja zaklanja svijet 
elementarnih čestica. Sliku Boga ne možemo stvoriti jer i za njega, ako tako 
hoćemo, vrijedi Heisenbergova relacija neodređenosti. Bog je s onu stranu 
prostora i vremena — baš kao i atom. 


Tijekom 1920-ih 1 1930-ih sve je jasnija bila ispravnost nove fizike. 
Mnoga svojstva materije, primjerice fini ustroj kemijskih veza ili električna 
vodljivost metala, odmah su se mogla objasniti. Sva tehnika koja nas 
okružuje, sve do računala i lasera, bez kvantne mehanike ne bi postojala. 


Jedno od otkrića suvremene tehnike na ovom ćemo mjestu pobliže 
proučiti jer je izravno izvedeno od valno-čestičnih svojstava materije. Riječ 
je o elektronskom mikroskopu. To nije mikroskop za promatranje elektrona, 
nego uređaj za stvaranje uvećane slike predmeta, ali ne pomoću zraka 
svjetlosti, već strujom elektrona. Optičkim mikroskopom možemo 
promatrati objekte koji nisu manji od valne duljine vidljive svjetlosti. 
Drugim riječima, na predmetu opažanja vidjet ćemo to više pojedinosti što 
je kraća duljina svjetlosti kojom predmet promatramo, odnosno valna 
duljina svjetlosti mora biti manja od veličine najmanje pojedinosti koju 
želimo vidjeti. Kod vidljive je svjetlosti donja granica razlučivosti tisućinka 
milimetra. Manje pojedinosti upadna svjetlost više ne razlučuje, dakle ne 
stvara prividnu sliku koju bismo lećama mogli povećati. 


U elektronskom su mikroskopu zrake svjetlosti zamijenjene 
elektronskim snopom. Rad uređaja počiva na saznanju da elektroni nisu 
samo čestice, nego ih možemo smatrati i valovima. Važno je napomenuti da 
elektronski valovi nisu »titranje materije«. Nije, dakle, riječ o »elektronskoj 
materiji« koja titra određenom valnom duljinom, kao što se primjerice 
zbiva s atomom. Kad bi to vrijedilo za elektrone, morali bismo uvijek 
mjeriti i naboje manje od naboja elektrona. Ali nije tako. Titrajući elektroni 
ne odašilju nikakvu energiju. Oni ne titraju u vanjskom elektromagnetskom 
polju, nego u nekoj unutrašnjoj dimenziji. Upravo je zato nemoguće 
jedinstveno povezati elektronski val s nekim elektronom. Elektronski se val 
nedjeljivo širi prostorom, ali ga ne možemo povezati s nekim titrajućim 
elektronom. 


Položaj elektrona nije valom jedinstveno određen. I ovdje se 
susrećemo s vjerojatnostima, odnosno »valom vjerojatnosti« kojim nije 
određeno ponašanje zasebnog elektrona, nego samo statističko ponašanje 
vrlo velikog skupa elektrona. Upravo ta vjerojatnost stvara dojam valnog 
širenja kroz prostor. Vjerojatnost jamči neovisnost svakog elektrona o svim 
drugim elektronima. Svaki elektron naizgled ne slijedi smislen i utvrđeni 
put. Elektroni se šire poput sablasti, kao magličasti oblak. 


Ovo što smo upravo naveli doima se vrlo zagonetnim pa nas neće 
prosvijetliti. Zato neka na tome i ostane. U svakom se slučaju tom 
koprenastom elektronskom oblaku može pripisati posve određena valna 
duljina ovisna o njegovoj brzini. Upravo se na toj činjenici temelji ustroj 
elektronskog mikroskopa: što je veća brzina (odnosno impuls) elektronskog 
snopa, to mu je manja valna duljina. Brzina elektronskog snopa ovisi o 
električnom naponu kojim se elektroni ubrzavaju. »Oštrinu« elektronskog 
mikroskopa možemo mijenjati jednostavnom promjenom brzine na koju su 
elektroni ubrzani. 


Za povećavanje se u elektronskom mikroskopu ne rabe staklene leće 
jer bi staklo »progutalo« elektrone. Umjesto njih rabe se električna i 
magnetska polja koja elektronski snop lome kao što to sa svjetlošću čine 
staklene leće. Uobičajeni elektronski mikroskopi rade s milijun puta kraćim 
valnim duljinama od vidljive svjetlosti. To je manje od promjera atoma. 
Doista, vrlo profinjenim tehnikama elektronskog mikroskopiranja možemo 
promatrati čak i atome, naravno samo neoštro, kako to nalaže 
Heisenbergova relacija neodređenosti. 


U praksi je »oštrina« — zapravo govorimo o moći razlučivanja — 
elektronskog mikroskopa ograničena tehničkim problemima poput titranja 
kućišta i vlastitog titranja opažanih atoma. Ali kad je riječ o objektima 
većim od atoma, slike dobivene elektronskim mikroskopima vrlo su 
dojmljive, primjerice one virusa ili bakterija koji uvećani 200 tisuća puta 
izgledaju vrlo stvarno. Usavršavanjem elektronskih mikroskopa načinjene 
su rasterske sonde, oruđa tzv. nanotehnologije. (Nano znači »devet«. Riječ 
je o tehnologiji čiji je radni djelokrug u području od 10? metara.) Ručno 
upravljani šiljak takvog uređaja spušta se na površinu neke tvari i tamo 
pomiče pojedinačne atome. Tako je čovjeku prvi put uspjelo prodrijeti u 
zakoprenjeni svijet atoma i tu ih po volji pomicati amo-tamo. 

Znanstvenici su uspjeli u zlatnu foliju urezati uzorke ne veće od 
jednog virusa. Time je postavljen temelj stvaranju proizvoljnih oblika od 


pojedinačnih atoma. Već se dugo razmišlja o proizvodnji nanostrojeva 


načinjenih od samo nekoliko atoma, namijenjenih npr. popravljanju stanica 
ljudskog organizma. 

Naravno, takvi nanoroboti moraju biti na odgovarajući način 
programirani. I na tom su području zabilježeni prvi uspjesi: pronađena je 
tehnika pohranjivanja na tako malome prostoru. Ona omogućuje da se, 
primjerice, cjelokupna sabrana Krležina djela zapišu na površini od 0,1 
četvornog milimetra. 

Ovdje su se izlaganjem ionima atomi rasporedili u tzv. kvantne točke. Pod rasterskim 
elektronskim mikroskopom te se kvantne točke stvarno vide kao točke. Svaka točka 
predstavlja samo jedan jedini atom, ali je njegov položaj određen vrlo grubo: riječ je 
o neoštroj slici atoma. On je, naime, otprilike 200 puta manji od vidljive kvantne 
točke. 


Masa je samo poseban oblik energije 


Razvojem ustroja kvantne fizike 1920-ih napredovala su, naravno, 
eksperimentalna istraživanja atoma i njegovih dijelova. Kad je engleski 
fizičar Chadwick 1932. otkrio neutron, atomska je fizika ušla u novo 
razdoblje: otkriveni se neutron počeo upotrebljavati kao projektil za daljnja 
istraživanja atomske jezgre. Za to je bio pogodniji od alfa-čestica jer nema 
električnog naboja pa ga pozitivno nabijena atomska jezgra ne odbija. 


Ali problem prodiranja unutar jezgre na posljetku se svodi samo na 
energiju kojom se pozitivno nabijene alfa-čestice ili pozitivno nabijeni 


protoni ispaljuju na nju. U tu svrhu potrebni ubrzavački sustavi također su 
1932. prvi put načinjeni. Američki fizičar Ernest Lawrence konstruirao je 
prstenasti ubrzavač (ciklotron) sposoban da nabijene čestice u kružnom 
kretanju opskrbi energijom većom od jednog milijuna elektronvolti (1 
MeV). Istodobno su engleski fizičari J. D. Cockroft i E. T. S. Walton 
zamislili ravni ubrzavač (linearni akcelerator) slično visokih energija. 


Na tamelju proračuna većina je fizičara smatrala da nabijene čestice 
mogu prodrijeti u atomsku jezgru samo kad im energije dosegnu nekoliko 
megaelektronvolti. Zbog toga je Lawrence odgađao prve pokušaje, dok su 
Cockroft i Walton pokušali s manjim energijama. Protone, dakle jezgre 
vodika (H), s energijom manjom od 1 MeV ispaljivali su na jezgru 
elementa litija (Li) pa im je uspjelo pretvoriti je u dvije jezgre helija (He). 
Reakcija je prikazana sljedećom formulom: 


1 hi 4 
iH + 3li > He + 2He 


(Brojevi gore označavaju atomsku težinu, dakle zbroj protonske i 
neutronske mase jezgre. Ispod njih je tzv. redni broj. On označava broj 
protona u jezgri. Dakle, !,H označava vodik s 1 protonom i 0 neutrona, 
dakle s ukupnom masom 1. "aLi označava litij s 3 protona i 4 neutrona, 
dakle ukupne atomske težine 7. *>He označava helij s 2 protona i 2 
neutrona, odnosno s atomskom težinom 4.) Reakcija se zapravo odvija uz 


međufazu: kratkotrajno nastaje element berilij. Njemu, međutim, u jezgri 
nedostaje neutron pa je nestabilan i raspada se na dvije jezgre helija. 


Kad je Lawrence doznao za uspjeh svojih engleskih kolega u 
pretvorbi litija u helij, odmah je u ciklotronu pokušao ponoviti pokus — uz 
uspješni rezultat. Ali važnija od samog pokusa bila je potvrda zakona 
sačuvanja energije u njemu. Cockroft i Walton su, naime, točno predvidjeli 
energije obaju nastalih helijevih jezgri (= alfa-čestica), ali za to nisu 
primijenili samo zakon sačuvanja energije klasične fizike, nego su se 
oslonili na Einsteinovu relaciju između mase i energije, napisanu vjerojatno 
najpoznatijom jednadžbom suvremene fizike E = me“. (Energija je masa 
pomnožena kvadratom brzine svjetlosti.) 


U toj po jednostavnosti čudesnoj jednadžbi izražena je fizikalna 
činjenica koja nama laicima ne ide tako lako u glavu: masa je tek drukčiji, 
čvrsti oblik energije. Možemo reci i obrnuto, da je energija »rasplinuti« 


oblik mase. Fizičari kažu da su masa i energija ekvivalentni (ta latinska 
riječ ne znači ništa drugo nego »jednakovrijedni«). 

Uz Einsteinovu jednadžbu lako je za zadanu masu m izračunati 
odgovarajuću (ekvivalentnu) energiju E. Uzmemo li kao primjer proton, 
njegova masa u mirovanju iznosi 1,677714 X 107/ kilograma. S pomoću 
Einsteinove jednadžbe vrlo je jednostavno izračunati kolika se energija 
mirovanja u njemu skriva: masu mirovanja valja pomnožiti s kvadratom 
brzine svjetlosti. Kako je brzina svjetlosti vrlo veliki broj (300 milijuna 
metara u sekundi), njegov će kvadrat dati vrlo veliku energiju pritajenu u 
masi. Za mirujući proton ona iznosi 939,553 MeV, dakle gotovo 1000 
milijuna elektronvolta (= 1 milijarda elektronvolta ili 1 GeV, dakle 1 
gigaelektronvolt). Pomislimo li da je riječ o jednom jedinom protonu, dakle 
nezamislivo sićušnom dijelu materije, to je jednostavno golema količina 
energije. Za tako veliki broj odgovoran je kvadrat brzine svjetlosti (c?) u 
Einsteinovoj jednadžbi. Energija pohranjena u materiji izražena je upravo 
kvadratom brzine svjetlosti. 


peć 


IH + : ZLi = ŠBe = 2xjHe + zračenje 
1,0076  7,0165 8,0241 8,0056 0,0185 


Ispaljivanjem protona na litijev atom na posljetku nastaju dvije jezgre helija. Njihova 
je ukupna težina manja od zbroja težina protona i jezgre litija. Nedostajuća masa 
izražena je u obliku energije. 


Te se apstraktne veličine mogu bolje zamisliti predstavimo li si koliko 
energije sadrži gram tvari. Od njega bismo potpunom pretvorbom dobili 25 
milijuna kilovatsati energije, što je dovoljno da otprilike 100 milijuna 
žarulja jačine 50 vata gore cijelu dugu zimsku večer. 


Na neki je način posve suprotno razumu da se u samo jednom gramu 
tvari skriva toliko mnogo energije. Einsteinov je genij i u tome što je samo 
dosljednim razmišljanjem naišao na tu »ludost« materije pa ju je na 
posljetku predstavio točnim matematičkim jezikom. Pritom je Einstein 
razmišljao o posve istim stvarima kao i njegovi kolege u to doba. Ali on je 
postavljao drukčija pitanja. Ili bolje rečeno, stara je pitanja postavljao na 
nov način — izravnije i s gotovo dječjom nepristranošću. Einsteinovo je 
razmišljanje bilo vrlo hrabro, baš zbog svoje jednostavnosti. Odgovori na 
njegova jednostavna pitanja bili su neobično složeni. Usudio se razmišljati 
o nemogućem. Zato je postavljao pitanja koja su drugi fizičari smatrali 
razumljivima samim po sebi. Upravo je to bio razlog velikom uznemirenju 
koje je jednadžba E = me“ izazvala među fizičarima njegova doba — barem 
isprva. Jednadžba je po mišljenju mnogih njegovih kolega bila besramna, 
barem za kemičare. Ako energija u načelu nije ništa drugo do masa, 
razmišljali su oni, morali bismo joj moći izmjeriti težinu. Energija mora 
imati težinu. To je za kemičara bila nezamisliva pretpostavka. Tisućama 
puta najtočnijim vaganjem potvrđen Lavoisierov zakon sačuvanja mase 
(vidi str. 23) više ne bi trebao biti točan! Nezamislivo! A riječ je o temelju 
svake analize kemijske reakcije. Kad, na primjer, u eksploziji plina 
praskavca dopustimo da 16 grama kisika reagira s dva grama vodika, 
oslobodit će se, kako već znamo (vidi str. 51-56), mnogo energije u obliku 
topline i svjetlosti. Poslije reakcije, govorili su kemičari, na vagi ćemo naći 
točno 18 grama vode, i to na tisućinku grama točno. Ali ako se dio energije 
po Einsteinovoj teoriji oslobodi u vidu energije zračenja, na vagi bismo 
morali naći manje od 18 grama vode. 

Ali, odgovorio bi na to Einstein, problem nije u njegovoj teoriji, nego 
u vagama kemičara. One mogu točno mjeriti »samo« stotisućinke grama. 
Kad bi kemičari imali vage točne na trilijuntinku grama, utvrdili bi da je 
masa u eksploziji nastale vode točno 0,0000000000000027 grama lakša od 
zbroja masa kisika i vodika. To je lako izračunati iz jednadžbe E = me“. Sve 
je samo pitanje točnosti mjerenja. 

Kemijski zakon o sačuvanju mase i fizikalni zakon sačuvanja energije 
jednadžbom su E = me sjedinjeni u jedinstveni zakon sačuvanja mase- 
energije. Pritom je posve svejedno o kojem je obliku energije riječ. Kao 
poseban oblik mase ne smatramo samo energiju zračenja, nego i energiju 
kretanja, bez obzira promatramo li automobil ili zrakoplov, odnosno proton 
ili elektron. Što se brže tijelo kreče, to je veći prirast njegove mase. Kod 


svakodnevnih brzina primjerice automobila, zrakoplova pa čak i raketa, 
povećanje mase toliko je maleno da ga možemo zanemariti. 


Želimo li, dakle, točno odrediti masu-energiju tijela ili elementarne 
čestice koja se kreće, masi mirovanja valja pribrojiti energiju kretanja — 
umjesto toga mogli bismo reći masu kretanja. Energija tijela koje se kreće u 
klasičnoj se fizici izračunava jednostavnom jednadžbom E,:, = 1/2 mv? 
(Ekin Je kinetička, odnosno energija kretanja, m je masa, a v je brzina). 
Odmah se vidi da je ta jednadžba klasične fizike vrlo slična Einsteinovoj 
formuli E = me“: u Einsteinovoj formuli nedostaje samo 1/2, a kvadrat 
brzine je postao kvadrat brzine svjetlosti. 


Iz jednadžbe 1/2 mv? za energiju tijela u kretanju vidimo da se 
energija povećava s kvadratom brzine. Ako, dakle, u vožnji udvostručim 
brzinu automobila, u njemu pohranjena energija — dakle i u meni — 
poveća se četiri puta. Utrostručim li brzinu, energija kretanja poveća se 
devet puta. Ta jednostavna fizikalna veza u životu katkad ima vrlo 
nezgodne posljedice: udarim li zbog nepažnje kao pješak o stup, to će me 
jako zaboljeti, a možda ću na glavi zaraditi i kvrgu. Ako mi se ista nezgoda 
dogodi kad se biciklom vozim brzinom od 30 kilometara na sat, otprilike 
šest puta brže, jačina udara ne poraste samo šest, nego 36 puta. 


Povećamo li u ubrzavaču brzinu čestica, primjerice protona ili 
elektrona, blizu brzine svjetlosti, njihova masa-energija znatno se poveća u 
odnosu na njihovu masu-energiju mirovanja. Brzina čestice, međutim, 
nikad se ne može izjednačiti s brzinom svjetlosti jer je to apsolutna granica 
brzine kretanja. Kad bismo, naime, česticu htjeli ubrzati točno na brzinu 
svjetlosti, za to bi nam bila potrebna beskonačno velika energija — a ta bi 
beskonačno velika energija vodila beskonačno velikom povećanju mase. 


Upravo zbog toga čestice u ubrzivačima nikad ne dostižu brzinu 
svjetlosti. Na primjer, brzina elektrona ubrzanog naponom od 21 milijarde 
volti — pa ima energiju od 21 GeV — iznosi točno 0,9999999999996 
brzine svjetlosti. Desno od zareza ima mjesta za još beskonačno mnogo 
devetki. Ali već kad šesticu na kraju želimo pretvoriti u sedmicu, moramo 
za ubrzavanje utrošiti golemu dodatnu energiju. 


Nuklearna energija je energija vezanja 


Vratimo se Cockroftu i Waltonu u godinu 1932. Oba su fizičara bila među 
prvima koji su Einsteinovu jednadžbu E = me praktično primijenili u 
analizi fizikalnog pokusa. Pokazali su da se količina energije pri pretvorbi 
jezgri ponaša točno kako predviđa Einsteinova jednadžba. Kad proton 
dovoljno velike energije pogodi litijevu jezgru pa u procesu nastanu dvije 
helijeve jezgre, pri proračunima ne smijemo koristiti samo masu mirovanja 
čestica, nego im moramo pribrojiti i energiju kretanja. 

Ukupna energija protona i litijeve jezgre je masa protona puta cž + 
energija kretanja protona + masa litijeve jezgre puta c? (jezgra litija nema 
energiju kretanja jer u ovom pokusu miruje). S druge strane jednadžbe 
procesa za obje nastale jezgre helija dobivamo sljedeću ukupnu energiju: 
dva puta masa jezgri helija puta c* + dva puta energija kretanja jezgri helija 
(obje nastale jezgre ne miruju, nego velikom brzinom napuštaju mjesto 
sudara). 


Mjerenja su pokazala da je energija kretanja obiju jezgri helija — 
otprilike 8,5 MeV — mnogo veća od energije kretanja protona u trenutku 
udara o litijevu jezgru — njegova je energija tada bila manja od 1 MeV. 


Einsteinova relacija između mase i energije izravno nas vodi do 
objašnjenja energije veza u unutrašnjosti atomske jezgre. S energetskog 
motrišta možemo ih smatrati jednakim energijama veze kod kemijskih 
reakcija, premda je u ovom slučaju riječ o posve drugoj elementarnoj sili, 
točnije jakoj nuklearnoj sili. Pri reakciji dvaju elemenata, primjerice vodika 
i kisika, oslobađa se energija. Energija kojom su u molekuli vode povezani 
atomi vodika 1 atom kisika točno odgovara energiji oslobođenoj u procesu u 
obliku topline i svjetlosti. Želimo li razdvojiti atome molekule vode, 
moramo za to utrošiti barem toliko energije koliko je oslobođeno pri 
nastanku molekule. 


Povezivanje protona i neutrona u atomskoj jezgri nije u načelu ništa 
drukčije. Riječ je samo o mnogo većim energijama. Kako već znamo, u 
atomskoj jezgri na djelu je jaka nuklearna sila, a u molekulama 
elektromagnetska sila, otprilike stotinu puta slabija od jake nuklearne sile. 


Kad se, na primjer, udruže proton i neutron, što se u Suncu stalno 
zbiva, dolazi do gubitka mase-energije. Nastali deuterij (vodikov izotop 
građen od jednog protona i jednog neutrona, *H) teži manje od zbroja masa 
protona i neutrona. Izgubljena masaenergija pri fuziji se oslobađa kao 
energija zračenja. Energija veze u jezgri deuterija odgovara tom gubitku 


mase. To možemo napisati jednostavnom jednadžbom: energija veze jezgre 
deuterija = masa-energija protona + masa-energija neutrona - masa-energija 
deuterija. U jeziku jednadžbi to izgleda ovako: 

Bq = m,e? + mye“ - mpe? 

Da bismo izračunali energiju veze deuterija, u jednadžbu moramo 
samo uvrstiti pokusom utvrđene vrijednosti za pojedine mase- -energije. 
Ona iznosi otprilike 2 milijuna elektronvolti (2 MeV). Ta se energija, dakle, 
oslobađa kao zračenje kad proton i neutron stvore deuteron. Na sličan način 
možemo izračunati energije veze bilo koje atomske jezgre čiju smo masu 
saznali pokusom — oduzmemo je od zbroja masa svih čestica od kojih se 
sastoji. 

Postaje sasvim jasno da je u atomskim jezgrama pohranjeno vrlo 
mnogo energije. Kad u samo jednoj jezgri deuterija ima dva milijuna 
elektronvolti vezne energije, koliko je tek ima u većim atomskim jezgrama 
građenim od stotina protona i neutrona! Energija veze jedne jedine jezgre 
deuterija milijune je puta jača od energije kemijske veze između atoma 
natrija i atoma klora u molekuli kuhinjske soli. Upravo se zato za 
»cijepanje« jezgre deuterija mora utrošiti milijune puta više energije negoli 
kod molekule kuhinjske soli. 

Moramo se pomučiti da to predočimo jer se protivi logičkom 
rasuđivanju: atomske jezgre ne teže koliko i zbroj njihovih sastavnih 
dijelova. Stapanjem čestica nestaje dio njihove mase. U nuklearnoj fizici 2 
+ 2 nije 4, nego otprilike 3,9. Zamislimo kako bismo bili iznenađeni kad bi 
prodavač voća pred nama vagao četiri jabuke, svaku tešku točno 100 
grama. Nakon što ih strpa u vrećicu i ponovno izvaže njihova se težina 
smanjila na 390 grama! 


Sunce sja zbog stapanja atomskih jezgri 


Gubitak pakovanja, dakle pretvorba mase u energiju zračenja pri stapanju 
protona u veće atomske jezgre, zaslužan je i za sav život na Zemlji. Sunce, 
ta golema plinovita kugla od vodika i helija, svojim zračenjem omogućilo 
je pojavu i opstanak svakovrsnog zemaljskog života. Protoni se, međutim, 
međusobno ne stapaju samo tako, nego pod ekstremnim uvjetima kakvi 
vladaju u unutrašnjosti zvijezde, dakle na temperaturama od mnogo 


milijuna kelvina. Tek se na tako visokim temperaturama vodikovi atomi 
pobude dovoljno da izgube jedini elektron i istodobno postanu »gole« 
jezgre. U tom užarenom okolišu jezgre se gibaju tako brzo da se usprkos 
snažnoj sili odbijanja — sve su pozitivno nabijene — počinju sudarati. 
Energija kretanja protona na ekstremno visokim temperaturama mnogo je 
veća od električne energije koja ih međusobno odbija. 

Za energiju zračenja Sunca zaslužan je proces stapanja, koji fizičari 
nazivaju fuzija: od jezgri vodika (= protoni) nastaju jezgre helija (= alfa- 
čestice). Vrlo pojednostavnjeno mogli bismo reći da se u unutrašnjosti 
zvijezde četiri jezgre vodika stapaju u jezgru helija. Proces fuzije zbiva se u 
nekoliko međukoraka u kojima nastaju jezgre deuterija (“iB) i jezgre helija- 


3 (*>He), dakle jezgre helija koji umjesto dva imaju samo jedan neutron. 


Takve se dvije jezgre helija stope u jednu jezgru »pravog« helija. Proces 
shematski izgleda ovako: 

U procesu, kako vidimo, sudjeluje šest protona, a na kraju preostaju 
dva suvišna koja stoje na raspolaganju za dalje procese pretvorbe vodikovih 
jezgri u helijeve. 

U samo jednom stapanju četiriju protona u jednu jezgru helija 
oslobađa se energija od 26 milijuna elektronvolti (26 MeV). Tu je količinu 
energije lako izračunati: jedna jezgra vodika (= proton) ima atomsku težinu 
1,008, a jezgra helija atomsku težinu 4,004. Prema tome, težina četiriju 
jezgri vodika (4 x 1,008 = 4,032) je za 0,028 atomskih težina veća od 
atomske težine jezgre helija. Ta se masa pri stapanju kao gubitak pakovanja 
prema Einsteinovoj formuli E = me? oslobađa kao energija zračenja. 

Mogli bismo reći da sve živo na Zemlji ovisi o tom gubitku 


pakovanja. Svake se sekunde na Suncu 597 milijuna tona vodika pretvori u 
593 milijuna tona helija. To, pak, znači da se svake sekunde 4 milijuna tona 


nuklearne mase pretvori u svjetlost, toplinu i druge vrste zračenja. Sva se ta 
količina na posljetku izrači u svemir. Njezin sićušan dio udari o planet 
Zemlju i na njemu omogućuje opstanak života. »Zaliha goriva« Sunca tako 
je neprispodobivo velika da usprkos golemoj potrošnji ono nesmanjenim 
intenzitetom sjaji već 4,5 milijardi godina. U tom, za ljudska mjerila 
beskonačnom vremenskom razdoblju, izgubilo je samo otprilike tri 
tisućinke ukupne mase. 


Zračenje Sunca se, međutim, ne sastoji samo od elektromagnetskih 
valova, dakle širokog spektra od dugovalnog radiozračenja do ekstremno 
kratkog rendgenskog i gama-zračenja, nego ga dijelom čini i energija 
kretanja električno nabijenih čestica. Riječ je prvenstveno o protonima i 
elektronima koji u svemir struje brzinama od 1000 do 2000 kilometara u 
sekundi, odnosno imaju energiju do 30 000 elektronvolti. To strujanje 
čestica sa Sunca nazivamo »Sunčev vjetar«. Zemljino magnetsko polje 
najvećim nas dijelom štiti od tog opasnog zračenja čestica, dok nas od 
energetskog elektromagnetskog zračenja čuva atmosfera. 


Neutrini — sablasti među elementarnim česticama 


U upravo opisanom procesu fuzije nastaju, međutim, i čestice mogli bismo 
reći sablasnih svojstava, bez električnog naboja, po čemu su slične 
neutronima, ali za razliku od njih gotovo zanemarive mase. Njihovu narav 
znanost još nije posve rasvijetlila. Te sablasne čestice nazivamo neutrini. 
Nastaju pri stapanju dvaju protona u jezgru deuterija (,H), pri čemu se taj 
proces, zapravo, odvija ovako: 

Jedan od protona pretvara se u neutron uz oslobađanje jednog pozitrona i 
jednog neutrina. 


Ali sad ćete se svakako upitati: a što je pozitron? U načelu, pozitron 
je elektron, samo sa suprotnim nabojem. Kao što već dobro znamo, elektron 
ima negativan naboj pa pozitron, prema tome, ima pozitivan. Pozitron je 
elektronova antičestica. Ono što vrijedi za elektron i pozitron, vrijedi 1 za 


sve druge čestice u svemiru: svaka čestica teoretski ima svoju antičesticu 
jednake mase, ali suprotna električnog naboja. Tako i pozitivno nabijeni 
proton ima svoju antičesticu, negativno nabijeni antiproton. 


Čak i nenabijeni neutron ima svoju antičesticu, tzv. antineutron. Ali 
kako je naboju nula suprotan opet naboj nula, neutron i antineutron moraju 
se razlikovati po nečemu drugom. Dolazimo do sljedećeg temeljnog 
svojstva atomskih čestica, osim mase i naboja — njihovog impulsa vrtnje 
ili spina (vidi str. 48). Svaka čestica ima određeni spin ili, jednostavnije, 
svaka se čestica okreće nalijevo ili nadesno, baš kao što se zvrk može 
okretati u dva smjera. Antineutron se, prema tome, okreće na suprotnu 
stranu od neutrona i samo se po tom svojstvu razlikuje od njega. Isto vrijedi 
za neutrino i antineutrino. Kako ni te čestice nemaju električni naboj, 
razlikujemo ih samo po suprotnim spinovima. 


Moram priznati da mi se od svega već počelo vrtjeti u glavi. Kao da 
svemiru nije bilo dosta čestica, već su se u njihovo mnoštvo umiješale još i 
antičestice! To nas, međutim, ne uznemirava. Svemir se sastoji od materije. 
Antimaterije u njemu kao da i nema. Ona se kratkotrajno pojavljuje samo u 
nuklearnim procesima poput onih u Suncu, gdje dolazi do međudjelovanja 
čestica iznimno visokih energija. Mogli bismo reći da pozitron drijema u 
protonu, a slobodan pozitron može postati tek kad se dva protona tako 
silovito sudare da zajedno stvore jezgru deuterija. 


Pozitron, baš kao i druge čestice, ima vrlo kratak životni vijek. U 
svijetu materije vrlo se brzo sudari sa svojom antičesticom, dakle 
elektronom, pa se oba uz jarki bljesak svjetlosti ponište. Zato pozitroni 
nastali stapanjem dvaju protona ne mogu Sunce napustiti u obliku struje 
čestica. U djeliću sekunde nakon nastanka sudare se s elektronom pa oba 
životni vijek završe kao bljesak svjetlosti. 


S neutrinima nastalim u unutrašnjosti Sunca situacija je posve 
drukčija. Oni mogu neometano napustiti zvijezdu. Kako gotovo da i nemaju 
masu, a i naboj im je jednak ništici, vrlo lako od središta Sunca dolaze do 
njegove površine, a potom odlaze u svemir. Neutrini gotovo da i ne 
reagiraju s materijom. Kroz nju prolaze kao da ne postoji, poput duhova što 
prolaze kroz zidove. U duhove moramo vjerovati, u neutrine ne — oni 
doista postoje. 


Neutrino je još 1930. otkrio austrijski fizičar Wolfgang Pauli 
(1900.-1958.), doduše samo matematički. Pri nekim vrstama radioaktivnog 
raspada atomskih jezgri oslobađaju se slobodni neutroni koji izlijeću iz 


raspadajuće jezgre. Neutroni su, kako znamo, nešto teži od protona. Kad 
nisu vezani u jezgri raspadaju se u pozitivno nabijeni proton i negativno 
nabijeni elektron. Ravnoteža naboja tako ostaje sačuvana. Jednadžba ima 
samo jednu pogrešku, a nju je Pauli brzo otkrio: naboji su uravnoteženi, ali 
ne i energije. U raspadanju radioaktivne jezgre mora postojati još jedna, 
električki neutralna čestica. Nazvana je neutrino, što na talijanskome znači 
»mali neutron« ili »mali neutralni«. Ime mu je, naime, dao talijanski fizičar 
Enrico Fermi (1901.-1954.). 


Dosad smo upoznali dvije vrste nuklearnih reakcija u kojima nastaju 
neutrini, odnosno antineutrini: prva je stapanje protona u jezgru deuterija. 
Pritom se u procesu fuzije jedan proton pretvori u neutron. Jednadžba 
izgleda ovako: 


proton (p) > neutron (n) + pozitron (7) + neutrino (v). 
(v je grčko slovo za malo N, izgovara se »ni«) 


Takav raspad protona u neutron može se, kao što smo prije saznali, 
dogoditi samo unutar atomske jezgre — ovdje jezgre deuterija. Slobodni se 
proton ne raspada u neutron jer je lakši od njega. Izvan atomske jezgre 
samo se teže čestice mogu raspasti u lakše, primjerice neutron u proton, što 
prikazujemo jednadžbom: 


neutron (n) > proton (p) + elektron (e") + antineutrino (v) 


Poslije prosječno dvanaest minuta slobodni se neutron raspada u 
proton, dok suprotno njemu slobodni proton ima »beskonačno dug životni 
vijek«, odnosno živi do trenutka kad se sudari s nekom drugom 
visokoenergetskom česticom. 


Pretvorba protona u neutron — pri stvaranju jezgre deuterija — zbiva 
se samo u unutrašnjosti zvijezda, gdje se protoni sudaraju pod nezamislivo 
visokim tlakom, a i to zapravo vrlo rijetko. Naime, u prosjeku treba 14 
milijardi godina da iz proizvoljno odabranog protona u unutrašnjosti Sunca 
nastane neutron jezgre deuterija. Upravo ta sporost odvijanja prvog koraka 
nastanka helija razlog je zbog kojeg Sunce tako sporo troši svoju »zalihu 
goriva« 1 ne eksplodira poput goleme hidrogenske bombe. Stapanje dvaju 
protona zbiva se tako rijetko da u laboratorijskim uvjetima nikad nije 
opaženo, premda se u njima protoni stalno bombardiraju protonima (vidi 
str. 137 1 dalje). 


Ali kako u Suncu ima gotovo beskonačno mnogo protona, svake se 
sekunde zbiva dovoljno pretvorbi za stvaranje golemih količina energije 


koja se potom izračuje u svemir. Dalji koraci u nuklearnoj reakciji 
pretvorbe vodika, odnosno protona u jezgre helija — preko helija-3 — 
poslije nastanka deuterija odvijaju se mnogo brže. 


Kao što smo već rekli, neutrini, te nenabijene, na neki način sablasne 
čestice gotovo da i ne dolaze u međudjelovanje s materijom. Neutrino će 
proći kroz olovni zid debeo mnogo svjetlosnih godina prije negoli se sudari 
s nekom olovnom jezgrom. Želimo li imati kakve-takve prigode zabilježiti 
reakciju neutrina s atomskom jezgrom, moramo imati nezamislivo mnogo 
materije ili »beskonačno velik« broj neutrina. 


Zbog toga nas neće začuditi kad saznamo da je tek 1956. u nuklearnoj 
reakciji prvi put opažena slaba reakcija s neutrinom, dakle 25 godina nakon 
što je Wolfgang Pauli matematički dokazao njegovo postojanje. Dokaz o 
postojanju neutrina podastrijela su dvojica američkih fizičara. U pokusu su 
iskoristili neutrine stvorene u atomskom reaktoru elektrane — a svake ih je 
sekunde bilo više od bilijuna (10!) po četvornom centimetru. Od tog 
golemog broja samo su tri neutrina na sat potakla reakciju koju je zabilježio 
mjerni uređaj. Premda masu-energiju jednog neutrona jedva možemo 
izmjeriti, toliko ih je da u svemir sa Sunca odnose 7 posto nastale energije. 


Neutrinska kiša koja neprekidno »kupa« naš planet u sebi nosi 40 
tisuća puta više energije od Mjesečeve svjetlosti dospjele do nas. Ali 
Mjesečevu svjetlost možemo opaziti, a energiju neutrina ne. Ona 
jednostavno prolazi kroz nas. A neutrini ne prolaze samo kroz naša tijela, 
nego i kroz cijelu Zemlju, i to kao da je uopće nema. Kad samo sekundu 
pogledamo u Sunce, kroz oči nam prođe otprilike milijardu neutrina. Sa 
svih strana svemira, sa svih aktivnih zvijezda, do nas stižu neutrini. Imaju 
vrlo različite energije, nastali su u različitim zvijezdama i u različita doba. 
Do nas, i to nepromijenjeni, bez energetskih gubitaka, stižu i neutrini nastali 
u Velikom prasku, pri stvaranju našega svemira. Nažalost, ništa nam ne 
govore jer smo za njih poput zraka. 


Od trenutka eksperimentalnog dokaza postojanja neutrina, fizičari su 
pokušavali odgonetnuti imaju li masu, makar i gotovo nemjerljivu. Tek 
sredinom 1998. uspjelo je jednoj japansko-američkoj skupini istraživača 
objelodaniti senzacionalno otkriće mase neutrina. Neutrine, poput 
elektrona, ubrajamo u elementarne čestice s masom, a ne poput fotona (= 
kvant svjetlosti) u one koje ju nemaju. 


Dvije su godine duboko u starom japanskom rudniku cinka 
znanstvenici pokušavali izmjeriti masu neutrina. Znanstveni je pothvat 


nazvan »Super-Kamiokande«. Nekoliko kilometara ispod površine Zemlje 
iskopan je golemi bazen i napunjen s 50 tisuća tona čiste vode. U stijene 
bazena ugrađeno je više od 11 tisuća vrlo osjetljivih pojačala svjetlosti 
promjera pola metra. Svi su tražili vrlo slabi bljesak svjetlosti koji neutrino 
stvara kad se sudari s atomom vodika u vodi i potom pretvori u elektron. To 
se, kako smo kod neutrina već navikli, zbiva tako rijetko da je potrebno 50 
tisuća tona vode kako bi uopće postojala kakva-takva mogućnost za 
opažanjem nekoliko sudara i njihovim nedvojbenim prepoznavanjem. Samo 
duboko pod Zemljom može se nekoliko neutrina uhvatiti 1 zabilježiti 
neometano od ostalog kozmičkog zračenja. Istina, zemaljsko magnetsko 
polje uglavnom otklanja kozmičko zračenje, ali ne potpuno. Točnu 
vrijednost mase neutrina znanstvenici, ipak, nisu uspjeli ustanoviti, nego je 
postavljena samo donja granica njihove mase: ona iznosi barem 
desetmilijuntinku mase elektrona. 


Fizičari čestica su lovci koji mecima gađaju druge metke 


Ne znam je li čitatelj primijetio, ali nakon što smo se pokušali do neke 
mjere  sprijateljit s kvantnom teorijom, htjeli smo se vratiti 
eksperimentalno) atomskoj fizici. Ali to nam nije uspjelo. Einsteinova 
genijalna a jednadžba E = me? odvratila nas je od cilja. Ali tako i treba biti. 
Bez razumijevanja zakona o ekvivalentnosti mase i energije, ne možemo, se 
približiti suvremenim pokusima nuklearnih fizičara. Mi ih laici, zapravo, ne 
možemo u potpunosti shvatiti, nego se samo možemo nadati da znamo što 
se u njima zbiva. I to je vrlo mnogo. Tako ćemo bolje razumjeti svijet i 
same sebe: tko smo i zašto smo. To je pravi cilj svake znanosti. 


Prve pokušaje pogađanja jezgre Amerikanca Lawrencea i Engleza 
Cockrofta i Waltona 1932. već smo upoznali: bila je riječ o pogađanju 
litijeve jezgre protonom, pri čemu nastaju dvije jezgre helija (= alfa- 
čestice). Tu nit razmišljanja sad moramo ponovno preuzeti i nastaviti je 
slijediti — a pritom ni za trenutak ne smijemo zaboraviti na Einsteinovu 
jednadžbu E = me“. 


Iz Einsteinove se jednadžbe prirodoznanstvenom nužnošću izvodi 
sljedeće: jake se vezne sile, koje na okupu drže atomsku jezgru, mogu 
osloboditi ako jezgru pogodi projektil s energijom koja je barem tolika 
kolika je sila koja okuplja čestice jezgre. U pokusima Lawrencea, 


Cockrofta i Waltona, to je čovjeku na posljetku i uspjelo — na veliko 
Einsteinovo čuđenje! On je dotad, naime, smatrao da vjerojatnost 
pogađanja atomske jezgre nije veća od onoga »kad bi netko noću u 
području u kojem se patke rijetko nalaze puškom gađao u nebo i nadao se 
da će jednu oboriti«. Usto na mjestu gdje patke noću obično spavaju. 


Kako bismo pogodili atomsku jezgru moramo, baš kao pri gađanju 
mete, uporabiti projektil znatno manji od cilja. Ali što je projektil manji, to 
je i njegovo djelovanje slabije. Naravno, djelovanje možemo pojačati 
povećanjem energije kretanja projektila. Zbog toga česticu koju rabimo za 
gađanje atomske jezgre, kao što znamo, moramo ubrzati što bliže brzini 
svjetlosti kako bi uspjela rascijepiti veliku jezgru. 


Atomske jezgre iznimno su tvrde — upravo toliko tvrde koliko su 
»tvrde« sile koje na okupu drže njihove dijelove. U usporedbi s kapljicom 
vode, čijem se »cijepanju« opire površinska napetost, otpor cijepanju 
»kapljice atomske jezgre« otprilike je 101% puta veći. 


U načelu se svaka atomska jezgra može uporabiti kao projektil za 
gađanje. Kako je pozitivno nabijena, može se jakim električnim poljima 
akceleratorskog uređaja ubrzati na vrlo veliku brzinu. Na tako velikim 
energijama električno se odbijanje među pozitivno nabijenim projektilom i 
također pozitivno nabijenom jezgrom-metom može zanemariti. Pitanje 
kojim se nabijenim projektilom gađa postalo je, međutim, bespredmetno 
zbog vrlo velikih energija kretanja u akceleratorima čestica. 


Projektili koji lete gotovo brzinom svjetlosti nadvladavaju svaki 
električni otpor i udaraju u jezgru-metu. Na atomske jezgre možemo, ako 
tako hoćemo, vrlo uspješno pucati i energetskim elektromagnetskim 
zračenjem, dakle svjetlosnim kvantima bez ikakve mase. Što je kraća valna 
duljina svjetlosti, to više taj titrajući energetski paket po Einsteinovom 
načelu ekvivalentnosti mase i energije poprima svojstva masivne čestice. 
Kad govorimo o rendgenskom i gama-zračenju, ne spominje se slučajno 
»tvrdo« ili čak »ultratvrdo« zračenje. Fotoni ekstremno visokih energija 
poput masivnih atomskih jezgri udaraju o nuklearne mete i razaraju ih. 


Atomske jezgre koje služe kao mete ponašaju se vrlo različito, već 
prema tome čime na njih pucamo i kakvu energiju projektili imaju. 
Pogođena velika jezgra katkad projektil zadrži u sebi, mogli bismo reći da 
ga na neki način proguta. Ali pod silinom sraza, jezgra katkad i eksplodira. 


Naciljamo li veliku jezgru protonom pa ga ona »proguta«, posljedica 
toga je, naravno, promjena elementa — u periodnom se sustavu pomiče za 
jedan korak prema gore. Na primjer, litijeva jezgra — koja ima tri protona i 
četiri neutrona — na koju pucamo protonom postat će jezgra berilija s četiri 
protona i četiri neutrona. Ali kako joj nedostaje jedan neutron — stabilni 
berilij mora imati pet neutrona — zapravo je laki berilijev izotop i stoga 
nestabilna pa se odmah raspada u dvije jezgre helija. Taj smo proces susreli 
kad smo se upoznali s pokusima Lawrencea, Cockrofta 1 Waltona (vidi str. 
128-133). 

Ispaljujemo li na litijevu jezgru jednu jezgru helija (alfa-česticu) s 
dvama protonima i dvama neutronima, može se pretvoriti u jezgru bora s 
pet protona i šest neutrona. Koristimo li kao projektile neutrone, a ne 
protone, element se ne mijenja. U litijevu jezgru ispaljen neutron neće 
promijeniti svojstva elementa, ali će jezgra sad imati jedan neutron više pa 
će postati težak izotop litija. Takav višak neutrona ponaša se jednako kao i 
manjak, što će reći da je izotop također nestabilan. Teški litijev izotop 
ravnotežu nastoji odmah — za djelić sekunde — vratiti emitiranjem 
zračenja. Kažemo da teški izotop litija zrači, odnosno da je riječ o 
radioaktivnom izotopu. 


Ne može li se atomska jezgra viška naboja osloboditi zračenjem, 
cijepa se, odnosno raspada u dva ili više dijelova. Ti dijelovi razlijeću se 
velikim brzinama, a sa sobom nose mnogo energije. Na svom putu mogu 
naletjeti na susjedne atomske jezgre pa ako u njih prodru, narušit će im 
ravnotežu i uzrokovati njihovu eksploziju. Tako se eksplozije mogu u 
djeliću sekunde proširiti — započinje tzv. lančana reakcija slična rušenju 
pločica domina, kod koje pad jedne pločice uzrokuje pad milijuna drugih 
pločica postavljenih u prikladnom rasporedu. 


Prvo cijepanje uranija zbilo se u kutiji za cipele 


Atomskim je fizičarima odmah bilo jasno da oslobađanje nuklearnih sila u 
većoj količini fisijske tvari mora uzrokovati lančanu reakciju, dakle golemu 
eksploziju. Isprva, međutim, nije bilo jasno koji su elementi prikladni za to. 
Njemački kemičari Otto Hahn (1879.-1968.) 1 Fritz StraBman (1902.-1980.) 
slučajno su 1938. — kako smo vidjeli, slučaj je najbolji pomoćnik 


znanstvenicima — otkrili da se cijepanjem jezgri uranija oslobađa vrlo 
velika energija. Hahn i StraBman su čisti uranij bombardirali neutronima u 
nadi da će ih jezgre uranija progutati pa će tako nastati uranijevi izotopi. 
Njihov je pokus bio zapanjujuće jednostavan. Cijepanje se odvijalo u kutiji 
za cipele. Cjelokupni se pokusni postav nalazio na kuhinjskom stolu, a 1 
danas ga možemo vidjeti u Njemačkom muzeju u Miinchenu. 


Na fotografiji su prof. dr. StraBman, prof. dr. Hahn i prof. dr. Haber za povijesnim 
pokusnim stolom na kojem su 1938. prvi put uspjeli rascijepiti jezgru uranija. 


Na svoje veliko iznenađenje, uz neutronima bombardirani uranij 
pronašli su i tragove elemenata barija (Ba) 1 kriptona (Kr). Oni su morali 
nastati bombardiranjem neutronima. Tako je Hahnu i StraBmanu prvi put 
uspjelo cijepanje atomskih jezgri. Nasuprot tome, nuklearna reakcija koju 
su šest godina prije Lawrence, Cockroft i Walton započeli protonskim 
bombardiranjem jezgri litija nije zapravo bila cijepanje jezgri, nego 
pretvorba litijeve jezgre u izotop berilija koji se odmah potom raspao na 
dvije jezgre helija. 

U Hahnovu i StraBmanovu pokusu stvarno je došlo do cijepanja 
uranijevih jezgri na dva dijela, od kojih je svaki predstavljao drugi element. 
Znanstvenici su započeli od uranija-238 kakav se može naći u prirodi, dakle 
uranij koji u jezgri ima 92 protona i 146 neutrona. Postavimo li jednadžbu 
reakcije, dobit ćemo sljedeći rezultat: 


ln + 28ŠU — 12Ba + ŠŽKr+ 18 x dn 


Pri ovom cijepanju jezgre uzrokovanom samo jednim neutronom 
(lan) oslobađa se 17 neutrona. Oni izlijeću brzinom od oko 10 tisuća 
kilometara u sekundi, prodiru u susjedne jezgre pa i u njima uzrokuju 
eksploziju. Tako se cijepanje jezgri kao lančana reakcija širi golemom 
brzinom. 


Nažalost, upravo opisan proces zbiva se samo teoretski. U stvarnosti 
su izlijećući neutroni prebrzi da bi mogli cijepati susjedne jezgre uranija. 
Oni prolaze kroz njih pa se u njima ne zadržavaju. Dakle, lančane reakcije 
nema. Tek kad se brojnim sudarima s jezgrama uranija brzina neutrona 
smanji na oko 600 kilometara u sekundi ili manje, ostaju u jezgrama i 
uzrokuju njihovo cijepanje, pri čemu se oslobađaju novi brzi neutroni. 

Prirodni se uranij, međutim, ne sastoji samo od uranija-238. Najčešće 
je pomiješan s malim količinama lakog izotopa uranija- -235. (Postoji i 
uranij-234, ali njega ima tako malo da ga možemo zanemariti.) Glavnina 
uranijeve mase, dakle, sastoji se od uranija-238 (MU), Na svakih 139 
atoma uranija-238 u prirodnom uraniju dolazi jedan atom uranija-235 
(2%2U). On u jezgri umjesto 146 ima samo 143 neutrona. 


Prirodni je uranij mješavina uranija-238 i uranija-235 u omjeru 139:1. 


Prirodni uranij u laboratoriju možemo obogatiti uranijem- -235 i tako 
povećati količinu reakcijom oslobođene energije. Tada govorimo o 
»obogaćenom uraniju«. Jezgre uranija-238 i uranija-235 ponašaju se 
različito, ponajprije u slučaju kad ih bombardiramo neutronima. Uranij-238 
stabilniji je od uranija- -235. Prvi ima poluživot od 4,5 milijardi godina, a 
drugi »samo« 700 milijuna godina. Prirodna mješavina obiju vrsta uranija 


ne dopušta pojavu lančane reakcije donekle 1 stoga što su pomiješani s 
drugim elementima koji sprječavaju širenje procesa cijepanja jezgri. Već 1 
najmanje količine stranih tvari ometaju let oslobođenih neutrona. A to je i 
dobro, jer bi u suprotnome postojala opasnost da i prirodni uranij sam od 
sebe eksplodira. 


Za razliku od uranija-238, uranij-235 je visokoeksplozivna tvar, 
naravno pod uvjetom da ga bombardiramo neutronima. Ovisno o njihovoj 
brzini, zbivaju se različite reakcije, ali sve su lančane. Moguća je, na 
primjer, sljedeća nuklearna reakcija: 


in+283U > !4Ba + 2%Kr+3x ln 


I na ovaj način kao proizvodi reakcije nastaju jezgre barija i kriptona, 
ali ne uz oslobađanje 18 neutrona kao u prethodnom primjeru s uranijem- 
238, nego samo 3 neutrona. Takva lančana reakcija grafički izgleda 
otprilike ovako: 


Nekontrolirana lančana reakcija u atomskoj bombi: prva rascijepljena jezgra uranija- 
235 oslobađa tri neutrona koji cijepaju tri sljedeće jezgre manija. One, pak, cijepaju 
daljnjih 9 jezgri, koje cijepaju sljedećih 27, potom daljnjih 81 itd. U djeliću sekunde 

energetska se lančana reakcija širi poput lavine. 

Raspon brzina neutronskih projektila prilično je uzak, želimo li da se 
lančana reakcija doista dogodi, odnosno da se pristižući neutroni zadrže u 
jezgri. Ako su prespori, odbijaju se od jezgre. Ako su prebrzi, prolaze kroz 
nju. 

Osim toga, atomske jezgre ne smijemo smatrati nečim čvrstim, na što 
nas upućuje riječ »jezgra«. Kako znamo, riječ je zapravo o titrajućim 
sustavima. Mogli bismo ih na neki način usporediti s okretnim vratima: da 
uđemo u njih, a da ne udarimo o njih i odbijemo se, moramo se kretati 
brzinom otprilike jednakoj brzini okretanja krila vrata. Fizičar kaže da 
moramo biti u rezonanciji s krilima vrata. Slično se zbiva i kad pokušavamo 
uskočiti u vozilo koje se kreće; to nam također uspijeva samo ako 
usporednim trčanjem ostvarimo rezonanciju s vozilom. 


I neutroni uspijevaju prodrijeti u atomske jezgre samo onda kad svoju 
brzinu usklade s titranjem jezgre. Jezgre uranija pogodne su za cijepanje jer 
lako zatitraju. To je titranje u svezi s njihovom nestabilnošću, odnosno s 
težnjom da se raspadnu same od sebe. Razlog za to znamo: u teškim 
jezgrama, primjerice onima uranija, torija ili radija, jaka nuklearna sila 
svojim kratkim dosegom jedva na okupu održava jezgrene čestice (vidi str. 
40-41). Električna sila neograničenog dosega zbog toga počinje iskazivati 
svoje odbijajuće djelovanje među pozitivno nabijenim protonima. U 
velikim jezgrama protoni »osjećaju« silu koja ih tjera na razdvajanje. To se 
u malim jezgrama ne događa jer jaka nuklearna sila suvereno vlada u svojoj 
sićušnoj domeni. U teškoj atomskoj jezgri ravnoteža je između privlačne 
jake nuklearne sile i odbijajuće električne sile doslovce na prekretnici. Ako 
se takvu nestabilnu jezgru »smeta« izvana — primjerice tako što u nju 
prodre dodatni neutron — može se raspasti na dva dijela. 

Stoga se titrajuća jezgra uranija — ili, točnije, uranijeva kapljica — 
raspada na različite dijelove, ovisno o tome kakvom brzinom titra i kojom 
brzinom u nju uleti neutron. Jezgra uranija-235 ne raspadne se uvijek na 
jezgru barija i jezgru kriptona, nego su mogući deseci različitih raspada, 
primjerice u nestabilne izotope rubidija (Rb) 1 cezija (Cs): 


in + ZU > 3ŠRb + 141Cs +2x in 


Izotopi rubidija i cezija također su nestabilni pa se u nekoliko koraka 
raspadaju u druge elemente, sve dok se ne stvore stabilne jezgre u kojima 
vlada ravnoteža protona i neutrona. 

U jednoj takvoj lančanoj reakciji kilogram čistog uranija-235, na 
primjer, koji pogodimo sporim neutronom u milijuntinki milijuntinke 
sekunde (10!* s) eksplodira i pritom oslobodi golemu količinu energije, 
uvijek prema Einsteinovoj formuli E = me“. Sa Zemlje u tom slučaju od tog 
kilograma nestane samo nekoliko grama materije posve pretvorene u 
zračenje, naravno ne bez traga, već uz pojavu strašne rušilačke energije. 

Spori neutron prodire u jezgru uranija-235 (1). Nestabilni uranij-236 poprima oblik 
kapljice vode i pritom jako titra (2). Titrajuća jezgra sve se više izduljuje dok se u njoj 
ne stvori pukotina (3). Na posljetku se jezgra raspada na dva dijela, pri čemu se 
oslobađaju dva neutrona (4). 


Da se takva lančana reakcija doista može ostvariti, pokazale su dvije 
atomske bombe bačene kolovoza 1945. na japanske gradove Hirošimu i 
Nagasaki. One su označile kraj Drugoga svjetskog rata. U Hirošimi je u 
najkraćem vremenu umrlo 250 tisuća ljudi, u Nagasakiju 74 tisuće. Oba su 
grada jačinom eksplozije jednostavno sravnjena sa zemljom. Od posljedica 
radioaktivnog zračenja uzrokovanog lančanom reakcijom u sljedećim su 
desetljećima umrle još nebrojene tisuće ljudi. 


Strašnu rušilačku moć atomske lančane reakcije omogućuje njezina 
nezamisliva brzina. Ne samo što se u nuklearnoj reakciji pretvorbom mase 
u energiju oslobađa oko stotinu milijuna puta više energije negoli u 
kemijskim reakcijama, nego se takva lančana reakcija odvija iznimno brzo. 
Klasičan eksploziv poput dinamita, koji nam se svojom razornom moći već 
doima vrlo strašnim, u usporedbi s atomskom bombom posve je neopasan. 
Za to postoji fizikalni razlog — naime, dinamit je građen od razmjerno 
velikih i razmaknutih molekula. Zbog toga se lančana reakcija u njemu širi 
razmjerno sporo. Eksplozija se zbiva u otprilike tisućinki sekunde. Premda 
se to doima jako kratkim vremenskim razdobljem, zapravo je prava 


vječnost u usporedbi s djelićem milisekunde u kojem eksplodira uranij-235 
kad ga pogodi spori neutron. U svijetu atoma, kako znamo, razmaci su 
sićušni, a brzine čestica vrlo velike. Udaljenosti od milijuntinke milimetra 
prevaljuju se brzinom od 1000 kilometara u sekundi. Nasuprot tome, 
lančane reakcije u molekulama nerijetko su tako spore da ih možemo 
pratiti. Najpouzdanija lančana reakcija među molekulama jest gorenje. Vrlo 
malena početna energija dovoljna je da na posljetku zapali cijelu cjepanicu. 
Upravo je to razlog što sićušnom šibicom možemo zapaliti kuću, i ne samo 
kuću nego cijeli grad ili golemu šumu — i tu glavnu ulogu ima lančana 
reakcija. 


Odvija li se lančana reakcija gorenja sporo u usporedbi s eksplozijom 
klasičnog eksploziva, ona je također vrlo spora u usporedbi s nuklearnom 
reakcijom. Trajanje eksplozije dinamita u usporedbi s eksplozijom uranija- 
235 je poput stoljeća i djelića sekunde! Tlak zraka prosječne eksplozije 
dinamita tako je »slab« da zidove zgrade »samo« sruši, dok je kod 
nuklearne eksplozije tako snažna da zidove pretvori u najfiniju prašinu. Pri 
eksploziji dinamita »rasprskavaju« se molekule tvari. Oslobađa se toplina 
od nekoliko tisuća kelvina, a nastala svjetlost dopire najviše u 
ultraljubičasto područje. U nuklearnoj se eksploziji »rasprskavaju« atomske 
jezgre i unaokolo lete atomske čestice. Titranje je pritom tako silovito, 
dakle kratkovalno i energetsko, da se postižu temperature više od 20 
milijuna kelvina i nastaje energetsko, po život vrlo opasno gama-zračenje. 
Nuklearna eksplozija potamni Sunce čak i za najvedrija dana. 


Hidrogenske bombe su umjetna sunca 


Fizičari su odmah shvatili da je nezamislivo velika toplina eksplozije 
atomske bombe dovoljna da potakne proces stapanja jezgri sličan onome 
koji se zbiva u unutrašnjosti Sunca. Temperatura viša od 20 milijuna 
kelvina vodikove jezgre ubrza toliko da se počnu stapati u jezgre helija. 
Pritom se oslobađaju znatno veće energije od onih potrebnih za stapanje 
jezgri. 

Energija koja nastaje stapanjem četiriju jezgri vodika u jednu jezgru 
helija otprilike je dva i pol puta veća od one dobivene pri cijepanju jezgri 
uranija. Stvaranju hidrogenske bombe više ništa nije stajalo na putu. Ona je 
bila strašna, ili bolje rečeno, strašno logična posljedica stvaranja atomske 


bombe. Riječ je o bombi napunjenoj vodikom koja kao upaljač ima 
atomsku bombu. U toplini eksplodirajuće atomske bombe vodikove se 
jezgre počnu stapati u jezgre helija. 

Hidrogenska bomba je na neki način malo sunce koje »svijetli« 
nekoliko djelića sekunde i pritom iznenada oslobođenom energijom izaziva 
užasno razaranje. Za razliku od Sunca na nebu koje omogućuje život na 
planetu Zemlji, hidrogenska je bomba najstrašniji razaratelj života koji je 
čovjek uspio smisliti. 

Kao gorivo hidrogenske bombe ne služi običan vodik, već njegovi 
teški izotopi s kojima smo se u knjizi već imali prilike susresti: deuterij 
(teški vodik = *,H) i tricij (suprateški vodik = *,H). Kako u njima ima viška 
neutrona, oba vodikova izotopa reagiraju brže od običnog vodika pa se 
lakše pretvaraju u helij. Govorimo o tzv. deuterijsko-tricijskoj reakciji, 
skraćeno d-t reakciji. Njezina jednadžba izgleda ovako: 


iH +iH > iHe + dn 


Stapanjem se oslobađa energija od 17,6 milijuna elektronvolti (17,6 
MeV). 


Amerikanci su 1952. na jednom malom tihooceanskom otoku 
pokrenuli prvu eksploziju hidrogenske bombe. Od tog je doba čovječanstvo 
pod dojmom njezina strašnog razaranja. U arsenalima nuklearnih sila 
nalaze se tisuće takvih bombi. Da nijedna od njih nije u proteklih pola 
stoljeća upotrijebljena, manje je zasluga motrišta kako je mir bolji od rata, a 
mnogo je više to posljedica tzv. ravnoteže straha: uporaba nuklearnog 
oružja završila bi uništenjem obaju protivnika, a poraženo bi bilo 
čovječanstvo u cjelini. Preživjeli bi zavidjeli mrtvima. Svaki svjestan 1 
politički angažirani pojedinac upravo bi zbog toga morao poznavati 
fizikalnu pozadinu nuklearnog oružja — i prepoznati koliko je naš svijet 
ugrožen, koliko je važno ostvariti trajni mir na našem planetu. 


I atomska centrala može u slučaju kvara postati atomska 
bomba! 


Otkako fizičari znaju koliko se energije skriva u atomskim jezgrama i 
oslobađa procesima cijepanja i stapanja nisu razmišljali samo o njihovoj 


rušilačkoj ulozi, već i o tome kako ih iskoristiti u miroljubive svrhe. Dobro 
je na ovome mjestu naglasiti da se miroljubivim korištenjem počelo prije 
ratnoga: prije negoli je stvorena prva atomska bomba u SAD-u je postojala 
prva atomska centrala. U pogon je puštena krajem 1941. 


Temeljno je pitanje bilo može li se na lančanu reakciju u atomskoj 
bombi koja se odvija u djeliću sekunde — i pritom uzrokuje golemu 
eksploziju — na neki način utjecati tako da bude sporija i pod nadzorom? 


U eksploziji bilo kakve vrste ukupna se količina eksploziva uništi u 
djeliću sekunde. Podijelimo li, međutim, veliku eksploziju u nebrojeno 
manjih pa te sad neopasne eksplozije rasporedimo jednu za drugom, 
oslobođenu energiju možemo iskoristiti za dobivanje korisnog rada. Nastalu 
toplinsku energiju možemo, na primjer, pretvoriti u energiju kretanja, a ovu, 
pak, možemo pretvoriti u električnu energiju. Na sličnom načelu radi i 
automobil: gorivo u spremniku ne eksplodira sve najednom, već u kapima 
koje u cilindrima motora satima uzrokuju bezbroj malih, nadziranih 
eksplozija. One pokreću klipove, a to se gibanje na posljetku prenosi na 
kotače automobila. 


Slično se zbiva i kod primjene nuklearne energije u miroljubive svrhe. 
Broj eksplozija jezgri se ograničava na sigurnu mjeru, u načelu tako što se 
od u eksploziji nastalih neutrona samo manjem broju dopušta da stignu do 
sljedećih jezgri. Većina se hvata i čini neškodljivima. 

Kako se ne želi ostvariti eksplozija kao u atomskoj bombi, kao gorivo 
se ne rabi visokoeksplozivan i usto vrlo skup uranij-235, već prirodni uranij 
obogaćen uranijem-235. Njega najprije valja očistiti od uvijek prisutnih 
nečistoća. Prirodni uranij, kako smo ustanovili, mješavina je uranija-235 i 
uranija-238 u omjeru 1:139. Obogaćivanjem se omjer popravlja u korist 
uranija-235. 


Atomi uranija-238 ne samo da nisu pogodni za oslobađanje energije, 
već oni zapravo tome smetaju. Oni, naime, »gutaju« slobodnoleteće 
neutrone koji bi zbog male brzine bili pogodni za cijepanje jezgri uranija- 
235. Kako bi se u mješavini uranija postigla lančana reakcija, potrebno je 
spriječiti da uranij-238 hvata neutrone. To se zbiva kad brzina neutrona 
padne na oko 1000 kilometara u sekundi. Kako bi uzrokovali cijepanje 
jezgri uranija-235 moraju se zakočiti na otprilike 10 kilometara u sekundi. 
Takvu malu brzinu nikad ne postignu jer ih odavna »progutaju« jezgre 
uranija-238. Poteškoća se rješava dijeljenjem uranija u manje količine, 
uglavnom u obliku šipki. Između uranijskih šipki postavlja se tvar koja koči 


neutrone, ali ih ne guta. Takve tvari nazivamo »moderatori«, što bismo 
mogli prevesti kao »posrednici«. Za moderatore je pogodno malo tvari, 
primjerice obična voda (H>0) ili teška voda (D>0) kod koje su atomi 
običnog vodika zamijenjeni atomima deuterija s jednim protonom i jednim 
neutronom u jezgri. Kao moderator može poslužiti i ugljik u obliku grafita, 
ali posve očišćen od stranih primjesa. 


Nakon otprilike dvadeset do trideset sudara s jezgrama grafita, što 
odgovara prevaljenom putu od oko 40 centimetara, brzina slobodnih 
neutrona s 10 000 pada na 10 kilometara u sekundi. 


Kako bi se započeta lančana reakcija po potrebi usporila ili čak posve 
zaustavila, između šipki uranija i grafita uvlače se, odnosno izvlače tzv. 
kontrolne kadmijske šipke. One upravljaju brojem neutrona u reakciji. 
Njihovo se djelovanje temelji na činjenici da mogu »progutati« neutrone, a 
da se ne počnu cijepati, već ih zadržavaju u sebi. Umetnemo li u reaktor 
mnogo takvih kadmijskih kontrolnih šipki, mnogo se oslobođenih neutrona 
»povlači iz prometa«. Reaktor stvara manje energije. Izvučemo li iz njega 
kadmijske šipke, stvaramo uvjete za brojnije cijepanje jezgri uranija-235 pa 
se povećava količina oslobođene energije. 

Za trajno i pouzdano stvaranje energije u atomskom reaktoru 
potrebno je vrlo točno i usklađeno djelovanje svih njegovih dijelova. Izbor 
različitih materijala, njihova količina i obujam, moraju se vrlo točno 
podesiti, i to prije negoli se reaktor pusti u upotrebu. Tekuće upravljanje 
lančanom reakcijom u pogonu se obavlja spuštanjem i podizanjem 
kontrolnih šipki od kadmija. 


uranij-235 


neutronski 
štit od 
kadmija 


grafitni 
moderator 
za kočenje 
neutrona 


Shematski prikaz nadzirane lančane reakcije u atomskoj centrali. 


Od tri pri cijepanju jezgre uranija-235 oslobođena neutrona u 
prosjeku samo jedan smije uzrokovati cijepanje sljedeće jezgre. Ako zbog 
nepravilnosti u radu kontrolnog sustava neutroni razbiju više jezgri, u 
reaktoru počne nenadzirana lančana reakcija pa se pretvori u atomsku 
bombu. On doslovno odleti u zrak, a najveći dio njegova radioaktivnog 
materijala završi u okolišu. Upravo se to svibnja 1968. zbilo u reaktoru 
električne centrale pokraj ukrajinskog grada Černobila: prva i, nadajmo se, 
posljednja katastrofalna nezgoda atomskog reaktora. Poginule su stotine 
ljudi, a tisuće, prije svega djeca, i danas osjećaju posljedice izloženosti 
radioaktivnom zračenju. Premda eksplozija nije ni izdaleka imala snagu 
atomske bombe, u atmosferu je oslobođeno znatno više radioaktivnih tvari 
negoli u Hirošimi i Nagasakiju zajedno. Oblak radioaktivne prašine 


nekoliko je puta obišao Zemlju i svoje fino raspršene zračeće tvari ispustio 
na golemom prostoru. Tisuće kilometara daleko od mjesta nesreće, u 
mnogim dijelovima Europe pa i kod nas, na tlu su izmjerene mnogo veće 
količine zračenja negoli je dopušteno. 

Ta je nesreća na neki način mnogima otvorila oči pa se na atomske 
centrale počelo gledati mnogo kritičnije. Za mnoge je zemlje njihovo 
zatvaranje postala završena stvar. Pitanje je samo koliko će vremena trebati 
da se to doista 1 ostvari. Brzina zatvaranja ovisit će i o tome koliko će se 
teških reaktorskih nesreća dogoditi u budućnosti. One, naime, jako 
povećavaju pritisak na vlade da se zatvaranje ubrza. Teška nesreća koja se 
početkom listopada 1999. dogodila u japanskoj centrali Tokaimura, 
pokazala je da se nezgode mogu dogoditi i u tako tehnološki naprednoj 
zemlji kakav je Japan. I tu ima neispravnih kontrolnih sustava, a reakcije 
osoblja često nisu na visini postavljene zadaće. Takve katastrofe zorno 
pokazuju da se sve što se teoretski u atomskom reaktoru ili centrali može 
dogoditi, jednom doista i dogodi. Upravo je ta nepredvidljiva opasnost 
najjači argument za prestanak korištenja atomske energije u miroljubive 
svrhe. 


Istina je, naravno, da se atomska centrala može načiniti tako da ni 
najteža predvidiva nesreća, dakle nekontrolirana eksplozija reaktorske 
jezgre, ne uzrokuje posljedice po okoliš. Da, moglo bi se konstruirati 
reaktor u kojem se takva eksplozija uopće ne može dogoditi. Poteškoća je 
samo u tome da bi on bio tako skup da proizvedenu struju nitko ne bi želio 
kupiti. Nesigurnost atomskih centrala je, dakle, posljedica stanja na tržištu 
energije. 

Kako nema posve sigurnog atomskog reaktora, statistički je sigurno 
da će se za deset ili stotinu godina dogoditi novi »Černobil«. Što je više 
atomskih centrala, veća je vjerojatnost katastrofe. 


Zatvaranje atomskih centrala također veoma ovisi o brzini uvođenja 
drugih, po okoliš povoljnijih načina proizvodnje energije, ali i spremnosti 
društva u cjelini da se ozbiljno pridruži naporima u štedljivijoj potrošnji. 
Glavni problem suvremenog industrijskog društva nije proizvodnja 
energije, već njezino neumjereno trošenje. To možemo vrlo zorno pokazati 
na primjeru obične žarulje: najveći dio energije koju ona troši neiskorišteno 
odlazi u atmosferu kao toplina. Samo se sićušan djelić energije pretvara u 
svjetlost. Obična žarulja u prvom je redu grijalica, a ne izvor svjetlosti. 


Kod proizvodnje energije cijepanjem jezgri nailazimo na sličnu 
poteškoću: stvorena toplina koja se preko generatora pare pretvara u 
elektricitet samo je nusprodukt. A njega dobivamo uz vrlo visoku cijenu 
škodljivih glavnih proizvoda čije nam odlaganje stvara vrlo mnogo 
glavobolja. Mnogo problema pri odlaganju nije do danas riješeno na 
zadovoljavajući način. U prvom se redu to odnosi na visokoradioaktivne 
tvari, tzv. radioaktivni otpad nastao cijepanjem atomskih jezgri. Neki od 
nastalih elemenata radioaktivni su desetljećima, stoljećima pa 1 tisućljećima 
pa ih se mora odlagati na mjestima koja će za tisuću ili čak desetak tisuća 
godina biti posve sigurna. Na našem planetu, na žalost, nema mjesta za koje 
znamo da zadovoljavaju tako stroge uvjete. 


Plutonij, najotrovnija tvar na svijetu 


Daleko najopasniji element nastao u uranijevim reaktorima je plutonij (Pu). 
Smatramo ga najotrovnijom tvari uopće. S nekoliko grama ubačenih, na 
primjer, u vodoopskrbni sustav moglo bi se uništiti stanovništvo 
višemilijunskog grada. 


Radioaktivni plutonij nastaje onda kad nekom od neutrona s 
pogodnom brzinom — nekoliko stotina kilometara u sekundi — uspije 
prodrijeti u jezgru uranija-238 i u njoj se zadržati. Od uranija-238 nastaje 
uranij-239. Kako u njemu postoji višak neutrona, u razdoblju od dva dana 
se preko neptunija (Np) pretvori u plutonij (Pu). Jednadžba reakcije izgleda 
ovako: 


2ŽU > 233Np +€+v 
(Jedan od suvišnih neutrona u uraniju-239 se uz oslobađanje jednog 


elektrona i jednog neutrina pretvara u proton.) 
Ali i jezgra nastalog neptunija nije stabilna pa se pretvara u plutonij: 
233Np > 232Pu + € + v 
Plutonij-239 također nije stabilan, ali je njegova razgradnja spora — 
za raspad polovice jezgri treba 2400 godina. 


Covječanstvo, koje u svojim uranijevim reaktorima stvara element 
plutonij kojeg u prirodi nema, te se otrovne tvari ne može lako i brzo 
riješiti. Na njega valja računati tijekom tisuća godina. S danas stvorenim 


plutonijem naši će se potomci, ako ih bude, morati nositi još mnoga 
tisućljeća. 

Još je jedan način »uklanjanja« plutonija, koji to, na žalost, zapravo 
uopće nije: za proizvođače atomskog oružja plutonij je najtraženija tvar. 
Nasuprot matičnoj tvari, uraniju-238, jezgre plutonija ne gutaju dospjele 
neutrone već odmah eksplodiraju. Plutonij je stoga najbolji materijal za 
proizvodnju atomskih bombi, djelomice i zato što ga se razmjerno lako i u 
velikim količinama može proizvesti u uranijevim reaktorima, dok je za 
oružje prikladan uranij-235 vrlo rijedak 1 zato skup. 


Na upravo navedenom primjeru vidimo koliko je usko miroljubiva 
uporaba atomske energije povezana s vojnom — i koliko je zato nužno 
provoditi stroge zaštitne mjere. 


U atomskim reaktorima osim radioaktivnih otpadnih proizvoda 
tkiva, prije svega mekana poput limfe ili koštane srži. Kao štitovi služe 
olovne ploče ili betonski zidovi debeli nekoliko metara. 


Još neugodniji od gama-zraka, koje se barem lako opaža, su neutroni 
pobjegli iz reaktora ili nastalog radioaktivnog otpada. Moramo znati da je 
broj neutrona oslobođenih u reaktoru zapravo nezamislivo velik. Kroz svaki 
četvorni centimetar reaktorske »radne površine« svake sekunde prolijeće 60 
bilijuna neutrona. Kako su neutroni električki neutralni, ne opaža ih 
nikakav mjerni uređaj. Svagdje gdje dospiju postoji mogućnost da se zadrže 
u atomskim jezgrama i pretvore ih u radioaktivne izotope. Tako, na primjer, 
i aluminijske cijevi u kojima se uranij nalazi, postaju sve radioaktivnije pa 
ne zrači samo njihov uranski sadržaj već i samo kućište. U vodi koja 
rashlađuje cijelo postrojenje počinju se najprije pojavljivati jezgre teškog 
vodika, a potom i njegovi radioaktivni izotopi, primjerice tricij, ali 1 izotopi 
dušika i kisika. I stijenke spremnika vode kad-tad počinju zračiti. Zagrijani 
zrak koji odatle struji sadrži radioaktivnu prašinu. Na posljetku sva tvar 
izložena stalnom bombardiranju neutronima postaje radioaktivna. Neutroni, 
dakle, imaju vrlo nezgodno svojstvo da sve u doticaju pretvore u 
radioaktivnu tvar. Upravo zato aktivni dijelovi atomskog postrojenja moraju 
odgovarajućim oklopima 1 filtrima biti odvojeni od vanjskog svijeta. Ne 
tako rijetko čujemo o nezgodama u kojima radioaktivni materijal dospijeva 
u okoliš. Opasnost koju neutroni predstavljaju za sav život navela je 


neumorne stvaraoce oružja da izmisle tzv. neutronske bombe, bombe koje 
ne razaraju zgrade, već ubijaju one koji u njima žive. 


Stapanje jezgri kao malo Sunce u laboratoriju 


Do danas neriješeni problemi odlaganja atomskog otpada, kao i opasnost 
koju općenito predstavljaju atomski reaktori, već pola stoljeća tjera 
znanstvenike da pokušaju ukrotiti proces koji se zbiva u unutrašnjosti 
Sunca i omogućuje mu stvaranje kolosalnih količina energije. Kad bi to 
uspjelo, jednim bi potezom čovječanstvo riješilo sve svoje energetske brige. 
Jer vodika, koji služi kao gorivo, ima na Zemlji praktički u neograničenim 
količinama. Čak i ako znamo da se za stapanje jezgri ne rabi obični, već 
teški vodik (deuterij), a njega u običnoj vodi ima dovoljno za naše potrebe. 
Na svakih 6600 običnih molekula vode jedna je molekula teške vode pa se 
iz 120 litara obične vode može dobiti 4 grama teške vode. Obujam svjetskih 
mora, međutim, procjenjuje se na otprilike 107% litara. 

Jednostavnim je računom — temeljenim na Einsteinovoj jednadžbi E 
= me“ — lako izračunati da se iz litre vode može dobiti toliko energije 
koliko i sagorijevanjem 300 litara benzina. Evo još jednog zornog primjera: 
u naprstku tekuće teške vode ima energije koliko i u 20 tona kamenog 
ugljena. 

Proizvodnja energija stapanjem (fuzijom) jezgri vodika u jezgre helija 
osim toga ima i veliku prednost što u njoj ne nastaju radioaktivne otpadne 
tvari. Oslobođeni neutroni uzrokuju pojavu radioaktivnosti u stijenkama i 
drugim dijelovima energetskog postrojenja, ali to zračenje nestaje mnogo 
brže negoli neki proizvodi cijepanja jezgri u atomskim reaktorima koji, 
kako smo saznali, imaju životni vijek od mnogo tisuća godina. Također se 
sa sigurnošću može reći da fuzijski reaktor ne može »pobjeći«, odnosno da 
ne može eksplodirati poput hidrogenske bombe. Takav se reaktor, naime, 
može konstruirati tako da nikad ne može stvoriti dovoljno energije za 
nekontroliranu eksploziju. To, međutim, ne znači da u slučaju katastrofalne 
nesreće u okoliš ne bi pobjegle radioaktivne tvari u obliku prašine, plina ili 
rashladne tekućine. Najveću brigu pritom zadaje vrlo hlapivi izotop vodika 
tricij. Fuzijska fizika nije riješila još mnoštvo drugih problema. 

U međuvremenu smo se rastali sa sloganom »jeftino i čisto« koji je 
nekoć pratio promičbu o energiji dobivenom fuzijom. Od nje dobivena 


struja bila bi dvostruko skuplja od ona iz termocentrala — a posve čista 
poput struje od sunčane energije zasigurno ne bi bila. 


Uz sve navedeno, valja naglasiti da još uvijek nije odgovoreno na 
temeljno pitanje: Kako u električnoj centrali trajno stvoriti malo umjetno 
Sunce? Znamo da je to teoretski moguće, ali praktičnog rješenja problema 
zasad nema. Glavna poteškoća u proizvodnji energije fuzijom je stvaranje 
okoline u kojoj se stapanje atomskih jezgri može dugotrajno odvijati. Jezgre 
vodika moraju se kretati golemom brzinom kako bi prevladale međusobno 
električko odbijanje i potom se stopiti. 


Pozitivno nabijene jezgre vodika valja, baš kao u središtu Sunca, 
zagrijati toliko da im energija kretanja bude veća od odbijajuće električke 
energije koja medu njima vlada. Sunce je to krasno riješilo: dovoljna mu je 
temperatura od 10 milijuna kelvina da u svome središtu počne i održava 
fuziju. U tome mu pomažu goleme mase vanjskih slojeva koje stvaraju tlak 
dovoljan za stapanje jezgri. U laboratoriju takve tlakove ne možemo 
postići. Usto je i obujam vodika toliko malen da je za početak fuzije 
potrebno ostvariti deset puta veću temperaturu. Ono što Suncu uspijeva 
golemim tlakom 1 visokom temperaturom, u laboratoriju valja obaviti 
zadovoljavajućim tlakom i mnogo većom temperaturom. 


Ali govoriti o »zadovoljavajućem tlaku« pravo je potcjenjivanje. 
Plazmu se, naime, mora tako stlačiti da u prostornom centimetru bude 
otprilike 10!* jezgri vodika. Tek tada nastaju uvjeti pogodni za njihovo 
stapanje. Prema tome, nastojimo vodikove jezgre u plinu zagrijati na 
nekoliko stotina milijuna kelvina. U takvoj plazmi one se tako brzo gibaju 
da pri sudarima ima dovoljno energije za počinjanje fuzije. Riječ »plazma« 
koju smo nekoliko puta uporabili, opisuje ekstremno vrući plin koji se više 
ne sastoji od atoma i molekula, već atomskih jezgri i slobodnih elektrona. 
Strogo uzevši riječ je o ionskom plinu, svojevrsnom »četvrtom agregatnom 
stanju« koje vlada u unutrašnjosti zvijezda. Atomi se tu tako silovito 
sudaraju da više ne uspijevaju zadržati svoj elektronski omotač. 


Stvaranje visokih temperatura i posuda za plazmu pred istraživače 
postavlja vrlo velike tehničke probleme. Zagrijavanje plazme razmjerno je 
jednostavno u usporedbi sa zadržavanjem u »posudi«. Kako, naime, raditi u 
temperaturnom području koje svaku tvar ne samo da rastali, nego istog 
trena ispari? To je kao da nekoga zadužimo da užareni ugljen prenosi golim 
rukama. 


Za zagrijavanje se iskorištava načelo izbojne cijevi s dvije zataljene 
elektrode. Kroz njih se udarno, drugim riječima unutar stotisućinke 
sekunde, izbije golemi akumulator visokog napona. U tom kratkom 
razdoblju iz akumulatora u vodikov plin dospije više električne struje 
negoli je u istom razdoblju proizvedu sve električne centrale zemlje poput 
Njemačke. Akumulator s naponom od 40 000 volti gotovo trenutnim 
izbijanjem stvara struju od 22 milijuna ampera. Taj kratkotrajni strujni udar 
pretvara vodikov plin u plazmu, odnosno zagrijava ga na više od 100 
milijuna kelvina — ali to traje samo milijuntinku sekunde. 


Plazmu temperature milijun kelvina, kako smo rekli, nemoguće je 
zatvoriti u materijalnu posudu. Ali kako se sastoji od nabijenih čestica — 
slobodnih negativno nabijenih elektrona 1 slobodnih pozitivno nabijenih 
atomskih jezgri — vrlo je dobar vodič. Struja koja protječe kroz plin ne 
samo da zagrijava plazmu, već oko nje istodobno stvara snažno magnetsko 
polje. Takvo polje pogodnog oblika obuhvaća plazmu i ujedno je stlačuje pa 
se ona još više zagrije. 

U laboratorijima fizičara plazme magnetska polja preuzimaju ulogu 
stijenki posude. Tako plazmu odvajamo od metalnih stijenki istraživačkog 
uređaja. Plazma je uhvaćena u magnetsku zamku, odnosno magnetsku 
bocu. Zapravo bismo trebali govoriti o magnetskim prstenovima jer svi 
eksperimentalni uređaji te vrste danas imaju oblik prstenova u kojima 
plazmu zadržavaju iznimno jaki magnetski namoti. U  prstenastim 
uređajima stvaraju se prstenaste struje koje vodikov plin zagrijavaju dok se 
ne pretvori u plazmu. Struja, međutim, nije dovoljna da »zapali« plazmu. 
Zato se temperatura dodatno povećava mikrovalovima i brzim česticama 
koje se izvana upućuju u plazmu. Pogodnom kombinacijom triju načina 
zagrijavanja znanstvenici se nadaju stabilizirati plazmu tako da dulje 
vrijeme opstane unutar magnetskog polja. 


Plazmu zagrijati na više od 100 milijuna kelvina odavna ne 
predstavlja tehničku poteškoću. Još od 1970-ih to uspijeva, doduše samo u 
djeliću sekunde. To je, međutim, prekratko za stvaranje »goruće«, dakle 
samoodržavajuće plazme. To je na neki način slično neispravnoj šibici koja 
trljanjem stvori nekoliko iskri, ali ne može zapaliti drvce. 

Proračuni pokazuju da temperaturu višu od 100 milijuna kelvina valja 
održavati najmanje pet sekundi kako bi se u tom razdoblju stabilizirali 
fuzijski procesi i tako omogućilo trajno gorenje plazme, slično onome što 
se zbiva u unutrašnjosti Sunca. Stlačena se plazma, međutim, u djeliću 


sekunde raspada na zasebne dijelove. Od potrebnih pet sekundi stabilne 
plazme nakon pedeset smo godina istraživanja još uvijek vrlo daleko. 
Znanstvenici europskog fuzijskog reaktora JET u Velikoj Britaniji 1997. 
goruću su plazmu uspjeli održati jednu sekundu. Količina pritom 
oslobođene energije iznosila je samo polovicu energije utrošene na 
zagrijavanje plazme. Rezultat pokusa je, međutim, ocijenjen kao uspješan. 
Do tog se trenutka, naime, za zagrijavanje plazme trošilo četiri puta više 
energije negoli se u procesu dobivalo. Čak i taj uspjeh ne može sakriti 
činjenicu da su nakon pedeset godina rada fuzijska istraživanja na 
svojevrsnoj prekretnici. Ta je prekretnica vrlo skupa — a novca u državnim 
proračunima za takve je svrhe sve manje. Tako je Projekt ITER 
(International Thermonuclear Experimental Reactor, Međunarodni pokusni 
termonuklearni reaktor) nakon desetgodišnje faze planiranja zaustavljen jer 
su iz njega izišle SAD. Tomu valja dodati da je jedan od vodećih fuzijskih 
laboratorija u svijetu, Planckov institut za fiziku plazme (IPP) u Garchingu 
kraj Miinchena, izgubio svog znanstvenog direktora. Klaus Pinkau, 
osamnaest godina na čelu Instituta, umirovljen je. A bio je nešto poput 
»sive eminencije« fuzijskih istraživanja. Neki smatraju da to na neki način 
nagovještava i kraj istraživanja u tom fizikalnom području. 


Nitko, usto, ne zna hoće li se istraživanja fuzije ikad isplatiti, čak i 
ako se u zasad nepredvidljivoj budućnosti fuzijski reaktori počnu graditi. 
Neke procjene govore da bi fuzijska struja bila dvostruko skuplja od one iz 
atomskih centrala. Nije li stoga mudrije istraživanja usmjeriti prema 
istraživanja apsolutno čiste sunčane energije? I ona se, na posljetku, dobiva 
fuzijom — ali 150 milijuna kilometara od Zemlje. 


Ali možda su takva razmišljanja previše pesimistična. Još uvijek, 
barem teoretski, postoje i drugi načini ostvarivanja fuzije vodika, primjerice 
posredstvom lasera. I na tome se radi već više od trideset godina. Krajem 
1970. francuskim je znanstvenicima uspjelo laserom pokrenuti mini-fuziju: 
na komadić deuterija manji od glave pribadače ohlađen na -269 Celzijeva 
stupnja usmjeren je kratkotrajni laserski bljesak. U djeliću sekunde nastalo 
je malo Sunce temperature 10 milijuna kelvina. Vrlo osjetljivi mjerni 
uređaji pokazali su da je pokusom oslobođeno nekoliko stotina neutrona — 
siguran dokaz da je laserskim pucnjem potaknuta fuzija pri kojoj su dvije 
jezgre deuterija uz oslobađanje jednog neutrona stopljene u jezgru helijeva 
izotopa He-3 (= helijeva jezgra sa samo jednim neutronom). Reakcija teče 
ovako: 


2H+1H >+3He + ln 


Pitanje je, međutim, može li se taj način pretvoriti u tehnologiju 
sposobnu za proizvodnju energije. Na tome se, kako smo saznali, radi već 
tridesetak godina bez ključnog uspjeha. Kako bi se postigla željena fuzija u 
međuvremenu se deuterij bombardira rendgenskim laserskim snopom, a 
istraživači nisu uspjeli riješiti njegov temeljni problem: pogon lasera, 
odnosno izvora rendgenskog zračenja, troši mnogo više energije negoli se 
dobiva fuzijom. U kalifornijskom Lawrence Livermore laboratoriju gradi se 
dosad najjači laser. Kad ove godine bude završen, trebao bi poslužiti za 
pokretanje umjetne fuzije. Ali i ovdje je riječ o projektu čiji uspjeh ni na 
koji način nije zajamčen. 


Što je laser? 


U posljednjem smo se odjeljku susreli s pojmom koji većina dobro pozna, 
ali koji usprkos tome zvuči pomalo zagonetno. Riječ je o laseru. Na pitanje 
što je laser, mnogi će vjerojatno odgovoriti jednako, otprilike ovako: Laser 
je fina zraka svjetlosti, svjetlosni snop. 


Koliko god je taj odgovor nedostatan po informacijama koje nudi, 
nije loš kao početak uvida u zagonetna svojstva lasera. Tu bismo odmah 
mogli zastati i pitati, “Pa što ima zagonetnog u zraci svjetlosti?" Zapravo, 
ništa. Da je stvorim moram samo u neprozirnom zaslonu napraviti rupicu, 
osvijetliti ga svjetiljkom i s druge ću strane dobiti uski svjetlosni snop. 


Ali samo širina zrake svjetlosti ne može biti odgovorna za svojstva 
lasera. U njemu se mora skrivati još nešto: njegov je snop istodobno uzak i 
snažan. Pa dobro, reći ćete, obasjat ćemo zaslon jakom svjetiljkom pa će se 
s druge strane rupice stvoriti uski i jaki svjetlosni snop. To je istina. Ali u 
tome ima jedan veliki nedostatak, a to je da se utrošak energije ne isplati: 
golema količina energije potrebna je za stvaranje uskog, ali snažnog snopa 
svjetlosti. Bilo bi to otprilike kao kad bismo naramak cjepanica upotrijebili 
za paljenje cigarete. 

Uz veliki utrošak energije valja još znati da će se uski svjetlosni snop 
brzo proširiti. Čak i kad bi rupica bila najsićušnija, snop pokazuje svojstva 
rasapa, što znači da je povećavanjem udaljenosti od zaslona sve širi. 
Njegova jačina brzo pada, odnosno energija gubi u prostoru. 


Posve suprotno tome, laserska svjetlost ima neobično svojstvo da se 
uopće ne rasipa. Čak i na vrlo velikim udaljenostima širina se svjetlosnog 
snopa vrlo malo mijenja. Njegova je energija, stoga, u velikoj mjeri 
koncentrirana pa omogućuje usmjeravanje na vrlo malene ciljeve. 

Ali kako nastaje laserska svjetlost? I što uopće znači riječ »laser«? To 
je kratica prilično složenog fizikalnog procesa: »pojačavanje svjetlosti 
poticanim zračenjem« (na engleskome, Light Amplification by Stimulated 
Emission of Radiation). To zvuči odlično, ali što znači? O čemu je uopće 
riječ? 

Bojim se da o tome, kao i o većini stvari kojima se bavimo u ovoj 
knjizi, ne možemo stvoriti pravu sliku. Ali to nas ne smije spriječiti da 
razumijemo barem fizikalne osnove na kojima se temelji rad lasera. Usto, 
svijet atoma i molekula nije nam više tako nepoznat kao što je to bio prije 
negoli smo se počeli baviti njegovim ustrojem. Znamo da se elektroni oko 
atomske jezgre gibaju po dobro utvrđenim ljuskama i da dovođenjem 
energije izvana s unutrašnje ljuske s manjom energijom mogu skočiti na 
neku vanjsku, energetskiju ljusku. Pri povratku u izvornu ljusku primljenu 
energiju vraćaju u obliku svjetlosnog kvanta (fotona): atom za trenutak 
zasvijetli. 


Energija izračenog kvanta svjetlosti odgovara energetskoj razlici 
između dviju ljusaka između kojih elektron skače. Takav izračeni kvant 
katkad će pogoditi elektron nekog susjednog atoma koji se nalazi na istoj 
unutrašnjoj ljusci na koju se elektron koji je zasvijetlio upravo vratio. 
Pogođeni elektron susjednog atoma »progutat« će foton i zbog toga s 
unutrašnje ljuske skočiti na odgovarajuću višu ljusku. 


Za svaki elektron u atomu postoji najdublja unutarnja ljuska, ljuska 
najmanje energije. To je njegova temeljna ljuska. Kažemo da se na toj ljusci 
elektron nalazi u svom temeljnom stanju. Sve dublje ljuske već su zauzeli 
drugi elektroni ili dubljih ljuski jednostavno nema. 


Na sobnoj se temperaturi elektroni u atomima većine tvari uglavnom 
nalaze u temeljnom stanju. Zbog stalno prisutnog svjetlosnog i toplinskog 
zračenja pobuđeno je vrlo malo elektrona, dakle nalaze se na vanjskim 
elektronskim ljuskama. Trajanje pobuđenosti elektrona općenito je vrlo 
kratko: otprilike jednu nanosekundu (milijardinku sekunde). Iznenađuje da 
postoje 1 stanja u kojima elektron u pobuđenom stanju ostaje milijun puta 
dulje od ovog kratkog razdoblja, dakle nekoliko tisućinki sekunde. Za 
poput munje brzi kvantni svijet to je razmjerno dugo vrijeme. To je kao kad 


bismo nešto što uobičajeno traje jednu sekundu produljili na punih deset 
dana. 


Takva dugotrajna kvantna stanja fizičari nazivaju metastabilnima, 
odnosno »međustabilnima«. Da takvih elektronskih stanja nema, ne bi bilo 
ni lasera. 


Laserski proces u nekoj tvari je upravljano, usklađeno skakanje 
trilijuna elektrona iz metastabilnog stanja u stabilno temeljno stanje. Sa 
skokom je povezano kratkotrajno koncentrirano zračenje svjetlosti, pri čem 
svi fotoni imaju posve jednaku frekvenciju. Ali to nije sve. Gotovo svi 
imaju 1 isti smjer širenja pa kažemo da su koherentni (drže se na okupu). 


Teoretski je, prema tome, atome odgovarajuće tvari vanjskim 
djelovanjem svjetlosti pobuditi na posve jednako zračenje svjetlosti. 
Potrebno _ ih je samo osvijetliti  fotonima odgovarajuće energije 
(frekvencije). Takvu je mogućnost stvaranja posve čiste jake svjetlosti 
Einstein predvidio još 1916. To je saznanje, međutim, u sljedećih 
četrdesetak godina čamilo samo kao fusnota u udžbenicima kvantne 
mehanike jer proces nije obećavao nikakvu praktičnu primjenu. Ne 
smijemo ni za trenutak zaboraviti na činjenicu da se intenzivna istraživanja 
provode samo u područjima koja obećavaju tehnološku primjenu, odnosno 
tamo gdje se na njima može i zaraditi. 


U ovom slučaju fizičari su previdjeli da jednaki fotoni izračeni iz 
atoma osim istog smjera 1 iste frekvencije imaju i istu fazu. A to da imaju 
istu fazu, znači da se šire »ukorak«. 


Sve to što smo upravo saznali ne znači da mnogo bolje razumijemo 
načelo rada lasera. Ali to nas ne smije previše uzbuđivati jer je i fizičarima 
trebalo pola stoljeća da razjasne stvari i pronađu praktičnu primjenu tog 
složenog procesa. 


Lijevi dva fotona jednake frekvencije i smjera, ali različite faze. 


Desno dva fotona jednake frekvencije, smjera i faze nastali u laseru. 


O jednostavnom temeljnom načelu laserskog procesa možda valja 
reći još samo sljedeće: odgovarajućim dovođenjem svjetlosti — nazivamo 
je »pumpajuća svjetlost« — većina se atoma laserske stvari pobudi u 


metastabilno stanje, dakle u stanje u kojem se može »vrlo dugo« zadržati, 
otprilike tisućinku sekunde. Na tako pobuđene atome se potom usmjerava 
dodatno slabo svjetlosno zračenje. Ono mora imati frekvenciju koja 
odgovara energetskoj razlici između metastabilnog i temeljnog stanja. To 
zračenje potiče pobuđene atome da istodobno iz metastabilnog stanja skoče 
u temeljno stanje. Pri skoku odašilju zračenje koje je u fazi sa slabim 
zračenjem izvana pa se ono tako pojačava. 


Povijest lasera 


Duboko udahnimo. Još uvijek u glavi nemate jasnu predodžbu o laseru? 
Nije važno. Koliko god malo, nešto ipak znate. Na posljetku, nije nam 
namjera da načinimo laser. Kad su se te zadaće krajem 1950-ih uhvatili 
znanstvenici, pokazala se vrlo teškom. Sve je zapravo započelo 1951. kad 
je američki fizičar Charles Townes teoretski predvidio postojanje lasera, 
doduše ne svjetlosnog, već mikrovalnog. Zamisao mu je pala na pamet dok 
je na klupi u parku razmišljao o molekuli amonijaka. Dosjetio se da bi je 
mogao tako »napumpati« energijom da na posljetku počne emitirati 
mikrovalno zračenje. To zračenje se, za razliku od toplinskog, ne bi 

Townesovo razmišljanje na klupi u parku pokazalo se iskoristivim. 
Nedugo potom načinio je prvi uređaj koji je odašiljao mikrovalove jednake 
frekvencije. Nazvao ga je maser. Maser je, ako baš hoćemo, mikrovalni 
laser, dakle umjesto svjetlosti pojačava mikrovalove. 


Ali zašto ono što je moguće učiniti s mikrovalovima ne bismo učinili 
i sa svjetlošću? Jedno je, međutim, bilo vrlo jasno: tehnički problemi bit će 
golemi. 


I tako je krajem 1950-ih u laboratorijima diljem svijeta počela 
užurbana potraga za uređajem koji bi složeni proces »pojačavanja svjetlosti 
poticanim zračenjem« učinio stvarnošću. Protekle su dvije godine prije 
negoli je američki fizičar Theodore Harold Maiman 1960. načinio prvi 
laser. Bi0 je to laser čiji se rad temeljio na kristalu rubina. 


Rubin je, baš kao i safir, aluminijev oksid (kemijska mu je formula 
Al03). Od safira se razlikuje samo po tome što je onečišćen atomima 


kroma. U rubinovoj je kristalnoj rešetki otprilike svaki pettisućiti atom 


zamijenjen atomom kroma. Bezbojni safir zbog toga postaje jarkocrveni 
rubin. 


Maimanov kristal rubina bio je dugačak oko 10 centimetara, a 
promjer mu je iznosio oko pola centimetra. Obe kružne plohe na krajevima 
kristala na stotisućinku su milimetra usporedno izbrušene i naparivanjem 
posrebrene. Jedno je zrcalo izrađeno tako da je praktično svu svjetlost 
nastalu u rubinu vraćalo natrag u unutrašnjost, dok je drugo, tzv. 
polupropusno zrcalo, u rubin vraćalo 70 posto svjetlosti, a ostatak je kao 
laserska zraka izlazilo van. 


Kristal rubina umetnut je u spiralnu bljeskalicu (pumpajuću 
svjetiljku) koja je u rubin dovodila tzv. pumpajuću svjetlost. 

pumpajuća svjetiljka 
Shematski prikaz lasera. 


Zelenom i plavom svjetlošću pumpajuće svjetlosti iz pumpajuće svjetiljke laserski se 
materijal (kristal rubina) dovodi u pobuđeno stanje. Zbog toga u kristalu nastaje 
crvena laserska svjetlost. Ta se svjetlost reflektira između zrcala pa tako dodatno 

pobuđuje lasersku tvar. Kroz polupropusno zrcalo dio laserske svjetlosti u vidu 
laserske zrake izlazi iz kristala. 


Svaki put kad se na izbojnu cijev dovede električni napon nastali 
bljesak plave i zelene svjetlosti prodro je u rubinski štapić i u njemu 
pobudio pojavu jarkocrvene laserske svjetlosti koja je kroz polupropusno 
zrcalo izišla iz rubina. Trajanje laserskog bljeska iznosilo je oko tisućinke 
sekunde. To je odgovaralo vremenu u kojem su se pumpajućom svjetlošću 
pobuđeni atomi mogli zadržati u metastabilnom stanju. To svojstvo u 
rubinskom kristalu imaju samo atomi kroma, dakle samo su atomi kroma 
laserski aktivni. S čistim safirom pokus ne bi uspio. U njemu ne bi nastala 
laserska svjetlost. Samo je elektrone kroma moguće dovesti u metastabilno 
stanje. To se ne može postići ni s atomima aluminija, niti s atomima kisika. 
Nakon što ih na odgovarajući način pobudimo, njihovi elektroni u 
milijuntinki se sekunde vrate u temeljno stanje. 


Cijeli se laserski proces, koji smo upravo ukratko opisali, zapravo 
sastoji od šest zasebnih faza. Imamo li dovoljno snage da se podrobnije 


pozabavimo tim koracima, mnogo ćemo bolje razumjeti načelo rada lasera, 
barem u okvirima koje nam dopušta naše laičko znanje. 


Dakle, dovedimo naše moždane stanice u što fazno usklađenije 
titranje i prođimo kroz šest koraka potrebnih da se ostvari bljesak laserske 
svjetlosti. Prvi korak: Svi se atomi kroma u kristalu rubina nalaze u 
stabilnom temeljnom stanju. To drugim riječima znači da se svi laserski 
aktivni elektroni nalaze u temeljnim ljuskama oko jezgre. Drugi korak: 
Uključujemo zelenu i plavu pumpajuću bljeskalicu kako bi lasersku tvar 
osvijetlili svjetlošću točno određene frekvencije. Tako se atomi kroma 
dovode u pobuđeno stanje, što znači da elektroni po primanju »pumpajućih 
fotona« skaču na vanjske ljuske. Unutar milijardinke sekunde skaču natrag 
na ljuske koje u atomima kroma odgovaraju metastabilnom pobuđenom 
stanju. Dakle, oni kao kod drugih atoma ne skaču odmah natrag na svoje 
temeljne ljuske, već na međupostaji u metastabilnom stanju načine malu 
stanku od »pune« tisućinke sekunde. Pritom je vrlo važno da pri skoku u 
metastabilno stanje energiju ne oslobađaju u obliku svjetlosti, nego je u 
obliku topline predaju kristalu. Upravo je zato Maiman svoj kristal rubina 
morao dodatno hladiti vodom kako se ne bi previše zagrijao. 


Treći korak: U jednom se trenutku prvi elektron pobuđenog atoma 
kroma spontano iz metastabilne ljuske vrati na svoju temeljnu ljusku. 
Energetsku razliku između tih ljuski odašilje u obliku crvenog fotona. Taj 
crveni foton ima točno takvu energiju koja je pogodna da elektron nekog 
drugog pobuđenog atoma kroma potakne na skok iz metastabilne u 
temeljnu ljusku. On pritom također šalje crveni foton koji odlazi u smjeru 
kamo je pošao prvi foton. Opisani proces se poput slapa nastavlja, a odvija 
se unutar tisućinke sekunde. 


Četvrti korak: Crveni fotoni odlijeću u svim smjerovima. Oni koji se 
gibaju okomito na dugu os kristala rubina izlaze kroz njegove stranice i 
uopće ne pridonose laserskom procesu. Za nas su zanimljivi samo fotoni 
koji se gibaju usporedno s osi kristala. Zrcala ih reflektiraju natrag u 
unutrašnjost pa oni u pobuđenim atomima kroma potiču izbacivanje novih 
crvenih fotona usporednih s osi. 


Peti korak: Oslobađa se sve veći broj jednako usmjerenih crvenih 
fotona. Svjetlosna zraka nastala u rubinskom kristalu tisućama se puta 
zrcali s jedne na drugu stranu. Tako nastaje sve intenzivniji snop koherentne 
laserske svjetlosti. 


Šesti korak: Oštro ograničeni laserski snop usporedan s osi izlazi kroz 
polupropusno zrcalo na jednom kraju rubinskog kristala. 

Shematski prikaz nastanka laserskog snopa u kristalu rubina. 


temeljnom stanju 


Mali kružići označavaju atome kroma u temeljnom stanju, veći sivi kružići pobuđene 
atome kroma. 


Pumpajuća je svjetlost pobudila mnogo atoma kroma (a). Poslije kratkog vremena 
prva dva atoma (A i B) vraćaju se u temeljno stanje uz slanje jednog crvenog fotona 
(b). U jednom slučaju (B) foton koso izlazi iz kristala pa ne može pobuditi druge 
atome. Suprotno tome, foton A giba se usporedno s osi štapića kristala pa oslobađa 
sve više fotona istog smjera i faze. Na posljetku nastaje snažan laserski snop (c). 


Sto se sve može učiniti laserom 


Sad se doista možemo potapšati po ramenima. Pri proučavanju zamršene 
laserske svjetlosti pokazali smo prave istraživačke osobine: ustrajnost, 
stegu, strpljivost i usredotočenost misli. Zato smo zaslužili malo odmora. 
Pročavrljajmo posve opušteno o mogućim primjenama laserske svjetlosti. 
Po čemu se uopće crvena laserska svjetlost razlikuje od obične crvene 
svjetlosti. 


Laserska svjetlost nije neka nova vrsta svjetlosti jer ona vidljiva 
svjetlost uvijek nastaje na isti način: skokovima elektrona u pobuđenim 
atomima. No laserska je svjetlost po mnogim svojstvima nadmoćna običnoj 
svjetlosti, 1 to milijarde puta nadmoćnija mogli bismo reći. Naime, laserska 
je svjetlost vrlo usmjerena i posve je unutar sebe usklađena, odnosno svi 
njezini fotoni imaju jednake valne duljine 1 istu fazu. Osim toga laserska je 
svjetlost mnogo intenzivnija, dakle ima veću moć i djelotvornost. 


Vrlo točna usmjerenost lasera 1. kolovoza 1969. dokazana je 
dojmljivim pokusom: najvećom »džepnom svjetiljkom na  svijetu«, 
golemim rubinskim laserom snage 1,8 milijardi vata ugrađenim u 
trometarski teleskop Lickovog opservatorija u Kaliforniji, osvijetljeno je 


zrcalo postavljeno na Mjesecu. Teleskop je potom uhvatio zrcaljenu 
svjetlost. 


Astronauti Neil Armstrong i Edwin Aldrin iz Apolla 11 pri prvom su 
spuštanju na Mjesec 20. srpnja 1969. na njegovu površinu postavili upravo 
spomenuto zrcalo (zapravo je bila riječ o ploči s nekoliko manjih, posebno 
usmjerenih zrcala. Za izračunavanje udaljenosti Zemlje i Mjeseca s 
točnošću od tridesetak centimetara dovoljno je samo izmjeriti vrijeme 
potrebno da laserska zraka prevali put od Zemlje i Mjeseca i natrag. Brzina 
svjetlosti nam je poznata i iznosi 299792,5 kilometara u sekundi. Točnost 
mjerenja zajamčena je atomskim urama koje vrijeme mjere u 
nanosekundama, odnosno milijardinkama sekunde. U tako kratkom 
vremenskom razdoblju svjetlost ipak uspije prevaliti 30 centimetara. 


Naravno, zrcalo na Mjesecu nije svu svjetlost pristiglu sa Zemlje 
reflektiralo prema teleskopu. Laserski snop koji je na izlasku iz teleskopa 
bio širok otprilike jedan centimetar, na putu do Mjeseca proširio se na oko 
1600 metara. Nijednim drugim postojećim reflektorom ne bi bilo moguće 
postići takvu usmjerenost. Prema Zemlji je reflektiran samo djelić snopa 
širok oko 45 centimetara jednak promjeru zrcala na Mjesecu. Kad se vratio 
na Zemlju promjer mu je iznosio »golemih« 16 kilometara. U teleskop je 
dospio samo djelić tog snopa širok tri metra, koliko je iznosio promjer 
njegova zrcala. Od otprilike 100 trilijuna fotona (jedinica s dvadeset 
ništica!) laserskim bljeskom poslanih na Mjesec samo ih se tridesetak 
vratilo u teleskop. No to je bilo dovoljno da se udaljenost Zemlja-Mjesec 
izračuna s točnošću od trideset centimetara. 


Astronauti Armstrong i Aldrin su na Mjesec postavili lasersko zrcalo. 


Danas gotovo da i nema prirodoznanstvenog područja u kojem se ne 
radi s laserom, a i nama je laicima taj pojam ušao u svakodnevni govor čak 
i ako je vrlo malo onih— koji znaju što je zapravo laser, a među njih se sad 
ubrajamo i mi. On se, baš kao i računala, smatra dijelom suvremene 
svakodnevice, bez obzira koristimo li ga u diskoteci za stvaranje svjetlosnih 
efekata, čitanje glazbe s CD-a, rezanje metalnih ploča u tvornici automobila 
ili u operacijskoj dvorani kao najfiniji skalpel, odnosno za zatvaranje 
ozlijeđenih žila. Laserima se bešavno zavaruju plastične mase. Zajedno s 
računalima rabe se pri mnogim istraživanjima, prije svega u kemiji i fizici 
elementarnih čestica. Laseri dobavljaju računalima najtočnije podatke o 
površini tvari ili ciljano presijecaju pojedinačne veze unutar velikih 
molekula koje ostaju sačuvane. 

S pomoću lasera možemo »gledati« atome, kako se povezuju u 
molekule ili kako se takve veze dovođenjem energije razgrađuju ili 
premještaju. Takvi se kemijski procesi zbivaju u milijuntinki milijardinke 
sekunde, odnosno u bilijardinki sekunde. Kako bismo takve ekstremno 
kratke događaje mogli pratiti potrebna nam je iznimno brza kamera. Da 


uspijemo vidjeti odvijanje kemijskih promjena u tako kratkim vremenskim 
razdobljima fotografije se moraju snimati u femtosekundnim razmacima. 


Kemičar Ahmed Zewail s Caltecha u Pasadeni prvi je uspio 
promatrati takvu kemijsku reakciju 1 za to je 1999. nagrađen Nobelovom 
nagradom za kemiju. Do tada se o trajanju kemijskih reakcija samo 
nagađalo, a ništa se nije znalo o njezinom odvijanju, odnosno kojim 
redoslijedom atomi mijenjaju položaj pri pucanju starih i stvaranju novih 
veza. Poznavali smo početne i konačne proizvode reakcije, ali nikad i ono 
što se zbivalo između toga — jednostavno zato jer je prekratko trajalo. U 
najboljem su se slučaju mogli promatrati procesi u trajanju od nekoliko 
tisućinki sekunde. Ali tako sporo priroda rijetko djeluje. Ona mora raditi s 
mnogo bržim svjetlosnim i energetskim promjenama koje sprječavaju 
neželjene procese u molekulama. 


Mogli bismo bez pretjerivanja govoriti o pravoj revoluciji u kemiji, 
koja u istraživanjima otvara neslućene mogućnosti. Svega toga ne bi moglo 
biti bez lasera, i to lasera koji stvara ultrakratke bljeskove u trajanju od 
jedne femtosekunde. 


Ali takvi laseri ne omogućuju samo promatranje kemijskih reakcija, 
već 1 nešto sasvim novo: izravno, što znači bez energetskih gubitaka, 
vođenje procesa od početka do željenog završetka. Pojedinačne ćemo 
molekule točno usmjerenim laserskim bljeskovima tako pobuditi da se u 
njihovim vezama dogode samo željene promjene. To klasičnim tehnika nije 
moguće postići jer zbog njihova predugog trajanja, što znači da se dovodi 
previše energije, reakcijski sustav pobjegne nadzoru i načini što ga je volja. 
U femtokemiji se laserom postiže potpuna kontrola pojedinačnih molekula. 
Zahvaćamo izravno u mehanizam kemijske reakcije. Otvara se vizija posve 
nove, svestrane kemije kojom čovjek može upravljati do u pojedinačne 
atome. Takva kemija odgovara potrebama nanotehnologije koju smo imali 
prilike upoznati (vidi str. 127). 

Ali 1 u drugim se područjima istraživanja stalno pokušavaju naći nove 
upotrebe laserske tehnologije, a kao primjer nam može poslužiti aachenski 
Fraunhoferov institut za lasersku tehniku (ILT), vodeća ustanova te vrste u 
Njemačkoj. Kod tih istraživanja uvijek nailazimo na istu poteškoću laserske 
tehnike: = iskoristivost, odnosno učinak lasera još uvijek nije 
zadovoljavajući. Od energije koju tehničari kabelima debelim poput ruke 
dovode laserskom uređaju samo se dva do deset posto pretvori u lasersku 
zraku. Više od devedeset posto utrošene električne energije gubi se u obliku 


topline koju moramo odvoditi profinjenim sustavima hlađenja. To, 
međutim, vrijedi samo za velike laserske sustave. Kod njih su pumpajuće 
svjetiljke usporedive s običnim žaruljama koje većinu energije pretvaraju u 
toplinu. Već dugo postoje i mali laseri, primjerice u CD-uređajima, 
laserskim pokazivačima ili laserskim skanerima koji se rabe u trgovinama, 
a njima ne treba posebno hlađenje. Kod njih se pumpajuća svjetlost ne 
stvara toplinski vrlo neučinkovitim žaruljama, već tzv. laserskim diodama 
koje stvaraju mnogo svjetlost gotovo bez toplinskih gubitaka. Teoretski one 
mogu poslužiti i za stvaranje velikih lasera i upravo na tome uglavnom rade 
u ILT-u. Zasad najveću poteškoću predstavlja udruživanje pojedinačnih 
dioda u skupine koje stvaraju posve usklađene snopove svjetlosti. Kao i kod 
računala, nastoji se stvoriti što manje i što moćnije uređaje. U ne tako 
dalekoj budućnosti metalne ćemo limove moći zavarivati laserima veličine 
olovke. U to ne treba sumnjati, jer je to samo pitanje iskoristivosti i najbolje 
primjene energije. 

Laserska tehnologija time ni izdaleka neće doseći granice svojih 
mogućnosti. Znanstvenici već dulje razmišljaju o tzv. atomskom laseru. Da 
je tome tako, sigurno nas više ne čudi. Na posljetku, znamo da se u 
kvantnoj mehanici svaka čestica također može smatrati valom. Atom, 
prema tome, ima svojstva čestice i svojstva vala. Snop pojedinačnih atoma 
može stoga imati slična svojstva kao i snop laserske svjetlosti. 


Ali kako da stvorimo takav atomski snop? Kako natjerati atome da 
titraju posve usklađeno? Plin koji se ne sastoji od molekula, već zasebnih 
atoma — poput plemenitog plina helija — zatvorimo u magnetsko polje i 
ohladimo blizu apsolutne ništice (-273 Celzijeva stupnja). Ispod određene 
temperature — pri otprilike 2 kelvina (= -271 Celzijev stupanj) — tekući 
helij prelazi u uređeno stanje tzv. Bose-Einsteinova kondenzata (o Boseu na 
str. 185). Tekući helij prestaje ključati, odnosno kaotično se ponašati, i 
posve se smiruje. Ali ne samo to! Posve nestaje njegove žitkosti, a to je 
povezano s činjenicom da se svi helijevi atomi nalaze u istom, 
jedinstvenom stanju, odnosno u stanju najmanje moguće energije. Svi se 
stoga ponašaju posve identično: nalaze se u stanju tzv. »supratekućine«. To 
je najniže energetsko stanje koje može zauzeti tekući (kondenzirani) 
atomski plin. Supratekuće stanje se od običnog tekućeg stanja razlikuje po 
tome što svi atomi u njemu titraju usklađeno (u fazi), baš kao valovi 
laserske svjetlosti! 


Ako sad atome — ili atomske valove — iz njihova magnetska 
zatočeništva oslobodimo kao usmjereni snop, dobili smo atomski laser. 
Američkim je znanstvenicima 1995. uspjelo načiniti Bose- -Einsteinov 
kondenzat. Dvije godine kasnije počela se ostvarivati vizija atomskog 
lasera jer su atome helijevog kondenzata u obliku sićušnih oblačića pod 
djelovanjem sile teže ispustili iz magnetskog kaveza. 

O praktičnoj se primjeni još nije moglo razmišljati jer su se atomski 
oblačići u slobodnom padu brzo rasipali, drugim riječima nisu više jednako 
titrali. 


Tek je početkom 1999. drugoj skupini američkih istraživača uspjelo 
atome natrija ohladiti na pedesetmilijardinku stupnja iznad apsolutne ništice 
pa su se i oni pretvorili u Bose-Einsteinov kondenzat. Fizičarima s 
Miinchenskog sveučilišta 1 Max Planckovog instituta za kvantnu optiku u 
Garchingu takav je kondenzat uspjelo načiniti od atoma rubidija ohlađenih 
na manje od milijuntinke stupnja iznad apsolutne ništice. Miinchenski su 
istraživači radiovalovima izbušili rupu u magnetskom kavezu i tako 
oslobodili atome koji su izišli u obliku uska snopa. 


Nasuprot tome su američki istraživači svoj natrijev kondenzat 
bombardirali kratkim laserskim udarima i tako oslobodili atome natrija iz 
magnetskog zatočeništva. Rezultat je bio isprekidani uski atomski laserski 
snop debljine vlasi ljudske kose. Oblačići su jedan drugog slijedili tako 
brzo da su stvorili gotovo neprekidnu atomsku zraku. 

Do praktične primjene te tehnologije proteći će još nekoliko godina. 
U tom razdoblju valja, na primjer, riješiti problem obnavljanja zalihe 
jednakotitrajućih atoma koji se u vrlo kratkom vremenu utroše, danas za 
samo desetinku sekunde. Znanstvenici smatraju da će to za nekoliko godina 
biti riješeno. To nas više ne iznenađuje — oni su po misaonom sklopu svi 
odreda optimisti. 


A što, pitamo se, uopće možemo učiniti atomskim laserom? U načelu 
sve što i sa svjetlosnim, ali tisuću puta točnije. Njime se može točno 
upravljati najsitnijim elektroničkim elementima jer je poput svjetlosnog 
vrlo točno usmjeren i upravljiv. Poslužit će i za oblikovanje 1 obradu tvari u 
područjima veličine milijuntinke milimetra. Tako će atomski laser postati 
vrlo točan alat za potrebe tzv. nanotehnike. U toj tehnologiji budućnosti 
radit će se s elektroničkim sklopovima tisuću puta manjim od današnjih 
računalnih i drugih mikročipova (vidi str. 127). Atomskim će se laserima po 
kao zasebni elementi raspoređivati pojedinačni atomi i molekule. Na taj će 


se način stvoriti posve nova vrsta računalnih čipova. U tu će se tehnologiju 
lijepo uklopiti i istraživanja vodljivosti struje kroz kontakte od samo jednog 
atoma. To je u međuvremenu znanstvenicima i uspjelo. 


Nanotehnika i femtokemija, svi se znanstvenici slažu, promijenit će 
21. stoljeće baš kao što je mikroelektronika promijenila prošlo stoljeće — a 
sve će to biti posljedica samo činjenice što sićušni atomi i njihovi još 
sićušniji elektroni točno »znaju« na kojoj se stazi moraju nalaziti i koliko se 
na njoj mogu zadržavati. Tehnologija budućnosti sve će se više oslanjati na 
zbivanja u svijetu najsitnijega i na temelju toga će naš svijet promijeniti 
toliko da će ga teško biti prepoznati. 


Cestice, samo čestice 


U ovom se trenutku nalazimo u položaju sličnom nekome tko je uz mnogo 
muke i truda rješavajući slovnu i slogovnu slagalicu uspio skupiti 
odgovarajuće elemente i poredati ih na odgovarajuća mjesta. Na 
prethodnim smo stranicama upoznali mnogo sastavnih dijelova materije 1 
njihovo mjesto u ustroju cjeline. 


Premda je svijet atoma i nadalje izvan dosega vida, mnogo smo si 
toga predočili prilično slikovito. Istina, mnogo je ostalo zamagljeno i 
zagonetno, nešto čak i nismo naročito dobro razumjeli, osim uz iznimne 
napore svojih moždanih stanica. Ima i predmeta koje smo namjerno izbjegli 
jer ih sigurno ne bismo shvatili. Ali sve to nije važno. Stalno se moramo 
prisjećati da ni znanstvenici ne razumiju sve što se odvija u kvantnom 
svemiru. Neznanje i znatiželja koju potiče pogonitelji su daljih istraživanja. 

Ni manje ni više, zavirili smo iza kulisa čarobnjačkog kazališta. 
Uspjeli smo stvoriti nekakvu predodžbu o tome kakve se neprispodobive 
fizikalne sile skrivaju u prirodi, a to znači 1 u nama. Mislima smo vrlo 
duboko prodrijeli u materiju, a to nam je pokazalo da su pojave na koje smo 
navikli zapravo površinske, a ne suštinske. 


Na posljetku, moramo znati da predmeti, pa i živa bića, svoj izgled i 
svojstva zahvaljuju električnim silama koje djeluju među atomima od kojih 
su građeni. Hoće li neka tvar biti čvrsta ili mekana, elastična ili kruta, ovisi 
o vrsti veza između molekula. Upoznali smo svojstva elektrona i atomskih 
jezgri, protona i neutrona. Dobro znamo što su kemijski elementi i njihovi 
izotopi. Znamo razliku između uranija-238 i uranija-235, između brzih i 


sporih neutrona. Saznali smo da postoje čestice koje gotovo i nemaju masu, 
a nazivamo ih neutrini. Znamo, također, da svaka čestica ima svoju 
antičesticu, ali da njih gotovo i nema u našem svijetu jer je on građen od 
materije, a ne antimaterije. Upoznali smo lančane reakcije pa možemo 
razumjeti što se zbiva u atomskim centralama 1 zašto su one tako opasne. 
Znamo kako Sunce stvara svoju golemu energiju bez koje nas uopće ne bi 
bilo. 


Naše znanje, ipak, nije potpuno. Nismo stigli do kraja tunela. No tko 
zna postoji li uopće njegov kraj? 


Kad je riječ o atomskim jezgrama, koje smatramo građenim od 
protona i neutrona, naše je znanje otprilike iz šezdesetih godina prošlog 
stoljeća. Tada su se atomski fizičari, naime, počeli pitati nisu li i protoni i 
neutroni građeni od sitnijih čestica. To se pitanje nametnulo samo po sebi 
promatranjem golemog mnoštva čestica stvorenih u sve većim ubrzavačkim 
uređajima. Pri bombardiranju atomskih jezgri visokoenergetskim česticama 
nastajale su stotine različitih vrsta novih čestica. 


Ostalo je, međutim, posve nejasno kako toliko čestica uopće može 
postojati. Ta nepregledna čestična salata kao da nije bila u skladu s 
predodžbom jedinstveno ustrojene materije. Pokusi su također pokazali da 
sve te čestice nastaju iz drugih čestica i ponovno se mogu pretvoriti u druge 
čestice. Time je u najmanju ruku nedvojbeno dokazana potpuna 
promjenljivost materije. Iza mnoštva čestica moralo se skrivati nešto 
temeljnije, sveobuhvatnije. Ali što? 


Sve se elementarne čestice dovoljno snažnim sudarima mogu 
pretvoriti u druge čestice. Jednako se tako mogu pretvoriti u čisto zračenje, 
što se zbiva kad se neka vrsta čestice susretne sa svojom antičesticom. Ta 
činjenica dokazuje jedinstvo materije koja u svakoj svojoj čestici 
predstavlja tek poseban oblik energije. Čestice materije samo su zgušnjenja 
ili kondenzacijski oblici iste, posvuda prisutne energije. 


I tako su se fizičari šezdesetih godina prošlog stoljeća našli otprilike u 
istom položaju kao njihovi kolege kemičari stotinu godina ranije. I oni su se 
suočavali s nepreglednim mnoštvom različitih tvari sve dok nisu otkrili da 
ih čine 92 elementa čiji se unutrašnji ustroj može svesti na vodik kao 
praelement. 


Sigurno se, razmišljali su atomski fizičari, i mnoštvo čestica može 
razložiti na sitnije temeljne sastojke. Pitanje je samo bilo na koje. Još od 
samih početaka prirodoslovlja u okrilju grčke filozofije svaki se istraživač 


našao u procjepu između množine i jedinstvenoga. Prirodoslovlje je, naime, 
znanost koja teži najvećoj mogućoj jednostavnosti: sve valja svesti na istu 
apsolutnu točku. Sveobuhvatno znanje valja dosegnuti s najmanjim brojem 
znakova. Potraga ide prema temeljnom poretku koji sjedinjuje 
mnogostrukost tvarnih i životnih pojava. 


Red znači pojednostavljivanje. Upravo je pojednostavljivanje razlog 
nepokolebljive vjere znanstvenika u postojanje nečega poput prasile — i 
jedinstvene jednadžbe koja bi opisala sve prirodne sile. U prirodoslovlju je, 
baš kao u filozofiji i teologiji, riječ o prapočelu. Onaj koji poznaje 
prapočelo, zna sve što o svijetu treba znati — i može reći što će se s njime 
dogoditi pa čak i koja mu je svrha. 


Kad je riječ o mnoštvu elementarnih čestica, atomski su fizičari 1960- 
ih počeli tražiti postoji li nešto poput obitelji u koje bi se moglo svrstati 
dotadašnjeg koji je čestice netočno dijelio na »lake«, »srednje teške« 1 
»teške«. Posebno su se plodnima pokazali napori američkog fizičara 
Murraya Gell-Manna koji je stvorio shemu s osam različitih odlika. Ali ni 
ona nije bila doista zadovoljavajuća. 


Sve se sastoji od kvarkova? 


Fizičari su se sve češće pitali jesu li protoni i neutroni doista elementarne, 
dakle nedjeljive čestice. Gell-Mannu — a neovisno i još jednom američkom 
fizičaru, Georgu Zweigu — teoretski je uspjelo razraditi koje bi odlike 
trebale imati čestice od kojih bi mogli biti građeni protoni i neutroni. Te na 
papiru postojeće čestice Gell-Mann je nazvao kvarkovi, a Zweig asovi. 
Kako vidimo, u igri riječima uspješniji je bio Gell-Mann. Uzgred rečeno, 
riječ kvark pronašao je u romanu Finneganovo bdijenje poznatog irskog 
pisca Jamesa Joycea. Citat iz romana glasi: »Tri kvarka za Mustera Marka«, 
što se odnosi na Markove neuspješne potomke. Riječ je najbolje odgovarala 
neobičnim česticama. 


Po toj novoj teoriji materije protoni i neutroni bili bi građeni od po tri 
kvarka. Kvarkovi bi po njoj imali začuđujuće svojstvo: naboji bi im bili 
manji od jedinice, posve suprotno dotad poznatim elementarnim česticama 
koje su električki neutralne ili imaju naboje +1 ili -1, odnosno njihove 
višekratnike. Kvarkovi bi doista bili neuspješne elementarne čestice. 


Djelomični električni naboji nisu dotad nikad izmjereni. Gell-Mann i Zweig 
su pronašli da kvarkovi imaju naboj -1/3 ili +1/3. 

Protoni i neutroni, od kojih je građena atomska jezgra, sastoje se od po tri kvarka. u- 
kvark ima naboj 2/3, a d-kvark naboj -1/3. Zato proton ima naboj +1, a neutron naboj 
0. 


Izgradnja sve većih akceleratorskih uređaja u SAD-u krajem 1960-ih 
omogućila je ubrzavanje elektrona do dotada nepostignutih brzina bliskih 
brzini svjetlosti. Potom je elektronski snop usmjeren na protone. Prvi je put 
eksperimentalno dokazano postojanje kvarkova. U pokusu, međutim, nisu 
opaženi pojedinačni slobodni kvarkovi, nego su mjerenja naboja pogođenih 
protona pokazivala da se njihov naboj dijelio na manje dijelove. 


Proton, tako pokazuju mjerenja, čine tri kvarka, točnije dva tzv. u- 
kvarka (od engleskoga »up-quark«, kvark »gore«) i jednog d-kvarka 
(»down-quark«, kvark »dolje«). Na okupu ih nevjerojatno jakom silom drže 
posebne čestice nazvane gluoni (engleski »glue« = ljepilo). Njih na neki 
način možemo usporediti s mezonima koji u atomskoj jezgri povezuju 
protone i neutrone. 


I neutron se sastoji od tri kvarka, ali u obrnutom omjeru: čine ga dva 
d-kvarka i jedan u-kvark. Od te je dvije vrste kvarkova građena sva 
normalna jezgrena materija u svemiru. U-kvark i d- -kvark gotovo da i 
nemaju masu pa ih ubrajamo u laku kvarkovsku obitelj. 


Gell-Mann i Zweig su, međutim, predvidjeli i druge vrste kvarkova, 
ali njih u običnoj materiji nema. Javljaju se samo kao čestice iznimno 
kratkoga života, a njihovo postojanje možemo utvrditi i dokazati opažanjem 
energetskih kozmičkih zraka ili pokusima u ubrzavačima čestica. Dakle, 
pojavljuju se u djelićima sekunde pri sudarima vrlo energetskih čestica 
materije. 


Drugu kvarkovsku obitelj čine kvarkovi označeni slovima c (od 
engleskoga »charm«, šarm) 1 s (engleski »strange«, čudni). Od njih pri 
sudarima određenih čestica u ubrzavačkim uređajima nastaju umjetno 


stvorene, kratkoživuće čestice. Nasuprot u-kvarku i d-kvarku, imaju 
mjerljivu masu. Tako je, na primjer, c-kvark otprilike težak kao proton i 
pol. 


Ali kad je riječ o kvarkovima, to još uvijek nije sve. Po proračunima 
Gell-Manna i Zweiga, morala je postojati i treća kvarkovska obitelj, također 
s dva člana. Njih su nazvali b-kvark (engleski »bottom«, dno) i t-kvark 
(engleski »top«, vrh). Prema tome, ukupno postoje tri obitelji kvarkova s po 
dvije kvarkovske sorte — dakle šest različitih kvarkova. 


Zasad je sve u redu! Osim naboja i mase, kvarkovi posjeduju i 
moment vrtnje, odnosno tzv. spin. Tako se dalo zaključiti na temelju 
činjenice da se i protoni i neutroni okreću oko vlastite osi. Kvarkovi u 
njihovoj unutrašnjosti svojim spinovima pridonose vrtnji neutrona i 
protona. Tako zahtijevaju zakoni kvantne mehanike. 


To možemo zamisliti tako da se, na primjer, proton sastoji od tri 
kvarka koji se okreću oko vlastite osi. Dva se od njih okreću u jednom 
smjeru, a jedan u suprotnome smjeru. Zbroj njihovih spinova morao bi 
odgovarati spinu protona. Takva je predodžba, kako se pokazalo pokusima 
provedenim 1987. u Europskom laboratoriju za fiziku čestica (CERN), 
previše pojednostavljena. Zbroj spinova kvarkova, ustanovljeno je, 
odgovara tek djeliću spina protona. Što je bilo odgovorno za njegov najveći 
dio 1 nadalje je bila zagonetka. Takav je rezultat privremeno čak doveo u 
pitanje cijeli kvarkovski model. Tek su razmjerno nedavno provedeni 
pokusi u Njemačkom elektronskom sinkrotronu (DESY) u Hamburgu i 
njegovom ubrzavaču HERA unijeli u problem nešto svjetla. U pokusu se na 
oblak atoma helija i vodika gotovo brzinom svjetlosti ispaljuju elektroni. 
Mjerni uređaj opaža elektrone koji prolaskom kroz oblak mijenjaju smjer, 
ali i mnoštvo elementarnih čestica izbijenih iz jezgri atoma plina. 


Iz mjernih podataka fizičarima je uspjelo izračunati kako se kreću 
kvarkovi u unutrašnjosti pogođenih protona i koliko se brzo vrte oko svoje 
osi. Prvi je zaključak bio vrlo iznenađujuć: vrtnji protona ne pridonose 
samo vrtnje kvarkova, nego 1 vrtnja gluona koji kvarkove drže na okupu 
poput svojevrsne gumene vrpce. Kvarkovi se, dakle, ne okreću samo oko 
svoje osi, nego i zajedno s »gluonskom gumenom vrpcom« koja se nalazi 
unutar njih. Vlastitoj vrtnji pojedinačnih kvarkova pridonosi i moment 
vrtnje gluona. 


Mjerni su podaci pokazali da su kvarkovi odgovorni za otprilike 28 
posto vrtnje protona. Za preostalih 72 posto zaslužni su gluoni — kako 


vlastitom vrtnjom, tako i vrtoglavim međudjelovanjem s kvarkovima. Ta je 
slika čestičnog vrtuljka još uvijek prilično netočna. Za bolji uvid u stanje 
tog iznimno složenog procesa potrebni su bolji podaci. Točnije mjerenje 
vrtnje gluona jedan je od ciljeva novih pokusa u ženevskom laboratoriju 
CERN. 


Premda upravo spomenute pokuse zapravo ne možemo razumjeti, oni 
nam omogućuju da stvorimo kakvu-takvu predodžbu o dubinama u koje je 
prodrijelo naše znanje o česticama. Pritom valja naglasiti i činjenicu da se 
razmjerno dugo činilo nemogućim dokazati postojanje predviđenih 
kvarkova. Naime, u istraživanjima elementarnih čestica vrijedi sljedeće 
temeljno pravilo: što su sitnije čestice koje istražujemo, to su potrebne veće 
energije kojim razaramo sastojke jezgre kako bismo u njima pronašli ono za 
čime tragamo. 


Kvark težak poput atoma zlata 


Postojanje »lakih« i »srednje teških« kvarkova dokazano je razmjerno brzo, 
još tijekom 1970-ih. Potraga za oba »teška« kvarka, dakle za b-kvarkom i t- 
kvarkom, zahtijevala je mnogo više truda. Većina je ubrzavačkih uređaja 
dospjela do granica mogućnosti. Dovoljno snage imao je samo ubrzavač 
američkog Istraživačkog centra za fiziku visokih energija pri Fermijevom 
nacionalnom laboratoriju (Fermilab) zapadno od Chicaga. Upravo je tu 
1977. dokazano postojanje petoga kvarka, b-kvarka. 


Na njegova partnera, t-kvarka, neće se dugo čekati, smatrali su 
fizičari. Međutim, prevarili su se. Potrajalo je više od petnaest godina do 
pokusa kojim je pokazano i nedvojbeno dokazano postojanje šestoga 
kvarka. Za to je u Fermilabu izgrađen golemi ubrzavački uređaj nazvan 
tevatron. Njime su protoni ubrzavani do energije od milijardu elektronvolti 
(1000 GeV = 1 TeV). U snop tako ubrzanih protona iz suprotnog je smjera 
upućen snop jednako brzih antiprotona. Posljedica njihova sudara je 
energetski bljesak nastao zasebnim sudarima pojedinačnih kvarkova 
ubrzanih gotovo do brzine svjetlosti. U djeliću sekunde stvoreni su fizikalni 
uvjeti slični onima koji su svemirom vladali manje od milijardinke sekunde 
poslije Velikog praska. U laboratoriju je tako stvoren mali Veliki prasak ili, 
drugim riječima, fizičari su se malo poigrali Boga. 


Više od pet godina istraživači iz Fermilaba pokušavali su tevatronom 
pronaći šesti i posljednji kvark. U travnju 1994. posrećilo im se: neizravno 
su dokazali njegovo postojanje. Odmah je postalo jasno zašto je potraga 
trajala tako dugo. Razlog je bila njegova neočekivano velika masa od 176 
GeV. Ta je čestica, dakle, 176 puta teža od protona. 


Pažljivi će se čitatelj odmah zapitati: »Pa kako čestica iz unutrašnjosti 
protona može biti 176 puta teža od samog protona?« Ali ta je suludo velika 
masa posljedica goleme energije nastale sudarom protona i antiprotona. Ta 
se energija kretanja u skladu s Einsteinovom jednadžbom E = me* pretvara 
u mase nastalih čestica. Razlikovanje mase i energije u ovom je slučaju 
posve neumjesno. U akceleratorskom uređaju ubrzani protoni i antiprotoni 
imaju golemu vlastitu masu-energiju od 1000 GeV — a ne samo 1 GeV, 
koliko iznosi njihova masa mirovanja. Upravo zato moramo točnije reći da 
je t-kvark 176 puta masivniji od mirujućeg protona. Tako se pojašnjava i 
činjenica zašto četiri vrste kvarkova, s masom većom od mase protona, 
nastaju samo u umjetno potaknutim procesima u laboratorijima ili kao 
posljedica sudara vrlo energetskih kozmičkih zraka. Samo u tako 
ekstremnim uvjetima nastaje nestabilna materija, a s njom i »srednjeteški« i 
»teški« kvarkovi. Nasuprot tome, »laki« u-kvarkovi i d-kvarkovi gotovo da 
i nemaju masu pa od njih nastaje stabilna, mirujuća materija. Kad bi u- 
kvarkovi i d-kvarkovi imali veće mase, možda veće od mirujućeg protona, 
stabilna materija ne bi mogla postojati. Protoni i neutroni sami bi od sebe 
eksplodirali. Svemir bi se sastojao samo od zračenja. 


Sa svojih 176 GeV masa je t-kvarka otprilike jednaka masi mirujućeg 
atoma zlata, čija se jezgra sastoji od 197 protona i neutrona, odnosno od 
591 normalnih »lakih« u-kvarkova i d-kvarkova, jer svaki proton i neutron 
u sebi nose po tri kvarka. S tako velikom masom t-kvarka fizičari nisu 
računali. Kako peti kvark, b-kvark, ima masu nešto veću od pet mirujućih 
protona, očekivali su da će i masa šestog, t-kvarka, biti tek nešto veća. 


U pokusima izvedenim u Fermilabu, u kojima se protoni sudaraju s 
antiprotonima, t-kvark je nastajao u parovima: uvijek jedan t-kvark i 
njegova antičestica, anti-t-kvark. Par je nastao međusobnim uništenjem 
jednog u-kvarka iz pogođenog protona s anti-u-kvarkom u pogođenom 
antiprotonu. Velik dio energije u tom pokusu pojavljuje se u masama obaju 
superteških kvarkova. T-kvark i anti-t-kvark odmah se raspadaju, praktično 
u trenutku nastanka, pri čemu nastaje jedan b-kvark ubrzan gotovo do 
brzine svjetlosti i tzv. W-bozon. Ta je čestica nositelj slabe nuklearne sile 


odgovorne za radioaktivni raspad materije. W-bozon ima masu od otprilike 
80 GeV, poznat je dvadesetak godina, a nazvan je po indijskom fizičaru 
Satyendri Boseu (1894.-1974.). Ta je čestica također nestabilna pa se 
raspada u par kvark-antikvark ili jedan elektron i jedan neutrino. Dogodi li 
se posljednje, istraživači imaju sreće jer se elektron i neutrino razmjerno 
lako opažaju. Postojanje t-kvarka i prilično točno određivanje njegove mase 
rezultat je baš takvog opažanja elektrona i neutrina. 


Kvarkovi ne napuštaju svoje skrovište 


Dakle, pri pokusima ne nastaju slobodni kvarkovi koje bismo izravno mogli 
opažati 1 mjeriti. Njihovo postojanje dokazujemo samo neizravno, 
mjerenjem energije čestica nastalih raspadom kvarkova — primjerice 
energije para elektron-neutrino. 


Snimak tzv. neutrinske reakcije u velikoj oblačnoj komori CERN-a. 


Nevidljivi snop neutrina stigao je s lijeve strane i pogodio kvark jednoga protona. 
Rezultat je kaos uskomešanih čestica. Iz tog nereda znanstvenici mogu dokazati 
postojanje kvarka. 


Ali takav se proces mora pronaći u pravoj šumi tragova nastalih 
sudarom i raspadom čestica. Sva se ta zbivanja odvijaju u nezamislivo 


kratkim vremenskim razdobljima pa analiza rezultata jako napreže 
mogućnosti eksperimentalne fizike. Iz mnoštva čestica nastalih raspadom 
kvarkovske materije valja načiniti pravi mozaik istraživanja. U te svrhe 
znanstvenici rabe doista moćne mjerne uređaje. 


Sve što smo upravo spomenuli vjerojatno je vrlo zbunjujuće, ali to se 
ne može promijeniti. Upravo se tako materija ponaša u ekstremnim 
uvjetima kakvi su svemirom vladali neposredno poslije Velikog praska. 
Naša zbunjenost odraz je nereda među elementarnim česticama. Valja 
svakako napomenuti da se sad krećemo graničnim područjem fizike visokih 
energija pa ne treba čuditi da pritom naš razum katkad također dolazi do 
granica svojih mogućnosti. Usto, ni znanstvenici nisu u boljem položaju od 
nas: bezbroj je pitanja na koje još nema odgovora. Velika masa t-kvarka 
jedan je od problema koje valja riješiti ili, bolje rečeno, različite mase 
različitih elementarnih čestica zapravo su vrlo zagonetne. Nitko ne zna 
zašto su takve kakve jesu i kako uopće dolaze do svoje mase. 


Ali to nije sve. Na neki način mase elementarnih čestica moraju biti 
izravno povezane s razvojem svemira. Možda je t-kvark ključ 
razumijevanja nastanka svemira, u najmanju ruku u razdoblju neposredno 
poslije Velikog praska. 


Upravo spomenuta pitanja nisu samo apstraktne teme namijenjene 
stručnjacima, nego izravno pogađaju i nas jer se fizikalno sastojimo samo 
od elementarnih čestica. Tako se, na primjer, možemo upitati zašto su 
predmeti oko nas veliki koliko jesu, odnosno zašto nisu veći ili manji? 
Odgovor na to već znamo: razlog je veličina molekula, odnosno atoma od 
kojih su molekule građene. Veličina atoma određena je stazama negativno 
nabijenih elektrona oko pozitivno nabijene jezgre. Doseg njihovih staza 
određen je masom elektrona. Kad bi elektroni bili manji, njihove bi staze 
imale manji promjer. Tada bi svi atomi i sve što je u svemiru od njih 
građeno bili manji. Upravo je zato poznavanje mase elektrona — baš kao i 
poznavanje mase različitih kvarkova — bitno za razumijevanje veličine 
stvari u svemiru. 


Kao što smo već spomenuli, u velikim ubrzavačima poput onog u 
CERN-u pokušavaju se stvoriti uvjeti kakvi su svemirom vladali 
neposredno poslije Velikog praska. Riječ »neposredno« ovdje označava 
razdoblje od 107!% do 10" sekundi poslije tog za nas tako važnog događaja. 
Taj je djelić sekunde tako malen da čak ni svjetlost u njemu ne stigne 
prevaliti udaljenost jednaku promjeru atoma. U razdoblju prije toga, 


smatraju znanstvenici, sve su četiri elementarne sile — jaka i slaba 
nuklearna sila, elektromagnetska sila i gravitacija — bile sjedinjene u jednu 
jedinu prasilu. Sve su elementarne čestice morale nastati u tako 
jednoličnom okružju pa je njihova pretvorba iz jedne u drugi vjerojatno 
tekla bez velikih poteškoća. 

Taj se »praplin«, dakle, sastojao od svih fizičarima poznatih čestica i 
antičestica, a širio se brzinom svjetlosti. U zbivanjima neposredno poslije 
Velikog praska posebnu je ulogu vjerojatno odigrao t-kvark — ako ni zbog 
čega drugog, a ono zbog svoje iznimno velike mase. Naime, kad zbrojimo 
mase svih šest vrsta kvarkova, zbroj se malo razlikuje od mase t-kvarka. On 
kao da je otac ili majka kvarkovske obitelji. 


Fizika se našla na prekretnici, sličnoj onoj na kakvu je naišla krajem 
19. stoljeća. Tada su fizičari otkrili neobična svojstva atoma 1 s njim 
povezana zračenja. To je, kako smo vidjeli, dovelo do razvoja kvantne 
teorije — čemu su pridonijeli Planck, Einstein, Bohr, Heisenberg, 
Schrčdinger i drugi fizičari — odnosno do prave revolucije u 
prirodoznanstvu. Možda se i danas nalazimo pred jednako revolucionarnim 
fizikalnim otkrićima. Rješenje problema mase elementarnih čestica, na 
kojem istraživači rade od trenutka kad je pronađen elektron, svakako bi bila 
nova revolucija. 


Ta za znanstvenike tako zbunjujuća, naizgled posve nasumična 
raspodjela masa elementarnih čestica mora imati vrlo čvrst uzrok. Upravo 
se taj uzrok danas traži u laboratorijima fizike visokih energija. Samo se 
tako može razumjeti upornost istraživanja u velikim ubrzavačima i težnja 
za građenjem sve većih uređaja te vrste. Naime, ono što sad fizičari traže 
jest superčestica odgovorna za mase svih elementarnih čestica. 


Higgs, čestica nad česticama? 


Do danas neodgovoreno pitanje kako su elementarne čestice došle do svojih 
masa, još je 1960-ih postavio engleski fizičar Peter Higgs. Kao rješenje 
zamislio je zasad nepoznato energetsko polje koje prožima sav svemir, na 
neki način slično elektromagnetskom polju. Kad se čestice kreću 
prostorom, prolaze kroz tzv. »Higgsovo  polje« i u njihovom 
međudjelovanju nastaje ono što opažamo kao masu. Za taj »Higgsov 
mehanizam« engleski je fizičar David Miller predložio ovaj zoran primjer: 


»Zamislimo članove neke stranke. Dolazi predsjednik stranke i prolazi 
dvoranom. On privlači sve u neposrednoj blizini pa se kraj njega stvara 
gomila. Kretanjem privlači nove osobe, dok one za njim zaostaju. Zbog 
gomile oko njega ima veću masu nego obično, odnosno pri nepromijenjenoj 
brzini kroz dvoranu dobiva veći impuls (impuls je umnožak mase i brzine). 
Kad se pokrene, teško ga je zaustaviti, a kad se zaustavi, teško ga je 
ponovno pokrenuti jer se oko njega stalno okupljaju novi ljudi.« To bi, po 
Milleru, trebao biti temeljni mehanizam kojim elementarne čestice dobivaju 
masu. 


Ako čestice masu dobivaju međudjelovanjem s »Higgsovim poljem«, 
tada mora postojati »Higgsova čestica«, nositelj tog međudjelovanja. 
»Higgsovu česticu« mogli bismo usporediti s još uvijek nedokazanim 
gravitonima odgovornima za privlačenje masa (gravitaciju). »Higgsova 
čestica« mogla bi biti ključ za danas zatvorena vrata k jednostavnoj 
predodžbi ustroja svemira. Tako bismo došli do jednadžbe kojom se 
matematički mogu opisati svi prirodni procesi, uključujući i Veliki prasak. 
Postojanje takve jednadžbe također bi značilo da se svemir ponaša po 
jednom jedinom jednostavnom matematičkom pravilu. Upravo je to san 
prirodoznanstva: pronaći uzrok svemu što postoji. Postoji li doista 
»Higgsova čestica«, zasad se ne zna. Ali potraga, premda do danas bez 
rezultata, ne prestaje. 


Ali vratimo se kvarkovima. Ustanovili smo da kvarkove ne možemo 
izravno opažati, odnosno ne možemo dokazati postojanje slobodnih 
kvarkova. Razlog za to je nevjerojatno jaka sila kojom se oni drže na okupu 
u neutronima i protonima. Za takvo snažno privlačenje, saznali smo, 
odgovorni su gluoni. Sila kojom povezuju kvarkove mnogo je jača od 
vezne sile koju mezoni stvaraju između protona i neutrona. Gluoni nikad ne 
miruju. Poput mezona, i oni su iznimno pokretne čestice. Brzinom svjetlosti 
preskaču među kvarkovima i stvaraju ono što fizičari nazivaju »gluonskim 
morem«. 


Kako sve to nije dovoljno složeno, gluoni se kratkotrajno mogu 
pretvoriti u kvarkove i antikvarkove, koji se odmah međusobno ponište. 
Drugim riječima, nevidljivo se »ljepilo« u vrlo kratkom razdoblju može 
materijalizirati u par kvark-antikvark pa se tako može dokazati njegovo 
postojanje. To, međutim, ne mijenja činjenicu da se tri kvarka jednog 
protona ili neutrona ne mogu razdvojiti. Nasuprot elektromagnetskoj sili 
koja se smanjuje povećavanjem udaljenosti među nabijenim česticama, jaka 


nuklearna sila između kvarkova njihovim se »razmicanjem« ne smanjuje. 
Povezanost među kvarkovima tako je jaka da ne dopušta njihovo 
oslobađanje. Da bismo stvorili doista slobodne kvarkove, protone moramo 
sudarati nezamislivo velikim energijama koje u postojećim ubrzavačkim 
uređajima ne možemo postići. Proračuni pokazuju da tek na temperaturi od 
otprilike bilijun kelvina postoji mogućnost stvaranja slobodnih kvarkova. 
Takvo je stanje vladalo u svemiru milijuntinku sekunde poslije Velikog 
praska, bila je to kvarkovsko-gluonska plazma u kojoj su se kvarkovi gibali 
slobodno poput atoma u plinu. 


Od 1994. znanstvenici u CERN-u pokušavaju sudarima jezgri olova 
stvoriti baš takvu kvarkovsko-gluonsku plazmu. Početkom veljače 2000. iz 
CERN-a je objavljeno da najzad imaju uvjerljive dokaze stvaranja takve 
plazme. No i ti su dokazi neizravni. Slobodne kvarkove 1 nadalje nismo 
vidjeli. Pri sudaru jezgri atoma olova, izvijestili su istraživači, nastalo je 
oko 2500 čestica. Sićušna vatrena kugla imala je temperaturu od nekoliko 
bilijuna kelvina i dvadesetak je puta bila gušća od atomske jezgre. No je li u 
pokusu doista stvorena kvarkovsko-gluonska plazma, nije sigurno. Dokazi 
su zasad preslabi. 


Ako se proton ili neutron sastoji od triju kvarkova povezanih 
gluonima, na pamet nam pada pitanje: koliko je zapravo gluona potrebno da 
poveže tri kvarka? Fizičari na njega odgovaraju načinom prikladnim za 
zbunjujući svijet elementarnih čestica: broj gluona ovisi o tome s koliko 
energije sudaramo protone ili elektrone. U njemačkom ubrzavaču HERA u 
Hamburgu znanstvenici »vide« otprilike 30 gluona. Teoretski je zamisliv 
beskonačno velik broj gluona, što bi zapravo značilo da pri preskakanju 
između kvarkova neizbježno dolazi do njihovih sudara. Hoće li se takvo 
»gluonsko zasićenje« ikad opaziti u ubrzavaču, zasad se ne zna. 


Jesu li kvarkovi doista elementarne čestice? 


Mi još uvijek uopće nismo sigurni jesu li kvarkovi doista točkaste, dalje 
nedjeljive, dakle elementarne čestice ili je riječ o složenim tvorbama. Na to 
pitanje možda nikad nećemo moći odgovoriti s potpunom sigurnošću jer bi 
za to u pokusu trebalo uporabiti praktički beskonačno veliku energiju. Usto, 
gornja je granica veličine kvarkova prilično dobro određena. Znanstvenici 
su ustanovili da moraju biti manji od 1,6 bilijardinki milimetra, što 


veličinom odgovara otprilike tisućinki promjera protona. Predodžbi 
kvarkova vjerojatno se nikad nećemo moći bolje približiti. 


Pokusi u Fermilabu provedeni prije nekoliko godina ukazuju na 
činjenicu da se kvarkovi sastoje od manjih sastojaka, dakle da su djeljivi. 
Možda su djeljivi i elektroni i druge »lake« čestice, svrstane pod naziv 
»leptoni«. O tome se govori već dvadesetak godina. Postoje čak i mišljenja 
da su kvarkovi i elektroni građeni od istih temeljnih sastojaka. Znanstvenici 
su im već dali ime: to su leptokvarkovi, mješavina kvarkova i leptona s 
odlikama obiju obitelji čestica. Njihova bi masa trebala biti oko 200 GeV, 
dakle veća od mase t-kvarka. 


Zamisao o leptokvarkovima nije se doimala neobičnom jer znamo da 
uz šest vrsta kvarkova postoji šest vrsta leptona: elektron, dvije vrste 
mezona i tri vrste neutrina. Je li to slučajno, pitaju se znanstvenici, ili 
zapravo ukazuje na činjenicu da između dviju obitelji postoji veza? 
Uobičajena materija građena je od tih dvanaest vrsta čestica podijeljenih u 
dvije obitelji s po šest članova. To, pak, vodi jednoj doista Božjoj 
praelementarnoj čestici koja bi mogla objasniti postojanje cijeloga svemira, 
a ponajprije njegov nastanak. 

U međuvremenu je mnogo pokusa pokazalo da se ni kvarkovi, a ni 
leptoni ne sastoje od sitnijih čestica. Konačna riječ po tom pitanju još nije 
dana jer u fizici elementarnih čestica još uvijek ima mnogo otvorenih 
pitanja. Prije svega to se odnosi na san o božanskom prasastojku materije, 
bez obzira bila to »Higgsova čestica« ili leptokvark. 


Za pronalaženje tih prasastojaka tvari potrebni su mnogo veći 
ubrzavači od onih koje danas imamo. Budućnost po tom pogledu ne izgleda 
naročito ružičasto. Američki plan za izgradnju divovskog  čestičnog 
ubrzavača vrijednog deset milijardi dolara napušten je 1994. Fizičari sve 
svoje nada sad polažu u ženevski CERN. U njemu se, naime, gradi novi 
ubrzavač, tzv. »veliki hadronski sudarao« (Large Hadron Collider, LHC). 
(Kako smo već spomenuli, hadroni su teški sastojci atomske jezgre, dakle 
protoni, neutroni i mezoni. Riječ je stvorena od grčkoga »hadros«, 
masivno.) U tom projektu sudjeluje 500 istraživačkih instituta iz 30 
zemalja. Izgradnja će koštati »samo« oko šest milijardi eura. Možda će to 
biti posljednji uređaj koji si čovječanstvo može priuštiti za proučavanje 
posljednje zagonetke materije. Njegov se završetak ne očekuje prije 2006. 


LHC će možda omogućiti nedvojbeno potvrđivanje postojanja 
posljednjih, bolje rečeno posljednjeg sastojka materije — »Božje čestice«, 


na kojoj se temelji postojanje cijelog svemira. Drugim riječima, rođenju 
ćemo se svemira eksperimentalno približiti kao nikad dosad, saznat ćemo 
kako se kvarkovsko-gluonska plazma ponašala milijardinku sekunde nakon 
Velikog praska, u trenutku kada svemir nije bio veći od nogometne lopte. 
Otvoreno je pitanje hoćemo li se tom događaju ikada približiti još više. 

Protoni će se ubrzavati i potom sudarati energijama od 14 bilijuna 
elektronvolti (14 teraelektronvolti = 14 TeV ili 14 000 GeV) — dakle deset 
puta više od najvećih postojećih ubrzavača. Na kružnoj će ih stazi održavati 
više od tisuću golemih magneta dugačkih po 14 metara. Usto se magneti 
hlade najvećim rashladnim uređajem na svijetu s tekućim helijem koji im 
temperaturu spušta na samo nekoliko stupnjeva iznad apsolutne ništice 
kako bi električna struja tekla bez toplinskih gubitaka. Sudare registriraju 
mjerni uređaji (detektori) veličine dvadesetokatnice. Za analizu podataka 
bit će potrebna tisuću puta brža računala od današnjih. Račun za struju 
LHC-a iznosit će godišnje oko 30 milijuna eura. Taj uređaj neće imati 
premca na cijelome svijetu. 

Cemu sve to? 


A što ako LHC ne riješi sve preostale zagonetke? Koliko će dugo države 
koje sudjeluju u projektu plaćati oko milijardu eura na godinu koliko stoji 
pogon LHC-a? Vrlo visoka cijena za pronalaženje samo jedne čestice 
nazvane »Higgs« za koju nitko nije siguran da uopće postoji, za utvrđivanje 
kako kvarkovi ili elektroni dobivaju svoju masu, zašto postoje tri obitelji 
kvarkova, zašto u svemiru djeluju četiri elementarne sile, zašto proton ima 
jednak, ali suprotan naboj kao elektron i zašto se dosad sila teže opirala 
opisivanju kvantnomehaničkim zakonima. 


Istraživači u CERN-u su sigurni da će LHC otkriti »Higgsovu 
česticu«. A ako neće, smatraju, to i neće biti tako loše. Čak će i neuspjeh 
unaprijediti fiziku elementarnih čestica, pridonijet će stvaranju novih teorija 
i novih pitanja. U svakom slučaju, ako »Higgsova čestica« i postoji, potraga 
za njom bit će jednaka traženju igle u plastu sijena, plastu golemih 
razmjera. 


Kad se u LHC-u međusobno sudare protoni, u jednoj će se sekundi 
zbiti otprilike milijarda događaja koje valja analizirati. Od njih je samo 
desetak ili dvadesetak vrijedno pozornosti. Za razvrstavanje čestica brzih 


poput munje potrebna su najmoćnija superračunala. A za pronalaženje 
samo nekolicine događaja koji ukazuju na postojanje »Higgsove čestice« 
bit će potrebni mjeseci neprekidnog sudaranja protonskih snopova. 


Veliki zahtjevi postavljeni pred LHC govore o tome da se tu zbiva 
nešto konačno. U svemu ima i mnogo dvojbi, a njih izražavaju ponajprije 
znanstvenici izvan CERN-a. 


Ali čak i ako se otkrije »Higgsova čestica«, to još ne mora značiti da 
smo otkrili prasastojak materije. Iza »Higgsa« se možda skriva »super- 
Higgs«. Fizičari govore o »superstrunama« — sićušnim zamršenim 
tvorbama s deset ili jedanaest dimenzija koje nećemo moći dokazati ni tako 
velikim ubrzavačima kakav je LHC. Za njih bi bilo potrebno nešto mnogo 
veće. Grubi proračuni pokazuju da bi morali imati astronomske razmjere, 
odnosno rasprostirati se na prostoru od tisuću svjetlosnih godina. 


Tko zna ne bi li za konačno odgonetavanje zagonetke materije bio 
potreban ubrzavački uređaj veličine cijeloga svemira, u kojem bi se protoni 
sudarali energijom jednakoj ukupnoj energiji svemira. To bi u svakom 
slučaju moglo uzrokovati Veliki prasak kakav se zbio prije 13 milijardi 
godina, u kojem je nastao naš svemir. 


Svemir je simfonijski orkestar 


Higgsova čestica ili »struna«? To je pitanje kojemu danas teži fizika čestica. 
U teoriji struna mnoštvo se čestica ne pokušava objasniti postojanjem jedne 
jedine točkaste pračestice. Umjesto toga, one se smatraju stanjima 
nezamislivo sićušnih niti ili struna koje titraju u prostoru s deset ili 
jedanaest dimenzija, a sastoje se od čiste energije. 


Naš iskustveni svijet ima samo tri prostorne dimenzije i jednu 
vremensku, dakle ukupno četiri. Nakon Velikog praska, smatraju 
znanstvenici koji se bave istraživanjem struna, samo su se četiri dimenzije 
»napuhale« do kozmičke veličine. U unutrašnjosti materije, međutim, 
ostalo je skriveno šest ili sedam dimenzija zamotanih u sićušne razmjere 
koji nisu dostupni osjetilima. 

Bezbroj je teoretskih mogućnosti povezivanja tih šest ili sedam 
dodatnih dimenzija, a teoretičari struna još uvijek ne znaju koje su od njih 
na djelu u našemu svemiru. 


Po teoriji struna, svaka bi točka u prostoru imala šesterodimenzijsku 
ili sedmerodimenzijsku, nevidljivo sićušnu strunastu tvorbu. Te bi strune 
doista bile kraće od kraćeg. Kad bismo veličinu atoma predočili veličinom 
galaktike, strune bi bile velike poput slova »I«. Različite elementarne 
čestice bile bi samo različiti načini titranja tih struna bez mase. Cijeli bi 
kvantni svijet na neki način bio mikrokozmički simfonijski orkestar. Titraji 
struna, međutim, ne stvaraju glazbu, nego materiju u obliku poznatih 
elementarnih čestica. Elektron, foton, neutrino ili kvark bili bi određeni 
načini titranja struna. Što jače struna titra, to su veći masa i naboj stvorene 
elementarne čestice. 


foton elektron neutrino 


Strune, sićušne niti od čiste energije, titraju na različite načine. Masa i naboj čestice 
posljedice su jačine titranja strune. 


Ali teorija struna tek je pretpostavka. Mnogi je znanstvenici posve 
odbacuju. Njezinu točnost nikad se neće moći dokazati pokusom. Teoretski 
je, međutim, moguće da ona predvidi posve nove, danas još nepoznate 
prirodne pojave koje se odgovarajućim pokusima može provjeriti. Ali i to je 
samo pretpostavka. 


Nama laicima strune ne moraju značiti mnogo, jer je teorija ionako 
toliko složena i zbunjujuća da je na svijetu doista razumije možda desetak 
znanstvenika. Stvarni napredak — ili propast — tek je pred ovom teorijom. 
Odlučujući će pritom biti napredak matematike. Njezine današnje 
mogućnosti nisu dovoljne za zadovoljavajuće opisivanje struna. Možda je 
jednostavno prerano za takvu teoriju. Bilo bi to kao da je već u 18. stoljeću 
neki genij postavio Einsteinova pitanja — ali bez matematičkog aparata iz 
19. stoljeća. Ne bi bilo prvi put u povijesti prirodoznanstva da se zamisli 
nešto temeljno novo, ali da to ne uspije popratiti postojeća matematička 
znanost. 

Usto, mogli bismo postaviti još osnovnije pitanje: nije li potraga za 
jedinstvenom sveobuhvatnom teorijom zapravo krivi put? Možda je 
apsolutno znanje tek zabluda samoprecijenjenog ljudskog duha. Možda su 


postupci istraživača elementarnih čestica iz temelja pogrešni, možda je 
posve nepotrebno tražiti sve sitnije sastojke materije 1 potom ih analizirati. 
Jer kako god bili ekstremni uvjeti pokusa, uvijek postoje još ekstremniji, a s 
njima i mogućnosti nepredvidljivih rezultata. Ljudsko znanje, koliko god 
bilo napredno, uvijek će biti ograničeno, baš kao što je ograničen i sam 
čovjek. 


Materija i duh 


Već smo kod kvarkova imali dojam da nije riječ o pravim česticama, dakle 
o sitnim materijalnim dijelovima, nego samo o zamislima o česticama. A 
strune, mogli bismo reći, tek su zamisao o zamisli titranja nečega 
višedimenzijskoga. Kvarkovi, Higgs ili strune nazivi su za nešto posve 
duhovno. U njima se skriva ništa manje negoli početak svih stvari. To 
bismo također mogli ustvrditi i za elektrone ili neutrine, a svakako i za 
fotone, najmnogobrojnije čestice u svemiru. 


Kod svih je tih elementarnih čestica matematički izražena čista misao 
poprimila narav energije, ali još uvijek nema pravo obličje. To materiji 
uspijeva tek kod protona i neutrona, odnosno stvaranjem atoma i molekula. 
Materija je na neki način tek reciklirani otpadni proizvod duha, zgusnute 
misli, baš kao što su protoni i neutroni samo kondenzirana energija 
kvarkova. 


Na ovom se mjestu konačno briše granica između duhovnoga i 
materijalnoga, slično kao što je kvantna fizika ukinula razliku između mase 
i energije. Istodobno se rasplinjavaju granice između fizike, filozofije i 
religije. Tako, na primjer, religijska zamisao o sveobuhvatnom duhu 
Stvoritelja ni na koji način ne proturječi suvremenim fizikalnim 
postavkama. Fizika na posljetku traži tek prapočelo, prasilu kojom se može 
objasniti kako je svemir mogao nastati iz ničega i kako se to dogodilo. U 
elementarnim česticama pojavljuje se stvaralačka prasila. Tako je fizika, 
bez obzira htjela to ili ne, dokazala da je postojao čin stvaranja, čak i kad ga 
ljudski razum ne može shvatiti. Je li pritom riječ o »pravom« stvaranju ili je 
prije Velikog praska postojalo nešto drugo jedno je od temeljnih pitanja 
kojima se danas bave fizičari i matematičari. To, naravno, ne znači da 
suvremena fizika može zamijeniti vjerske zamisli. Ona to i ne želi. Njezino 
područje rada nisu vjerovanja, nego opipljiva stvarnost. 


Suvremeno  prirodoslovlje ostavlja uzbudljiv dojam zadiranja u 
nepoznato. Možda će fizika, razmišljamo, premda to nije njezina zadaća, 
pronaći odgovor na pitanja o Bogu, nastanku svemira, smislu njegova 
postojanja, kao i o smislu našeg postojanja. Tko može reći kako će 
prirodoslovlje izgledati za stotinu ili tisuću godina. Možda će znanost 
otkriti stvari o kojima danas ništa ne znamo. Tko zna što se skriva u 
svemirskim dubinama? Možda će čovjek jednom otkriti nešto što će posve 
promijeniti njegov svjetonazor. 


Nevjerojatan napredak znanosti u posljednjih 150 godina pokazao je 
da se život temelji na istim prirodnim zakonima koji vladaju neživom tvari. 
S motrišta fizike i kemije život nije ništa posebno. Također nema nikakvih 
naznaka da je pri nastanku i razvoju života na djelu bio neki skriveni plan. 
Vjerojatnije je da u tome ključnu ulogu ima niz slučajnosti. Premda su, 
moglo bismo na to i tako gledati, sve slučajnosti već predviđene Velikim 
praskom, odnosno Stvoritelj je već pri njegovu pokretanju »znao« da će u 
tom svemiru po prolasku 13 milijardi godina na sićušnom planetu 
prosječnog sunca prosječne galaktike nastati živo biće koje će vjerovati u 
Boga stvoritelja. 


Mnogi znanstvenici smatraju da se i ljudski mozak pokorava 
fizikalnim zakonima kvantnog svijeta. Duhovna su zbivanja na neki način 
povezana s materijalnim procesima u mozgu. I u mozgu postoje atomi, a 
razmišljanje počiva na slabim elektromagnetskim impulsima, bljeskovima 
misli u najstvarnijem smislu te riječi. 


Znajući to, još smo daleko od rješavanja zagonetke života, baš kao i 
od odgovora na pitanje može li duhovno postojati bez materije. I čovjek je 
materijalno biće, ali ono što ga čini čovjekom, njegov ljudski duh, duša, 
nije samo posljedica veza milijardi stanica u njegovu mozgu. Zagonetku o 
svojoj svjesnosti ljudski mozak možda neće nikada shvatiti. Središnje 
pitanje istraživača mozga jest kako se svjesnost može temeljiti na njegovim 
električnim strujama. Zagonetka života... Ali to je tema jedne druge knjige. 

